
Visoms pasaulio mergaitėms marcipaninėmis širdimis. 
(Turiu galvoje iš tikrųjų visas mergaites. Ir visai nesvarbu, 
ar joms keturiolika, ar keturiasdešimt vieneri.) 


Viltis - viešnia plunksnuota. 
Ji sieloje žmogaus 
Be žodžių giesmę suokia 
Ir niekad nesiliaus. 


Emilė Dikinson 


Prologas 


Belgreivija, 
Londonas, 1912 m. liepos 3 d. 


- Liks bjaurus randas, - nepakeldamas galvos tarė gydytojas. 

Paulius kreivai šyptelėjo. 

- Vis geriau nei amputavimas, kurį man pranašavo ponia 
Superbailioji. 

— Labai šmaikštu! - sušnypštė Liusė. - Nesu superbaili, o tu... 
pone Kvailas Vėjo Pamušale, verčiau nesišaipyk! Juk gerai ži- 
nai, kaip greitai į tokias žaizdas gali patekti užkratas, tad tenka 
džiaugtis, kad lieki gyvas šiais laikais, kai nėra antibiotikų, o visi 
gydytojai - tikri nemokšos! 

— Na, širdingai dėkoju, - sumurmėjo gydytojas, tepdamas ant 
ką tik susiūtos žaizdos rusvos spalvos tepalą. Siaubingai degino, 
ir Paulius iš paskutiniųjų stengėsi nesiraukyti. Tikėjosi neišterlio- 
jęs gerosios ledi Tilnėj sofos. 

- Jūs dėl to nekaltas, - atsiprašė Liusė, ir Paulius pastebėjo, 
jog Liusė labai stengiasi, kad balsas skambėtų kuo maloniau, ir 
net pamėgino nusišypsoti. Šypsena išėjo gana rūgšti, bet ji labai 
stengėsi. - Esu įsitikinusi, kad darot, ką galit, - pridūrė ji. 


- Daktaras Harisonas yra geriausias, - užtikrino ledi Tilnėj. 


— Ir vienintelis, - sumurmėjo Paulius. Staiga jis pasijuto bai- 
siai pavargęs. Salsvo skonio gėrime, kurį jam sugirdė gydytojas, 
matyt, buvo migdomųjų. 

- Svarbiausia, pats neplepiausias, - pridūrė daktaras Hariso- 
nas. Pauliaus ranka buvo sutvarstyta baltu tvarsčiu. - Atvirai sa- 
kant, man sunku patikėti, kad po aštuoniasdešimties metų įpjo- 
vimai ir įdūrimai bus gydomi kitaip. 

Liusė giliai įkvėpė, ir Paulius nujautė, kas dabar bus. Ji karin- 
gai užsikišo už ausies iš aukštos šukuosenos nutįsusią garbaną. 

- Sutinku, apskritai gal ir visiškai taip pat, bet bakterijos... na, 
tokie vienaląsčiai organizmai, kurie... 

- Liaukis pagaliau, Liuse! - nutraukė ją Paulius. - Daktaras 
Harisonas gerai žino, kas yra bakterijos! - Žaizda vis dar siau- 
bingai degė, o jis jautėsi baisiai išsekęs, norėjosi tik užmerkti akis 
ir trumpam užsnūsti. Bet tai būtų dar labiau sujaudinę Liusę. 
Nors jos mėlynos akys svaidė žaibus, bet buvo susirūpinusios ir 
pilnos baimės. Todėl Paulius negalėjo parodyti silpnumo ir ne- 
vilties. Jis kalbėjo toliau: - Juk mudu gyvenam ne viduramžiais, 
o XX - novatoriškų atradimų - amžiuje. Pirmoji elektrokardio- 
grama jau istorija, prieš kelerius metus rastas sifilio sukėlėjas ir 
vaistai nuo jo. 

— Ak, matyt, per mistikos pamokas kai kas atidžiai klausėsi, - 
atrodė, Liusė tuoj sprogs. - Džiaugiuosi dėl tavęs! 

— O praėjusiais metais chemikė Marija Kiuri gavo Nobelio 
premiją, - pritarė jam daktaras Harisonas. 

- Ir ką giji atrado? Atominę bombą? 

- Kartais atrodai siaubingai neišsilavinusi. Marija Kiuri atra- 


do radžio... 

— Ak, verčiau užsičiaupk! - Liusė sukryžiavo rankas ant krū- 
tinės ir piktai įsmeigė akis į Paulių. Ji visiškai nekreipė dėmesio 
į smerkiamą ledi Tilnėj žvilgsnį. - Gali susikišti savo paskaitas 
žinai kur! Tu! Galėjai! Žūti! Kaip aš be tavęs būčiau užkirtusi ke- 
lią tai katastrofai? - Liusės balsas užlūžo. - Arba kaip galėčiau be 
tavęs gyventi? 

- Atleisk man, princese. - Ji nė nenumanė, kaip jis apgai- 
lestauja. 

- Cha! - purkštelėjo Liusė. - Gali nežiūrėti prasikaltusio šuns 
žvilgsniu. 

- Vaikeli, kam svarstyti, kas būtų, jeigu būtų. - Papurtė gal- 
vą ledi Tilnėj, padėdama daktarui Harisonui susikrauti įrankius 
į lagaminėlį. - Juk viskas baigėsi gerai. Paulius pateko į bėdą, bet 
jam pasisekė. 

- Jei jis nežuvo, tai dar nereiškia, kad viskas baigėsi gerai! - 
sušuko Liusė. - Viskas eina šuniui ant uodegos! - Jos akys pa- 
plūdo ašaromis, ir Pauliaus širdis vos neplyšo iš skausmo. - Mes 
čia jau trys mėnesiai ir nepasiekėm nieko, ką buvom suplanavę, 
atvirkščiai, tik dar labiau sugadinom! Jau turėjom rankose tuos 
dokumentus, bet Paulius juos atidavė! 

— Galbūt mes paskubėjom. - Paulius padėjo galvą ant pagal- 
vės. - Bet tą akimirką man atrodė, kad elgiuosi teisingai. - Todėl, 
kad mirtis alsavo jam į nugarą. Nedaug trūko, ir lordo Elesterio 
špaga būtų jį pribaigusi. - Jei Gideonas būtų mūsų pusėje, turė- 
tume dar vieną galimybę. Vos tik jis perskaitys tuos dokumentus, 
iš karto supras, apie ką kalbama. - Tikriausiai. 

- Bet mes gerai patys nežinom, kas parašyta tuose dokumen- 


tuose! Galbūt tos žinios užkoduotos arba... ak, tu iš viso nežinai, 

ką perdavei Gideonui, - pyko Liusė. - Lordas Elesteris galėjo tau 
pakišti bet kokius popierius: senas sąskaitas, meilės laiškus, tuš- 
čius lapus... 

Ši mintis jau seniai buvo šovusi Pauliui į galvą, bet kas įvyko, 
tas įvyko. 

- Retkarčiais reikia truputį daugiau pasitikėti, - sumurmė- 
jo jis trokšdamas, kad šie žodžiai tiktų ir šiai situacijai. Paulius 
kankinosi įsivaizduodamas, kaip Gideonas beverčius popierius 
paduoda grafui de Sen Žermenui. Vadinasi, Paulius būtų netekęs 
vienintelio kozirio. Bet Gideonas pasakė mylįs Gvendoliną, ir jo 
tonas kažkodėl Paulių įtikino. 

- Jis man pažadėjo, - norėjo pasakyti Paulius, bet tik vos gir- 
dimai sušnabždėjo. Be to, tai vis tiek būtų buvęs melas. Jis neiš- 
girdo Gideono atsakymo. 

— Kokia kvaila mintis bendradarbiauti su Florentietiškuoju 
aljansu, - išgirdo Paulius sakant Liusę. Jo akys pačios užsimer- 
kė. Kad ir ką jam sugirdė daktaras Harisonas, vaistai veikė Žai- 
biškai. - Taip, žinau, žinau, - neatstojo Liusė. - Ta kvaila mintis 
buvo mano. Reikėjo patiems imtis šio darbo. 

— Vaikeli, bet jūs - ne žudikai, - ramino ją ledi Tilnėj. 

— Koks skirtumas, ar pats žudai, ar kam nors pavedi tai pada- 
ryti? - Liusė sunkiai atsiduso, nors ledi Tilnėj karštai papriešta- 
ravo („Mergaite, nekalbėk taip! Juk jūs niekam nepavedėt nieko 
žudyti, tik perdavėt truputį informacijos!“), jos niekas negalėjo 
paguosti. - Pauliau, mes iš tikrųjų viską sugadinom. Tuščiai pra- 
leidom tris mėnesius, iššvaistėm daugybę ledi Margaretės pinigų 
ir įtraukėm į šį reikalą pernelyg daug žmonių. 


— Tai lordo Tilnėjaus pinigai, - patikslino ledi Tilnėj. - Nu- 

stebtum sužinojusi, kam jis paprastai leidžia pinigus. Žirgų lenk- 
tynės ir šokėjos yra patys nekalčiausi pomėgiai, to trupučio, kurį 
nugriebiu mums, jis nepasiges. O jei ir pasigestų, kaip tikras 
džentelmenas ir neprasitartų apie tai nė žodeliu. 

— O man būtų buvę labai gaila, jei būtumėt palikę mane nuo- 
šalyje, - užtikrino daktaras Harisonas ir šyptelėjo. - Man gyve- 
nimas pamažu ėmė atrodyti nuobodokas. Be to, ne kiekvienam 
lemta susidurti su išmintingais keliautojais laiku, atvykstančiais 
iš ateities. 

Šnekant tarp mūsų, dvynių de Vilerių ir Pinkertono-Smito 
vadovavimo stilius verčia slapčia maištauti. 

— Būtent, - pritarė ledi Tilnėj. - Tas pasipūtęs Džonatanas 
savo Žmonai pagrasino užrakinsiąs ją namuose, jei ir toliau sim- 
patizuos sufražistėms*. - Ji pamėgdžiojo rūstų vyrišką balsą: - Ir 
kas toliau? Rinkimų teisė šunims? 

- Taip, todėl jūs jam ir pagrasinot antausiu, - nusijuokė dakta- 
ras Harisonas. - Beje, tai buvo vienintelė arbatėlė, kurioje neteko 
nuobodžiauti. 

— Buvo visai ne taip. Aš tik pasakiau, kad galiu nesuvaldyti 
savo dešinės rankos, jei jis ir toliau paistys tokias nesąmones. 

- Jei ir toliau pliaukš tokias nesąmones - žodis žodin, - pa- 
tikslino daktaras Harisonas. - Gerai įsidėmėjau, nes tai man pa- 
darė didžiulį įspūdį. 

Ledi Tilnėj nusijuokė ir padavė gydytojui ranką. 

- Palydėsiu jus iki durų, daktare Harisonai. 


* Moterų judėjimo, reikalaujančio suteikti moterims rinkimų teisę, dalyvės 
(čia ir toliau - vert. past.). 

Paulius pamėgino atsisėsti ir padėkoti gydytojui, bet jam ne- 
pavyko. 

— Š... ju, - sušnarpštė jis iš paskutiniųjų. 

— Kuo, po galais, jūs jį prigirdėt? - sušuko Liusė daktarui Ha- 
risonui pavymui. 

Šis prie durų atsigręžė. 

— Įlašinau kelis lašus morfino tinktūros. Tai visiškai nepa- 
vojinga! 


Liusės pasipiktinimo šūksnio Paulius nebegirdėjo. 

Iš sergėtojų metraščių 
1916 m. kovo 30 d. 
Dienos slaptažodis: Potius sero guam numguam. 


(Livijus) 


Pasak mūsų slaptyjų tarnybų pranešimų, per ateinančias dienas 
vokiečiai vėl bombarduos jūrų laivyną, todėl nusprendėm tuoj 
pat taikyti pirmojo laipsnio saugumo priemones. Chronografas 
bus neribotam laikui padėtas archyve, o ledi Tilnėj, mano 
brolis Džonatanas ir aš sykiu elapsuosim kasdien tik trims 
valandoms. Kelionės į XIX amžių iš šios vietos neturėtų sukelti 
jokių bėdų. Ankstesniais laikais ši patalpa buvo retai lankoma, 
o metraščiuose neužsimenama apie svečius iš ateities. Todėl 
darom išvadą, kad mūsų apsilankymų niekas nepastebės. 
Kaip ir buvo tikėtasi, ledi Tilnėj pasipriešino nenorėdama 
atsisakyti senų įpročių. Tačiau, pareiškusi, jog mūsų argumentai 
nepagrįsti, pagaliau pakluso didžiojo magistro sprendimui. Karo 
sąlygomis būtinos ypatingos priemonės. 

Šiandien po pietų elapsavimas į 1851 metus praėjo netikėtai 
taikiai galbūt todėl, kad mano rūpestingoji žmona įdavė pačios 
keptą nepakartojamai gardų pyragą, tad buvo išvengta tokių 
karštus ginčus sukeliančių temų kaip moterų rinkimų teisė. 


Ledi Tilnėj apgailestavo, kad negalim apsilankyti pasaulinėje 


parodoje Haid Parke. Šį sykį pritarėm jos nuomonei, tad 
pokalbis nevirto ginču. Vienam iš mūsų pasiūlius nuo rytdienos 


leisti laiką lošiant pokerį, ji vėl parodė ekscentrišką būdą. 


Šios dienos oras: dulkia tikras pavasariškas lietutis, 


16 laipsnių Celsijaus. 


Pranešimą surašė Timotis de Vileris, Vidinis ratas 


Kardo smaigalys buvo nukreiptas tiesiai man į širdį, o žudiko 
akys tuščios kaip juodos kiaurymės, grasinančios praryti kiek- 
vieną, kas tik prie jų priartėja. Klupinėdama pasitraukiau kelis 
žingsnius atgal. 

Vyras sekė paskui. 

- Ištrinsiu nuo žemės paviršiaus visus ne Dievo kūrinius! Tavo 
krauju pagirdysiu žemę! 

Man ant liežuvio galo sukosi mažiausiai du atsakymo į šiuos 
patetiškus žodžius variantai (Pagirdysi Žemę, gal tau galvoj nege- 
rai? Juk čia plytelėmis išklotos grindys!), bet buvau apimta tokios 
panikos, kad neištariau nė žodžio. Vargu ar šis žmogus būtų įver- 
tinęs mano humorą. Ir supratęs humorą apskritai. 

Sverdėdama žengiau dar vieną žingsnį atgal ir nugara prisi- 
glaudžiau prie sienos. Mano priešininkas garsiai nusikvatojo. Na 
gerai jau, gal jis ir turi humoro jausmą, bet kitokį nei mano. 

— Dabar mirsi, demone! - sukliko jis ir dūrė kardu man į 
krūtinę. 

Garsiai klykdama pašokau iš lovos. Buvau išpilta prakaito, o 
širdį taip maudė, tarsi iš tikrųjų būtų buvusi perverta ašmenimis. 
Koks šlykštus sapnas. Negi mane dar kas nors gali nustebinti? 


Vakarykščiai ir kelių ankstesnių dienų įspūdžiai nuslopino 

norą patogiai susisukti į antklodę ir užsnūsti teisuolės miegu. Po 
daugybės išgyvenimų ramybės nedavė blogos mintys. Gideonas 
tik apsimetinėjo. Jis manęs nemyli. 

„Mergaitės pačios limpa prie jo kaip musės prie medaus, - 
man ausyse skambėjo minkštas, įtaigus grafo de Sen Žermeno 
balsas. - Nieko nėra lengviau, kaip numatyti įsimylėjusios mo- 
ters reakciją.“ 

Taigi, o kaip reaguoja įsimylėjusi moteris, kai sužino, kad 
buvo apgauta ir ja buvo manipuliuojama? Teisingai: ji valandų 
valandas kalbasi su savo geriausia drauge telefonu, paskui visą 
naktį sėdi tamsoje ir klausia savęs, kodėl, po galais, tas vaikinas 
jai taip krito į širdį, ir tuo pat metu iš ilgesio baigia išverkti visas 
ašaras. Tikrai nesunku numatyti. 

Šviečiantys žadintuvo skaičiai rodė tris valandas dešimt mi- 
nučių. Vadinasi, vis dėlto buvau užsnūdusi ir pamiegojau net dvi 
valandas. Ir kažkas - gal mama - buvo atėjęs į kambarį ir mane ap- 
klojo. Prisiminiau tik kaip prispaudusi kelius prie krūtinės sėdėjau 
ant lovos krašto ir klausiausi per greitai tuksinčios savo širdies. 

Keista, kad sudužusi širdis iš viso gali plakti. 

— Jaučiu, kad ji yra iš raudonų aštriabriaunių skeveldrų, žei- 
džiančių mane, todėl aš kraujuoju! - pasakojau Leslei savo būse- 
ną (sutinku, tai skamba lygiai taip pat patetiškai kaip ir to švogž- 
džiančio susapnuoto žmogaus žodžiai, ir šiek tiek... neskoningai). 
Leslė mane guodė: 

- Žinau, kaip jautiesi. Kai Maksas mane paliko, iš pradžių ma- 
niau mirsianti iš sielvarto. Nuo visuotinės organų funkcijos sutri- 
kimo. Juk sakoma: meilė trenkia per inkstus, ardo kepenis, sudau- 
žo širdį, gniaužia krūtinę. Bet visa tai praeina, be to, tas reikalas 
nėra toks jau beviltiškas kaip atrodo, be to, širdis - ne stiklinė. 


18 


— Ne akmeninė, - kūkčiodama patikslinau. - Mano širdis yra 
iš brangakmenio, kurį Gideonas sudaužė į tūkstančius smulkiau- 
sių šukių visai kaip tetos Madės vizijoje. 

- Skamba kietai, bet vis dėlto aš nesutinku! Širdys padary- 
tos iš visiškai kitokios medžiagos. Patikėk, - Leslė atsikrenkštė ir 
iškilmingu balsu, tarsi atskleisdama didžiausią paslaptį, pareiš- 
kė: - Tai daug gležnesnė, nesudaužoma ir nuolat atsinaujinanti 
medžiaga. Pagaminta pagal slaptą receptą. 

Ji dar sykį atsikrenkštė, kad padidintų įtampą. Nejučia sulai- 
kiau kvapą. 

- Kaip marcipanas! - pareiškė Leslė. 

- Marcipanas? - tuoj pat lioviausi kūkčioti ir nevalingai nu- 
sišypsojau. 

- Taip, marcipanas! - labai rimtai pakartojo Leslė. - Geros 
kokybės, su daugybe migdolų. 

Vos neėmiau krizenti. Bet paskui prisiminiau, kad esu nelai- 
mingiausia mergaitė pasaulyje, ir šnirpščiodama pasakiau: 

- Jei taip, tai Gideonas atkando geroką jos gabalą! Ir nuo pavir- 
šiaus nuknaibė visą šokoladą. Kad būtum mačiusi, kaip jis žiūrė- 
jo... - dar nepradėjus man dėstyti iš naujo, Leslė garsiai atsiduso. 

- Gvene, nenoriu tavęs užgauti, tačiau dejonės čia nepadės. 
Susitvardyk! 

- Aš juk netyčia, - tikinau. - Tai sielvarto atgarsis. Prieš akimir- 
ką buvau laimingiausia mergaitė pasaulyje, o tada jis man pasakė... 

— Gerai jau, Gideonas pasielgė kaip tikras šiknius, - skubiai 
nutraukė mane Leslė. - Nors ir neaišku kodėl. Kodėl įsimylėjusią 
merginą lengviau valdyti? Mano manymu, atvirkščiai. Įsimylėju- 


sios merginos yra tiksinčios laikrodinės bombos. Niekada neži- 

nai, kaip jos pasielgs. Ar tik Gideonas ir jo draugas tironas grafas 
nebus siaubingai apsigavę? 

— O aš neabejojau, kad jis mane myli. O jis viską tik suvaidino, 
tai taip... - Niekšiška? Žiauru? Regis, nė vienas žodis neaprėpia 
mano jausmų. 

— Ak, mieloji! Kitomis aplinkybėmis, jei būtų mano valia, ga- 
lėtum dar visą savaitę skandinti sielvartą. Bet šiuo metu tau reikia 
jėgų kitiems darbams. Pavyzdžiui, kad liktum gyva, - Leslės bal- 
sas skambėjo neįprastai griežtai. - Todėl malonėk susiimti! 

— Ksemerijus man tai jau sakė. Prieš pasprukdamas ir palik- 
damas mane vieną. 

— Tas mažas nematomas demonas teisus! Mes turim nepames- 
ti galvos ir surikiuoti visus faktus. Fui, kas gi tai? Palauk, reikia 
atidaryti langą, Bertė taip siaubingai pagadino orą... blogas šuo! 
Apie ką kalbėjau? Štai kas, turim aptikti tavo senelio slėptuvę jūsų 
name, - Leslės balsas truputį pakilo. - Rafaelis buvo labai nau- 
dingas. Galbūt jis ne toks kvailas, kaip išsyk manėm. 

— Kaip tu manei, ar ne? 

Rafaelis, jaunesnis Gideono brolis, neseniai pradėjo lankyti 
mūsų mokyklą. Jis padėjo įminti mįslę - suvokė, kad senelis nu- 
rodė geografines koordinates, žyminčias mūsų namą. 

- Labai norėčiau sužinoti, ką Rafaelis nutuokia apie sergėtojų 
paslaptis ir Gideono keliones laiku. 

— Galbūt daugiau, nei iš jo tikimasi, - atsakė Leslė. - Kad ir 
kaip ten būtų, jis nepatikėjo mano pramanais, jog mistiniai žai- 
dimai Londone - paskutinis mados klyksmas. Bet buvo užtek- 
tinai protingas ir neklausinėjo. - Netrukus ji pridūrė: - Jo labai 
gražios akys. 


— Zinoma. 


20 


Jo akys buvo gražios ir labai panašios į Gideono. Žalios, ap- 
riestos tankių juodų blakstienų. 

— Na, sakau ne todėl, kad jos man būtų padariusios įspūdį, aš 
tik konstatuoju... 

„Pamilau tave, - rimtai tarė Gideonas ir pažvelgė man į akis. 
O aš žiūrėjau į jį ir tikėjau kiekvienu jo žodžiu! Ašaros vėl pasru- 
vo, ir aš menkai tegirdėjau, ką sakė Leslė. 

— „bet aš tikiuosi, kad tai bus ilgas laiškas arba dienoraštis, 
kuriame senelis tau paaiškina, ką visi kiti nutyli, ir dar truputį 
daugiau. Tada nebereikės klaidžioti tamsoje, ir mes galėsim su- 
daryti tikrą veiksmų planą... 

Tokias akis reikėtų uždrausti. Arba išleisti įstatymą, kad ber- 
niukai su tokiomis akimis privalo nešioti saulės akinius. Išskyrus 
tuos, kurių atlėpusios ausys arba... 

— Gvene? Ar ir vėl žliumbi? - dabar Leslės balsas panėšėjo 
į mūsų geografijos mokytojos Kaunter, kai jai meluodavau pa- 
miršusi atsinešti namų darbus. - Mieloji, negerai darai! Liaukis 
aitrinusi žaizdą! Mums reikia... 

— „šaltų nervų! Tu teisi, - nors buvo siaubingai sunku, pasi- 
stengiau išguiti iš galvos atsiminimus apie Gideoną ir ištarti šiuos 
žodžius šiek tiek tvirčiau. Jaučiausi skolinga Leslei. Juk ji vienin- 
telė seniausiai ir ištikimiausiai palaiko mane. Prieš padėdama ra- 
gelį būtinai turėjau jai pasakyti, kaip džiaugiuosi ją turinti. (Vėl 
pravirkau, tik šį sykį iš susijaudinimo.) 

- Ir aš džiaugiuosi! - patikino Leslė. - Be tavęs gyvenimas 
būtų tikra nuobodybė. 

Kai ji padėjo ragelį, trumpai palengvėjo, bet dabar, trečią va- 
landą dešimt minučių, vėl panorau jai paskambinti ir iš naujo 


viską gromuliuoti. 

Iš prigimties nesu linkusi skųstis, dėl meilės kankinausi pirmą 
kartą gyvenime. Esu tikra, kad tai buvo tikros meilės kančios. To- 
kios, kurios sukelia tikrą širdies skausmą. Visi kiti reikalai buvo 
nustumti į šalį. Net mano gyvybė atrodė nebesvarbi. Atvirai sa- 
kant, mintis apie mirtį šią akimirką atrodė gana patraukli. Juk bu- 
vau ne pirma, kuri miršta dėl sudaužytos širdies, jų visa kompani- 
ja: Undinėlė, Džuljeta, Pokahontas, dama su kamelijomis, madam 
Baterflai ir dabar aš, Gvendolina Šepard. Vienas pranašumas: gali- 
ma bus apsieiti be kardo, nes taip siaubingai jaučiausi, kad, matyt, 
seniai būsiu užsikrėtusi tuberkulioze, tad netrukus labai dramatiš- 
kai mirsiu. Gulėsiu lovoje išblyškusi ir graži kaip Snieguolė, išdri- 
kusiais ant pagalvės plaukais. Gideonas klūpos šalia ir siaubingai 
gailėsis ką padaręs, o aš kuždėsiu paskutinius žodžius... 

Bet pirmiausia reikia skubiai nubėgti į tualetą. 

Mūsų šeimoje saldi pipirmėčių arbata su citrina buvo galingas 
vaistas nuo sielvarto, o aš jos išgėriau visą arbatinuką. Vos man 
įžengus pro duris, mama tuoj pastebėjo, kad jaučiuosi blogai. Tam 
nereikėjo būti aiškiaregiu - nuo ašarų akys buvo raudonos kaip 
triušio. Ji tikrai nebūtų patikėjusi, kad visą kelią nuo sergėtojų 
būstinės iki namų turėjau pjaustyti svogūnus. Tokį pasiteisinimą 
man buvo sugalvojęs Ksemerijus. 

— Ar tie prakeikti sergėtojai tave nuskriaudė? Kas atsitiko? — 
klausinėjo mama rodydama neįtikėtiną gebėjimą vienu metu 
reikšti užuojautą ir baisų pyktį. - Aš tą Folką nužudysiu... 

— Mama, niekas man nieko nepadarė, - pasiskubinau užtik- 
rinti. - Ir nieko neatsitiko. 

— Negi ji tuo patikės! Kodėl nepapasakojai istorijos apie svo- 


gūnus? Tu niekada manęs neklausai, - trypė letenėlėmis Kse- 

merijus. Tai buvo mažas akmeninis lietvamzdžio demonas su 
didelėmis ausimis, šikšnosparnio sparnais, ilga žvynuota slibino 
uodega ir dviem nedideliais ragiukais ant panašios į katino gal- 
vos. Deja, jis ne visada buvo toks mielas, koks atrodė, ir, deja, 
niekas, be manęs, negalėjo girdėti jo begėdiškų pastabų ir su juo 
kalbėtis. Gebėjimas matyti lietvamzdžių chimeras ir kitas dvasias 
buvo viena iš mano keistenybių, su kuria buvau priversta taiks- 
tytis. Kita, apie kurią sužinojau vos prieš dvi savaites, buvo dar 
keistesnė: pasirodo, aš priklausau - slaptam! - dvylikos keliauto- 
jų laiku ratui ir kasdien kelioms valandoms esu priversta persi- 
kelti į praeitį. Iš tikrųjų tą prakeiksmą, atsiprašau, dovaną keliauti 
laiku turėjo paveldėti mano pusseserė Šarlotė, kuri būtų buvusi 
daug tinkamesnė, bet paaiškėjo, kad ta nelaimingoji esu aš. Turė- 
jau seniai tai nujausti, nes esu iš tokių, kurioms nuolat nesiseka. 
Kai per Kalėdas keitėmės dovanomis, aš ištraukiau mokytoją (sa- 
kykit, ką gi galima dovanoti mokytojai?), kai gaudavau bilietus į 
seniai išsvajotą koncertą, būtinai susirgdavau (net ir per atosto- 
gas), o kai norėdavau ypač gražiai atrodyti, ant kaktos išdygdavo 
spuogas, toks didelis kaip trečia akis. Iš pirmo žvilgsnio atrodo, 
kad kelionių laiku negalima lyginti su spuogais, juk skamba taip 
viliojamai ir smagiai, bet taip nėra. Jos daug labiau vargina, tam- 
po nervus ir yra pavojingos. Nepamirškim, kad, jei nebūčiau pa- 
veldėjusi to kvailo gebėjimo, niekada nebūčiau susipažinusi su 
Gideonu, vadinasi, mano širdis, tegu ir marcipaninė, dar būtų 
buvusi sveika. Tas šiknius juk irgi vienas iš dvylikos keliautojų 
laiku. Vienas iš nedaugelio likusių gyvų. Su kitais buvo galima 
susitikti tik praeityje. 


— Tu verkei, - tuoj pat pastebėjo mama. 

— Matai! - sušuko Ksemerijus. - Dabar ji tave išsunks kaip 
citriną ir nė sekundei nepaleis iš akių, tad šią naktį negalėsim 
ieškoti lobių skrynios. 

Aš nutaisiau veido išraišką, rodančią, kad šią naktį lobių ieš- 
kojimas man nerūpi. Na, o kaipgi kitaip bendrauti su nematomu 
draugu, jei nenori, kad aplinkiniai tave laikytų kvaištelėjusia, nes 
kalbi į tuštumą. 

— Pasakyk, kad bandydama pipirinį purškiklį netyčia pasi- 
purškei į akis, - sukarksėjo mano neregimas draugas. 

Bet aš buvau pernelyg išvargusi, kad meluočiau. Pažvelgiau į 
mamą užverktomis akimis ir pamėginau iškloti teisybę. Tad drą- 
siai, bet šį tą nutylėdama ėmiau dėstyti: 

— Tai tik... jaučiuosi siaubingai, nes... tai toks mergaitiškas rei- 
kalas, tu juk žinai? 

— Ak, mieloji... 

— Kai paskambinsiu Leslei, netrukus pasijusiu geriau. 

Didžiulei mūsų su Ksemerijumi nuostabai, mama pasitenkino 
tokiu paaiškinimu. Ji išvirė arbatos, padėjo arbatinuką su mano 
mylimiausiu taškuotu puoduku ant naktinio staliuko, paglos- 
tė galvą ir paprasčiausiai paliko mane ramybėje. Ir net neištarė 
įprastų priekaištų. (Gvene! Jau po dešimtos, tu plepi telefonu jau 
keturiasdešimt minučių! Juk pasimatysit rytoj mokykloje!) Kar- 
tais ji būna geriausia mama pasaulyje. 

Giliai atsidususi nuleidau kojas ant grindų ir nušlepsėjau vo- 
nios link. Į mane padvelkė šaltas vėjo gūsis. 

— Ksemerijau? Ar čia tu? - paklausiau pusbalsiu ieškodama 
elektros jungiklio. 

- Kaip pažiūrėsi. - Ksemerijus galvotrūkčiais markstydamasis 


pašoko nuo prieškambario šviestuvo. - Jei vėl nepavirsi kambari- 

niu fontanu! - jo balsas tapo gailus ir verksmingas, mat jis mėgi- 
no mane pamėgdžioti (ir jam labai puikiai pavyko): - Ir tada jis 
pasakė, neturiu supratimo, apie ką kalbi, ir tada aš pasakiau, taip 
arba ne, ir tada jis pasakė, taip, bet prašau liautis verkus... - jis te- 
atrališkai dūsavo. - Mergaitės iš tikrųjų yra labiausiai varginanti 
žmonių rūšis. Iškart po į pensiją išėjusių finansininkų, kojinių 
pardavėjų ir nedidelių sodininkų draugijų pirmininkų. 

— Negaliu pažadėti, - sušnabždėjau, kad kiti šeimos nariai 
nepabustų. - Verčiau nekalbėkim apie žinai pats ką, nes kitaip... 
na... kambarinis fontanas vėl ištrykš. 

- Šiandien aš vis tiek nebenoriu girdėti jo vardo. Gal padarom 
ką nors prasminga? Gal paieškokim lobio? 

Prasmingiausia būtų buvę eiti miegoti, bet dabar miegai išsi- 
sklaidė. 

— Dėl manęs galim pradėti. Bet prieš tai išpilsiu arbatą. 

— Ką? 

Parodžiau į vonios kambarį. 

- Ak, taip, - suprato Ksemerijus. - O aš palauksiu čia. 

Pažvelgiau į vonios veidrodį ir nudžiugau, kad atrodau ge- 
riau, nei tikėjausi. Deja, džiovos - nė pėdsako. Tik vokai vos pa- 
burkę, tarsi būčiau truputį per ryškiai pasidažiusi rožinės spal- 
vos šešėliais. 

- Ksemerijau, kurgi tu visą laiką buvai? - paklausiau grįžusi į 
prieškambarį. - Ar atsitiktinai ne pas...? 

- Pas ką? - Ksemerijus iš pasipiktinimo suraukė snukutį. - Ar 
tik neklausi apie tą, kurio vardo negalima minėti? 

- Na, taip, - man labai knietėjo sužinoti, ką Gideonas veikė 


vakare. Kaip ten jo sužeista ranka? O gal jis su kuo nors kalbėjosi 

apie mane? Pavyzdžiui: „Visa tai didžiulis nesusipratimas. Žino- 
ma, aš myliu Gvendoliną. Aš niekada neapsimetinėjau.“ 

— Ne, ne, man jis nerūpi. - Ksemerijus išskėtė sparnus ir nu- 
pleveno ant grindų. Stovėdamas priešais siekė man iki kelių. - Be 
kas nors gali rasti lobį, tai tik aš. Vien todėl, kad niekas kitas, be 
manęs, nemoka pereiti kiaurai sieną. Arba nepastebėtas išversti 
tavo senelės komodos stalčių. 

— Nematomas irgi turi pranašumų, - tariau, nors ir nepami- 
nėjau, kad Ksemerijus nieko negalėjo išversti, nes vaiduoklio le- 
tenomis jis net negalėjo atidaryti stalčiaus. Nė viena mano lig šiol 
sutikta dvasia negalėjo judinti daiktų. Dauguma nesugebėdavo 
net pūstelėti šalto vėjo gūsio. - Bet juk žinai, mes ieškom ne lo- 
bio, o mano senelio paaiškinimų, kurie galėtų kaip nors padėti? 

— Namai iš tikrųjų pilni į lobius panašaus šlamšto. Ką jau kal- 
bėti apie visas galimas slėptuvės, - ramiai dėstė Ksemerijus. - 
Daugelis antrojo aukšto sienų yra dvigubos, tarp jų yra korido- 
riai, jie tokie siauri, kad žmogus stora sėdyne ten nejlįstų. 

— Tikrai? - Tų koridorių lig šiol niekas nebuvo atradęs. - 
O kaip į juos patekti? 

— Daugelyje kambarių durys į juos paslėptos po apmušalais, 
bet vis dar yra vienas įėjimas iš tetos Madės kambario, kitas - už 
didžiulio bufeto valgomajame. O bibliotekoje durys paslėptos už 
pasukamos lentynos. Beje, iš bibliotekos galima patekti į pono 
Bernardo buto laiptinę, o kitos durys išeina į laiptus, vedančius į 
trečią aukštą. 

— Dabar aišku, kaip ponas Bernardas visuomet išdygsta tarsi iš 


po Žemių, - sumurmėjau. 

- Tai dar ne viskas. Didžiajame kamine šalia aštuoniasdešimt 
trečio namo sienos yra kopėčios, kuriomis galima užlipti ant sto- 
go. Iš virtuvės į kaminą nepateksi, ten jis užmūrytas, bet antro 
aukšto sieninėje spintoje koridoriaus gale yra anga, ganėtinai di- 
delė, kad pralįstų Kalėdų Senelis. Arba jūsų keistasis liokajus. 

- Arba kaminkrėtys. 

- O dar rūsys! - Ksemerijus apsimetė negirdėjęs mano pasta- 
bos. - Arjūsų kaimynai žino, kad iš jūsų rūsio veda slaptos durys 
į jų namą? Ir kad po rūsiu yra dar vienas rūsys? Nors, jei ten ko 
nors ieškosi, turi nebijoti vorų. 

— Tada verčiau ieškoti kur nors kitur, - paskubėjau įsiterpti ir 
iš susijaudinimo pamiršau, kad reikia šnabždėti. 

— Jei žinotume, ko ieškoti, būtų daug paprasčiau. - Ksemeri- 
jus užpakaline letena pasikrapštė smakrą. - Ieškomas daiktas gali 
būti kas tik nori: krokodilo iškamša sandėliuke, viskio butelis už 
knygų bibliotekoje, ryšulėlis laiškų tetos Magės sekretere, skrynia 
sienos ertmėje... 

- Skrynia sienoje? - nutraukiau jį. - Ar ten koks sandėliukas? 

Ksemerijus linktelėjo. 

— Ak, regis, tu prižadinai savo brolį. 

Aš žaibiškai atsisukau. Mano dvylikametis broliukas Nikas 
stovėjo savo kambario tarpduryje ir abiem rankom mėgino su- 
glostyti susivėlusius raudonus plaukus. 

- Su kuo tu šnekiesi, Gvene? 

— Dabar gili naktis, - sušnabždėjau aš. - Eik miegoti, Nikai. 

Nikas neryžtingai žiūrėjo į mane ir aš aiškiai mačiau, kaip jis 
sparčiai bunda. 


- Kas ten su ta skrynia sienoje? 

— Aš... ketinau jos ieškoti, bet verčiau palaukti, kol prašvis. 

—- Nesąmonė! - paprieštaravo Ksemerijus. - Aš matau tamso- 
je kaip... sakykim, pelėda. Be to, tu neturėsi galimybės apieškoti 
namo, kai visi nemiega. Nebent norėtum draugijos. 

- Aš turiu žibintuvėlį, - pasiūlė Nikas. - Kokia ten skrynia? 

— Gerai nežinau, - atsakiau vis dar svarstydama. - Gali būti 
kokie nors senelio daiktai. 

— O, - susidomėjo Nikas. - O kur paslėpta ta skrynia? 

Aš klausiamai pažvelgiau į Ksemerijų. 

— Mačiau ją slaptame koridoriuje už portreto, vaizduojančio 
ant arklio sėdintį storą vyrą su žandenomis, - pasakė chimera. — 
Bet kas gi slepia paslaptingus daiktus... arba lobius nuobodžioje 
skrynioje? Mano nuomone, krokodilas daugiau žadantis. Ką gali 
žinoti, ko jis prikimštas? Siūlau išskrosti. 

Jau pažinojau tą krokodilą, todėl nesutikau. 

- Pirmiausia pažiūrėsim skrynioje. Tuštuma irgi daug žada. 

— Nuououobodu! - nutęsė Ksemerijus. - Tikriausiai ten ku- 
ris nors iš tavo prosenelių slėpė pypkių tabaką nuo savo tėvo... 
arba... - regis, jam šovė kažkokia džiugi mintis, nes jis staiga nu- 
sišypsojo, — ...arba sukapotos neišauklėtos tarnaitės palaikus! 

- Skrynia yra slaptame koridoriuje už proproprosenelio Hugo 
portreto, - paaiškinau Nikui. - Bet... 

— Bėgu žibintuvėlio! - Brolis dingo iš kambario. 

Sunkiai atsidusau. 

- Ir vėl dūsauji? - užvertė akis Ksemerijus. - Nepakenks, jei 
jis eis sykiu. - Chimera išskėtė sparnus. - Aš greitai apsuksiu ra- 
tuką ir patikrinsiu, ar kiti šeimos nariai įmigę. Juk nenorime, kad 


smailianosė tavo teta užkluptų mus suradus deimantus. 

— Kokius deimantus? 

- Mąstyk pozityviai! - Ksemerijus jau plazdeno sparnais. - 
Kas tau labiau patiktų? Deimantai ar sutrūniję neišauklėtos tar- 
naitės palaikai? Viskas priklauso nuo požiūrio. Susitiksim prie 
storojo dėdės ant kuino. 

— Ar tu kalbiesi su vaiduokliu? - Nikas vėl išdygo šalia, užge- 
sino prieškambaryje šviesą ir įjungė savo žibintuvėlį. 

Aš linktelėjau. Nikas neabejojo, kad matau dvasias. Atvirkš- 
čiai. Dar būdamas ketverių (man tada buvo aštuoneri) jis nuo- 
lat mane gindavo nuo netikinčiųjų. Pavyzdžiui, nuo tetos Glen- 
dos. Ginčas kildavo, kai ji mus nusivesdavo į Harrods prekybos 
centrą ir aš užkalbindavau malonų uniformuotą durininką 
poną Grizlį. Ponas Grizlis jau penkiasdešimt metų kaip buvo 
miręs, todėl niekas manimi netikėjo, kai sustojusi imdavau su 
juo kalbėtis apie Vindzorus (ponas Grizlis buvo karštas kara- 
lienės garbintojas) arba apie pernelyg drėgną birželį (šnekėtis 
apie orą ponas Grizlis irgi labai mėgo). Vieni žmonės juokda- 
vosi, kitiems vaiko fantazijos atrodė „dieviškos“ (jie dažniausiai 
tai pabrėždavo šiaušdami man plaukus), treti purtydavo galvas, 
bet niekas nereagavo taip kaip teta Glenda. Degdama iš gėdos 
ji mėgindavo įsitempti mane vidun, o man ėmus spyriotis, tvir- 
tindavo, jog turiu imti pavyzdį iš Šarlotės (ji jau tada buvo to- 
kia tobula, kad iš plaukų net segtukas neišslysdavo), ir nuolat 
grasino - tai buvo pati didžiausia niekšybė - neduoti deserto. 
Nors teta įvykdydavo savo grasinimą (o aš dievinau visokius 
desertus, net ir slyvų kompotą), širdis neleisdavo kaip niekur 
nieko praeiti pro poną Grizlį. Ir Nikas kaskart stengėsi man pa- 


dėti - maldaudavo tetą Glendą paleisti mane, juk vargšas ponas 

Grizlis neturi su kuo pasišnekėti, o ši vis labai gudriai išsisuk- 
davo saldžiai suulbėjusi: 

— Ak, mažasis Nikai, kada gi tu pagaliau suprasi, jog tavo se- 
suo tik apsimeta, kad atrodytų reikšminga? Dvasios neegzistuo- 
ja! Gal tu čia matai bent vieną? 

Nikas būdavo priverstas liūdnai papurtyti galvą, o teta Glen- 
da pergalingai nusišypsodavo. Jai apsisprendus mūsų nebeimti į 
Harrods prekybos centrą, Nikas netikėtai pakeitė taktiką. Pūsta- 
žandis mažylis (ak, koks mielas jis buvo, kaip žavingai švepluoda- 
vo!) atsistojo priešais tetą Glendą ir sušuko: 

— Teta Glenda, ar žinai, ką ponas Grizlis ką tik pasakė apie 
tave? Jis pasakė, kad tu esi pikta ekscentriška ragana! 

Žinoma, ponas Grizlis nieko panašaus nesakė (jis buvo per- 
nelyg mandagus, o teta Glenda pernelyg dažnai čia lankėsi), bet 
mūsų mama tą vakarą nevyniojo žodžių į vatą. Teta Glenda kie- 
tai suspaudė lūpas, čiupo Šarlotę už rankos ir dingo. Namuose 
kilo labai nemalonus barnis (mama širdo, kad mes vieni turėjom 
parsirasti namo, o teta Glenda nusprendė, kad žodžiai apie eks- 
centrišką raganą buvo išgalvoti jos sesers). Nuo tada teta Glenda 
nebesivesdavo mūsų apsipirkti. O žodį „ekscentriška“ mes varto- 
jam dar ir šiandien. 

Ugtelėjusi lioviausi pasakoti matanti dalykus, kurių kiti ne- 
mato. Tai - protingiausias žingsnis, jei nenori būti palaikyta 
kvaištelėjusia. Brolio, sesutės ir Leslės akivaizdoje apsimetinėti 
nereikėjo - jie tikėjo mano žodžiais. Dėl mamos ir senelio sesers 
Madės nebuvau visiškai tikra, bet jiedvi nors jau nesišaipė. Be to, 
teta Madė retkarčiais regėjo keistas vizijas, tad gerai žinojo, kaip 


jautiesi, kai niekas tavimi netiki. 

- Ar jis simpatiškas? - sukuždėjo Nikas. Žibintuvėlio šviesos 
spindulys šokinėjo ant laiptų pakopų. 

— Kas? 

— Na, tas vaiduoklis. 

- Nieko sau, - prisipažinau. 

— O kaip jis atrodo? 

- Gana mielas. Bet jis manosi esąs pavojingas. - Pirštų galiu- 
kais sėlinant į trečią aukštą, kur gyveno teta Glenda su Šarlote, 
mėginau nupasakoti Ksemerijaus išvaizdą. 

- Tai bent! - sušnabždėjo Nikas. - Neregimas naminis gyvū- 
nėlis! Labai tau pavydžiu! 

- Naminis gyvūnėlis! Tik neprasitark Ksemerijui girdint. 

Slinkdama pro Šarlotės miegamojo duris tikėjausi išgirsti ją 
knarkiant, bet pusseserė, žinoma, neknarkė. Tobuli žmonės per 
miegus neskleidžia jokių garsų. Kaip ekscentriška. 

Kai nusileidom žemyn, mano broliukas nusižiovavo, ir man 
širdį suspaudė gailestis. 

— Klausyk, Nikai, dabar keturios ryto, tau reikės eiti į mokyklą. 
Mama mane užmuš, jei sužinos, kad nedaviau tau išsimiegoti. 

— Aš visai nepavargęs! Būtų nesąžininga, jei be manęs ieško- 
tum. Ką ten senelis paslėpė? 

- Nežinau, galbūt knygą su paaiškinimais. Arba bent jau laiš- 
ką. Senelis buvo sergėtojų didysis magistras. Jis turėjo gerai žino- 
ti apie mane ir kitus keliautojus laiku, jis žinojo, kad ne Šarlotė 
paveldėjo geną. Neseniai buvau sutikusi jį praeityje ir pati viską 
papasakojau. 

- Tau gerai, - sukuždėjo Nikas ir susigėdęs pridūrė: - Atvirai 


sakant, aš jo beveik neprisimenu. Prisimenu tik, kad jis visuomet 


31 


buvo linksmai nusiteikęs ir labai geras, tikra ledi Eristos priešin- 
gybė. Be to, kvepėjo karamelėmis ir kažkokiais prieskoniais. 

- Pypkių tabaku. Atsargiai! - Vos spėjau sulaikyti Niką. Pake- 
liui į antrą aukštą buvo kelios bjauriai girgždančios pakopos. Metų 
metus naktimis sėlindama į virtuvę gerai jas įsidėmėjau. Peržengę 
jas pagaliau patekom prie proproprosenelio Hugo paveikslo. 

— Ką gi, imkimės darbo! 

Nikas pašvietė žibintuvėliu mūsų protėviui į veidą. 

— Nesąžininga, kad jis savo žirgą vadino Riebiąja Ana! Ar- 
kliukas liesas kaip šakalys, o jis pats panašus į veislinę kiaulę su 
barzda! 

— Ir aš taip manau. 

Už rėmo užčiuopiau sklendę, išjudinančią slaptų durų mecha- 
nizmą. Kaip visuomet jis strigo. 

— Visi pučia į akį kaip kūdikiai, - tarė Ksemerijus šnopuoda- 
mas nusileidęs šalia mūsų ant laiptų pakopos. - Visi, tik ne ponas 
Bernardas. Bet nesirūpink, jis nepasipainios mums po kojomis. 
Atsinešęs iš virtuvės šaltų paukštienos dešrelių jis žiūri filmą su 
Klintu Istvudu. 

— Labai gerai. 

Paveikslas girgždėdamas atsidarė ir atvėrė kelis laiptelius 
tarpusienyje — šie vedė prie durų. Pro jas galėjai patekti į antro 
aukšto vonios kambarį. Iš kitos pusės jos buvo pridengtos grin- 
dis siekiančiu veidrodžiu. Anksčiau mes dažnai čia bėginėdavom 
(pokštaudavom nežinodami, ar kas nors naudojasi vonia, ar ne), 
bet kam buvo įrengtas tas slaptas koridorius, neturėjau suprati- 
mo. Galbūt vienas mūsų protėvių mėgo nepastebėtas šmurkšte- 
lėti į ramią vietelę. 


- Ksemerijau, kur stovi skrynia? - paklausiau. 

— Kairėje. Tarp sienų. - Prietemoje man pasirodė, kad jis kaž- 
ką laiko sukandęs. 

— Ksemerijus - labai sunkus vardas, - tarė Nikas. - Aš vadin- 
čiau jį Ksemiu. Arba Meriu. Ar galiu paimti tą skrynią? 

- Ji stovi kairėje, - pasakiau. 

- Patš šunkuš, - atsiliepė Ksemerijus. - Kšemis arba Meriš - 
užšigeidei! Ešu kilęs iš šenos galingų demonų giminėš, mūšų 
vardai... 

- Sakyk, ką turi burnoje? 

Ksemerijus išspjovė ir sučepsėjo. 

— Dabar jau nieko. Suėdžiau miegantį ant stogo balandį. Ko- 
kios bjaurios tos plunksnos. 

- Tu negali valgyti! 

— Nieko nenusimano, bet visur kaišioja nosį, - įsižeidė Kse- 
merijus. - Negi gaila man balandėlio? 

— Tu negali ėsti balandžių, - pakartojau. - Tu esi dvasia. 

- Aš esu demonas! Galiu ėsti viską, ką noriu! Kartą suėdžiau 
visą kunigą. Su sutana ir krakmolyta apykakle. Ko išsproginai 
akis? 

— Verčiau apsižvalgyk, ar niekas neateina. 

- Ei! Negi netiki mano žodžiais? 

Nikas nulipęs laiptais jau švietė žibintuvėliu. 

— Aš nieko nematau. 

— Dėžė stovi už akmenų. Nišoje, kvaily, - niurzgėjo Ksemeri- 
jus. - Ir aš nemeluoju! Jei sakau, kad suėdžiau balandį, vadinasi, 
taip ir padariau. 

- Ji stovi nišoje už akmenų, - pasakiau Nikui. 

— Nematau nė vieno judančio akmens, - broliukas atsiklaupė 


ant žemės ir dėl visa ko pastūmė akmenis abiem rankom. 


33 


- Ei, aš šneku su tavimi! - kreipėsi į mane Ksemerijus. - Žlium- 
ba, ketini nekreipti į mane dėmesio? - Kai neatsakiau, jis sušu- 
ko: - Tiek to, tai buvo balandžio dvasia! Bet tai vienas ir tas pat. 

— Balandžio dvasia, tik nejuokink. Nė sykio nesu tokios ma- 
čiusi, be to, tu negalėtum jos suėsti, nes dvasios negali viena kitos 
žudyti. 

- Tie akmenys nejuda, - pūškė Nikas. 

Ksemerijus piktai sušvokštė: 

— Pirma, balandžiai irgi retkarčiais ryžtasi pagyventi žemėje 
dvasių pavidalu, tik aš nežinau kodėl. Gal nori atsiteisti su kokia 
nors kate. Antra, paaiškink, kaip atskiri balandį nuo balandžio 
dvasios! Ir trečia, kai aš jį suėdu, jo, kaip dvasios, gyvenimas bai- 
giasi. Nes aš esu ne paprasta dvasia - juk ne kartą tai kartojau, - 
o demonas. Galbūt jūsų pasaulyje nedaug ką sugebu, bet dvasių 
pasaulyje esu gana galingas. Kada tai suvoksi? 

Nikas atsistojo ir kelis sykius spyrė į sieną. 

— Ne, nieko nepadarysi. 

- Ššš! Netriukšmauk, - ištraukiau galvą iš nišos ir papriekaiš- 
tavau Ksemerijui: - Na, galingasai. Ką dabar darysim? 

— Ką gi dar? Aš nė žodeliu neužsiminiau apie judantį akmenį. 

- Tai kaip mes ją ištrauksim? 

— Su plaktuku ir kaltu, - pasigirdo tvirtas atsakymas. Bet ne 
Ksemerijaus, o pono Bernardo. Sustingau iš siaubo. Jis stovėjo 
per metrą nuo manęs. Prietemoje mačiau žvilgant jo akinius auk- 
siniais rėmais. Ir jo dantis. Negi jis šypsosi? 

— Tai mėšlas! - Iš susijaudinimo Ksemerijus išspjovė gurkšnį 
vandens ant kiliminio tako. - Tikriausiai jis jau suvalgė dešreles. 
Arba filmas buvo prastas. Klintu Istvudu jau nebegalima pasitikėti. 

Deja, tik išstenėjau: 

— O... kas? 

- Plaktukas ir kaltas tinkamiausi įrankiai, - ramiai pakartojo 
ponas Bernardas. - Bet aš patariu atidėti šį darbą kitam kartui. 
Kad netrukdytumėt kitų gyventojų nakties poilsio traukdami 
skrynią iš slėptuvės. Ak, čia dar ir ponaitis Nikas, - Bernardas 
šalsit, - jis pats avėjo šlepetėmis ir vilkėjo elegantišką chalatą su 
monograma V. B. (Valteris? Vilis? Vigandas? Man ponas Bernar- 
das visuomet buvo žmogus be vardo.) 

- Iš kur žinot, kad ieškom skrynios? - įžūliai paklausė Nikas, 
bet jo išplėstos akys išdavė, kad jis lygiai taip pat išsigandęs ir 
suglumęs kaip ir aš. 

Ponas Bernardas pasitaisė akinius. 

— Na, galbūt todėl, kad aš tą skrynią pats ir užmūrijau. Ta labai 
vertinga, puošta XVIII amžiaus inkrustacijomis skrynia priklau- 
sė jūsų seneliui. 

— O kas viduje? - paklausiau pagaliau atgavusi kalbos dovaną. 

— Man nederėjo to klausti. Paslėpiau skrynią jūsų senelio pa- 
liepimu. 

- Jau aš tai tikrai nepatikėsiu, - niūriai burbtelėjo Ksemeri- 
jus. - Juk jis paprastai visur įkiša savo smalsią nosį. Ir tylomis 
prisėlina, nors ką tik šveitė paukštienos dešreles. Viskas per tave, 
beprotiškas kambarinis fontane! Jei nebūtum apkaltinusi manęs 
meluojant, tas pagyvenęs ponas nebūtų mūsų užklupęs. 

- Aš, žinoma, mielai padėsiu jums ištraukti skrynią, - kalbėjo 


toliau ponas Bernardas. - Bet verčiau tai padaryti rytoj vakare, 

kai jūsų senelė ir teta bus išėjusios į ponių Rotary klubą. Todėl 
siūlyčiau visiems eiti į lovą, juk netrukus teks keltis į mokyklą. 

— Kurgi ne, o tuo tarpu jis iškrapštys tą daiktą iš sienos, - su- 
šnarpštė Ksemerijus. - Ir susižers visus deimantus, o į dėžę įmes 
kelis senus lazdynų riešutus. Pažįstu tokius. 

— Nesąmonė, - sukuždėjau. Jei ponas Bernardas būtų buvęs 
toks, seniai būtų pasisavinęs skrynią, nes tik vienas apie ją žinojo. 
Kas, po galais, joje yra, jei senelis paliepė užmūryti savo paties 
namuose? 

— Kodėl norit mums padėti? - paklausė Nikas, šis klausimas 
sukosi ant liežuvio ir man, bet pasirodė nelabai mandagus. 

— Nes aš geriau moku darbuotis plaktuku ir kaltu, - atsakė 
ponas Bernardas. Ir tyliau pridūrė: - Be to, senelis, deja, nebegali 
padėti panelei Gvendolinai. 

Verksmas vėl užspaudė gerklę, vos susitvardžiau. 

— Ačiū, - padėkojau. 

— Nesidžiaukit iš anksto. Skrynios raktas... dingęs. Kažin ar 
širdis leis man gadinti vertingą daiktą, - sunkiai atsiduso ponas 
Bernardas. 

— Vadinasi, jūs nieko nesakysit nei ledi Eristai, nei mamai? — 
nustebo Nikas. 

— Ne, jei jūs tuoj pat eisit miegoti, - vėl pastebėjau prietemoje 
žybtelint Bernardo dantis, paskui jis apsigręžė ir nužygiavo laip- 
tais aukštyn. - Labos nakties. Pamėginkit dar truputį nusnūsti. 

- Labos nakties, pone Bernardai, - atsakėm mudu su Niku 
jam pavymui. 

— Senas nenaudėli, - pareiškė Ksemerijus, - nemanyk, kad iš- 


leisiu tave iš akių! 

Kai kraujo ratas užsidarys amžiams, 
Visatą išminties akmuo supančios. 
Nauja galia jaunystės rūbe bręs, 


Įvaldžiusiam kerus nemirtingumo duos galias. 


Įsidėmėk, jog, dvyliktai žvaigždei užgimus, 
Priimsi klajūno žemiško likimą. 
Jaunystė nužydės, ir ąžuolo lemtis - 


Žemės laike galutinai nuvyst. 


Ir tik kai dvyliktam akis užspaus, 
Erelis amžiams žemėj viešpataus. 
Todėl žinok, meilės kančioj žvaigždė sunyks, 


Tik kai laisva valia likimą savo pasitiks. 


Iš slaptųjų grafo de Sen Žermeno raštų 

— Na? - bendraklasė Sintija išdygo priešais mus įsisprendusi į 
šonus ir užtvėrė kelią į antrą aukštą. Mokiniai burbėdami mėgino 
pro mus prasisprausti. Bet Sintijos tai nejaudino. Ji pirštais pašė 
šlykštų Sent Lenokso mokyklos uniforminį kaklaraištį ir griežtai 
žvelgė į mudvi. 

— Kokius kostiumus vilkėsit? 

Šį savaitgalį ji visus pakvietė į savo gimtadienį - kasmetinį 
kaukių balių. 

Leslė susinervinusi papurtė galvą. 

- Sinte, ar žinai, kad daraisi baisia keistuole? Ir anksčiau buvai 
keista, bet pastaruoju metu tai jau krinta į akis. Juk niekas neka- 
mantinėja svečių, kuo jie vilkės per vakarėlį! 

— Taigi! O paskui viena turėsiu švęsti gimtadienį. 

Pamėginau pralįsti pro Sintiją šonu. Bet ji staigiai ištiesė ran- 
kas ir suspaudė man žastą. 

— Aš kaskart sugalvoju įdomią temą, bet visuomet atsiranda 
tokių, kurie nesilaiko nurodymų, - priekaištavo ji. - Gerai pri- 
simenu žvėrelių karnavalą - tada prisirinko žmonių, įsikišusių į 
plaukus po vieną plunksną ir tvirtinančių, kad vaizduoja vištas! 
Nežiūrėk į mane kaltu veidu, Gvene. Gerai žinau, kieno tai buvo 


mintis. 

— Ne kiekvienas turi mamą, kurios mėgstamiausias užsiėmi- 
mas gaminti dramblio kaukes iš papjė mašė, - atkirto Leslė. 

— Mums reikia eiti, - niūriai samurmėjau. Nutylėjau, jog Sin- 
tijos vakarėlis man dabar buvęs nebuvęs. Tikiuosi, tai buvo para- 
šyta mano veide. 

Sintija dar stipriau suspaudė man ranką. 

— Gal dar prisimenat Barbių paplūdimio vakarėlį? - Šie prisi- 
minimai ne veltui sukėlė Sintijai šiurpą. Ji giliai įkvėpė. - Šį sykį 
noriu būti tikra. Žalia žalia yra puiki tema, ir aš niekam neleisiu 
sugadinti vakarėlio. Tad įsidėmėkit: žalias nagų lakas arba žalias 
kaklaraištis nesiskaito. 

— Ar pasitrauksi, jei trenksiu tau į akį? - suniurzgiau. - Iki 
vakarėlio mėlynė tikrai pažaliuos. 

Sintija apsimetė neišgirdusi. 

- Pavyzdžiui, aš vilkėsiu Viktorijos laikų gėlininkės Elizos Du- 
litl kostiumą. Sara turi pritrenkiantį paprikos kostiumą, nors nesu- 
prantu, ką darys, kai užsimanys į tualetą. Gordonas ateis su saulučių 
pievos kostiumu, nuo galvos iki kojų apsikarstęs dirbtine pievele. 

- Sintija... - Deja, ji nesileido nustumiama į šalį. 

— O Šarlotė siūdinasi kostiumą pas siuvėją. Bet ką ji vaiz- 
duos - dar paslaptis. Ar ne tiesa, Šarlote? 

Mano pusseserė Šarlotė, einanti penktokų būryje, mėgino su- 
stoti, bet srautas nunešė ją ant laiptų. 

— Nesunkiai atspėsit. Pasakysiu tik vieną užuominą: septynių 
žalios atspalvių tiulis. Ir, regis, aš ateisiu su karaliumi Oberonu, - 
pastaruosius žodžius ji šūktelėjo jau nueidama. Keistai pažiūrė- 
jusi į mane ir nusišypsojusi. Ji taip elgėsi dar per pusryčius. Net 


ketinau sviesti į ją pomidorą. 

— Puiku, Šarlote, - pagyrė Sintija. - Ateisi vilkėdama žalią kos- 
tiumą ir dar su palydovu. Tokie svečiai patys laukiamiausi. 

Šarlotės palydovas tikriausiai ne... Ne, negali būti. Gideonas 
niekada neprisiklijuotų smailių ausų. O gal? Žiūrėjau į Šarlotę - ji 
net spūstyje žingsniavo kaip karalienė. Raudonus plaukus buvo 
supynusi retro stiliumi. Žemesnių klasių mergaitės žvelgė į ją su 
pavydžiu pasibjaurėjimu ir nuostaba. Tikriausiai rytoj mokyklos 
kieme šurmuliuos visas būrys taip susišukavusių pamaivų. 

- Taigi, kuo vilkėsit ir su kuo ateisit? - spaudė mus Sintija. 

— Ak, geriausioji šeimininke iš visų, mes vilkėsim marsiečių 
kostiumais, - atsakė Leslė ir pamaiviškai atsiduso. - O ką mes 
atsivesim, tebūnie paslaptis. 

— Oho. Puiku. - Sintija paleido mano ranką. - Marsiečiai. Ne 
itin gražu, bet originalu. Pasisaugokit, jei apsigalvosit, - neatsi- 
sveikinusi ji puolė kitą auką. - Keite! Sveika! Stok! Pasikalbėkim 
apie mano vakarėlį! 

— Marsiečiai? - nustebau ir kaip visuomet pažvelgiau į nišą, 
kurioje paprastai stypsodavo Džeimsas, mokyklos vaiduoklis. Šį 
rytą niša buvo tuščia. 

- Kaip nors reikėjo jos atsikratyti, - atsakė Leslė. - Vakarėlis! 
Fui, kam jis rūpi? 

— Girdžiu kalbant apie vakarėlį? Galiu eiti sykiu. 

Mums už nugarų išdygo Gideono brolis Rafaelis ir lyg senas pa- 
žįstamas įsispraudė tarp mūsų - viena ranka įsikibo man į paran- 
kę, antrąja apkabino Leslę per liemenį. Jo kaklaraištis buvo surištas 
itin keistai. Tiesą sakant, tai buvo viso labo dvigubas mazgas. 

- O aš jau maniau, kad jūs, anglai, ne per daug mėgstat 


linksmintis. 

Leslė mikliai išsivadavo iš jo glėbio. 

— Deja, turiu tave nuvilti. Kasmetiniai Sintijos kaukių baliai 
neturi nieko bendra su vakarėliais. Nebent tau patinka vakarėliai, 
per kuriuos tėvai prižiūri bufetą, kad niekas nejpiltų alkoholio į 
gėrimus arba neaplaistytų juo deserto. 

— Taip, todėl jie žaidžia su mumis laaabai linksmus žaidimus, - 
gyniau Sintijos tėvus. - Ir dažniausiai jie vieninteliai šoka. - Pa- 
žvelgiau į Rafaelį iš šalies ir greitai nusisukau, nes jo profilis toks 
panašus į brolio. - Atvirai sakant, stebiuosi, kad Sintija tavęs dar 
nepakvietė. 

— Pakvietė, - atsiduso Rafaelis. - Aš jai pasakiau, kad, deja, 
turiu pasimatymą. Neapkenčiu teminių kaukių balių. - Jis vėl 
apglėbė Leslę per liemenį ir džiugiai paklausė: - Ar papasakojai 
Gvendolinai, kad mes atradom, kur turėtų būti jūsų paslaptingo 
žaidimo lobis? Gal jau radot? 

- Taip, - trumpai drūtai nukirto Leslė. Šį sykį ji nenustūmė 
vaikino rankos. 

- Ir kaip vyks tas Žaidimas toliau, mažyte? 

— Tiesą sakant, tai joks... - prabilau, bet Leslė mane nutraukė. 

- Atleisk, Rafaeli, bet tu nebegali jame dalyvauti, - šaltai at- 
šovė ji. 

— Ką? Bet juk taip negražu! 

Aš irgi taip maniau. 

- Taip, gyvenime daug kas negražu, - iškošė Leslė dar šalčiau 
(jei tai iš viso įmanoma). - Padėkok už tai savo broliui. Tikriau- 
siai Žinai, kad mes žaidžiame skirtingose komandose. Negalim 
rizikuoti, nes tu gali perduoti Gideonui kokią nors informaciją. 


Beje, jis yra tikras par... ne itin malonus žmogus. 

- Lesle! - Negi jai visiškai pasimaišė protas? 

- Atsiprašau? Ar ta lobių skrynia turi ką nors bendra su mano 
broliu ir kelionėmis laiku? - Rafaelis nuleido rankas ir liko stovė- 
ti kaip įkastas. - Kuo gi aš nusižengiau? 

— Tik neapsimesk nustebęs, - atrėžė Leslė. - Judu su Gideonu 
juk apie viską pasišnekat. - Draugė man mirktelėjo, o aš apstul- 
busi spoksojau išplėtusi akis. 

— Ne, mudu apie nieką nesišnekam! - šūktelėjo Rafaelis. - Mes 
beveik neturim laiko bendrauti! Gideonas nuolat išvykęs į slaptas 
misijas. O kai būna namie, sėdi prie slaptų raštų arba spokso į lu- 
bas. Arba dar blogiau: ateina Šarlotė ir gadina nervus, - Rafaelis 
nutaisė tokį nelaimingą veidą, kad buvau pasirengusi jį apkabinti, 
ypač kai tyliai pridūrė: - O aš tikėjau, kad mes draugai. Vakar 
popiet maniau, kad puikiai sutarsim. 

Leslė, mano nepalenkiama draugė, tik gūžtelėjo pečiais. 

— Taip, vakar buvo smagu. Bet, atvirai sakant, mes beveik 
nepažįstam vienas kito. Tad kaip galim kalbėti apie kokią nors 
draugystę. 

— Vadinasi, tu tik pasinaudojai manimi, kad sužinotum koor- 
dinates. - Rafaelis skvarbiai žvelgė į Leslę, tikriausiai tikėdama- 
sis, kad ji paneigs šį spėjimą. 

- Kaip jau minėjau, gyvenimas ne visada gražus, - regis, Leslė 
nebeketino daugiau aiškintis. Ji patraukė toliau. - Gvene, turim 
skubėti, - paragino. - Šiandien ponia Kaunter išdalys referatų 
temas. Nenoriu rašyti apie rytinę Gango deltą. 
kelnių kišenes, bet mokyklinėje uniformoje jų nėra. 


- Ak, Lesle, tik pažvelk! - atsidusau. 


43 


— „arba apie etnines gyventojų grupes sunkiai ištariamais pa- 
vadinimais. 

Čiupau ją už žasto kaip ką tik mane Sintija. 

— Kas tau, spindulėli? - sušnabždėjau. - Kodėl atstumi Rafae- 
Iį? Ar tai - man nežinomo plano dalis? 

— Aš tik esu atsargi. - Leslė įbedė akis į juodą lentą. - O, kaip 
puiku! Siūloma nauja papuošalų kolekcija! Beje, jei prakalbome 
apie papuošalus! - Ji prasisegė apykaklę ir ištraukė grandinėlę: - 
Pažvelk, aš nešioju raktelį, kurį atgabenai iš kelionės laiku. Ar jis 
ne šaunus? Visiems sakau, kad tai mano širdies raktas. 

Jos bandymas nusukti kalbą nepavyko. 

— Lesle, Rafaelis nekaltas, kad jo brolis šiknius. Tikiu, kad jis 
nieko nežino apie Gideono paslaptis. Jis Anglijoje vos kelios die- 
nos ir mokykloje nieko nepažįsta... 

— Esu tikra, kad jis ras pakankamai žmonių, kurie su džiaugs- 
mu juo pasirūpins. - Leslė atkakliai vengė mano akių. - Pamaty- 
si, rytoj jis jau bus mane pamiršęs ir mažyte vadins kitą. 

— Taip, bet... - tik pamačius išdavikiškai paraudusius Leslės 
skruostus, man atsivėrė akys. - O, suprantu! Tavo šaltumas netu- 
ri nieko bendra su Gideonu! Tu bijai įsimylėti Rafaelį! 

— Kvailystė. Jis tiesiog ne mano skonio! 

Aha, viskas aišku. Juk esu geriausia Leslės draugė, pažįstu ją 
jau visą amžinybę. Be to, jos atsakymas nebūtų suklaidinęs net 
Sintijos. 

- Liaukis, Lesle. Ką mėgini apgauti? - nejučia nusijuokiau. 

Pagaliau Leslė nusuko žvilgsnį nuo lentos ir šypsodamasi pa- 
Žiūrėjo į mane. 

- Kad ir taip! Šią akimirką negalim sau leisti sykiu kankintis su- 
minkštėjus smegenims. Pakanka, kad viena iš mūsų pametė galvą. 


- Labai ačiū. 

- Bet juk tai tiesa! Per Gideoną nebematai pavojaus. Tau rei- 
kia šalia blaiviai mąstančio žmogaus, tokio kaip aš. Nesileisiu 
įveikiama to prancūzo, ir baigta. 

— Ak, Lesle! - puoliau jai ant kaklo. Niekas, niekas, niekas 
pasaulyje neturi tokios nuostabios, pakvaišusios, protingos drau- 
gės. - Būtų siaubinga, jei dėl manęs būtum priversta atsisakyti 
laimės ir meilės. 

- Ir vėl perdedi, - prunkštelėjo man į ausį Leslė. - Jei tas vaiki- 
nas nors puse tiek panašus į savo brolį, vėliausiai po savaitės būtų 
sudaužęs man širdį. 

— Ką čia pliauški, - niuktelėjau ją. - Širdis juk iš marcipano ir 
gali būti atkurta! 

- Nesišaipyk. Marcipaninės širdys yra metafora, kuria labai 
didžiuojuosi. 

— Žinoma. Vieną dieną visuose pasaulio kalendoriuose bus 
parašyta: „Širdys negali sudužti, nes jos yra iš marcipanų. Išmin- 
tingosios Leslės Hei metafora.“ 

- Deja, jūs klystate, - tarė mūsų anglų kalbos mokytojas po- 
nas Vitmenas. Šį rytą jis atrodė per gražus, kad būtų mokytojas. 

„Ką jūs išmanot apie moterų širdis?“ - norėjau paklausti, bet 
su ponu Vitmenu verčiau nesiginčyti. Kaip ir ponia Kaunter, jis 
mėgo skirti namų užduotis egzotiškomis temomis, ir nors atrodė 
draugiškas, galėjo tapti negailestingas. 

- Prašom nurodyti klaidą, - paprašė praradusi budrumą Leslė. 

Mokytojas papurtė galvą. 

- Rodos, jau išnagrinėjom, kuo skiriasi metaforos, palygini- 
mai ir simboliai. Sudaužytą širdį gal ir galima priskirti prie meta- 


forų, bet kas yra marcipanai? 

Kam, po galais, tai įdomu? Ir nuo kada pamokos vyksta kori- 
doriuje? 

— Simbolis... ne... palyginimas? - paklausiau. 

Ponas Vitmenas linktelėjo. 

— Nors ir gan prastas, - nusijuokė jis, bet netrukus surimtė- 
jo. - Atrodai pavargusi, Gvendolina. Visą naktį nemiegojai, mąs- 
tydama, koks žiaurus pasaulis, tiesa? 

Na, bet... kas jam darbo. O užuojautos man irgi nereikia. 

Ponas Vitmenas sunkiai atsiduso. 

— Tau dabar sunkoka. - Jis pasukinėjo žiedą su antspaudu, 
rodantį priklausomybę sergėtojams. - To ir buvo galima tikėtis. 
Galbūt daktaras Vaitas turėtų tau išrašyti kokių nors vaistų ra- 
miam miegui? - Išvydęs mano įžeistą veidą jis drąsinamai nusi- 
šypsojo, apsigręžė ir nužingsniavo į klasę. 

— Ar aš ko nenugirdau, ar ponas Vitmenas ką tik pasiūlė man 
migdomųjų? - paklausiau Leslės. - Pareiškęs, kad šlykščiai atrodau. 

— Taip, iš jo gali visko tikėtis! - sušnypštė Leslė. - Diena iš die- 
nos vaidinti sergėtojų marionetę, o naktimis miegoti apsvaigus, 
kad tik nekiltų kvailų minčių. Su mumis jam nieko neišdegs. - Ji 
ryžtingai nusibraukė plaukų sruogą nuo veido. - Parodysim, kad 
esam ne iš kelmo spirtos. 

— Sudarysim veiksmų planą per pirmą pertrauką mergaičių 
tualete. 


— Klausau! - atsakiau. 


Beje, ponas Vitmenas buvo neteisus. Neatrodžiau pavargusi (įsi- 


tikinau kelis sykius per pertraukas apžiūrinėdama save mergai- 

čių tualeto veidrodyje), keisčiausia, kad aš ir nejutau nuovargio. 
Po lobio paieškų gana greitai užmigau ir net nesapnavau košma- 
rų. Gal net sapnavau ką nors gražaus, nes per kelias magiškas 
sekundes tarp miego ir pabudimo jaučiausi pasitikinti savimi ir 
kupina vilties. Bet pabudusi prisiminiau liūdną tiesą: Gideonas 
tik apsimetinėjo. 

Tačiau trupinėlį tos vilties pasiėmiau ir į auštančią dieną. Gal- 
būt todėl, kad kelias valandas numigau, o gal sapne supratau, jog 
džiova šiais laikais išgydoma. Arba mano ašarų atsargos jau buvo 
išsekusios. 

— Manai, kad Gideonas ketino priversti mane įsimylėti, o pas- 
kui tiesiog netyčia pats įsimylėjo? — atsargiai paklausiau Leslės, 
kai po pamokų krovėmės knygas. Visą rytą vengiau šios temos, 
kad išlaikyčiau šviesų protą sudarant veiksmų planą, bet dabar 
turėjau apie tai pakalbėti, antraip būčiau sprogusi. 

— Taip, - kiek patylėjusi atsakė Leslė. 

— Tikrai? - nustebau. 

— Galbūt kaip tik tai jis vakar ir norėjo tau pasakyti. Mes vi- 
suomet siaubingai jaudinamės, kai kino filmuose iškyla tokių 
dirbtinių nesusipratimų, turinčių sukelti įtampą prieš laimingą 
pabaigą. O juos galima išspręsti truputį pasišnekėjus. 

- Taip! Tada imi šaukti: Kvaiša, eik pas jį ir viską papasakok! 

Leslė linktelėjo. 

- Bet filmuose kas nors pakiša koją. Tai šuo perkanda telefo- 
no laidą, tai atstumta varžovė neperduoda žinutės, mama pasako, 
kad jie persikelia į Kaliforniją... na, pati žinai! - Leslė padavė man 


v-- oo 


tuo sunkiau patikėti, kad Gidonas tavęs neįsimylėjo. 

Lengviau atsidusau, akyse sužibo ašaros. 

- Jei taip, gal tam šikniui būtų galima atleisti. 

- Ir aš taip manau, - nušvito Leslė. - Turiu vandeniui atspa- 
raus blakstienų tušo ir lūpų blizgio, nori? 


Ką gi, nepakenks. 


Mes ir vėl paskutinės išėjom iš klasės. Buvau taip gerai nusiteiku- 
si, kad Leslė bakstelėjo alkūne man į šonkaulius. 

— Nenoriu sumenkinti tavo entuziazmo, bet galėjom ir apsi- 
šauti. Prisižiūrėjom per daug romantiškų filmų. 

- Taip, - atsakiau. - O, Džeimsas. - Apsidairiau aplink. Dau- 
guma mokinių jau ėjo pro duris į lauką, tad nedaugelis nustebs 
pamatę, kad šnekuosi su niša. 

— Sveikas, Džeimsai! 

- Labą dieną, panele Gvendolina. - Jis kaip visada vilkėjo 
gėlėtą surdutą, mūvėjo kelnes iki kelių ir kreminės spalvos koji- 
nes. Avėjo brokato batus su sidabrinėmis sagtimis, o kaklaraištis 
buvo taip meistriškai surištas, kad buvo matyti, jog tai padarė ne 
pats. Keisčiausiai atrodė garbanotas perukas, pudruotas veidas ir 
užklijuoti apgamai, kažkodėl vadinami „muselėmis“. Be viso to 
šlamšto, vilkėdamas normalius drabužius, Džeimsas tikriausiai 
būtų atrodęs gana neblogai. 

- Kur buvai visą rytą, Džeimsai? Buvom sutarę susitikti per 
antrą pertrauką, ar pamiršai? 

Džeimsas papurtė galvą. 

- Nekenčiu to karščiavimo. Ir man nepatinka šis sapnas, čia 
viskas taip... šlykštu! - Jis sunkiai atsiduso ir parodė į lubas. - Aš 


vis svarstau, kokie neišmanėliai uždažė freskas. Mano tėvas už 


jas sumokėjo krūvą pinigų. Man labai patiko piemenaitė centre, 
ji ypač puikiai nutapyta, net jei mano mama tvirtina, jog atro- 
do pernelyg nepadoriai. - Džeimsas nejučia nužvelgė pirmiausia 
mane, paskui Leslę, jo žvilgsnis ilgėliau stabtelėjo ties mūsų pli- 
suotais uniforminiais sijonėliais ir keliais. - Bet jei mama žinotų, 
kuo vilki žmonės mano karštinės sukeltame sapne, pasibaisėtų! 
Aš ir pats baisiuosi. Niekada nesitikėjau, kad mano fantazija to- 
kia amorali. 

Atrodo, šiandien Džeimsui itin bloga diena. Gerai, kad bent 
Ksemerijus (jo Džeimsas negali pakęsti!) liko namie. (Ksemerijus 
įtikinėjo nepaleisiąs iš akių lobio ir pono Bernardo. O aš manau, 
jam labiau knieti tetai Madei per petį paskaityti meilės romaną, 
kuriuo tetulė pastaruoju metu labai susižavėjusi.) 

— Amorali? Koks žavingas komplimentas, Džeimsai, - švelniai 
papriekaištavau. Aš seniai atsisakiau minties paaiškinti Džeim- 
sui, kad jis nesapnuoja, o jau maždaug du šimtus trisdešimt metų 
yra miręs. Tikriausiai niekas nenorėtų šito suprasti. 

— Neseniai daktaras Berou vėl man nuleido kraują, ir aš net 
nurijau kelis gurkšnelius vandens, - pasakojo jis. - Šį sykį tikė- 
jausi susapnuoti ką nors kita, bet... ir vėl atsidūriau čia. 

— Ir labai puiku, - maloniai pasakiau. - Aš labai tavęs pa- 
siilgčiau. 

Džeimsas išspaudė šypseną. 

- Na taip, meluočiau sakydamas, kad aš jūsų savotiškai nepa- 
milau. Ar dabar tęsim mandagumo pamokas? 

— Deja, dabar neturiu laiko. Bet rytoj susitiksim, gerai? - Ant 
laiptų dar sykį atsisukau į vaiduoklį. - Ak, Džeimsai? Kuo vardu 


buvo tavo žirgas 1782 metų rugsėjį? 

Du berniukai, stumiantys koridoriumi epidiaskopą, sustojo ir 
žiūrėdami į Leslę ėmė kikenti, o paskui choru išpyškino: 

— Ar manęs klausei? 

— Šių metų rugsėjį? - paklausė Džeimsas. - Hektoras, koks 
gi kitas. Jis visuomet bus mano mylimiausias. Gražiausias palšis, 
kokį gali įsivaizduoti. 

— O koks tavo mėgstamiausias valgis? 

Berniukai su projektoriumi spoksojo į mane išpūtę akis, tarsi 
būčiau kvoštelėjusi. Džeimsas suraukė kaktą. 

- Kas čia per klausimai? Šiuo metu visiškai neturiu apetito. 

- Ką gi, rytoj dar turėsim laiko. Iki pasimatymo, Džeimsai. 

— Aš esu Finlėjus, prietranka, - tarė vienas iš berniukų, o kitas 
nusišypsojo: 

— O aš Adamas. Bet nesupyksiu, jei vadinsi mane Džeimsu. 

Nekreipdama dėmesio įsikibau Leslei į parankę. 

— Braškės! - sušuko Džeimsas man pavymui. - Braškės yra 
mano mėgstamiausias valgis! 

— Ką tu sumanei? - paklausė Leslė leidžiantis laiptais. 

— Jei tame pokylyje sutiksiu Džeimsą, noriu perspėti, kad pa- 
sisaugotų ir neužsikrėstų raupais, - paaiškinau aš. - Jam ką tik 
suėjo dvidešimt vieneri. Ar nemanai, kad jis per jaunas mirti? 

— Vis mąstau, ar galima kištis į tokius dalykus, - suabejojo 
Leslė. - Juk esi girdėjusi apie likimą, paskirtį ir taip toliau. 

- Taip, bet kodėl gi jis čia vaidenasi. Galbūt mano paskirtis - 
jam padėti? 

- O kam tau reikia vykti į tą puotą? - paklausė Leslė. 

Gūžtelėjau pečiais. 

- Neva taip grafas de Sen Žermenas numatęs tuose kvailuose 


metraščiuose. Kad geriau su manimi susipažintų ar panašiai. 

Leslė kilstelėjo antakius. 

— Ar panašiai. 

Aš giliai atsidusau. 

- Kaip visuomet. Puota vyks 1782 metų rugsėjį, o Džeimsas 
susirgs 1783 metais. Jei man pavyktų jį įspėti, epidemijai prasidė- 
jus jis galėtų išvažiuoti į kaimą. Arba bent jau laikytis toliau nuo 
lordo Dingenso. Kodėl taip šypsaisi? 

— Ketini jam pasakyti, kad atvykai iš ateities ir žinai, kad jis 
netrukus užsikrės raupais? O kaip įrodymą paminėsi jo myli- 
miausio žirgo vardą? 

— Na... taip, nors mano sumanymas dar nevisiškai subran- 
dintas. 

— Verčiau jį paskiepytum, - pasiūlė Leslė atverdama duris į 
kiemą. - Bet ir tai būtų nelengva. 

— Ne. Bet kas šiais laikais paprasta? - atsidusau. - O, po galais! 

Šarlotė jau stovėjo prie limuzino, nuvešiančio mane į sergėto- 
jų būstinę. Vadinasi, vėl būsiu kankinama menuetais, pritūpimais 
ir Gibraltaro apsiaustimi. Sergėtojų nuomone, šios žinios būtinos 
1782 metų puotai. 

Keisčiausia, kad šiandien buvau visiškai rami. Galbūt perne- 
lyg jaudinausi, kad teks susitikti su Gideonu. 

Leslė primerkė akis. 

- Kas tas žmogus šalia Šarlotės? - parodė ji į raudonplaukį 
pirmojo laipsnio adeptą poną Marlėjų, dažnai raustantį iki ausų. 
Jis susigūžęs stovėjo šalia Šarlotės. 

Paaiškinau Leslei, kas jis toks. 

- Regis, jis bijo Šarlotės, - pridūriau, - bet ir žavisi ja. 


Šarlotė pastebėjo mus ir nekantriai mostelėjo ranka. 

— Kad ir kaip ten būtų, pagal plaukų spalvą jie tobulai tinka 
vienas kitam, - nusišaipė Leslė ir apkabino mane. - Sėkmės. Pa- 
galvok apie tai, ką mudvi aptarėm. Būk atsargi. Ir prašau padaryti 
to pono Džordano nuotrauką! | 

— Džordano, tik Džordano, malonėkite, - pamėgdžiojau nosi- 
nį mokytojo balsą. - Iki vakaro. 

- Beje, Gvene, nenuolaidžiauk Gideonui, gerai? 

— Na, pagaliau! - sušnypštė Šarlotė, man priėjus prie automo- 
bilio. - Laukiam tavęs jau visą amžinybę. Visi spokso į mus. 

- Juk mėgsti būti dėmesio centre. Sveiki, pone Marlėjau. Kaip 
sekasi? 

— Eee. Gerai. Eee. O jums? - Ponas Marlėjus vėl paraudo. Man 
buvo jo gaila. Aš irgi turiu polinkį rausti, bet raudonis nuplieskė 
ne tik pono Marlėjaus skruostus, jo ausys ir kaklas tapo prinoku- 
sio pomidoro spalvos. Siaubinga! 

— Puikiai, - atsakiau. Įdomu, kaip atrodytų jo veidas, jei at- 
sakyčiau „mėšlinai“. Jis atidarė mums duris, ir Šarlotė ryžtingai 
atsisėdo gale. 

Įsitaisiau priešais ją. 

Automobilis pajudėjo. Šarlotė žiūrėjo pro langą, o aš žvelgiau 
į tuštumą svarstydama, kaip elgtis su Gideonu: vaidinti šaltą ir 
įsižeidusią ar pabrėžtinai draugišką ir sykiu abejingą. Pykau, kad 
neaptariau šito su Lesle. Limuzinui riedant pakrante, Šarlotė nu- 
suko akis nuo lango ir įsispoksojo į nagus. Tada lyg niekur nieko 
nužvelgė mane nuo galvos iki kojų ir piktokai paklausė: 

— Su kuo eisi į Sintijos vakarėlį? 

Matyt, ji ieško kliaučių. Gerai, kad buvom beveik prie tikslo. 


Limuzinas pasuko į stovėjimo aikštelę. 

- Žinai, dar neapsisprendžiau, arba su varle Kermitu, arba su 
Šreku, dar yra laiko. O tu? 

- Gideonas norėtų eiti su manimi, - sučiulbėjo Šarlotė ir įbe- 
dė į mane akis. Matyt, laukė mano reakcijos. 

- Ak, koks jis malonus, - meiliai nusišypsojau. Pasakiau neap- 
simesdama, nes šiuo metu buvau tikra dėl Gideono. 

- Bet aš dar abejoju, ar priimti jo kvietimą, - atsiduso Šarlotė 
dėbčiodama iš padilbų. - Jam tikriausiai bus nejauku tarp vaikų. Ir 
taip dažnai skundžiasi šešiolikmečių naivumu ir nebrandumu... 

Akimirką patikėjau, kad galbūt Šarlotė sako tiesą, o ne sten- 
giasi mane supykinti. Net jei ir taip, nieku gyvu nesuteiksiu jai 
pasitenkinimo mane įžeidinėjant. Itin supratingai linktelėjau. 

- Tačiau jis galėtų džiaugtis brandžia tavo draugija, Šarlote, 
o jei to nepakaktų, padiskutuoti su ponu Dale apie pražūtingą 
alkoholizmo poveikį jaunimui. 

Automobilis sustojo rezervuotoje aikštelės vietoje priešais 
namą, kuriame jau kelis šimtmečius įsikūrusi slaptoji sergėtojų 
draugija. Vairuotojas išjungė variklį, ir ponas Marlėjus pašoko 
iš keleivio vietos. Spėjau pirma atidaryti duris. Jau patyriau, kaip 
jaučiasi karalienė, kuriai neleidžiama vienai išlipti iš automobilio. 

Pasiėmiau krepšį ir išlipau iš limuzino. Nematydama pono 
Marlėjaus rankos smagiai pridūriau: 

- Žalia spalva Gideonui labai tinka. 

Cha! Šarlotės veide nekrustelėjo nė raumenėlis, bet šį mūšį 
aš tikrai laimėjau. Paėjėjusi kelis žingsnius ir būdama tikra, jog 
niekas manęs nemato, akimirką pergalingai nusišypsojau. Šyp- 
sena kaipmat dingo nuo mano veido. Ant laiptų, prie pagrindi- 


nių durų, saulutėje sėdėjo Gideonas. Tai mėšlas! Buvau pernelyg 

susitelkusi, kaip kuo tiksliau atsikirsti Šarlotei, tad nepastebėjau, 
kas dedasi aplink. Kvaila marcipaninė širdis nežinojo, ar jai susi- 
gūžti iš nevilties, ar spurdėti iš džiaugsmo. 

Išvydęs mus Gideonas atsistojo ir nusipurtė dulkes nuo džin- 
sų. Aš sulėtinau žingsnį mėgindama apsispręsti, kaip elgtis. Kai 
taip virpa apatinė lūpa, pabrėžtinai draugiškas ir sykiu abejingas 
pasisveikinimas būtų nelabai įtikinamas. O šalto susitikimo vari- 
antas - esu supykusi — irgi buvo neįgyvendinamas, nes beprotiš- 
kai norėjau pulti Gideonui į glėbį. Taigi prikandau apatinę lūpą 
ir pamėginau susitvardyti. Priėjusi arčiau su tam tikru pasiten- 
kinimu pastebėjau, kad Gideonas kramto apatinę lūpą ir atrodo 
neramus. Nors buvo nesiskutęs, o jo rusvos garbanos atrodė taip, 
tarsi būtų tik perbraukęs jas pirštais, nuo jo žvilgsnio vėl ištirpau. 
Neryžtingai sustojau ant laiptų ir mudviejų akys trumpai susitiko. 
Paskui Gideono žvilgsnis nukrypo į priešinio namo fasadą, ir jis 
pasisveikino, lyg kreipdamasis ne į mane, o Šarlotė prasispraudė 
pirmyn. Ji apkabino Gideonui kaklą ir pabučiavo į skruostą. 

- Sveikas, - suulbėjo. 

Pripažįstu, kad taip pasielgti buvo elegantiškiau, nei stovėti 
kaip stulpui ir spoksoti. Ponas Marlėjus, matyt, nusprendęs, jog 
man silpna, paklausė: 

- Panele, gal panešti jūsų krepšį? 

- Ne, ačiū, viskas gerai, - trūktelėjau beišslystantį krepšį ir nu- 
žingsniavau. Užuot permetusi per petį plaukus, lediniu žvilgsniu 
nužvelgusi Gideoną su Šarlote ir prašiaušusi pro šalį, ropščiausi 
laiptais kaip vynuoginė sraigė. Turbūt mudvi su Lesle tikrai per 
daug prisižiūrėjom romantiškų filmų. Bet tada Gideonas atstūmė 


Šarlotę ir čiupo mane už rankos. 

— Gvene, ar galim trumpai šnektelėti? - paklausė. 

Pajutau tokį palengvėjimą, kad net ėmė linkti keliai. 

- Žinoma. 

Ponas Marlėjus nervingai mindžikavo. 

— Mes kiek vėluojam, - sumurmėjo jis, ausys liepsnojo. 

- Jis teisus, - sučiulbėjo Šarlotė. - Prieš elapsavimą Gvenė turi 
pamoką, o tu juk žinai, Džordanas nemėgsta laukti. 

Keista, skambus kaip varpelis Šarlotės juokas buvo nuoširdus. 

- Ar eini, Gvene? 

— Po dešimties minučių ji ateis, - tarė Gideonas. 

- Negi neturėsit laiko vėliau? Džordanas toks... 

— Pasakiau, po dešimties minučių! - Gideono griežtumas per- 
žengė mandagumo ribą, ir ponas Marlėjus tikrai išsigando. Ko 
gero, aš irgi. 

Šarlotė gūžtelėjo pečiais. 

— Kaip nori, - sviedė ji, kilstelėjo galvą ir prašvilpė pro šalį. Ji 
tai puikiai moka. Ponas Marlėjus nuskubėjo paskui. 

Jiems dingus už durų Gideonas, regis, pamiršo, ką norėjo pa- 
sakyti. Vėl įbedė akis į tą kvailą namo fasadą ir pasitrynė sprandą, 
tarsi jaustų spaudimą. Pagaliau abu giliai įkvėpėm. 

— Kaip tavo ranka? - paklausiau, o Gideonas tuo pat metu pa- 
siteiravo: 

- Kaip tu jautiesi? - Todėl mudu sykiu nusišypsojom. 

— Mano ranka puikiai gyja. 
keliai, apsidžiaugiau, kad šalia nėra pono Marlėjaus. 

- Gvendolina, aš labai apgailestauju. Elgiausi... visiškai neat- 


sakingai. Šito tu tikrai nenusipelnei. - Gideonas atrodė toks ne- 

laimingas, kad man suspaudė širdį. - Vakar vakare kokį šimtą 
kartų skambinau tau telefonu, bet kaskart būdavo užimta. 

Svarsčiau, ar nereikėtų baigti šnekų ir pulti jam į glėbį. Bet 
Leslė perspėjo taip nesielgti. Tad laukdama kilstelėjau antakius. 

- Nenorėjau tavęs įskaudinti, patikėk manim, - tarė Gideonas 
prikimusiu iš susirūpinimo balsu. - Vakar vakare atrodei tokia 
siaubingai liūdna ir nusivylusi. 

— Taip blogai gal ir nebuvo, - tyliai nuraminau. Toks melas 
atleistinas. Negalėjau jam prikišti savo išlietų ašarų ir noro kuo 
greičiau mirti nuo džiovos. - Aš tik... buvo šiek tiek skaudu... 
Gerai jau, sutinku, kad tai buvo didžiausias šio šimtmečio per- 
lenkimas! - ...galvoti, jog tu viską suvaidinai: bučinius, meilės 
prisipažinimą... - sutrikusi nutilau. 

Gideonas atrodė dar labiau prislėgtas nei anksčiau. 

— Pažadu, kad daugiau tai niekada nebepasikartos. 

Ką jis nori tuo pasakyti? Niekaip negalėjau suprasti. 

— Gerai, kad jau žinau, ir tas planas nebeveiks, - pasakiau tru- 
putį gyviau. - Atvirai kalbant, jis nelabai protingas. Įsimylėjusią 
moterį valdyti sunkiau. Kai siaučia hormonai, žmogus gali neži- 
nia ką iškrėsti, - aš geriausias viso to pavyzdys. 

- Bet iš meilės padaromi žygdarbiai. - Gideonas pakėlė ran- 
ką, lyg norėtų paglostyti man skruostą, bet staiga atitraukė. - Kai 
myli, kitas tampa svarbesnis už tave. - Jei nebūčiau gerai paži- 
nojusi Gideono, būčiau pamaniusi, kad jis tuoj pravirks. - Tada 
aukojamasi... O grafas šito ir siekia. 

- O aš manau, vargšelis nusišneka. - Numojau ranka. - Mano 
manymu, jis menkai nutuokia apie meilę, o dar mažiau pažįsta 
moterų psichologiją. - Ir dabar jis mane pabučiuos, noriu žinoti, 


ar paūgėjusi barzda labai šiurkšti. 

Gideono veidas nušvito. 

— Galbūt tu teisi, - tarė jis ir sunkiai atsiduso kaip žmogus, 
kuriam nuo širdies nusirito akmuo. - Aš labai laimingas, kad iš- 
siaiškinom. Bet liksim geri draugai, ar ne? 

Ką+ 

— Geri draugai? - pakartojau, staiga man išdžiūvo burna. 

- Geri draugai, galintys pasitikėti vienas kitu, - pakartojo Gi- 
deonas. - Labai svarbu, kad tu manimi pasitikėtum. 

Staiga toptelėjo, kad mudu kalbėjom apie visiškai skirtingus 
dalykus. Gideonas mėgino man pasakyti ne: „Atleisk, aš myliu 
tave, 0: „Likim geri draugai, ir kiekvienas kvailys žino, ką tai 
reiškia. 

Vadinasi, jis myli ne mane. 

Vadinasi, mudvi su Lesle per daug prisižiūrėjom romantiškų 
filmų. 

Vadinasi... 

— „ak tu, šikniau! - spygtelėjau. Įsiūtis, šviesus, karštas įsiūtis 
pervėrė mane taip stipriai, kad net prikimau. - Kvaiša paskutinis! 
Vieną dieną mane bučiuoji ir prisiekinėji meilę, o kitą gailiesi bu- 
vęs, esi toks melagis ir nori, kad aš tavim pasitikėčiau? 

Tik dabar Gideonas suprato, kad mudu kalbėjom apie skirtin- 
gus dalykus. 

- Gvene... 

- Ar galiu dar šį tą pridurti? Man gaila kiekvienos ašarėlės, 
kurią dėl tavęs išliejau! - norėjau išrėkti, bet balsas lūžinėjo. - Ir 
nesipūsk, kad jų buvo daug! - iškarkiau. 

- Gvene! - Gideonas mėgino sučiupti mano ranką. - O Vieš- 


patie! Aš taip apgailestauju. Nenorėjau... prašau! 

Prašau ko? Mano akys svaidė žaibus. Negi jis nepastebi blogi- 
nąs padėtį? Negi mano, kad gailus šuniškas žvilgsnis ką nors pa- 
keis? Norėjau apsigręžti, bet Gideonas tvirtai laikė mano riešą. 

— Gvene, paklausyk. Mūsų tyko daug pavojų, todėl svarbu, 
kad laikytumės drauge, tu ir aš! Tu... tu man iš tikrųjų patinki, ir 
aš noriu, kad mes... 

Jis šito nedrįs pakartoti. Tik ne tuos nuvalkiotus žodžius. Bet 
jis pakartojo: 

— .„liktume draugai. Negi nesupranti? Tik jei mes vienas kitu 
pasitikėsim... 

Išsiveržiau iš jo gniaužtų. 

— Tarsi kas norėtų tokio draugo kaip tu! - atgavusi balsą suri- 
kau taip garsiai, kad net balandžiai purptelėjo nuo stogo. - Juk nė 
nenutuoki, kas yra draugystė! 

Ir staiga išsilaisvinau iš Gideono kerų. Kilstelėjusi galvą atme- 


čiau plaukus, pasisukau ant kulno ir išdidžiai nužingsniavau. 

Šok žemyn - ir krisdamas leisk užaugti sparnams. 


Rėjus Bredberis 


3 


" Likim draugai , - šie žodžiai buvo paskutinis lašas, perpildęs 
kantrybės taurę. 

- Esu tikra, jog, kam nors pasaulyje ištarus šiuos žodžius, 
miršta fėja, - pasakiau. Tualete įsijungiau mobilųjį telefoną ir 
stengiausi nerėkti, nors, praėjus jau pusvalandžiui po pašnekesio 
su Gideonu, man vis dar norėjosi klykti. 

- Jis pasakė norįs, jog būtumėt draugai, - patikslino mane 
Leslė, ji kaip visuomet įsidėmėjo kiekvieną žodį. 

— Tai visiškai tas pat, - paprieštaravau. 

— Ne. Galbūt, - sunkiai atsiduso Leslė. - Nesuprantu. Ar tu 
šį sykį leidai jam išsikalbėti? Prisimink „Užsispyrėlės sutram- 
dymą , ten... 

— Aš leidau jam išsikalbėti. Deja, - žvilgtelėjau į laikrodį. — 
O, mėšlas. Pažadėjau ponui Džordžui neužtrukti tualete. - Pažiū- 
rėjau į veidrodį virš senovinės praustuvės. - Mėšlas, - pakartojau. 
Mano skruostus puošė raudonos dėmės. - Turbūt tai alerginė re- 
akcija. 

— Tai įtūžio raudonis, - nustatė Leslė, kai apsakiau, kaip atro- 
dau. - O kaip akys? Ar jose blyksi pavojingi žiburiukai? 

Mečiau žvilgsnį į veidrodį. 


- Na, maždaug. Šiek tiek primenu Heleną Bonam-Karter, 

atliekančią Belatriks Lestreindž vaidmenį „Haryje Poteryje“. 
Gana grėsminga išvaizda. 

— Taip ir turėtų būti. Klausyk, eik iš tualeto ir viską iki galo 
išsiaiškink. 

Klusniai linktelėjau pažadėdama stengtis. 

Pasikalbėjus telefonu kiek atlėgo, nors šaltas vanduo nenuplo- 
vė nei įtūžio, nei raudonų dėmių. 

Jei ponas Džordžas ir stebėjosi, kodėl taip ilgai užtrukau, ne- 
parodė šito. 

- Ar viskas gerai? - maloniai pasiteiravo. Jis laukė manęs prie- 
šais senąją valgyklą. 

— Kuo puikiausiai, - žvilgtelėjau pro praviras duris, bet viduje 
nebuvo nei Džordano, nei Šarlotės. Juk į pamoką pavėlavau. 

- Tik norėjau... pasirausvinti skruostus. 

Ponas Džordžas nusišypsojo. Tik juoko raukšlelės apie akis ir 
burną leido spėti, kad jam jau per septyniasdešimt. Apvaliavei- 
dis, blizgančia kaip kėglių kamuolys plike. 

Nejučia nusišypsojau. Pono Džordžo žvilgsnis visuomet mane 
nuramindavo. 

- Tikrai, dabar tai madinga, - tariau rodydama įtūžio dėmes. 

Ponas Džordžas padavė man ranką. 

- Eikš, mano narsioji mergyte, - pakvietė jis. - Liepiau apa- 
čioje būti pasirengusiems elapsavimui. 

Nustebusi pažvelgiau į jį. 

- O kaip Džordanas ir XVIII amžiaus kolonijinė politika? 

Ponas Džordžas šyptelėjo. 

- Tarkim, kai tu buvai tualete, aš pasinaudojau pertraukėle ir 


pasakiau ponui Džordanui, kad šiandien tu neturi laiko pamokai. 

Gerasis, ištikimasis ponas Džordžas! Jam vieninteliam iš ser- 
gėtojų rūpėjo mano likimas. Nors menuetas būtų mane atitraukęs 
nuo slogių minčių. Taip kai kurie žmonės išsikrauna boksuoda- 
miesi. Arba mankštindamiesi sporto klube. Kita vertus, malonu, 
kad nereikės matyti pašaipios Šarlotės šypsenos. 

Ponas Džordžas pasiūlė parankę. 

- Chronografas laukia. 

Mielai įsikibau. Kaip niekada džiaugiausi elapsuosianti, per- 
sikelsianti laiku, kad tik pabėgčiau nuo rūsčios tikrovės, vardu 
Gideonas. Nes šiandieninis persikėlimas turėjo būti lemiama 
mudviejų su Lesle plano dalis. Jei pavyks. 

Pakeliui į skliautuotą rūsį giliai po žeme mes su ponu Džor- 
džu perėjom sergėtojų būstinę. Ji labai klaidi ir užima kelis pas- 
tatus. O vingiuotuose koridoriuose tiek daug įdomybių kaip 
muziejuje. Sienos nukabinėtos paveikslais, senoviniais Žemė- 
lapiais, rankų darbo kilimais ir rapyrų kolekcijomis. Stiklinėse 
spintose išdėlioti brangūs porceliano dirbiniai, oda įrištos kny- 
gos ir senoviniai muzikos instrumentai, o kur dar galybė skry- 
nių ir drožinėtų dėžučių, kurias kitomis aplinkybėmis būčiau 
ištyrinėjusi. 

— Apie makiažą nieko nenusimanau, bet jei tau reikia žmo- 
gaus išsikalbėti apie Gideoną, įdėmiai išklausysiu, - pareiškė po- 
nas Džordžas. 

- Apie Gideoną? - nutęsiau, tarsi man reikėtų prisiminti, kas 
jis toks. - Su Gideonu viskas gerai. - Na taip. Kuo puikiausiai. 
Praeidama pro šalį kumštelėjau sieną. - Mes esam draugai. Ir 
tiek. - Deja, žodis „draugai“, švokščiamas pro sukąstus dantis, 


nuskambėjo rūstokai. 

— Gvendolina, ir aš kadaise buvau šešiolikmetis, - pono Džor- 
džo akutės spindėjo nuoširdumu. - Ir pažadu nepriekaištauti, 
kad buvau tave įspėjęs. Nors buvau įspėjęs... 

- Esu tikra, kad tada jūs buvot simpatiškas vaikinas. 

Sunku patikėti, jog ponas Džordžas kada nors stengėsi suža- 
vėti merginą bučiniais ir gražiais žodžiais. 

...Vos tik atsiduriu su tavimi viename kambaryje, trokštu pa- 
liesti ir bučiuoti. Pamėginau atsikratyti prisiminimų apie skvarbų 
Gideono žvilgsnį tvirtai mušdama koją į grindis. Net porcelianas 
vitrinose drebėjo. 

Na ir gerai. Kam reikia menueto nusiraminimui? Pakaks ir 
žvalaus žingsniavimo. Nors jei suskaldyčiau vieną kitą šių neįkai- 
nojamų vazų, poveikis būtų stipresnis. 

Ponas Džordžas ilgai stebėjo mane iš šalies, pagaliau tik 
spustelėjo delną ir atsiduso. Eidama pro riterių šarvus jaučiausi 
stebima. 

— Ar ten kas nors tūno? - sušnabždėjau ponui Džordžui. — 
Koks nors vargšas naujokas, visą dieną neturintis galimybės nu- 
bėgti į tualetą? Matau, kaip jis mane stebi. 

— Ne, - tyliai nusijuokė ponas Džordžas. - Bet antveidžiuo- 
se įtaisytos stebėjimo kameros, turbūt todėl tau atrodo, jog esi 
stebima. 

Aha, stebėjimo kameros. Bent jau jų nereikia užjausti. 

Kai nulipome laiptais, pastebėjau, kad ponas Džordžas kai ką 
užmiršo. 

— Ar neketinat užrišti man akių? 

- Šiandien galim apsieiti ir be šito, - atsakė jis. - Juk nepada- 


rysim nusikaltimo, ar ne? 


Nustebusi pažvelgiau į jį. Paprastai tuo keliu būdavau ve- 
dama užrištomis juodu raiščiu akimis, sergėtojai nenori, kad 
sužinočiau, kur laikomas chronografas. Kažkodėl jie baimina- 
si, kad galiu jį pavogti. Nors tai, žinoma, didžiausia nesąmonė. 
Man tas daiktas nemalonus (juk varomas krauju), be to, neturiu 
žalio supratimo, kaip sureguliuoti daugybę jo dantračių, svirčių 
ir stalčiukų. O dėl galimos vagystės, tai visi sergėtojai gerokai 
pergedę. 

Turbūt todėl, jog buvo du chronografai. Beveik prieš septy- 
niolika metų mano pusseserė Liusė ir jos draugas Paulius, devin- 
tasis ir dešimtoji keliautojai laiku, vieną nugvelbė ir pabėgo. Kas 
paskatino juos taip pasielgti, lig šiol neaišku. O aš jaučiuosi kaip 
akla višta. 

— Beje, ponia Rosini praneša, kad puotos suknelei parinko 
kitą spalvą. Deja, pamiršau kokią, bet, pamatysi, vilkėdama ja ry- 
toj atrodysi žavingai. - Ponas Džordžas sukikeno. - Nors Džor- 
danas ką tik mėgino mane įbauginti, kad XVIII amžiuje tu ne 
sykį apsijuoksi. 

Mano širdis suspurdėjo. Juk į tą puotą vyksiu su Gideonu, tad 
kaip šoksiu su juo menuetą? Knietės jam įspirti. 

— Kam tokia skuba? - nustebau. - Kodėl ta puota, žvelgiant iš 
mūsų laiko, turi vykti rytoj vakare? Kodėl negalim palūkėti porą 
savaičių? Puota juk vyksta 1782 metais, ir visai nesvarbu, iš kokio 
laiko mes į ją pateksim? - Be Gideono, šis vienintelis klausimas 
senokai nedavė man ramybės. 

- Grafas de Sen Žermenas tiksliai nustatė, koks laiko tarpas 
turi skirti jūsų apsilankymus, - tarė ponas Džordžas praleisda- 


mas mane į priekį suktais laiptais. 

Kuo giliau leidomės koridorių labirintais, tuo labiau priplė- 
kęs buvo oras. Čia, apačioje, sienos buvo plikos, ir nors jungikliai 
su judesio davikliais skaisčiai apšvietė kelią, išsišakoję koridoriai 
jau už dviejų metrų skendėjo tamsoje. Pasakojama, čia pražuvo 
ne vienas žmogus, kiti atsidurdavo toli atkampiuose miesto rajo- 
nuose. Bet tai tik pasakojimai. 

— Kodėl grafas to reikalauja? Ir kodėl sergėtojai taip vergiškai 
jam paklūsta? 

Ponas Džordžas tylėjo. Tik sunkiai atsiduso. 

- Jeigu kelias savaites palūkėsim, grafas to nė nepastebės, tie- 
sa? - neatlyžau. - Jis sėdi ten, 1782 metais, ir laikas jam bėga nė 
kiek ne lėčiau. O mes čia galim ramiai pasimokyti šokti menue- 
tą ir išsiaiškinti, kas ir kodėl apgulė tą Gibraltarą. - Apie Gideoną 
verčiau neužsiminsiu. - Tada niekas man neprikaišiotų ir nesibai- 
mintų, kad puotoje siaubingai apsijuoksiu ir išsiduosiu atvykusi iš 
ateities. Tai kodėl grafas nori, kad aš būtinai vykčiau į puotą rytoj? 

— Taip, kodėl? - sumurmėjo ponas Džordžas. - Tarsi bijotų, 
kad turėdama laiko tu ką nors išsiaiškinsi. 

Mes buvom netoli alchemijos laboratorijos. Jei neapsirinku, ji 
turėjo būti už artimiausio posūkio. Todėl sulėtinau žingsnį. 

— Bijo manęs? Tas Žmogėnas smaugė mane per atstumą. Jis 
moka skaityti mintis, todėl gerai žino, kad aš siaubingai jo bijau. 

- Jis tave smaugė? Per atstumą? - ponas Džordžas sustojo ir 
apstulbęs pažiūrėjo į mane. - Gerasis Dieve. Gvendolina, kodėl 
nieko nepasakojai? 

— O ar būtumėt patikėjęs? 

Ponas Džordžas atbula ranka persibraukė plikę ir jau norė- 


jo kažką sakyti, bet išgirdome artėjančius žingsnius ir trinktelint 

sunkias duris. Ponas Džordžas išsigando, nusitempė mane už 
kampo ton pusėn, iš kur buvo girdėti trinktelint, ir iš švarko kiše- 
nės išsitraukė juodą šaliką. 

Spyruokliuojančiu žingsniu mūsų pusėn lyg tyčia traukė Fol- 
kas de Vileris, Gideono dėdė ir ložės didysis magistras. Išvydęs 
mus nusišypsojo. 

— Ak, štai kur jūs. Vargšelis Marlėjus vidiniu telefonu jau tei- 
ravosi, kur dingot, tad nusprendžiau patikrinti, kas čia darosi. 

Ėmiau mirkčioti ir trinti akis, lyg ponas Džordžas ką tik būtų 
nurišęs raištį, bet veltui stengiausi, nes Folkas de Vileris nekreipė 
į tai jokio dėmesio. Jis atidarė duris į chronografo saugyklą, čia 
anksčiau buvo alchemijos laboratorija. 

Folkas tikriausiai buvo keleriais metais vyresnis už mano 
mamą ir labai išvaizdus vyras, kaip ir visi de Vileriai, kuriuos lig 
šiol pažinojau. Mintyse palyginau jį su vilkų būrio vadu. Vešlūs 
žilstelėję plaukai nuostabiai derėjo prie gintaro spalvos akių. 

— Na matote, niekas nedingo, - linksmai tarė jis ponui Marlėjui, 
kuris sėdėjo ant kėdės ir dabar pašokęs nervingai maigė pirštus. 

- Aštik... aš tik dėl saugumo... - mikčiojo jis. - Prašau atleisti, 
pone... 

- Jūsų uolumas labai sveikintinas, - pagyrė ponas Džordžas. 

Folkas paklausė: 

— O kur ponas Vitmenas? Mes buvom susitarę su dekanu Smi- 
tu išgerti puodelį arbatos, norėjau jį pasiimti. 

- Jis ką tik išėjo, - atsakė ponas Marlėjus. - Tiesą sakant, tu- 
rėjot jį sutikti. 

— Ak, tada man reikia paskubėti, galbūt pasivysiu. Ar eini, 


Tomai? 

Pašnairavęs į mane ponas Džordžas linktelėjo. 

— O mes, Gvendolina, pasimatysim rytoj, kai ruošiesi didžia- 
jai puotai, - Folkas jau pasisuko eiti, bet grįžtelėjo į mane ir lyg 
niekur nieko paklausė: - Ak, ir perduok linkėjimų savo mamai. 
Ar jai gerai sekasi? 

- Savo mamai? Taip, jai einasi gerai. 

— Džiugu tai girdėti, - matyt, mano žvilgsnis buvo truputį 
nustebęs, nes Folkas atsikrenkštęs pridūrė: - Vienišai dirbančiai 
motinai šiais laikais nelengva, todėl džiaugiuosi, kad jai viskas 
gerai. 

Dabar visiškai apstulbau. 

— O gal ji ne viena? Tokiai patraukliai moteriai kaip Greisė 
turbūt nestinga gerbėjų, gal ji net turi pastovų draugą?.. 

Folkas laukdamas žvelgė į mane, bet kai suraukiau kaktą, tik 

— O varge, kaip vėlu! Man tikrai metas bėgti. 

— Ar tai buvo klausimas? - pasiteiravau Folkui uždarius duris. 

— Taip, - vienu balsu atsakė ponas Džordžas ir ponas Marlė- 
jus, pastarasis vėl nuraudo iki ausų. 

— Hmm, man pasirodė, kad ponas de Vileris norėjo sužinoti, 
ar ji turi pastovų draugą, - sumurmėjo jis. 

Ponas Džordžas nusijuokė. 

— Folkas teisus, jau iš tikrųjų vėlu. Jei mūsų Rubinė nori pava- 
karoti namie, reikia kuo skubiau siųsti ją į praeitį. 

— Kokius metus rinksimės? 

Kaip ir buvom sutarusios su Lesle, atsakiau kuo abejingiau: 

— Man tas pat. Praėjusį kartą buvau 1956 metais. - Ar tikrai 


1956-ais? - Tada rūsyje nebuvo žiurkių, pasirodė net gana jau- 

ku, - kad tame jaukiame rūsyje buvau susitikusi su seneliu, ži- 
noma, nutylėjau. - Ir aš ramiausiai mokiausi prancūzų kalbos 
nekrūpčiodama nuo kiekvieno krebždesio. 

— Šaunu, - tarė ponas Džordžas. Jis atvertė storą žurnalą, 
o ponas Marlėjus tuo tarpu nustūmė į šalį sieninį kilimą, slepian- 
tį seifą. 

Pamėginau žvilgtelėti per petį žurnalą vartančiam ponui 
Džordžui, bet jo nugara užstojo lapus. 

— Pažiūrėkim, tai buvo 1956 metų liepos 24-oji, - pasakė po- 
nas Džordžas. - Tu ten lankeisi po pietų, iki aštuonioliktos valan- 
dos trisdešimties minučių. 

— Aštuoniolikta valanda trisdešimt minučių būtų puikus lai- 
kas, - linktelėjau spausdama nykščius, kad tik mūsų planas pa- 
sisektų. Jei grįšiu į tą patį laiką, sutiksiu senelį - nereikės gaišti 
laiko jo ieškant. 

— Verčiau nustatysim aštuonioliktai valandai trisdešimt vienai 
minutei, - nusprendė ponas Džordžas. - Kad nesusidurtum su 
savimi. 

Ponas Marlėjus, statydamas židinio laikrodžio didumo chro- 
nografo dėžę ant stalo ir atsargiai vyniodamas iš aksomo skepe- 
tos, sumurmėjo: 

— Bet, tiesą sakant, tada dar bus ne naktis. Ponas Vitmenas 
sakė... 

- Taip, mes žinom, kad ponas Vitmenas labai rimtai laikosi 
nurodymų, - atsakė ponas Džordžas, darbuodamasis prie dantra- 
čių. Meistriškus spalvingų ornamentų, planetų, gyvūnų ir augalų 
raižinius ant keisto prietaiso paviršiaus puošė brangakmeniai, di- 


džiuliai ir švytintys tokiomis ryškiomis vaivorykštės spalvomis, 

kad atrodė netikri, kaip lipnūs mozaikos plastiko gabaliukai, su 
kuriais taip mėgsta žaisti mano sesutė. Kiekvienam iš dvylikos 
keliautojų laiku buvo priskirtas vienas brangakmenių. Manasis 
buvo rubinas, o Gideono - deimantas, toks didžiulis, kad šiais 
laikais už jį būtų galima įsigyti daugiaaukštį namą. - Bet aš ma- 
nau, mudu esam tikri džentelmenai ir nepaliksim jaunos panelės 
naktį vienos skliautuotame rūsyje, tiesa, Leo? 

Marlėjus neryžtingai linktelėjo. 

- Leo - gražus vardas, - pagyriau. 

— Leopoldo trumpinys, - paaiškino ponas Marlėjus, o jo ausys 
švietė kaip galiniai automobilio žibintai. Jis atsisėdo prie stalo, 
pasidėjo priešais save žurnalą ir atsuko parkerį. Smulkus, tvar- 
kingas raštas, kuriuo čia buvo parašytos ilgos eilės datų ir pavar- 
džių, matyt, buvo jo. - Mama mano, kad šis vardas siaubingas, 
bet jį gauna kiekvienas šeimos pirmagimis, tai tradicija. 

- Leo yra tiesioginis barono Miroslavo Aleksandro Leopol- 
do Rakočio palikuonis, - paaiškino ponas Džordžas trumpai 
atsigręžęs ir pažvelgęs man į akis. - Juk girdėjai apie legendinį 
grafo de Sen Žermeno palydovą, raštuose vadinamą Juoduoju 
leopardu. 

Buvau priblokšta. 

- Iš tikrųjų? 

Mintyse palyginau Marlėjų su džiūsna išblyškusiu Rakočiu, 
juodos jo akys varė man siaubą. Suabejojau, kaip atsakyti, gal: 
„Na, džiaukitės, kad nesat panašus į savo protėvį.“ Argi ne blo- 
giau būti raudonplaukiam, šlakuotam ir apvalaus veido. 

- Žodžiu, mano senelis iš tėvo pusės... - buvo bepradedąs 


Marlėjus, bet ponas Džordžas jį skubiai nutraukė: - Senelis di- 

džiuotųsi jumis, - patikino jis. - O jei dar žinotų, kaip puikiai 
išlaikėte egzaminus. 

- Išskyrus kovas tradiciniais ginklais, - prisipažino ponas 
Marlėjus. - Už šį dalyką buvau įvertintas tik patenkinamai. 

— Ak, šito juk niekam nereikia, tai - atgyvena, - ponas Džor- 
džas padavė man ranką. - Viską paruošiau, Gvendolina. Keliauk 
į 1956 metus. Nustačiau chronografą tiksliai trim su puse valan- 
dos. Stipriai laikyk krepšį ir pasistenk rūsyje nepamiršti jokio 
daikto, aišku? Ponas Marlėjus lauks. 

Viena ranka prispaudžiau mokyklinį krepšį prie krūtinės, o 
laisvąją padaviau ponui Džordžui. Jis įkišo mano smilių į nedidu- 
kę skylę chronografe. Adata įdūrė į pirštą, puikus rubinas nušvito 
ir užliejo patalpą raudona šviesa. Užsimerkiau nešama stipraus 
sūkurio. Kai netrukus atsimerkiau, Marlėjus ir ponas Džordžas 
buvo dingę, stalas - taip pat. 

Buvo tamsu, nes patalpą apšvietė vienintelė plika lemputė, jos 
šviesoje, per metrą nuo manęs, stovėjo senelis Lukas ir nustebęs 
spoksojo. 

- T... tu - negi nesuveikė? - sušuko jis pasibaisėjęs. 1956 me- 
tais jis buvo trisdešimt dvejų, ne tas aštuoniasdešimtmetis, kurį 
pažinojau vaikystėje. - Tu ką tik išnykai ir vėl pasirodei. 

- Taip, - išdidžiai atsakiau gniauždama norą pulti jam ant 
kaklo. Kaip ir anais kartais gerklę užspaudė graudulys. Senelis 
mirė, kai buvau dešimties, todėl buvo ir nuostabu, ir siaubinga 
išvysti jį prabėgus šešeriems metams po laidotuvių. Siaubinga 
ne todėl, kad per mūsų susitikimą praeityje jis dar buvo ne tas 
senelis, kurį pažinojau, o todėl, kad buvau visiškai svetima. Jis 


nė nenujautė, kaip dažnai sėdėdavau jam ant kelių, kad jis buvo 

vienintelis žmogus, guodęs mane savo pasakomis, kai mirė tėtis, 
kad mes vienas kitam linkėdavom labos nakties pačių susigal- 
vota slapta kalba, suprantama tik mudviem. Jis nežinojo, kaip 
stipriai jį mylėjau, o aš negalėjau jam šito pasakyti. Nemalonu 
girdėti tokius žodžius iš žmogaus, kurį pažįsti vos dvi valandas. 
Pamėginau nekreipti dėmesio į gumulą gerklėje. Ir man pavy- 
ko. - Tau prabėgo vos viena minutė, todėl atleidžiu, kad dar ne- 
nusiskutai ūsų. O man praėjo kelios dienos, per kurias klaikiai 
daug kas nutiko. 

Lukas persibraukė delnu ūsus ir nusišypsojo. 

- Tu tiesiog vėl... žodžiu, sumani anūkėlė. 

— Tikrai? Prisipažįstu, tai mano draugės Leslės mintis. Kad 
būčiau tikra, jog tikrai tave sutiksiu. Ir kad nereikėtų gaišti laiko. 

— Taip, bet aš dar neturėjau laiko pamąstyti, ką darysim to- 
liau. Ką tik rengiausi pailsėti po tavo viešnagės, pagalvoti... - Jis 
pakreipė galvą į šalį. - Tikrai, tu atrodai kitaip nei anksčiau. Plau- 
kuose nebuvo to segtuko, lyg ir sulysusi. 

— Ačiū, - padėkojau. 

— Tai ne komplimentas. Atrodai prislėgta. - Jis žengė arčiau ir 

Kuo puikiausiai, norėjau atsakyti, bet, savo pačios siaubui, 
pravirkau. 

— Kuo puikiausiai, - sukūkčiojau. 

— O varge. - Lukas patapšnojo man per nugarą. - Ar taip 
blogai? 

Kelias minutes tiesiog liejau ašaras. O juk buvau įsitikinusi, 
kad gerai tvardausi. Man atrodė, kad pyktis pats tinkamiausias 


atsakas į Gideono elgesį, brandus ir narsus atsakas. Be to, filmuo- 

se jis atrodo daug gražiau negu amžinas žliumbimas. Ksemerijus 
labai taikliai pavadino mane kambariniu fontanu. 

— Draugai! - sušnarpščiau pagaliau, nes senelis turi teisę suži- 
noti, kodėl verkiu. - Jis nori, kad mes būtume draugai. Ir kad aš 
juo pasitikėčiau. 

Lukas sutrikęs suraukė kaktą. 

- Ir tu žliumbi, nes...? 

— Nes vakar jis man prisipažino mylįs! 

Lukas visai suglumo. 

- Bet, mano nuomone, tai nėra pats blogiausias pagrindas 
draugystei. 

Mano ašaros išseko, tarsi kambarinio fontano kištukas būtų 
ištrauktas iš lizdo. 

— Seneli! Nebūk toks neišmanėlis! - sušukau. - Pirmiausia jis 
mane bučiavo, paskui sužinojau, kad visa tai tik manipuliavimas 
žmogumi, o dabar jis siūlo būti draugais! 

— O, suprantu. Jis toks... niekšas! - Atrodė, Lukas dar vis dve- 
joja. - Atleisk, tai kvailas klausimas, bet mes tikriausiai šnekam 
apie jaunąjį de Vilerį, vienuoliktą rate, deimantą? 

- Taigi, - atsakiau. - Mes šnekam apie jį. 

Senelis sunkiai atsiduso. 

— Mat kaip! Paaugliai! Tarsi nebūtų kitų bėdų. - Jis padavė 
man medžiaginę nosinę ir paragino: - O dabar baik verkti. Kiek 
turim laiko? 

- Dešimtą valandą tavo laiku grįšiu atgal. - Keisčiausia, kad 
paverkus palengvėjo kur kas labiau, nei įpykus. - O kaip bus su 
vakariene? Aš tokia alkana. 

Tai išgirdęs Lukas nusikvatojo. 

— Tada verčiau eikim į viršų. Čia, apačioje, labai slegianti 
aplinka. Be to, man reikia paskambinti į namus ir pasakyti, kad 
grįšiu vėliau. - Jis atidarė duris. - Eikš, mažoji paaugle. O pake- 
liui galėsi viską papasakoti. Ir nepamiršk, jei kas nors teirausis, 


esi mano pusseserė iš kaimo - Heizl. 


Gerą valandą prasėdėjom Luko kontoroje laužydami galvas, prie- 
šais mus kūpsojo kalnas užrašų ir popieriaus lapelių. Juose buvo 
pripiešta apskritimų, strėlių ir klaustukų, gulėjo stora oda įrišta 
knyga (įvairiausių laikų sergėtojų metraščiai) ir stovėjo lėkštė su 
sausainiais, kurių, regis, sergėtojai turi į valias. 

— Per mažai informacijos, per mažai laiko, - pasakė Lukas. 
Jis neramiai žingsniavo po kambarį taršydamas plaukus. Nors 
ir pomaduoti, jie stovėjo piestu. - Ką aš galėjau paslėpti toje 
skrynioje? 

— Galbūt knygą su informacija, kurios man reikia, - spėliojau. 

Mes netrukdomi praėjome pro sargybą ant laiptų, jaunuolis vis 
dar ramiausiai miegojo kaip ir per praėjusį apsilankymą. Nuo jo 
sklido stiprus alkoholio dvokas, einant pro šalį net susvaigo galva. 
Regis, 1956 metais sergėtojai nebuvo tokie griežti, kaip maniau. 
Nieko nestebino, kad Lukas dirba viršvalandžius, ir nesidomėjo, 
kodėl pas jį lankėsi pusseserė iš kaimo. Tokiu metu pastatas buvo 
beveik tuščias. Jaunasis ponas Džordžas irgi buvo baigęs darbą, 
gaila, su malonumu būčiau dar sykį žvilgtelėjusi į jį. 

— Knyga, taip, galbūt. - Lukas susimąstęs atsikando sausainio. 
Tris kartus jis jau mėgino užsidegti cigaretę, bet aš vis atimda- 
vau. Nenorėjau, kad grįžus nuo manęs ir vėl dvoktų cigarečių 


dūmais. - O užšifruotos koordinatės man patinka. Visuomet 

mėgau tokius galvosūkius. Tik iš kur Liusė ir Paulius žinojo apie 
užkoduotą tekstą toje... knygoje apie geltoną arklį? 

— „Žaliame raitelyje“, seneli, - patikslinau jį nekantriai. - Ta 
knyga buvo tavo bibliotekoje, o joje - raštelis su kodu. Galbūt 
Liusė su Paulium jį ten ir įkišo? 

- Bet tai būtų nelogiška. Jei 1994 metais jie persikelia į praeitį, 
kodėl po kelerių metų aš liepiu užmūryti namie skrynią? - Lukas 
pasilenkė virš knygų. - Tuoj išprotėsiu! Ar būna, kad nujauti, jog 
sprendimas čia pat? Norėčiau, kad chronografu būtų galima nu- 
keliauti į ateitį, tada galėtum mane išklausinėti... 

Staiga man šovė tokia puiki mintis, kad nejučia pasiplekšno- 
jau petį. Galvojau apie tai, ką senelis neseniai pasakojo. Anot jo, 
kai Liusė su Pauliumi elapsavę nuobodžiaudavo, būdavo perke- 
liami dar toliau į praeitį ir patyrė daugybę jaudinančių nuotykių, 
pavyzdžiui, matė originalų Šekspyro spektaklį. 

— Sugalvojau! - sušukau ir ėmiau trypti džiaugsmo šokį. 

Senelis suraukė kaktą. 

— Ką sugalvojai? - paklausė susidomėjęs. 

- Kas būtų, jei pasiųstum mane toliau į praeitį? - išklojau. — 
Tada susitikčiau su Liuse ir Pauliumi ir viską išsiaiškinčiau. 

Lukas pakėlė galvą. 

— O kada nori su jais susitikti? Mes juk nežinom, kokiame lai- 
ke jie slepiasi. 

— Na, bet mes žinom, kada jie jus čia lankė. Susitikę galėtume 
pasikalbėti ir... 

Senelis mane pertraukė: 

- Kaijie čia lankėsi 1948 ir 1949 metais iš 1992 ir 1993 metų, — 


Lukas parodė pirštu į užrašus su rodyklėmis pažymėtomis dato- 

mis, - žinojo dar nepakankamai ir viską pasakė man. Ne, jei jau 
taip, turėtum su jais susitikti po to, kai jie pabėgo su chronogra- 
fu. - Jis stipriai pabarbeno į užrašus. - Tada būtų naudos, o visa 
kita tik sukels bruzdesį. 

- Vadinasi... keliausiu į 1912 metus, ten, kur juos jau sykį bu- 
vau sutikusi ledi Tilnėj namuose, Itono aikštėje. 

— Gal ir įmanoma, bet galim nespėti. - Lukas niūriai žvelgė į 
sieninį laikrodį. - Be to, tu abejoji dėl datos, ką jau kalbėti apie 
laiką. Nepamiršk, kad prieš tai mums dar reikia įlašinti kraujo 
į chronografą, antraip negalėsi persikelti. - Senelis vėl pašiaušė 
plaukus. - Turėtum patekti į Belgreiviją visiškai viena, o 1912 
metais tai tikriausiai būtų buvę ne taip paprasta... dar reikėtų 
drabužių... Ne, per mažai laiko, nespėsim. Teks sugalvoti ką nors 
kita. Sprendimas sukasi ant liežuvio galo... Noriu šiek tiek pa- 
mąstyti... ir galbūt surūkyti cigaretę... 

Aš papurčiau galvą. Ne, taip greitai nepasiduosiu. Mano su- 
manymas puikus. 

- Nuneštume chronogratfą iki ledi Tilnėj namų ir aš persikel- 
čiau tiesiai ten, taip sutaupytume daug laiko, tiesa? O dėl drabu- 
žių... Kodėl taip žiūri į mane? 

Lukas spoksojo į mane išplėtęs akis. 

- O Viešpatie! - sušnabždėjo jis. - Štai kas ten! 

— Kas? 

- Chronografas! Anūkėle, tu geniali! - Lukas pašoko nuo sta- 
lo ir apkabino mane. 

- Geniali? - nustebau, o senelis pats ėmė trypti džiaugsmo šokį. 

— Taip! Ir aš genijus. Mudu genijai, nes dabar žinom, kas pa- 


slėpta skrynioje. 

Bet aš nežinau. 

— Tai kas gi? 

— Chronografas! - sušuko Lukas. 

- Chronografas? - atkartojau aidu. 

— Labai logiška! Visai nesvarbu, į kokį laiką jį perkėlė Liusė su 
Pauliumi, bet jis kažkaip atras kelią pas mane, ir aš jį paslėpsiu. 
Tau! Savo namuose. Ne per daug originalu, bet taip logiška! 

- Tu taip manai? - spiginau į jį nežinodama ką ir galvoti. Spėji- 
mas atrodė labai neįtikinamas, bet logika - mano silpnoji vieta. 

— Patikėk, anūkėle, aš tiesiog žinau! - Netrukus jo susižavėjimą 
užtemdė susirūpinimas. - Tai, žinoma, atveria naujas galimybes. 
galais, mums trūksta laiko. 

— Galiu pamėginti kitą sykį elapsuoti į 1956 metus, - tariau. — 
Bet rytoj po pietų nepavyks, turėsiu puotoje susitikti su grafu. — 
Iškart pasidarė nejauku, ir ne dėl Gideono. 

— Ne, ne, ne! - sušuko Lukas. - Vis tiek nepavyks. Mes turim 
aplenkti grafą bent žingsniu. - Jis pasitrynė kaktą. - Galvok, gal- 
vok, galvok. 

- Ar nepastebi dūmų, besiveržiančių man iš ausų? Aš jau visą 
valandą nieko kito neveikiu, - patikinau, bet senelis, matyt, kal- 
bėjosi pats su savimi. 

- Pirmiausia įlašinsim į chronografą tavo kraujo. 2011 metais 
be pagalbos tu šito nepadarysi - pernelyg sudėtinga. O paskui 
aš paaiškinsiu, kaip naudotis chronografu, - jis vėl žvilgtelėjo į 
laikrodį. - Mano gydytojas, jei rastume jį namie, atvažiuotų po 
pusės valandos... tik kaip paaiškintume, kam mums pusseserės 


Heizl kraujas? Anuomet Liusės ir Pauliaus kraujas buvo paimtas 

oficialiai - moksliniams tikslams, bet tu čia neoficialiai, ir niekas 
apie tave neturi sužinoti... 

— Palūkėk, - nutraukiau jį. - Ar negalėtume patys paimti 
kraujo? 

Lukas sutrikęs pažvelgė į mane. 

- Na, aš daug ką moku, bet su švirkštu nemoku elgtis. Tiesą 
sakant, net negaliu žiūrėti į kraują. Iš karto pasidaro silpna... 

— Galiu pati paimti savo kraujo, - pasiūliau. 

- Tikrai? - jo žvilgsnyje pamačiau nuostabą. - Negi tavo lai- 
kais mokykloje mokoma, kaip sušvirkšti vaistus? 

— Ne, seneli, mokykloje mes šito nesimokom, - nekantravau. — 
Bet mes mokėmės, kad kraujas teka įsipjovus. Ar turi peilį? 

Lukas delsė. 

— Kažin ar tai gera mintis. 

- Tiek to, turiu savo. - Atsegiau mokyklinį krepšį ir išsiėmiau 
akinių dėklą su Leslės japonišku daržovių peiliuku. Draugė jį 
įdavė, jei kartais kelionėse laiku prireiktų ginklo. Kai atidariau 
dėklą, senelis išpūtė akis. 

— Kol dar nepaklausei, pasakysiu: ne, jis nepriklauso prie 
įprastos 2011 metų mokinių ginkluotės. 

Lukas tik nurijo seilę. 

— Gerai. Tada eime į Drakono salę. Pakeliui iš laboratorijos 
paimsime pipetę. - Vieną foliantą nuo stalo senelis pasikišo po 
pažastimi. - Šitą irgi pasiimsim. Ir sausainius. Mano nervams 
nuraminti! Tik nepamiršk krepšio. 

— O ką mes veiksim Drakono salėje? - Įmečiau akinių dėklą 
atgal į krepšį ir atsistojau. 


- Ten stovi chronografas. - Kai išėjom, Lukas uždarė kabineto 

duris ir įsiklausė. Visur buvo tylu. - Jei ką nors sutiksim, pasaky- 
sim, kad apžiūrinėjam pastatą, aišku, pussesere Heizl? 

Linktelėjau. 

— Chronografas stovi visiškai nesaugomas? Mūsų laikais jis 
laikomas rūsyje užrakintas seife, sergėtojai bijo vagių. 

— Skrynia ir pas mus užrakinta, - tarė Lukas termpdamas mane 
laiptais žemyn. - Bet vagių mes nebijom. Šiuo metu nėra keliauto- 
jų laiku, galinčių juo pasinaudoti. Buvo smagiau, kai elapsuodavo 
Liusė ir Paulius, bet tai vyko prieš kelerius metus. Dabar chrono- 
grafas sergėtojams nelabai rūpi. Sakyčiau, mums pasisekė. 

Pastate, regis, nebuvo nė dvasios, nors Lukas pašnibždomis 
patikino, kad čia visuomet kas nors budi. Su ilgesiu žvelgiau pro 
langus į vasaros vakarą. Kaip gaila, kad negalima išeiti pasivaikš- 
čioti ir bent truputį susipažinti su 1956 metais. Lukas pastebėjo 
mano žvilgsnį ir nusišypsojo. 

— Patikėk, aš irgi mieliau pasėdėčiau su tavimi ir surūkyčiau 
cigaretę, bet mudu turim darbo. 

— Seneli, mesk rūkyti. Labai nesveika. Ir prašau nusiskusti 
ūsus. Jie tau visai netinka. 

— Šššš, - sukuždėjo Lukas, - jei kas nors išgirs, kad vadini 
mane seneliu, pateksim į keblią padėtį. 

Bet mes nieko nesutikom, o kai po kelių minučių įėjom į 
Drakono salę, pamačiau virš Temzės šviečiant vakaro saulę. Ir 
anais laikais didžiulė Drakono salė su grindis siekiančiais langais 
ir meniškais sienų raižiniais buvo be galo graži. Užverčiau gal- 
vą pasigrožėti milžinišku drožinėtu drakonu, vingiuojančiu ant 
lubų tarp didžiulių sietynų. Atrodė, jis bet kurią akimirką gali 


išskristi. 

Lukas užšovė duris. Atrodė labiau susinervinęs nei aš, keliant 
chronografą iš skrynios ir statant ant stalo salės viduryje, rankos 
drebėjo. 

- Anuomet su Liuse ir Pauliumi man tai atrodė smagus nuo- 
tykis. Mes taip linksminomės, - pasakojo jis. 

Prisiminusi Liusę ir Paulių linktelėjau. Nors tik sykį buvau 
susitikusi su jais pas ledi Tilnėj, supratau, ką senelis turi galvoje. 
Kvailiausia, kad tuoj pat prisiminiau ir Gideoną. Ar per mūsų 
nuotykius jo linksmumas irgi buvo suvaidintas? Ar tik kalbos 
apie meilę? 

Kuo skubiau nukreipiau mintis į daržovių peiliuką. Bent jau 
nepravirkau. 

Senelis nubraukė suprakaitavusius delnus į kelnes. 

— O dabar aš jaučiuosi per senas tokiam nuotykiui. 
pat kaip tas, kuris išsiuntė mane į šią kelionę laiku, - sudėtingas 
gausiai išpuoštas aparatas su daugybe vožtuvų, svirčių, stalčiukų, 
dantračių ir mygtukų. 

- Galėtum ir paprieštarauti, - tarė Lukas kiek įsižeidęs. - Ga- 
lėtum pasakyti: tu dar toks jaunas! 

— O! Žinoma, tu toks ir esi. Tik ūsai labai sendina. 

- Esu orus ir rimtas, tikina Erista. - Aš tik kilstelėjau antakius. 
Senelis pasilenkė virš chronografo ir sukuždėjo: - Įsidėmėk: šiais 
dešimčia ratukų nustatysi metus. Kol nespėjai paklausti, kam 
reikia tiek daug laukelių, pasakysiu: metai parašyti romėniškais 
skaitmenimis, tikiuosi, moki juos. 

- Ir aš tikiuosi. - Iš krepšio išsiėmiau užrašinę ir rašiklį. At- 


mintinai tikrai visko neįsidėmėsiu. 

— O šituo nustatysi mėnesį, - Lukas parodė į kitą dantratį. - 
Bet nepamiršk, kažkodėl reikia sukti tik į šitą pusę - pagal keltų 
kalendorių. Vienetas reiškia lapkritį, spalis žymimas dvejetu. 

Aš užverčiau akis. Tik sergėtojai gali taip išsigalvoti! Jau seno- 
kai įtariu, kad jie paprastus dalykus užšifruoja kuo sudėtingiau 
tik norėdami susireikšminti. Bet aš sukandau dantis ir maždaug 
po dvidešimties minučių pastebėjau, kad tas aparatas - joks ste- 
buklas, kai perpranti sistemą. 

- Jau mokėsiu, - nutraukiau senelį, ketinantį pradėti viską iš 
naujo, ir užverčiau užrašinę. - Dabar reikia įlašinti kraujo. O ta- 
da... beje, kiek valandų? 

— Svarbu, kad nepadarytum nė klaidelės nustatinėdama. - Lu- 
kas su nerimu dirstelėjo į japonišką daržovių peiliuką, kurį išė- 
miau iš akinių dėklo. - Kitaip atsidursi... nežinia kur. Būtų dar 
blogiau, jei nesugebėtum kontroliuoti, kada grįžti atgal. O Dieve, 
peilis atrodo pavojingas. Ar iš tikrųjų nori įsipjauti? 

- Žinoma, - atsiraitojau rankovę. - Tik nežinau, kurioje vie- 
toje būtų geriausia. Žaizda delne grįžus iš karto kris į akis, o iš 
piršto išspausi tik kelis lašelius. 

- Najau, kai įsipjauni piršto galiuką, - pašiurpo Lukas, - krau- 
juoji kaip kiaulė, kartą pats pamėginau... 

— Manau, reikėtų įpjauti dilbį. Ar jau pasirengęs? - buvo tru- 
putį juokinga, kad Lukas taip bijo. 

Jis nurijo seilių gumulą ir suspaudė gėlėtą arbatos puodelį, - į 
jį reikėjo įvarvinti kraujo. 

— Ar šioje vietoje nėra arterijos? O Dieve, man jau linksta ke- 
liai. Bus gražiausia, jei nukraujuosi 1956 metais dėl senelio leng- 


vabūdiškumo. 

— Čia stora kraujagyslė, bet jei nori nukraujuoti, reikia pjauti 
išilgai. Skaičiau, kad daugelis savižudžių padaro klaidą, nežino- 
dami, kaip pjauti. 

— Dėl Dievo meilės! - suriko Lukas. 

Pati jaučiau nedidelį silpnumą, bet ką padarysi. Ypatingos 
aplinkybės reikalauja ypatingų priemonių, pasakytų Leslė. Ne- 
kreipdama dėmesio į siaubą Luko akyse prispaudžiau geležtę 
maždaug dešimt centimetrų virš riešo. Beveik nespausdama 
perbraukiau baltą odą. Bandomasis pjūvis išėjo gilesnis, nei 
tikėjausi, raudonas rėžis prasiplėtė, ir iš jo ėmė lašėti kraujas. 
Skausmą ir nemalonų peršėjimą pajutau tik po geros sekundės. 
Kraujas siaura vagele tekėjo į puodelį, kurį virpančiom rankom 
laikė Lukas. 

- Pjauna odą kaip sviestą, - nusistebėjau. - Leslė sakė, kad 
peilis iš tikrųjų pavojingai aštrus. 

- Padėk jį į šalį, - pareikalavo Lukas, atrodė, kad jis tuoj pra- 
vims. - Po galais, tu iš tikrųjų labai drąsi, tikra Montrouz. Ištiki- 
ma mūsų šeimos šūkiui... 

Aš sukrizenau. 

- Taip, šį bruožą paveldėjau iš tavęs. 

Lukas tik kreivai šyptelėjo. 

— Negi visiškai neskauda? 

- Žinoma, skauda. - Pašnairavau į puodelį. - Ar pakaks? 

— Taip, turėtų pakakti. - Lukas žiauktelėjo. 

- Gal atidaryti langą? 

- Jau geriau. - Pastatęs puodelį šalia chronografo ėmė giliai 
kvėpuoti. - Paskui bus lengviau. - Jis paėmė pipetę. - Į šitą skylę 


tereikia įlašinti vos tris lašus tavo kraujo. Ten, po mažučiu varnu 

bei in ir jan ženklu, pasuksiu ratuką ir nuleisiu svirtį. Štai ir vis- 
kas. Ar girdi? 

Chronografo dantračiai ėmė suktis, kažkas trakštelėjo, su- 
klapsėjo ir suūžė, atrodo, pasidarė šilčiau. Žybtelėjo rubinas, ir 
dantračiai sustojo. 

— Nepaprasta, tiesa? 

Linktelėjau, nekreipdama dėmesio į kūnu lakstančius šiur- 
puliukus. 

— Vadinasi, šiame chronografe yra visų keliautojų laiku krau- 
jas, išskyrus Gideono? Kas įvyktų, jei būtų įlašinta ir jo krau- 
jo? - Sulanksčiau medžiaginę Luko nosinę ir prispaudžiau prie 
žaizdos. 

- Ši informacija laikoma itin slapta, - atsakė Lukas. Jo veidas 
pamažu atgavo spalvą. - Kiekvienas sergėtojas atsiklaupęs turi 
prisiekti niekam už ložės ribų neatskleisti paslapties. Prisiekia 
savo gyvybe. 

- Oho! 

Lukas atsiduso. 

- Bet klausyk! Aš turiu silpnybę laužyti priesaikas. - Jis pa- 
rodė mažą stalčiuką chronografe, ant kurio buvo išraižyta dvy- 
likakampė žvaigždė. - Žinoma, kad, kai chronografe baigsis 
kažkoks procesas, viskas atsidurs šiame stalčiuke. Pranašystė- 
je šnekama apie dvylikos žvaigždynų esenciją, arba Išminties 
akmenį. Procesijos tampa vienu, orą užpildo laiko kvapai, tik 
vienas lieka amžinai. 

- Tai ir yra visa paslaptis? - nusivyliau. - Miglota ir painu. 

— Na taip, bet jei įsiklausysi į visus nurodymus, taps aiškiau. 


Gydo visus marus, visas negalias, tiktai po dvylikos žvaigždynu 

išsipildo pažadas. Teisingai naudojama substancija turėtų išgy- 
dyti visas žmonijos ligas. 

Čia jau šiek tiek geriau. 

— Dėl šito būtų verta pasistengti, - sumurmėjau ir prisiminiau 
liguistą sergėtojų paslaptingumą, jų sudėtingas taisykles ir ritua- 
lus. Jei taip, jų pasipūtimas pateisintinas. Tokių stebuklingų vais- 
tų verta laukti kelis šimtus metų. O grafas de Sen Žermenas, kuris 
viską išsiaiškino ir surikiavo, vertas pagarbos ir pripažinimo. Jei 
tik jis nebūtų toks grasus žmogus... 

— Nors Liusė ir Paulius abejojo, kad Išminties akmuo iš tikrųjų 
yra tai, ką mes manom esant, - pasakė Lukas it išgirdęs mano 
mintis. — Jie tvirtino, kad toks žmogus, išdrįsęs nužudyti savo 
protėvį, vargiai rūpinasi žmonijos gerove. - Lukas atsikrenkš- 
tė. - Ar liovėsi kraujuoti? 

— Dar ne, bet kraujas teka lėčiau. - Pakėliau ranką aukštyn, 
kad liautųsi. - O ką mes dabar darysim? Gal reikėtų patikrinti, 
ar veikia? 

- O dangau, tai juk ne automobilis, kurį patikrini važiuoda- 
mas, - laužė rankas Lukas. 

— Kodėl ne? - paklausiau aš. - Juk tikslas toks pat. 

— Na gerai, - sutiko jis ir pažvairavo į atsineštą foliantą. - Tie- 
są sakant, tu esi teisi. Bent jau būsim tikri, nors ir liko visai ma- 
žai laiko, - staiga jis ėmė skubintis. Pasilenkė virš stalo ir atvertė 
metraštį. - Svarbu, kad tuo metu nevyktų posėdis. Arba kad po 
kojomis nepasipainiotų broliai de Vileriai. Jie šioje salėje elapsavę 
praleido daugybę savo gyvenimo valandų. 

— O gal galėtume susitikti su ledi Tilnėj? Viena? - dingtelėjo 


man. - Geriausia po 1912 metų. 

-— Ar būtų protinga? - Lukas pavartė foliantą. - Mes juk neno- 
rim sukelti dar didesnės painiavos. 

- Bet mes privalom pasinaudoti tegu ir menkiausia galimybe! - 
sušukau Leslės įkaltus žodžius. Ji prisakė pasinaudoti bet kokia at- 
sivėrusia proga ir užduoti kuo daugiau klausimų. - Kas žino, kada 
ji dar pasitaikys! Skrynioje gali būti kas nors kita, tada aš niekada 
nieko nesužinosiu. Kada mudu buvom susitikę pirmą sykį? 

— 1948 metų rugpjūčio 12 dieną, vidurdienį, - pasakė Lukas, 
įsigilinęs į metraštį. - Šito aš niekada nepamiršiu. 

Tiksliai, o kad tu niekada nepamirštum, aš parašysiu, - buvau 


sužavėta savo genialumu. Ant užrašinės lapelio pakeverzojau: 


Lordui Lukui Montrouzui - svarbu!!! 
1948 m. rugpjūčio 12 d. vidurdienį alchemijos laboratorijoje. 
Prašau ateiti vienam. 


Gvendolina Šepard 


Išplėšiau lapelį ir sulanksčiau. 

Senelis kilstelėjo galvą nuo folianto. 

— Galėčiau nusiųsti tave į 1852 metus, vasario 16 vidurnaktį. 
Ledi Tilnėj tada ten lankėsi iš 1929 metų gruodžio 25 dienos de- 
vynių valandų ryto, - sumurmėjo jis. - Vargšelė, negalėjo ramiai 
namie švęsti Kalėdų. Nors jie jai davė žibalinę lempą. Klausyk, 
kas čia parašyta: 12 valanda 30 minučių. Ledi Tilnėj grįžta ge- 
rai nusiteikusi, žibalinės lempos šviesoje ji nunėrė dvi kiaulytes 
Trijų Karalių labdaros mugei, jos šiemetinė tema - gyvenimas 
kaime. - Senelis atsigręžė į mane. - Nertos kiaulytės! Protu nesu- 
vokiama! Gali kilti pavojus, kad ji bus labai sukrėsta, jei tu pasi- 


rodysi tarsi iš niekur. Ar verta rizikuoti? 

— Juk ji apsiginklavusi tik nėrimo vąšeliu, jei gerai prisime- 
nu, jo galas užapvalintas. - Pasilenkiau virš chronografo. - Tai- 
gi pirmiausia surinksiu 1852 metus, pradėsiu nuo M, teisingai? 
MDCCCLII. Ir mėnesį, pagal keltų kalendorių vasaris yra trečias, 
ne, ketvirtas... 

— Ką darai? Turim sutvarstyti tavo žaizdą ir viską dar sykį ra- 
miai apsvarstyti! 

- Neturim laiko, - tariau. - O dabar nustatykim dieną, bus 
štai šis svertas, ar ne“ 

Lukas išsigandęs spoksojo man per petį. 

- Ne taip greitai! Tai turi būti padaryta itin tiksliai, kitaip... 
kitaip... - Rodos, jį vėl supykino. - Ir nieku gyvu nelaikyk chro- 
nografo, antraip nusineši jį į praeitį. O tada negalėsi grįžti! 

— Kaip Liusė ir Paulius, - sukuždėjau. 

- Saugumo dėlei pasirinksim trijų minučių tarpą. Nustatyk 
nuo 12 valandų 30 minučių iki 12 valandų 33 minučių, tada ji 
galės ramiai nunerti kiaulytes. Jei miegos, nežadink, kad negautų 
širdies smūgio. 

- Bet argi tai nebūtų buvę aprašyta metraštyje? - nutraukiau se- 
nelį. - Ledi Tilnėj man pasirodė stipri moteris, ji tikrai neapalps. 

Lukas nutempė chronografą prie lango ir pastatė už užuolaidos. 

— Čia tikrai nestovės joks baldas. Taip, ir nėra reikalo vartyti 
akių. Timotis de Vileris sykį nevykusiai nusileido ant stalo ir su- 
silaužė koją! 

— Ojei ledi Tilnėj stovi kaip tik čia svajingai žvelgdama į nak- 
tį? Ak, seneli, nežiūrėk į mane taip, aš tik pajuokavau, - švelniai 
stumtelėjau jį į šalį, atsiklaupiau priešais chronografą ir atidariau 


angą po rubinu. Ji buvo tokio dydžio, kad tilptų pirštas. 

— Palauk. Tavo žaizda! 

- Galėsi sutvarstyti po trijų minučių. Netrukus pasimaty- 
sim, - tariau, giliai įkvėpiau ir prispaudžiau piršto galiuką prie 
adatos. 

Mane apėmė pažįstamas svaigulys, žybtelėjo raudona šviesa ir 
spėjau išgirsti tik Luko žodžių nuotrupas: 

- Bet aš dar norėjau... 


Viskas prieš akis susiliejo. 

Iš sergėtojų metraščių 


1745 m. gruodžio 18 d. 


Jakobitų kariuomenei priartėjus prie Derbio ir traukiant 
Londono link, persikėlėm į naują būstinę ir tikimės, jog gandai 
apie 10 000 karių, prisidėjusių prie jaunojo įpėdinio princo 
Čalzo kariuomenės, yra nepagrįsti, ir mes ramiai atšvęsim 
Kalėdas mieste. Mes, sergėtojai, vargu ar rastume tinkamesnes 
patalpas už senuosius Templio namus, - dar riteriai tamplieriai 
buvo didieji paslapčių sergėtojai. Didžioji Šventyklos bažnyčia 
yra čia pat, jos katakombos sujungtos su mūsiškėmis. Oficialiai 
mes čia rūpinsimės verslu, bet šiuose namuose atsiras vietos 
gyventi adeptams, naujokams, iš toliau atvykstantiems 
svečiams ir, žinoma, tarnams, be to, čia yra kelios alchemijos 
laboratorijos. Džiaugiamės, kad lordui Elesteriui šmeižtais 
nepavyko sugadinti mūsų gerų santykių su Valė princu (žr. 
gruodžio 2 d. pranešimą), o su jo šviesybės rekomendacija 
mums pavyko įsigyti šį pastatų kompleksą. Drakono salėje 
šiandien vyksta šventinis grafui priklausančių slaptų dokumentų 


perdavimas Vidinio rato nariams. 


Sero Oliverio Niutono pranešimas, Vidinis ratas 

Man prireikė kelių sekundžių priprasti prie kitokios šviesos. 
Salę apšvietė tik žibalinė lempa. Jos šiltoje menkoje šviesoje išvy- 
dau jaukų natiurmortą: pintinėlė, keli rožinės vilnos kamuoliu- 
kai, fetriniu gaubtu uždengtas arbatinukas ir rožėmis dekoruotas 
puodelis. Ledi Tilnėj, sėdinti ant kėdės ir nerianti vąšeliu, nu- 
leido rankas ant kelių. Ji buvo gerokai vyresnė nei per pastarąjį 
mūsų susitikimą, raudonuose plaukuose su ilgalaikiu cheminiu 
sušukavimu buvo matyti žilų sruogų. Vis dėlto moters laikysena 
liko tokia pat išdidi ir nepriklausoma kaip ir mano senelės. Ji nė 
neketino rėkti arba gintis nuo manęs vąšeliu. 

- Linksmų Kalėdų, - palinkėjau. 

- Linksmų Kalėdų, - nesutrikusi atsakė ledi Tilnėj. Akimirką 
neišmaniau, ką sakyti, bet netrukus susiėmiau. - Nebijokit, neke- 
tinu iš jūsų imti kraujo. - Išlindau iš už užuolaidos. 

- Ta visa istorija su krauju seniai baigta, Gvendolina, - tarė 
ledi Tilnėj kiek priekaištingai, tarsi pati turėčiau Žinoti ge- 
riau. - O aš vis svarsčiau, kada gi tu apsilankysi. Sėskis, gal nori 
arbatos? 

— Ne, dėkoju. Deja, turiu tik porą minučių. - Priėjau ir pada- 
viau jai lapelį. - Prašyčiau perduoti jį mano seneliui, kad... na, 


kad viskas įvyktų, kas įvyko. Tai labai svarbu. 

- Suprantu, - ledi Tilnėj paėmė raštelį ir ramiai išlankstė. Ji 
atrodė ramut ramutėlė. 

— Kodėl jūs manęs laukėt? - paklausiau. 

— Nes tu mane perspėjai, kad neišsigąsčiau, kai mane aplanky- 
si. Deja, nepasakei, kada tai įvyks, todėl aš jau daug metų laukiu, 
kada gi tu mane gąsdinsi. - Moteris tyliai nusijuokė. - Bet kiau- 
lyčių nėrimas nepaprastai ramina. Tiesą sakant, iš nuobodulio 
labai lengva užmigti. 

Jau ketinau mandagiai pasakyti: „Miegas irgi naudingas , bet 
žvilgtelėjus į pintinėlę išsprūdo susižavėjimo šūksnis: 

— O, kokios jos mielos! 

Kiaulytės iš tikrųjų buvo žavingos. Daug didesnės, nei įsivaiz- 
davau, kaip tikri pliušiniai žaisliukai, ir labai tikroviškos. 

— Pasiimk vieną, - pasiūlė ledi Tilnėj. 

- Tikrai? - pagalvojau apie Karoliną ir vieną pasičiupau. Kiau- 
lytės buvo minkštutės. 

- Angoros ir kašmyro vilna, - pasigyrė ledi Tilnėj. - Jas naudo- 
ju tik aš. Visos kitos naudoja paprastų avių vilną, bet ji šiurkšti. 

— Taip. Dėkoju, - prispaudusi rožinę kiaulytę prie krūtinės 
mėginau sutelkti mintis. Kur baigėm kalbą? Aš krenkštelėjau. - 
Kada susitiksim kitą sykį? Praeityje? 

- Tai buvo 1912 metai. Mano požiūriu tai nėra kitas sykis, — 
moteris giliai atsiduso. - Tada buvo neramūs laikai... 

— O, mėšlas! - pajutau paširdžiuose maudimą kaip važinėjan- 
tis amerikietiškaisiais kalneliais. Kodėl mes negalėjom nustatyti 
ilgesnio tarpsnio? - Tada jūs žinot daugiau nei aš, - išbėriau kuo 
skubiau. - Mes neturim laiko smulkmenoms, bet... galbūt man 
ką nors patartumėt? - Atsitraukiau nuo jos per kelis žingsnius 


lango pusėn. 

— Patarčiau? 

— Taip! Tarkim: saugokis... - žvelgiau į ją laukdama atsakymo. 

- Ko saugotis? - ledi Tilnėj žiūrėjo į mane lygiai taip pat 
laukdama. 

— Na, ką aš žinau! Ko man reikia saugotis? 

— Saugokis sumuštinių su pestrami dešra ir nesikaitink per il- 
gai saulėje, tai kenkia odai, - ryžtingai patarė ledi Tilnėj. 

Jos veidas išsiliejo man prieš akis, ir aš vėl atsidūriau 1956 
metuose. 

- Sumuštiniai su pestrami dešra - Dieve mano! Reikėjo pa- 
klausti, kokio žmogaus saugotis. Tačiau dabar per vėlu. Proga 
praleista. 

- Kas tai, dėl Dievo meilės? - sušuko Lukas pamatęs kiaulytę. 

Taip, sutinku, užuot išnaudojusi kiekvieną sekundę išpešti 
iš ledi Tilnėj informaciją, aš kaip pamišėlė žavėjausi minkštu 
žaisliuku. 

— Nerta kiaulytė, seneli, juk matai, - nedrąsiai pralemenau la- 
bai savimi nusivylusi. - Iš angoros ir kašmyro vilnos. Kitos neria 
iš šiurkščios avių vilnos... 

— Kad ir kaip ten būtų, mūsų bandymas parodė, kad persikė- 
limas vyksta. - Lukas papurtė galvą. - Tu moki naudotis chrono- 
grafu, ir mes galim susitikti. Mano namuose. 

- Man trūko laiko, - aimanavau. - Nepavyko nieko sužinoti. 

— Vis dėlto tu... įsigijai kiaulytę, o ledi Tilnėj negavo širdies 
smūgio. Ar ne“ 

Bejėgiškai linkčiojau galva. 

- Žinoma, negavo. 

Lukas suvyniojo chronografą į aksominę skepetą ir padėjo į 


skrynią. 

- Neliūdėk, mums dar liko laiko grįžti į rūsį, o laukdami tavo 
persikėlimo galėsim aptarti ateities planus. Nežinau, kaip šį sykį 


pasiteisinsim, jei Kartrelas, tas niekdarys, bus išsimiegojęs. 


Atsidūriau chronografo saugykloje mūsų laikais, puikiai nusitei- 
kusi. Tas atsitikimas su kiaulyte (ją įgrūdau į mokyklinį krepšį) 
gal ir buvo keistokas, bet mudu su Luku sukūrėm gudrų planą. 
Jei skrynioje iš tikrųjų paslėptas chronografas, nebereikės kliau- 
tis vien proga. 

— Ar nenutiko nieko ypatingo? - paklausė ponas Marlėjus. 

Pagalvokim: visą popietę su seneliu kūrėm gudrius planus, 
slapta į chronografą įlašinom mano kraujo ir aš persikėliau į 
1852 metus, kur susitikau su ledi Tilnėj. Susitikimas nebuvo slap- 
tas, bet vis dėlto draudžiamas. 

- Retkarčiais mirkčiojo lemputė, - atsakiau, - ir aš išmokau 
prancūzų kalbos žodžius. 

Ponas Marlėjus palinko virš žurnalo ir tvarkingu, smulkiu 
braižu užrašė: 19 val. 30 min. Rubinė grįžo iš 1956 metų, ten ji 
paruošė namų darbus, lemputė mirksėjo. Vos ištvėriau nenusi- 
kvatojusi. Taip, tvarka turi būti. Esu tikra, kad jo zodiako ženklas 
yra Mergelė. Negerai, kad jau taip vėlu. Vyliausi, kad mama dar 
nebus išsiuntusi Leslės į namus. 

Bet, regis, ponas Marlėjus neskubėjo. Jis lėtai užsuko parkerį. 

— Aš ir viena rasiu kelią, - tariau. 

— Ne, negalima, - išsigando jis. - Aš pats palydėsiu jus iki li- 
muzino. - Ponas Marlėjus užvertė žurnalą ir atsistojo. - Privalau 
užrišti akis. Jūs tai žinot. 


Atsidususi leidau užrišti juodą šaliką. 

- Niekaip negaliu suprasti, kodėl neturiu teisės žinoti kelio iki 
šio kambario. - Nors seniai žinau. 

- Na, taip metraščiuose parašyta, - netikėtai prisipažino 
Marlėjus. 

— Ką? - sušukau. - Metraščiuose parašyta, kad man negalima 
žinoti kelio? Kur? 

Dabar pono Marlėjaus balse išgirdau aiškų nepasitenkinimą. 

- Žinoma, jūsų pavardės ten nėra, antraip mes tiek metų ne- 
būtume tikėjęsi kitos Rubinės, turiu galvoje panelę Šarlotę... - Jis 
atsikrenkštė ir nutilo, išgirdau atidarant duris. - Galima? - pa- 
klausė jis ir paėmęs mane už rankos išvedė į koridorių. Nors nie- 
ko nemačiau, bet buvau įsitikinusi, kad ponas Marlėjus vėl pa- 
raudo, nes žingsniavau tarsi šalia šildytuvo. 

— O kas tiksliai parašyta apie mane? - paklausiau. 

- Atsiprašau, bet aš tikrai negaliu... jau ir taip daug pasakiau. - 
Man atrodė, kad girdžiu jį grąžant rankas, bent jau laisvąją. Negi 
tas žmogus yra pavojingojo Rakočio palikuonis? Griūk negyvas 
iš juoko. 

— Prašau, Leo, - sumurkiau meiliai. 

— Apgailestauju, bet iš manęs jūs nieko nesužinosit. 

Išgirdau uždarant duris. Ponas Marlėjus paleido mano ran- 
ką ir gal dešimt minučių krapštėsi su spyna. Stengiausi jį pa- 
skubinti sparčiai žengdama koridoriumi. O užrištom akim tai 
buvo nelengva. Marlėjus vėl sugriebė mano ranką. Kaip tik lai- 
ku - netrukus būčiau atsitrenkusi į sieną. Aš nusprendžiau dar 
truputį pameilikauti, juk nepakenks. Galbūt vėliau jis pasidalys 
savo žiniomis. 


— Ar žinot, kad pažįstu jūsų protėvį? - Tiesą sakant, turėjau 

net jo nuotrauką, bet šito negalėjau pasakyti Marlėjui, nes jis 
tuoj pat būtų paskundęs, kad nusinešiau draudžiamus daiktus 
į praeitį. 

— Tikrai? Pavydžiu jums. Baronas turėjo būti įspūdingas 
Žmogus. 

— Na taip, labai įspūdingas. - Kurgi ne! Siaubingas senas nar- 
komanas. - Jis klausinėjo apie Transilvaniją, deja, nedaug ką ga- 
lėjau papasakoti. 

— Taip, jam tikriausiai buvo nelengva gyventi tremtyje, - tarė 
Marlėjus ir netrukus spigiai riktelėjo: - Ai! 

Žiurkė, pamaniau ir nusitraukiau akių raištį. Poną Marlėjų iš- 
gąsdino ne žiurkė, o Gideonas. Dar labiau paaugusia nei šį rytą 
barzda ir nepaprastai spindinčiomis akimis. Nepaprastai, begė- 
diškai, nesuvokiamai gražus. 

— Čia tik aš, - nusišypsojo jis. 

— Matau, - niūriai atšovė ponas Marlėjus. - Jūs mane siaubin- 
gai išgąsdinot. 

- Ir mane. - Apatinė lūpa vėl ėmė virpėti, tad prikandau, kad 
netrukdytų. Kvailė! 

— Galit eiti ilsėtis, aš nuvesiu Gvendoliną prie automobilio. - 
Gideonas padavė man ranką, tarsi taip ir turėtų būti. 

Pasistengiau nutaisyti išdidų veidą (kiek sugebėjau tai pada- 
ryti prikąsta lūpa, nes tikriausiai panėšėjau į bebrą. Į pasipūtusį 
bebrą) ir apsimečiau nematanti rankos. 

- Tai neįmanoma, - paprieštaravo Marlėjus. - Mano užduo- 
tis palydėti panelę iki... eieiei! - Jis pasibaisėjęs įbedė į mane 
akis. - Panele Gvendolina, kodėl nusirišot raištį? Nusižengiate 


nurodymams. 

— Pamaniau, kad pamatėt žiurkę, - atsakiau metusi į Gideoną 
niūrų žvilgsnį. - Ir beveik neapsirikau. 

— Matot, ką pridirbot, - užsipuolė ponas Marlėjus Gideoną. - 
Nė nežinau, ką dabar... protokole nurodoma... o jei mes... 

— Tik neprivarykit į kelnes, Marlėjau. Eime, Gvene. 

— Jūs neturit teisės... aš reikalauju... - mikčiojo ponas Marlė- 
jus. - Be to... be to, jūs neturit teisės man nurodinėti. 

- Tada bėkit ir paskųskit. 

Gideonas čiupo mano ranką ir nusitempė tolyn. Iš pradžių 
ketinau priešintis, bet supratau taip prarasianti daug laiko. Ga- 
lėtume rytoj pastovėti čia ir pasiginčyti. Taigi leidausi tempiama. 
Atsigręžiau į poną Marlėjų ir atsiprašydama tariau: 

- Iki pasimatymo, Leo. 

- Ir aš norėjau tą patį pasakyti: iki pasimatymo, Leo, - pakar- 
tojo Gideonas. 

- Jums tai... jūs taip lengvai neišsisuksit, - sumekeno Marlėjus 
mums pavymui, koridoriaus prietemoje jo išraudęs veidas tvies- 
kė kaip švyturys. 

Už artimiausio posūkio ištraukiau ranką iš Gideono gniaužtų 
ir paspartinau žingsnį, leidausi kone bėgte. 

— Iš kur toks olimpinis greitis? - paklausė Gideonas. 

Žaibiškai atsigręžiau. 

- Ko tau iš manęs reikia? - Leslė būtų didžiavusis mano puo- 
limu. - Aš iš tikrųjų skubu. 

— Tik norėjau įsitikinti, kad supratai mano rytinį atsiprašy- 
mą, - tarė Gideonas rimtu balsu, be jokios pašaipos. 

Tačiau aš rėžiau iš peties: 


— Bet tai dar nereiškia, kad jį priėmiau. 

— Gvene... 

— Gerai jau, nėra reikalo kartoti, kad aš tau iš tikrųjų patinku. 
Tu man irgi patinki. Net labai. Bet vis tiek viskas baigta. - Kūriau 
suktais laiptais kiek įkabindama. Kai užbėgau į viršų, vos atga- 
vau kvapą. Su malonumu būčiau šnopuodama persisvėrusi per 
turėklus, bet nenorėjau parodyti savo silpnumo. Juo labiau kad 
Gideonas atrodė visai žvalus. Todėl pasileidau pirmyn, bet jis su- 
čiupo mano riešą ir privertė sustoti. Krūptelėjau, nes jo pirštai 
suspaudė įpjautą vietą. Žaizda vėl ėmė kraujuoti. 

— Suprantu, kad manęs nekenti, tikrai, ir visiškai nepykstu. — 
lykų, kurie verčia mus bendradarbiauti - tave ir mane. Kad tu... 
kad mudu liktume gyvi. 

Pamėginau ištraukti ranką, bet Gideonas dar stipriau ją su- 
gniaužė. 

— Kokius gi dalykus sužinojai? - paklausiau, nors iš skausmo 
norėjosi rėkti. 

— Dar turiu abejonių. Tačiau gali būti, kad apsirikau dėl Liusės 
ir Pauliaus paskatų. Ir labai svarbu, kad tu... - Jis staiga nutilo ir 
pažvelgė į savo delną. - Ar tai kraujas? 

Mėšlas. Kad tik neišsiduočiau. 

- Įsipjoviau. Šiandien rytą įsipjoviau popieriaus lapu. Grįžkim 
prie temos. Kol nespecifikuosi dalykų, kuriuos neseniai sužinojai 
(Dieve, kaip aš didžiavausi prisiminusi šį žodį), aš tikrai su tavim 
nebendradarbiausiu. 

Gideonas vėl pamėgino sučiupti mano ranką. 

— Atrodo, žaizda gili. Leisk pažiūrėti, ar nevertėtų nueiti pas 
daktarą Vaitą. Gal jis dar dirba. 

— Vadinasi, tu visiškai neketini su manimi pasidalyti infor- 
macija. - Sulaikiau jį per ištiestos rankos atstumą, kad negalėtų 
pamatyti mano žaizdos. 

— Nes aš pats nesu tikras, kaip man viską vertinti, - atsakė 
Gideonas. Ir, lygiai kaip ką tik Lukas, dvejodamas pridūrė: - Man 
reikia daugiau laiko! 

- Taip, o kam jo nereikia? - Žengiau tolyn. Mudu jau buvom 
prie ponios Rosini siuvyklos, išėjimas čia pat. - Iki pasimatymo, 
Gideonai. Deja, mes pasimatysim rytoj. 

Nors slapčia tikėjausi, šį sykį jis manęs nesulaikė. Nesekė pas- 
kui. Ir nors degiau noru pamatyti jo išraišką, neatsigręžiau. Būtų 


kvaila, jei ir vėl imčiau ašaroti. 


Nikas laukė manęs prie namų durų. 

— Pagaliau! - apsidžiaugė. - Norėjau pradėti vienas, bet ponas 
Bernardas liepė sulaukti tavęs. Mėlynojoje vonioje jis sugadino 
tualeto bakelį ir visiems pareiškė, kad reikės daužyti grindų ply- 
teles. Slaptąsias duris mes užšovėm iš vidaus. Gudriai sugalvo- 
jom, ar ne? 

- Labai sumanu. 

- Bet po valandos grįžta ledi Erista ir teta Glenda, jos lieps 
remontą atidėti rytdienai. 

— Tada turim paskubėti. - Apkabinau brolį ir pabučiavau jo 
susišiaušusius raudonus plaukus. Tam visada atrasiu laiko. - Ar 
niekam apie tai neprasitarei? 

Nikas kaltai pažvelgė į mane. 

- Tik Karolinai. Ji buvo tokia... ak, tu juk žinai, kad ji visuomet 
jaučia, jei kas nors planuojama. Bet ji neplepės ir nukreips ma- 


mos, tetos Madės ir Šarlotės dėmesį. 

- Svarbiausia Šarlotės, - sumurmėjau pati sau. 

- Jos visos dar valgomajame, mama pakvietė Leslę vakarienės. 

Valgomajame visi jau kilo nuo stalo. Vadinasi, teta Madė atsi- 
sėdo į krėslą priešais židinį ir užsikėlė kojas ant suoliuko, o ponas 
Bernardas ir mama nukraustė indus. Pamatę mane, apsidžiau- 
gė visi, tik ne Šarlotė. Na, gal ji tiesiog moka gerai slėpti savo 
džiaugsmą. 

Ksemerijus, kabantis galva žemyn ant sietyno, sušuko: 

— Pagaliau grįžai! Vos nenumiriau iš nuobodulio. 

Nors gardžiai kvepėjo ir mama pasakė šiltai padėjusi mano 
porciją, aš didvyriškai pareiškiau, kad nesu alkana, nes pavalgiau 
Templyje. Mano skrandis nuo tokio melo net susitraukė, bet ne- 
turėjau teisės gaišti tenkindama jo poreikius. 

Leslė nusišypsojo man. 

- Troškinys su kariu buvo labai gardus. Kirtau apsilaižydama. 
Mano mama vėl ėmėsi eksperimentuoti su maistu, - to makrobi- 
otinio šlamšto, kurį ji paruošia, neėda net šuo. 

- Užtai tu atrodai puikiai... na, gerai pavalgiusi, - įgėlė Šarlotė. 
Kelios garbanėlės iš jos šukuosenos gražiai vijosi aplink veidą. 
Nesuvokiama, kaip žmogus gali taip gražiai atrodyti ir sykiu būti 
toks tulžingas. 

— Aš irgi norėčiau turėti šunį, - pasakė Karolina Leslei. - Arba 
kokį nors kitą augintinį. 

- Ak, bet mes turim Niką, - nusivaipė Šarlotė. - Juk tai beveik 
tas pat, kas turėti beždžionę. 

— Nepamirškim tavęs, nuodinga vore, - atšovė Nikas. 

— Pagarba, mažyli, - sukleketavo Ksemerijus plodamas lete- 


nom. - Sauniai uždavei jai per nosį. 

Mama padėjo ponui Bernardui sukrauti indus į keltuvą. 

— Karolina, gerai žinai, kad teta Glenda alergiška gyvūnams. 

— Galėtume įsigyti bent jau beplaukį smėliarausį, - pasiūlė 
Karolina. - Vis geriau nei nieko. 

Šarlotė tik išsižiojo ir užsičiaupė, nes, regis, nesugalvojo, ką 
bjauraus pasakyti apie beplaukį smėliarausį. 

Teta Madė, patogiai įsitaisiusi krėsle, parodė pirštu į savo 
rausvą skruostą ir apsnūdusiu balsu pasakė: 

— Gvendolina, pabučiuok savo tetą! Siaubinga, kad mes taip 
retai matomės. Šią naktį vėl tave sapnavau, ir patikėk, tai buvo 
klaikus sapnas... 

— Gal galėsi papasakoti vėliau? - Pabučiavau tetą ir šnipštelė- 
jau jai į ausį: - Gal pasistengtum, kad Šarlotė neužeitų į mėlynąjį 
vonios kambarį? 

Duobutės tetos Madės skruostuose išryškėjo, ji mirktelėjo 
man ir akimirksniu tapo žvali. 

Mama, susitarusi susitikti su drauge, buvo daug geriau nusi- 
teikusi nei prieš kelias dienas. Nevarstė rūpesčio kupinais žvilgs- 
niais ir nedūsavo. Mano nuostabai, ji leido Leslei dar pasilikti. 
Netgi nepamokslavo, kokie pavojai tyko naktį važiuojant autobu- 
su. Negana to, Nikui buvo leista padėti ponui Bernardui tariamai 
remontuoti vandens bakelį, kad ir kiek ilgai tektų užtrukti. Tik 
Karolinai nepasisekė, - ji buvo nusiųsta į lovą. 

— Ir aš noriu pamatyti, kaip bus skryn... taisomas bakelis, 
meldė ji spausdama ašarą, bet mama nenusileido. 

- Aš irgi einu į lovą, - pasakė Šarlotė Karolinai. - Su gera 
knyga. 


— „Vampyrų kalvos šešėlyje, - paskundė Ksemerijus. - Ji jau 

skaito keturi šimtai tryliktą puslapį, kur jaunas, nors ir nemiręs 
Kristoferis St. Ivas pagaliau nusitempia gražuolę Meri Lu į lovą. 

Susidomėjusi pažvelgiau į Ksemerijų ir nustebau, kad jis tru- 
putį susigėdo. 

— Prisiekiu, aš tik užmečiau akį, - teisinosi chimera ir nušoko 
nuo šviestuvo ant palangės. 

Teta Madė pasinaudojo Šarlotės šnekumu. 

- Ak, mieloji! O aš maniau, kad dar palaikysi man kompaniją 
muzikos kambaryje. Mielai pažaisčiau su tavimi žodžių loto. 

Šarlotė tik pabalino akis. 

— Pastarąjį sykį teko tave išmesti iš žaidimo, nes tvirtinai, kad 
egzistuoja žodis ausiakatė. 

- Taip, egzistuoja. Tai katė su ausimis. - Teta Madė pakilo iš 
krėslo ir žengė prie Šarlotės. 

- Ir dar sakei, kad yra tokie žodžiai kaip šokliapaukštis ir kar- 
viasultės, - ginčijosi Šarlotė. 

— Bet šokliapaukštis tikrai egzistuoja, zuikeli, - paprieštaravo 
teta Madė ir mirktelėjo man. 

Aš atsisveikindama apkabinau mamą, ir mudvi su Lesle pa- 
traukėm į mano kambarį. 

— Beje, Folkas de Vileris perdavė tau didžiulius linkėjimus. Jis 
norėjo sužinoti, ar turi nuolatinį draugą. - Reikėjo man su tais 
linkėjimais palūkėti, kol teta Madė su Šarlote išeis iš kambario, 
nes jiedvi staiga sustingo vietoje ir smalsiai pažvelgė į mamą. 

— Ką? - gražiai nukaito mama. - Ir ką tu jam atsakei? 

- Na, kad tujau visą amžinybę su niekuo nesusitikinėji, pasku- 
tinis vyrukas, su kuriuo buvai nuėjusi į pasimatymą, kas žingsnį 


kasėsi manydamas, jog niekas nemato. 

— Tu jam tai pasakei! 

Nusijuokiau. 

— Aišku, nepasakiau. 

— Tu šneki apie tą gražuolį bankininką, su kuriuo Erista norė- 
jo tave supiršti? Poną Ičmeną? - įsiterpė teta Madė. - Esu tikra, 
jis turėjo kirkšninių utėlių. 

Leslė sukikeno. 

— Teta Made, jo pavardė Hičmenas. - Mama šiurptelėjusi pa- 
sitrynė rankas. - Gerai, kad nutraukiau su juo draugystę. Tai ką 
tu jam pasakei? Turiu omenyje Folką. 

— Nieko, - atsakiau. - Gal kitą sykį paklausti, ar jis turi nuo- 
latinę draugę? 

— Apsiramink, - subarė mama. Bet netrukus nusišypsojusi 
pridūrė: — Jis neturi. Atsitiktinai sužinojau iš vienos savo drau- 
gės, kurios draugė pažįsta jo buvusiąją... Nors manęs tai visiškai 
nedomina. 

— Žinoma, nedomina, - pakomentavo Ksemerijus. Purptelėjęs 
nuo palangės jis nutūpė stalo viduryje. - Gal pagaliau pradėkim? 


Po pusvalandžio Leslė jau žinojo paskutines naujienas, o Karoli- 
na glaudė prie krūtinės žavingą nertą kiaulytę, kurią atsigabenau 
iš 1929 metų. Kai papasakojau, iš kur ją gavau, sesutė taip susi- 
jaudino, kad tuoj pat pavadino kiaulytę Margarete. Ledi Tilnėj 
garbei. Apsikabinusi žaisliuką ji laiminga užmigo. 

Pono Bernardo plaktuko ir kalto dūžiai aidėjo visame name, 
slapčia mums niekaip nebūtų pavykę pramušti mūro sienos. Po- 
nui Bernardui ir Nikui nepavyko nemačiomis nuvilkti skrynios į 
mano kambarį. Netrukus atkurnėjo ir teta Madė. 


- Ji užklupo mus ant laiptų, - atsiprašinėjo Nikas. 

— ...ir atpažino skrynią, - susijaudinusi pridūrė teta Madė. - Ji 
mano brolio. Daugybę metų stovėjo bibliotekoje, o paskui, visai 
prieš jo mirtį, staiga dingo. Manau, turiu teisę žinoti, ką ketinate 
daryti. 

Ponas Bernardas sunkiai atsiduso. 

Deja, mes neturėjom kito pasirinkimo, nes tuo metu grįžo 
ledi Erista ir teta Glenda. 

— Verčiau sužinosiu aš nei jos, tiesa? - linksmai nusijuokė teta 
Madė. 

- Svarbiausia, kad nesužinotų Šarlotė, - perspėjo Leslė. 

— O, nesirūpinkit. Ji pergedusi iš pykčio nuskuodė į savo kam- 
barį, nes aš sudėjau žodį kortažirklės. 

— Juk visi žino, kad tai žirklės, kuriomis karpomos kortos, — 
įsiterpė Ksemerijus. - Esu tikras, kad tokios žirklės turėtų būti 
kiekvienuose namuose. 

Teta Madė pritūpė šalia skrynios ir paglostė dulkėtą dangtį. 

— Iš kur ją ištraukėt? 

Ponas Bernardas klausiamai pažvelgė į mane ir gūžtelėjo pe- 
čiais. Madė mus užklupo, todėl galima jai viską papasakoti. 

— Buvau užmūrijęs jūsų brolio paliepimu, - iškilmingai tarė 
ponas Bernardas. - Dieną prieš jo mirtį. 

— Tik vieną dieną prieš mirtį? - nustebau, nes nežinojau šito. 

- O kas viduje? - smalsavo teta Madė. Ji dairėsi, kur galėtų 
atsisėsti. Nerasdama kitos vietos klestelėjo prie Leslės ant mano 
lovos krašto. 

— Tai ir yra paslaptis, - pasakė Nikas. 

— Didžiausia paslaptis - kaip atidaryti skrynią, - pareiškė 
ponas Bernardas. - Raktas dingo per apiplėšimą kartu su lordo 


Montrouzo dienoraščiais. 

— Per kokį apiplėšimą? - vienu balsu paklausė Leslė ir Nikas. 

— Senelio laidotuvių dieną namai buvo apiplėšti, - paaiškino 
teta Madė. - Kai mes visi buvom kapinėse. Kokia liūdna diena, 
tiesa, mielasis? - teta Madė pakėlė akis į poną Bernardą, šis klau- 
sėsi jos žodžių sustingusiu veidu. 

- Ir aš šį tą prisiminiau. Įsilaužėliams buvo sutrukdyta, ir jie 
pabėgo nieko nepaėmę. 

Kai pasakiau tai Leslei ir Nikui, teta Madė paprieštaravo: 

— Ne ne, angelėli. Policijai buvo pasakyta, kad jie nieko nepa- 
vogė, nes visi grynieji pinigai, nekilnojamojo turto dokumentai ir 
vertingi papuošalai liko seife. 

— Matyt, plėšikai buvo nusitaikę į dienoraščius, - spėjo ponas 
Bernardas. - Anuomet atkreipiau policijos dėmesį į šį faktą, bet 
niekas manimi netikėjo. Be to, nebuvo jokių įsilaužimo į seifą 
pėdsakų. Vadinasi, vagys žinojo kodą. Buvo manoma, kad ponas 
Montrouzas paslėpė dienoraščius kitur. 

- Ašjumis tikėjau, mielasis, - tarė teta Madė. - Deja, tuo metu 
mano nuomonės jau niekas nepaisė. Taip buvo visada, - pridū- 
rė ji suraukusi nosį. - Kad ir kaip ten būtų, bet prieš tris dienas 
iki Luko mirties mačiau viziją, todėl buvau tikra, kad jis mirė ne 
sava mirtimi. Deja, kaip visuomet buvau apšaukta... pamišėle. 
Nors vizija buvo labai aiški: didžiulė pantera užšoko Lukui ant 
krūtinės ir perdrėskė jam gerklę. 

- Taip, labai aiški, - sumurmėjo Leslė, o aš paklausiau: 

— O kaip su tais dienoraščiais? 

— Taip ir neatsirado, - atsakė ponas Bernardas. - O su jais ir 
šios skrynios raktas - jį ponas Montrouzas buvo įklijavęs į vieną 
iš dienoraščių - mačiau tai savo akimis. 


Ksemerijus nekantriai suplasnojo sparnais. 

— Metas baigti kalbas ir atsinešti laužtuvą. 

— Bet... senelį ištiko infarktas, - pralemeno Nikas. 

— Bent taip atrodė, - giliai atsiduso teta Madė. - Aštuonias- 
dešimtmetis jis buvo rastas sukniubęs savo kabinete Templyje. 
Mano vizija nebuvo rimtas pagrindas reikalauti skrodimo. Erista 
labai pyko, kai to pareikalavau. 

- Man net kūnas nubėgo pagaugais, - sušnabždėjo Nikas ir 
prisislinko arčiau manęs. Kurį laiką tylėjome. Tik Ksemerijus, 
sukdamas ratus aplink šviestuvą, ragino: 

— Nagi, judinkitės! - tačiau, be manęs, niekas jo negirdėjo. 

— Ar ne per daug sutapimų, - pagaliau prabilo Leslė. 

— Taip, - pritariau. - Lukas liepia užmūryti skrynią ir atsitik- 
tinai kitą dieną miršta. 

- Taip, o aš atsitiktinai matau viziją, kurioje jis miršta, - pri- 
dūrė teta Madė. 

- Ir atsitiktinai be pėdsakų dingsta jo dienoraščiai, - užbaigė 
mintį Nikas. 

- Ir atsitiktinai aš matau raktą, kabantį panelei Leslei ant ka- 
klo, jis yra tiksliai toks pat kaip skrynios, - beveik atsiprašinė- 
damas įsiterpė ponas Bernardas. - Visą vakarienę negalėjau ati- 
traukti nuo jo akių. 

Leslė staiga čiupo grandinėlę. 

- Šitas? Mano širdies raktas? 

- Bet šito negali būti, - ginčijausi. - Nudžioviau jį iš rašomojo 
stalo stalčiaus Templyje, kai buvau persikėlusi į nežinia kelintus 
XVIII amžiaus metus. Ar ne per daug atsitiktinumų? 

- Atsitiktinumas yra vienintelis teisėtas visatos valdovas, sakė 
Einšteinas. O jis turėjo tai žinoti, - teta Madė susidomėjusi pasi- 
lenkė į priekį. 

— Tai ne Einšteino, o Napoleono žodžiai! - šūktelėjo Ksemeri- 
jus nuo palubės. - O jam buvo ne visi namie! 

- Galbūt aš apsirinku, visi seni raktai panašūs, - teisinosi po- 
nas Bernardas. 

Leslė atsegė grandinėlę ir padavė man raktą. 

— Verta pamėginti. 

Atkišau raktą ponui Bernardui. Visi sutartinai sulaikėm kvė- 
pavimą, kai jis atsiklaupė prie skrynios ir įkišo raktą į spyną. Šis 
puikiai tiko. 

— Nesuvokiama, - sušnabždėjo Leslė. 

Teta Madė patenkinta linktelėjo. 

-— Atsitiktinumų nebūna! Viskas, viskas yra likimas. O dabar, 
pone Bernardai, nebekankinkit mūsų ir atidarykit dangtį. 

- Luktelėkit! - Aš giliai įkvėpiau. - Labai svarbu, kad niekam 
neprasitartumėt, ką pamatysit skrynioje! 

Kaip viskas keičiasi. Vos prieš kelias dienas sergėtojų paslap- 
tingumas mane vargino, o dabar pati kuriu slaptą draugiją. Be- 
trūko visiems išeinant iš mano kambario užrišti akis. 

- Regis, tu jau žinai, kas ten yra, - pareiškė Ksemerijus, jis jau 
kelis sykius mėgino įkišti galvą į skrynią, bet kaskart išnirdavo 
kosėdamas. 

- Žinoma, kad mes neišduosim, - truputį įsižeidė Nikas, o 
Leslė ir teta Madė atrodė pasipiktinusios. Net santūrusis ponas 
Bernardas kilstelėjo antakį. 

- Prisiekit, - pareikalavau, o kad suprastų, kaip tai svarbu, pri- 
dūriau: - Prisiekit savo gyvybe! 

Tik teta Madė sužavėta pašoko ir prispaudė delną prie širdies. 
Kiti delsė. 

- Ar negalima prisiekti kuo nors kitu? - suniurzgė Leslė. - Gal 
pakaktų ir rankos. 

Aš papurčiau galvą. 

— Prisiekit! 

— Prisiekiu savo gyvybe! - džiugiai šūktelėjo teta Madė. 

- Prisiekiu, - niūriai sumurmėjo visi kiti. Nikas ėmė nervingai 
kikenti, nes teta Madė, apimta iškilmingos nuotaikos, po nosimi 
užniūniavo nacionalinį himną. 

Ponas Bernardas pažvelgė į mane, lyg klausdamas, ar galima 
atidaryti. Skrynios dangtis keliamas girgždėjo. Bernardo pirš- 
tai atsargiai praskleidė aptrūnijusį aksomą, ir visi išvydo daiktą, 
kuris buvo į jį suvyniotas. Pasigirdo aikčiojimai. Tik Ksemerijus 
garsiai sušuko: 

— Tai senas sukčius! 

— Ar čia yra tai, ką manau? - paklausė teta Madė, vis dar iš 
nuostabos išsproginusi akis. 

— Taip, - atsakiau ir nubraukiau nuo veido plaukų sruogą. - 


Tai chronografas. 


Nikas ir teta Madė išėjo iš kambario nenoromis, ponas Bernardas 
dingo nepastebimai, o Leslė ilgai spyriojosi. Bet jos mama jau du 
sykius skambino mobiliuoju teiraudamasi, ar jos niekas nenužu- 
dė, ar ji neguli sukapota į gabalus kur nors Haid Parke. Tad Leslei 
teko keliauti namo. 

Prieš tai turėjau prisiekti, kad griežtai laikysiuosi mūsų plano. 

- Prisiek gyvybe, - pareikalavo draugė, ir aš prisiekiau, nors ir 
negiedojau nacionalinio himno. 


Pagaliau mano kambaryje įsivyravo tyla, o po dviejų valandų, 

kai mama grįžusi kyštelėjo galvą pro duris, nurimo visas namas. 
Vis dar svarsčiau, ar nereikėtų persikelti chronografu dar šią nak- 
tį. Lukui vis viena, ar persikelsiu į 1956 metų susitikimą šiandien, 
rytoj ar net po keturių savaičių, o man pamiegoti naktį būtų labai 
naudinga. Kita vertus, rytoj vyksiu į puotą ir susitiksiu su grafu 
de Sen Žermenu neperpratusi jo užmačių. 

Suvyniojusi chronografą į chalatą, nuslinkau laiptais žemyn. 

— Kodėl tempi tą daiktą per visus namus? - paklausė Kseme- 
rijus. - Galėtum persikelti savo kambaryje. 

— Taip, bet iš kur žinau, kas miegojo tame kambaryje 1956 
metais? Nenoriu sėlinti per visą namą ir rizikuoti vėl būti palai- 
kyta vagile... Ne, verčiau persikelsiu tiesiai slaptame koridoriuje, 
persikeliant ten galima nebijoti būti pastebėtai. Susitariau, kad 
Lukas lauks manęs prie proproprosenelio Hugo portreto. 

- Tų „pro skaičius kas kartą vis kitas, - nusišaipė Ksemeri- 
jus. - Tavimi dėtas, vadinčiau jį tiesiog storuoju proseneliu. 

Nepaisiau jo šnekų ir sutelkiau dėmesį į girgždančias laiptų pa- 
kopas. Netrukus tyliai nustūmiau paveikslą į šalį, nes ponas Ber- 
nardas buvo sutepęs mechanizmą alyva. Be to, jis įtaisė skląsčius 
ir į laiptinės, ir į vonios kambario duris. Iš pradžių dvejojau, ar 
užsišauti. Nes jei dėl kokios nors priežasties būčiau priversta grįžti 
laiku ne slaptame koridoriuje, chronografas liktų uždarytas. 

— Laikyk už mane kumščius, kad pavyktų, - pasakiau Kse- 
merijui, atsiklaupiau, įspraudžiau smilių į skylę ties rubinu ir 
įsidūriau pirštą. (Beje, prie skausmo nepripranti. Duriant labai 
skauda.) 

- Ir aš taip padaryčiau, jei tokį turėčiau, - spėjau dar išgirsti 


Ksemerijų, paskui jis dingo, sykiu ir chronografas. 

Sunkiai atsidusau, bet tvankiame koridoriuje svaigulys sklai- 
dėsi lėtai. Svirduliuodama atsistojau, stipriau suspaudžiau Niko 
žibintuvėlį ir atidariau duris į laiptinę. Pastūmus į šalį paveikslą 
pasigirdo siaubingas girgždėjimas - kaip klasikiniame siaubo 
filme. 

- Čia tu, - sušnabždėjo Lukas, jis su žibintuvėliu laukė kitoje 
pusėje. - Akimirką man pasirodė, kad tai namų vaiduoklis, kuris 
lygiai vidurnaktį... 

- Vilkintis triušio Piterio pižamą? 

- Truputį išgėriau... Bet džiaugiuosi, kad neapsirikau dėl 
skrynios. 

— Taip, laimė, chronografas veikia. Kaip ir tarėmės, turiu va- 
landą. 

— Tada paskubėkim, kol jis nepradėjo rėkti ir neprikėlė visų 
namų. 

— Kas? - išsigandusi paklausiau. 

— Na, mažasis Haris! Jam dygsta dantukai. Jis kaukia kaip 
sirena. 

— Dėdė Haris? 

— Erista sako, kad auklėdami turim leisti jam rėkti, antraip 
užaugs mėmė. Bet šito neištvertų joks žmogus. Kartais slapčia 
įsėlinu pas jį, bala nematė tų mėmių. Kai dainuoju „Kas ten, miš- 
ke, triuška', jis nutyla. 

— Vargšas dėdė Haris. Tai klasikinis ankstyvo vaikų auklėjimo 
atvejis. - Nenuostabu, kad jis dabar pyškina antis, elnius, šernus, 
o ypač lapes! Dėdė buvo judėjimo už legalios lapių medžioklės 
reabilitavimą Glosteršyre pirmininkas. - Gal padainuotum ką 


nors kita arba nupirktum pliušinį lapiuką. 

Mes nepastebėti įsmukom į biblioteką. Uždaręs duris, Lukas 
lengviau atsikvėpė. 

- Pavyko. 

Šis kambarys mūsų laikais atrodė beveik taip pat, tik du 
krėslai priešais židinį buvo aptraukti kitokiu apmušalu, - ža- 
liais ir mėlynais langais, o ne kreminės spalvos rožėmis sama- 
niniame fone. Ant staliuko tarp krėslų stovėjo arbatinukas, du 
puodeliai ir, pasitryniau akis, ar nesivaidena, lėkštė sumuštinių! 
Ne sausainiai, o tikri, maistingi sumuštiniai! Nuostabu. Mudu 
atsisėdome. 

— Jei esi alkana, vaišinkis... - pasakė jis, bet aš jau kandau su- 
muštinį. 

— Tu išgelbėjai man gyvybę! - tariau pilna burna. Tada kai ką 
prisiminiau: - Tikriausiai čia ne pastramis? 

— Ne, agurkas ir kumpis, - atsakė Lukas. - Atrodai pavargusi! 

— Tu irgi. 

— Dar nespėjau atsigauti po vakarykščio jaudulio. Kaip sakiau, 
pirmiausia maktelėjau taurę viskio. Na gerai jau, dvi. Ir tada su- 
pratau du dalykus... Taip, taip, imk dar vieną sumuštinį. Ir nesku- 
bėk kramtyti. Nelabai malonu, kai į tave taip spokso. 

— Kalbėk toliau, - paraginau. Kaip skanu! Rodos, gyvenime 
nesu valgiusi gardesnių sumuštinių. - Kokius dalykus supratai? 

- Pirma, mūsų susitikimus reikėtų nukelti kuo toliau į ateitį, 
galbūt net prieš pat tau gimstant. Iki to laiko aš galbūt perprasiu 
Liusės ir Pauliaus planus ir tikrai žinosiu daug daugiau nei šian- 
dien. Vadinasi, kitą sykį pasimatysim 1993 metais. Tada galėsiu 
padėti dėl tos puotos. 


Senelio sprendimas visiškai logiškas. 

- Ir antra, turiu giliai įsiskverbti į sergėtojų centrą, net į Vi- 
dinį ratą. 

Pritariamai linksėjau, žiaumodama pilna burna. 

— Lig šiol tramdžiau garbės troškulį, - jo žvilgsnis užkliudė 
kabantį virš židinio Montrouzų šeimos herbą. Kardas su apsiviju- 
siomis rožėmis ir užrašu: HIC RHODOS, HIC SALTA: „Parodyk, 
ką iš tikrųjų sugebi.“ - Nors iš pat pradžių buvau vertinamas, juk 
Montrouzų šeima 1745 metais buvo viena iš ložės įkūrėjų, be to, 
vedžiau potencialią geno nešėją iš žadeito linijos! Ir vis dėlto ne- 
ketinau pasižymėti... na, kol nebuvo būtina. Dėl tavęs ir Liusės su 
Pauliumi pasistengsiu įtikti net Kenetui de Vileriui, viršininkui. 
Nežinau, ar tai man padės, bet... 

— Padės! Tu net tapsi didžiuoju magistru, - pasakiau ir nusi- 
braukiau trupinius nuo pižamos. Vos pavyko susiturėti neatsi- 
rūgus. Ak, kaip smagu jaustis sočiai. - Pamąstykim: 1993 me- 
tais tu būsi... 

- Ša! - Lukas pasilenkė į priekį ir prispaudė pirštą man prie 
lūpų. - Nenoriu žinoti. Gal būtų protingiausia, bet aš nenoriu 
žinoti, ką man rengia ateitis. Iki kito mūsų susitikimo dar turiu 
trisdešimt septynerius metus ir norėčiau pragyventi juos kuo ne- 
rūpestingiau. Ar supranti? 

— Taip, - liūdnai pažvelgiau į Luką. - Taip, net labai gerai su- 
prantu. - Tokiomis aplinkybėmis nusprendžiau nepasakoti apie 
tetos Madės ir pono Bernardo spėliojimus, kad senelis mirė ne 
savo mirtimi. Galėsiu pasakyti tai 1993 metais. 

Atsilošiau krėsle ir išspaudžiau šypseną. 

— Seneli, tada turėtume pasišnekėti apie varno magiją. Dar ne 


viską apie mane žinai. 

Iš sergėtojų metraščių 


1916 m. balandžio 2 d. 


Dienos slaptažodis: Duo cum faciunt idem, non est idem. 


Terencijus 


Londonas vis dar apšaudomas, vakar vokiečių eskadros skrido 
visą dieną, bombos padarė daug žalos visame mieste. Miesto 

valdžia dalyje Sičio pastatų rūsių ir Teismo rūmų rūsyje leido 

įrengti viešąsias slėptuves. Todėl ėmėmės užmūryti požeminius 
koridorius, triskart padidinom sergėtojų skaičių rūsiuose ir 


pakeitėm tradicinius ginklus šiuolaikiniais. 


Šiandien vėl elapsavom trise iš archyvo į 1851 metus. Kiekvienas 
pasiėmė kai ką paskaityti ir tikėjomės maloniai praleisti laiką, 
bet ledi Tilnėj įsižeidė dėl mano pastabos apie skaitalą ir puolė 

kivirčytis. Vis dėlto aš laikausi savo nuomonės, kad to Rilkės 
eilėraščiai yra siaubinga nesąmonė, kliedesiai, be to, per karą 
skaityti vokiečių literatūrą labai nepatriotiška! Nekenčiu, kai 
kas nors bando mane įtikinti, deja, ledi Tilnėj visuomet stengiasi 
tai padaryti. Kai ji perskaitė ištrauką apie suvytusias rankas, 
drėgnas ir sunkias, šokuojančias kaip rupūžės po lietaus ar 


kažkaip panašiai, kažkas pasibeldė į duris. 


Savaime suprantama, iaubas, po to įžūlumas 
Paslaptis b i in 
Ledi 
pažįsta, nors ji tai tuoj pat paneigė. 
Išsiaiškinti niekas!!!! 
Kraujas be metrą 
Aštuoniasdešimt penki žalias 


metais. 


Pastaba paraštėje: 1986 05 17. 
Apipiltas kava tekstas neįskaitomas. 34-36 puslapių iš viso nėra. 
Manau, kad naujokai turėtų skaityti metraščius tik prižiūrimi 
sergėtojų. 


D. Klarksenas, archyvaras (itin pasipiktinęs!!!) 

= Negi ir vėl žliumbei? - Ksemerijus laukė manęs slaptame ko- 
ridoriuje. 

- Taip, - atkirtau. Atsisveikinti su Luku buvo nelengva, mes 
abu apsiašarojom. Nepasimatysim trisdešimt septynerius metus 
(jo požiūriu), mudviem tai pasirodė nepaprastai ilgas laiko tar- 
pas. Su džiaugsmu būčiau tuoj pat persikėlusi į 1993 metus, bet 
pažadėjau Lukui pirmiausia išsimiegoti. Jei tai galima pavadinti 
išsimiegojimu. Buvo antra nakties, o be penkiolikos septintą tu- 
rėjau keltis. Tikriausiai mamai reikės krano, kad pakeltų mane iš 
lovos. 

Ksemerijus nedraskė akių. Pašviečiau jam į veidą žibintuvėliu 
ir man pasirodė, kad jis šiek tiek nuliūdęs, tik tada dingtelėjo, jog 
visą dieną su juo nebendravau. 

— Malonu, kad laukei manęs, Ksemi... erijau, - tariau apim- 
ta švelnumo. Mielai būčiau jį paglosčiusi, bet vaiduoklio nepa- 
glostysi. 

- Atsidūriau čia atsitiktinai. Vis ieškojau tinkamos slėptuvės tam 
daiktui, - chimera parodė į chronografą. Jį vėl suvyniojau į chalatą 
ir pasikišau po pažastimi. Žiovaudama šmurkštelėjau į laiptinę, įė- 
jimą užstūmiau propro... na, to storojo protėvio portretu. 


Ksemerijus skrido šalia. 

- Jei pastumtum savo sieninės spintos galinę sienelę, - ji tik 
iš gipso kartono, pajėgsi tai padaryti, - patektum į sandėliuką. 
O ten daugybė slėptuvių. 

- Šią naktį pakišiu jį po lova. - Kojos iš nuovargio buvo it 
švininės. Išjungiau žibintuvėlį, nes kelią į miegamąjį galėjau rasti 
net tamsoje. Galbūt net miegodama. Apsnūdusi ėjau pro Šarlotės 
aukštą, todėl, kai atsidarė kambario durys ir mane apšvietė švie- 
sos spindulys, iš baimės vos neišmečiau chronografo. 

— O, mėšlas! - nusikeikė Ksemerijus. - Neseniai visi miegojo, 
garbės žodis! 

— Ar esi ne per sena dėvėti pižamas su kiškučiais? - paklausė 
Šarlotė. Ji stovėjo tarpduryje vilkėdama naktinius marškinius su 
plonytėmis petnešėlėmis. Plaukai žvilgančiomis bangomis krito 
ant pečių. (Štai koks supintų šukuosenų privalumas: jos sugarba- 
noja plaukus kaip suktukai ir suteikia angelišką išvaizdą.) 

— Ar tau galvoj negerai taip mane gąsdinti? - sušnabždėjau, 
kad nepažadinčiau tetos Glendos. 

— Kodėl šmirinėji naktimis po mano koridorių? Ką čia nešiesi? 

— Ką reiškia - tavo koridorių? Negi turėčiau kabarotis lauko 
fasadu, kad patekčiau į savo kambarį? ž 

Šarlotė žengė prie manęs. 

— Ką čia turi po pažastimi? - pakartojo ji, šį sykį grasinamai. 
Be to, taip dėbtelėjo į mane, kad nedrįsau pro ją eiti. 

— Ak, ak, - suvaitojo Ksemerijus. - Čia kai kam sunkus PMS. 
Šiandien aš su ja neprasidėčiau. 

Šito nė neketinau daryti. 

— Turi omenyje mano chalatą? 


- Parodyk, kas ten suvyniota! - pareikalavo Šarlotė. 

Per žingsnį atsitraukiau. 

— Gal tau ne visi namie? Neketinu vidury nakties rodyti tau 
savo chalato. Leisk praeiti, noriu miego! 

— Oaš noriu pamatyti, ką čia turi! - sušnypštė Šarlotė. - Ma- 
nai, kad esu tokia pat naivi kaip tu? Manai, nepastebėjau tavo 
slaptų žvilgsnių ir pasikuždėjimų? Jei norit išlaikyti paslaptį, 
elkitės truputį sumaniau. Kas buvo skrynioje, kurią Nikas ir 
ponas Bernardas atnešė į tavo kambarį? Ar tai, ką laikai po pa- 
žastimi“ 

— Oho, ji nekvaila. - Ksemerijus pasikasė sparnu nosį. 

Kitu paros metu, ne tokia pavargusi, būčiau akimirksniu su- 
galvojusi kokią nors istoriją, bet dabar man neišlaikė nervai. 

— Ne tavo reikalas! - sušnypščiau. 

- Net labai mano! - sušnypštė ir Šarlotė. - Gal aš ir ne Rubinė, 
nesu dvylikos rato narė, bet aš, kitaip nei tu, galvoju, it būčiau 
viena iš jų! Nugirdau ne viską, kas buvo kalbama tavo kambary- 
je, nes durys pernelyg storos, bet pakanka ir to, ką girdėjau! - Ji 
žengė dar arčiau ir parodė pirštu į chalatą. - Tuoj pat man tai 
atiduok, jei nenori, kad atimčiau! 

— Tu mūsų klauseisi? - staiga man pasidarė silpna. Ką ji nugir- 
do? Ar žino, kad tai chronografas? Beje, man pasirodė, kad per 
šias kelias minutes jis dvigubai pasunkėjo. Dėl visa ko apkabinau 
nešulį abiem rankom, nors Niko žibintuvėlis nukrito ant grindų. 
Dabar jau nežinojau, ar noriu nepabudinti tetos. 

— Ar žinai, kad mudu su Gideonu mokėmės krav magos? - 
Šarlotė žengė dar vieną žingsnį artyn, o aš vėl atsitraukiau. 

— Ne, bet ar tu žinai, kad atrodai kaip pakvaišęs graužikas iš 


„Ledynmečio ? 

— Galbūt mums pasiseks, ir krav maga pasirodys tik nekal- 
tas šlamštelis, - įsikišo Ksemerijus. - Kaip kamasutra! Cha cha 
cha! - nusikvatojo jis. - Atsiprašau, bet geriausi pokštai man šau- 
na į galvą ekstremaliomis aplinkybėmis. 

— Krav maga yra labai veiksmingas izraelietiškas savigynos 
būdas, - paaiškino Šarlotė. - Galiu vienu spyriu į saulės rezginį 
išvesti tave iš rikiuotės arba vienu smūgiu sulaužyti sprandą. 

— O aš galiu šauktis pagalbos! - Lig šiol kalbėjomės pašnibž- 
domis, todėl iš toliau atrodė, kad šnypščia dvi gyvatės: šššš. 

Kas būtų, jei sukviesčiau kitus šio namo gyventojus? Tikriau- 
siai Šarlotė nesulaužytų man sprando, bet visi užsimanytų suži- 
noti, kas suvyniota į chalatą. 

Regis, Šarlotė atspėjo mano mintis, ji piktai nusijuokė ir 
paerzino: 

— Prašau! Rėk! 

— Tavim dėtas, rėkčiau, - patarė Ksemerijus. 

Bet šito nebereikėjo, nes už Šarlotės nugaros kaip visada tarsi 
iš niekur išdygo ponas Bernardas. 

- Gal galėčiau kuo nors padėti panelėms? - paklausė jis ir Šar- 
lotė staigiai atsigręžė it išgąsdinta katė. Net dingtelėjo, kad ji ke- 
tina smogti ponui Bernardui į saulės rezginį, tiesiog refleksyviai. 
Koja trūktelėjo, bet Šarlotė nepuolė. 

— Kartais net naktį užsimanau užkąsti, o kad jau traukiu į vir- 
tuvę, galėčiau paruošti ir jums ko nors užkrimsti, - ramiai dėstė 
ponas Bernardas. 

Pajutau tokį palengvėjimą, kad isteriškai sukikenau. 

— O ašjau nešuosi šio to, - linktelėjau galva į ryšulį, prispaustą 
prie krūtinės. - Bet ta karatistė netikėtai pasijuto tokia išsekusi, 
kad jai neprošal būtų ko nors užkramtyti. 

Šarlotė pabrėžtinai lėtai nutipeno į savo kambarį. 

- Nenuleisiu nuo tavęs akių, - pagrasino Šarlotė rodydama 
pirštu man į krūtinę. Ji atrodė taip teatrališkai, jog pamaniau, 
kad netrukus pradės deklamuoti. - Ir nuo jūsų, pone Bernar- 
dai, - pridūrė. 

— Tada mes turim būti pasiruošę, - sušnabždėjau, kai pusse- 
serė uždarė kambario duris ir koridorius paniro į tamsą. - Juk ji 
moka tadž mahal. 

- Irgi neblogas pokštas, - pripažino Ksemerijus. 

Tvirčiau prispaudžiau naštą prie krūtinės. 

— Ji mus įtaria! Nors ir nežino, ką radom. Esu tikra, kad pa- 
skųs mane sergėtojams, ir jei šie sužinos, kad mes... 

— Padiskutuosime šiuo klausimu kitoje vietoje ir kitu laiku, - 
neįprastai griežtai nutraukė mane ponas Bernardas. Jis pakėlė 
nuo grindų Niko žibintuvėlį, įjungė ir nukreipė šviesos spindu- 
Iį Šarlotės kambario pusėn - į pusapvalį langelį viršuje. Jis buvo 
pravertas. 

Linktelėjau, supratau, kad Šarlotė girdi kiekvieną žodį. 

— Taip. Jūs teisus. Labos nakties, pone Bernardai. 


— Gerai išsimiegokit, panele Gvendolina. 


Mamai nereikėjo manęs kelti iš lovos su kranu. Ji rado gudresnį 
būdą. Prisuko plastikinį Kalėdų Senelį, kurį praėjusiais metais 
Karolina gavo dovanų. Šis šlykščiu dirbtiniu balsu ėmė girgžden- 
ti: „Linksmų šventų Kalėdų! 

Iš pradžių dar mėginau pasislėpti nuo triukšmo po antklode, 
bet po šešiolikto sveikinimo pasidaviau ir šokau iš lovos. Iš karto 


pasigailėjau, nes prisiminiau, kokia šiandien diena - puotos. 

Jei neįvyks stebuklas ir nesugalvosiu būdo, kaip persikelti pas 
senelį į 1993 metus, teks be jo patarimo susitikti su grafu de Sen 
Žermenu. 

Prikandau liežuvį. Reikėjo į tuos metus persikelti šią naktį. 
Kita vertus, tikriausiai Šarlotė būtų mane užklupusi, tad pasiel- 
giau teisingai. 

Nusvirduliavau į vonią. Miegojau vos tris valandas, mat po 
naktinio Šarlotės puolimo ėmiausi atsargumo priemonių ir va- 
dovaujama Ksemerijaus įlindau į tą sieninę spintą. Paspaudžiau 
užpakalinę sienelę, sandėliuke perpjoviau krokodilui pilvą ir 
jame paslėpiau chronografą. 

Paskui išvargusi griuvau į lovą, todėl ir nesapnavau blogų sa- 
pnų. Tiksliau, nieko nesapnavau. Kitaip nei teta Madė. Kai vėluo- 
dama leidausi į antrą aukštą pusryčių (mat reikėjo mamos pudra 
užtepti patamsėjusius paakius), teta čiupo mane už rankos ir nu- 
sitempė į savo kambarį. 

— Ar kas nors negerai? - paklausiau aš, nors galėjau ir neklaus- 
ti. Jei teta Madė pusę aštuonių nemiega, vadinasi, reikalai prasti. 
Ji buvo susivėlusi, vienas iš dviejų plaukų suktukų, prilaikančių 
plaukus virš kaktos, atsisegęs kadaravo prie ausies. 

— Ak, Gvendolina, mano mergaite, galiu ir taip pasakyti. - Teta 
Madė sudribo ant nepaklotos lovos ir dramatiškai suraukusi kak- 
tą įsispoksojo į gėlių piešinį ant alyvinės spalvos apmušalų. - Aš 
regėjau viziją! 

Ir ne pirmą sykį. 

— Leisk, atspėsiu: kas nors sutrynė rubiną kulnais, - spėjau. - 
O gal varnas atsitrenkė į laikrodžių vitriną? 

Teta Madė taip smarkiai papurtė galvą, kad ir antras suktukas 


ėmė slinkti žemyn. 

- Ne, Gvendolina, nesišaipyk! Šios vizijos - nors kartais ir ne- 
suprantu, ką jos reiškia - ilgainiui pasirodo teisingos. - Ji vėl pa- 
griebė mano ranką ir prisitraukė artyn. - Bet šį sykį viskas buvo 
labai aišku. Mačiau tave, vilkinčią mėlyną vakarinę suknelę pla- 
čiu sijonu, šviečiant žvakes, girdėjau griežiant smuikus. 

Kūnu nubėgo šiurpuliukai. Negana to, kad pagalvojus apie 
puotą mane nuverdavo negera nuojauta, dar teta Madė regėjo 
viziją. Nebuvau jai pasakojusi nei apie puotą, nei apie suknelės 
spalvą. 

Teta Madė apsidžiaugė pagaliau patraukusi mano dėmesį. 

- Iš pradžių viskas atrodė labai taikiai, visi šoko, tu irgi, bet 
paskui pamačiau, kad salė yra be lubų. Danguje susitvenkė siau- 
bingi juodi debesys, iš jų išniro didžiulis paukštis, pasirengęs tave 
pulti, - jaudinosi ji. - O kai mėginai pabėgti, atsidūrei tiesiai... ak, 
tai buvo siaubinga! Visur kraujas, viskas raudona nuo kraujo, net 
dangus nusidažė raudonai ir lijo krauju... 

— Hmm, teta Made? 

Ji grąžė rankas. 

— Taip, Žinau, mieloji, tai siaubinga, ir aš labai tikiuosi, kad tai 
nėra artėjančių įvykių pranašystė... 

— Manau, kad tu kai ką praleidai, - nutraukiau tetą. - Kur aš... 
na, ta Gvendolina iš tavo sapno nubėgo? 

— Tai buvo ne sapnas. Tai - vizija, - teta Madė dar labiau (jei 
tai įmanoma) išplėtė akis. - Bėgdama tu puolei ant kardo. Tiesiai 
ant jo. 

— Kardo? O iš kur jis atsirado? 

— Rodos, kabėjo ore, - tarė teta Madė mosuodama priešais 
mane ranka. - Bet svarbiausia ne tai, - dėstė pyktelėjusi. - Svar- 


biausia - upės kraujo! 

— Hmm, - atsisėdau šalia jos ant lovos krašto. - Ir ką man 
dabar daryti su ta vizija? 

Teta Madė apsidairė, paėmė nuo naktinio staliuko citrininių 
čiulpinukų dėžutę ir įsimetė vieną saldainį į burną. 

— Ak, mieloji, nežinau. Tik pamaniau, gal tau padės... tai 
įspėjimas... 

— Taip. Pasistengsiu nebėgti ant kardo, kabančio ore, paža- 
du, - pakštelėjau Madei į skruostą ir atsistojau. - O tu dar truputį 
numik, juk tau dar ne laikas keltis. 

- Taip, reikėtų, - ji atsigulė ir užsiklojo. - Bet nenumok į tai 
ranka, - perspėjo. - Prašau saugotis. 

— Saugosiuos, - prie durų dar sykį atsigręžiau. - Ar tavo vi- 
zijoje kartais nebuvo liūto? — atsikrenkščiau. - Arba deimanto? 
Arba... galbūt saulės? 

- Ne, - atsakė teta Madė jau užmerkusi akis. 


— Taip ir maniau, - sumurmėjau ir tyliai uždariau duris. 


Atėjusi į valgomąjį, tuoj pat pastebėjau, kad prie stalo nėra 
Šarlotės. 

- Vargšė mergaitė susirgo, - pareiškė teta Glenda. - Nedide- 
lė temperatūra ir siaubingi galvos skausmai, dabar plinta gripas. 
Gvendolina, gal mokykloje pasakysi, kad tavo pusseserė serga? 

Niūriu veidu linktelėjau. Gripas, kurgi ne! Šarlotė nori likti 
namie ir apieškoti mano kambarį. 

Ksemerijus, tupintis ant stalo vaisių dubenyje, matyt, pagal- 
vojo tą patį. 

— Kaip jau minėjau, ji nekvaila. 

Ir ponas Bernardas, nešdamas lėkštę su kiaušiniene, reikš- 


mingai pažvelgė į mane. 

- Pastarosios savaitės buvo tokios audringos vargšei mergai- 
tei, - tarė teta Glenda nekreipdama dėmesio į nemandagų Niko 
prunkštelėjimą. - Nenuostabu, kad jos kūnas reikalauja poilsio. 

— Nepaistyk nesąmonių, Glenda, - subarė ledi Erista ir gurkš- 
telėjo arbatos. - Mes, Montrouzai, galim atlaikyti ir ne tokius 
sunkumus. Pavyzdžiui, aš, - ji atitiesė liesą nugarą, - dar nė sykio 
gyvenime nesu sirgusi. 

— Tiesą sakant, ir aš jaučiuosi... prastai, - pasiskundžiau. Ypač 
prisiminusi, kad mano kambario durys iš lauko nerakinamos. 
Kaip ir visos durys šiuose namuose, jos turi tik senovinį skląstį 
užsidaryti iš vidaus. 

Mama tuoj pat pašoko ir uždėjo delną man ant kaktos. 

Teta Glenda tik užvertė akis. 

— Na žinoma, kaip visuomet! Gvendolina tiesiog negali pakęs- 
ti, kad ne ji įvykių centre. 

- Regis, kakta vėsi. - Mama pačiupinėjo man nosies galiuką, 
tarsi būčiau penkerių. - O nosis sausa ir šilta. Kaip ir turi būti. - Ji 
paglostė man plaukus. - Jei norėsi, savaitgalį tave kaip reikiant 
palepinsiu. Galėsim papusryčiauti lovoje... 

- Taip, ir tu mums paskaitysi pasakas apie Piterį, Flosę, Mop- 
sę ir Kotoną Teilą, visai kaip anksčiau, - apsidžiaugė Karolina, ji 
buvo ant kelių pasisodinusi nertą kiaulytę. - Tada mes pamaitin- 
sim Gvenę obuoliais ir uždėsim kompresą. 

Ledi Erista užsidėjo agurko griežinėlį ant skrudintos duo- 
nos, ten jau tvarkingai buvo sukrauta sūris, kumpis, kiaušinienė 
ir pomidoras. 

— Gvendolina, tu visai nepanaši į ligonę, esi gaivi kaip žydinti 


jaunystė. 

Ką ji paisto! Iš nuovargio merkiasi akys, atrodau kaip nusiurb- 
ta vampyro - ir še tai tau! 

— Aš šiandien visą dieną būsiu namie, - pareiškė ponas Ber- 
nardas, - tad galėsiu pamaitinti Šarlotę karštu vištienos sulti- 
niu, - nors jis tai sakė tetai Glendai, žodžiai buvo skirti man. 

Deja, teta Glenda turėjo jam kitų užduočių. 

— Aš pati pasirūpinsiu dukra. O jūs užsuksit į Valdeno-Džon- 
so ateljė ir paimsit Šarlotei užsakytą vakarėlio kostiumą. 

- Ji Islingtone, - tarė ponas Bernardas ir susirūpinęs pažvelgė 
į mane. - Tad kurį laiką negalėsiu patarnauti namie. 

— Taip, žinoma. - Teta Glenda nustebusi suraukė kaktą. 

— O grįždamas galėtumėt nupirkti gėlių, - pridūrė ledi Eris- 
ta. - Kelias pavasarines puokštes prieškambariui, valgomajam ir 
muzikos kambariui. Neryškių, ne tokių papūgiškų tulpių kaip 
neseniai, tik baltų, švelniai gelsvų ir alyvinių spalvų derinį. 

Mama apdalijo mus atsisveikinimo bučinukais. Ji skubėjo į 
darbą. 

— Pone Bernardai, jei rasite neužmirštuolių, nupirkit man ke- 
lis vazonėlius. O jei bus, ir snieguolių. 

— Vargu, - atsiduso ponas Bernardas. 

— Taip, ir jei jau apie tai prakalbom, parūpinkit kelias lelijas, 
galėsit pasodinti ant mano kapo, kai mirsiu, nes mane sergančią 
išsiuntė į mokyklą, - liūdnai pasakiau, bet mama jau buvo din- 
gusi už durų. 

- Ak, nesirūpink, - mėgino mane pralinksminti Ksemeri- 
jus. - Jei ta raudonplaukė šluota liks namie, Šarlotė negalės šiaip 
sau vaikštinėti. O jei galės, tai dar turės ilgai mąstyti, kol sugalvos 


atitraukti spintos sienelę ir šliaužti į sandėliuką. Bet net jei tai pa- 

darys, neišdrįs įkišti rankos į krokodilo žarnas. Na, ar nesidžiau- 
gi, kad šią naktį įkalbėjau tave perskrosti tą pabaisą? 

Linktelėjau, nors ir nusipurčiau prisiminusi tą voratinkliais 
apkibusią slėptuvę. Ir vis dėlto nerimavau. Jei Šarlotė iš tikrųjų 
nujaučia arba žino, ko ieškoti, taip greitai ji nepasiduos. Jei nepa- 
vyks atidėti puotos, grįšiu dar vėliau nei paprastai. Galbūt net per 
vėlai. Kas būtų, jei sergėtojai sužinotų, kad pavogtas chronogra- 
fas paslėptas mūsų namuose? Chronografas, kuriame stinga tik 
Gideono kraujo, ir ratas būtų uždarytas. Kūnas nuėjo pagaugais. 
Sužinoję, kaip arti buvo jų viso gyvenimo tikslas, jie tikriausiai 
pasius. Ar turėčiau nuo jų slėpti prietaisą, padėsiantį sukurti vais- 
tą nuo visų žmonijos ligų? 

- Yra dar viena prielaida: vargšė mergaitė tikrai serga, - pri- 
dūrė Ksemerijus. 

- Taip, ir Žemė plokščia, - atsakiau. Kvailiausia, kad ištariau 
tuos žodžius garsiai. Visi prie stalo nustebę sužiuro. 

- Ne, Gvendolina, Žemė yra rutulio formos, - maloniai pa- 
tikslino mane Karolina. - Iš pradžių aš irgi netikėjau. Be to, ji 
milžinišku greičiu skrieja visatoj. - Sesutė atlaužė gabalėlį skre- 
bučio ir prikišo rožinei kiaulytei prie snukio. - Bet taip jau yra. 
Ar ne tiesa, Margarete? Gal norėtum dar kąsnelio su kumpiu? 

Nikas tyliai sukikeno, o ledi Erista nepatenkinta susiraukė. 

- Ar pamiršai taisyklę prie stalo nesinešti nei medžiaginių 
žaislų, nei lėlių, nei tikrų, nei įsivaizduojamų draugų? 

— Margaretė tokia šauni, - pasiteisino Karolina, bet tuoj pat 
pakišo kiaulytę po kėde. 

Teta Glenda pervėrė ją priekaištingu žvilgsniu. Matyt, nuo 


šiol ji bus alergiška net medžiaginiams žvėreliams. 

+++ 


Nors Ksemerijus pažadėjo saugoti chronografą iki paskutinio 
kraujo lašo (čia aš tyliai nusijuokiau) ir tuojau pat pranešti, jei 
Šarlotė mėgins įsėlinti į mano kambarį, niekaip negalėjau liau- 
tis spėliojusi, kas nutiktų, jei chronografas patektų sergėtojams 
į rankas. Bet mintys vis vien sukosi apie namus, vyliausi, kad 
Šarlotės užmačios žlugo. Išlipau iš autobuso viena stotele anks- 
čiau norėdama Starbucks prekybos centre nusipirkti energinio 
gėrimo. 

— Ar galėtum tris puodelius ekspreso kavos supilti į karameli- 
nę macchiato? - paprašiau vaikino už prekystalio. Jis plačiai nu- 
sišypsojo: 

- Jei duosi savo mobiliojo numerį! 
lius iš prancūziškų filmų. Žinoma, gražus jis man atrodė tik tol, 
ko! palyginau su Gideonu. 

- Ji jau turi draugą, - išgirdau sakant už nugaros. Kai atsigrę- 
žiau, žaliomis akimis man mirktelėjo Rafaelis. - Be to, tau per 
jauna, kaip matai, vilki mokyklinę uniformą. Prašau vieną puo- 
delį latė kavos ir avietinį zefyrą. 

Gūžtelėjau pečiais ir atsiprašomai šypsodamasi pasiėmiau ka- 
vos gėralą. 

— Nors ir neturiu draugo, bet pastaruoju metu... esu labai už- 
siėmusi. Paprašyk telefono numerio po dvejų metų. 

— Būtinai paprašysiu, - nusišypsojo vaikinas. 

- Esu tikras, kad nepaprašys, - įsiterpė Rafaelis. - Galiu lažin- 
tis, jis prašo kiekvienos gražios mergaitės telefono numerio. 


Nieko neatsakiusi nuėjau šalin, bet Rafaelis pasivijo mane. 

- Ei, palauk! Atleisk, kad sutrukdžiau flirtuoti, - jis nepatikliai 
pažvelgė į savo gėrimą. - Ar tik jis neprispjovė man į kavą? 

Gurkštelėjusi iš popierinio indelio tuoj pat nusideginau lūpas, 
liežuvį ir ryklę. Dingtelėjo, kad būtų geriau, jei kavą galėtum su- 
sišvirkšti į veną. 

— Vakar buvau kine su Celija iš mūsų klasės, - pasakojo Rafae- 
lis. - Šauni mergina. Nuostabiai graži ir šmaikšti. Kaip manai? 

- Ką? - Maktelėjau nosimi į pieno putą. (Bendravimas su 
Ksemerijumi pamažu darė man poveikį.) 

— Mudu puikiai pasilinksminom, - toliau dėstė Rafaelis. - Tik 
nepasakok Leslei, kad neimtų pavyduliauti. 

Nenoromis nusijuokiau. Kaip miela, Rafaelis gudrauja. 

— Gerai. Tylėsiu kaip žemė. 

— Kaip manai, ar ji pavyduliautų? 

- Žinoma! Siaubingai. Nors mūsų klasėje nėra jokios Celijos. 

Rafaelis sutrikęs pasikasė pakaušį. 

— Na, ta šviesiaplaukė. Kuri kviečia į vakarėlį. 

— Sintija. 

- Bet aš tikrai buvau su ja kine, - liūdnai nutęsė Rafaelis. Gel- 
tonos ir melsvos spalvos mokyklinė uniforma jam dar labiau ne- 
tiko nei mums. O kai persibraukė ranka plaukus, vaikinas man 
priminė Niką ir sukėlė seseriškus jausmus. Jis nusipelnė būti at- 
lygintas, kad nėra toks savimi patenkintas ir arogantiškas kaip 
vyresnysis brolis. 

— Perduosiu Leslei kuo atsargiau, gerai? - pasiūliau. 

Rafaelis droviai nusišypsojo. 

— Tik nesakyk, kad supainiojau vardus... ak, verčiau iš viso 


nieko nesakyk... o gal... 

- Leisk padėti. - Pačiupinėjau kaklaraiščio mazgą. - O, šian- 
dien užrištas tinkamai. 
— Jį surišo Sindė, - kreivai šyptelėjo Rafaelis. - Ar kuo ji ten 


vardu. 


Pirmoji - anglų kalbos - pamoka buvo pono Vitmeno. Išgirdęs 
apie Šarlotės ligą, jis tik linktelėjo, nors sakydama „serga“ nesusi- 
laikiau ir pirštais parodžiau kabutes. 

— Reikėjo tau jį pasiimti, - sušnibždėjo man Leslė ponui Vi- 
tmenui dalijant praėjusios savaitės namų darbus. 

— Chronografą? Į mokyklą? Juokauji. Kas būtų, jei ponas Vi- 
tmenas jį rastų? Voveriukas dar gautų širdies smūgį. Negana to, 
kuo skubiausiai praneštų savo draugams sergėtojams, jie paskui 
mane ketvirčiuotų, kankintų ant rato arba darytų dar ką nors, ką 
numato jų kvailos auksinės taisyklės. - Padaviau Leslei skrynios 
raktus. — Štai tavo širdies raktas. Norėjau atiduoti Rafaeliui, bet 
tu nenori. 

Leslė tik nusivaipė ir įsmeigė žvilgsnį į Rafaelį, bet šis sėdėjo 
nepakeldamas į ją akių. 

- Pasikabink jį ant kaklo. Ir neleisk atimti Šarlotei. 

— Krav maga, - sumurmėjo Leslė. - Ar ne apie tai buvo kal- 
bama filme su Dženifere Lopez? Pabaigoje ji iškaršė kailį savo 
buvusiam vyrui. Norėčiau ir aš taip mokėti. 

- Kaip manai, ar Šarlotė galėtų imti ir išspirti spintos siene- 
lę? Nenustebčiau, jei jie su Gideonu yra išmokyti be rakto įveikti 
spyną. Galbūt juos rengė MI6* agentas: be jokių įsilaužimo žy- 


mių, elegantiškas atrakinimo būdas plaukų segtuku. 


* D. Britanijos slaptoji tarnyba, dar vadinama Secret Service. 

- Jei Šarlotė iš tikrųjų žinotų, ką radom, seniai būtų pranešusi 
sergėtojams, - papurtė galvą Leslė. - Greičiausiai ji tik įtaria. Ieš- 
ko prieš tave įkalčių. 

— Taip, bet jei ras... 

- Tikiuosi, judvi nagrinėjat 130-ąjį sonetą, - netikėtai priešais 
mus išdygo ponas Vitmenas. 

- Jau kelias dienas apie jį ir tekalbam, - užtikrino Leslė. 

Ponas Vitmenas kilstelėjo antakį. 

— Man rodos, pastaruoju metu judvi užsiimat nieko bendro 
su mokslu neturinčiais darbais. Galbūt padėtų laiškas tėvams? Už 
pinigus, kuriuos moka šiai mokymo įstaigai, jie tikisi didesnio 
pažangumo. - Jis numetė ant stalo mūsų namų darbus. - Jūsų 
darbai liudija, kad vertėtų skirti daugiau dėmesio Šekspyrui. Pa- 
rašyta labai vidutiniškai. 

— Kieno gi tai kaltė! - piktai sumurmėjau. Koks įžūlumas. Visą 
laisvą laiką aukoju kelionėms laiku, matuojuosi drabužius ir mo- 
kausi šokti, ir dar turiu klausytis, kad apleidau mokslus. 

- Šarlotė kuo puikiausiai parodė, kad viską galima suderinti, 
Gvendolina, - atšovė ponas Vitmenas, it atspėjęs mano mintis. - 
Jos pažymiai puikūs. Ir ji niekuomet nesiskundė. Galėtum iš jos 
imti pavyzdį. 

Mokytojui nueinant piktai sužaibavau akimis. 

Leslė draugiškai kumštelėjo man į pašonę. 

- - Kada nors išklosim tam Voveriukui savo nuomonę. Vė- 
liausiai - baigusios mokyklą. Bet šiandien nešvaistykim veltui 
energijos. 

— Taip, tu teisi. Dabar man reikia visos energijos, kad neuž- 
migčiau. - Nusižiovavau. - Kada tas trigubas ekspresas pagaliau 
pateks man į kraują? 

Leslė ryžtingai linktelėjo. 
— Greitai, o kol kas reikėtų skubiai sumąstyti, kaip tau išsisukti 


nuo tos puotos. 


— Bet jūs negalit sirgti! - sušuko ponas Marlėjus grąžydamas 
rankas. - Juk viskas jau paruošta. Nė nežinau, kaip pranešti 
kitiems. 

- Jūs čia niekuo dėtas, - tariau vangiai ir sunkiai išsiropščiau 
iš limuzino. - Ir aš. Tokia aukštesnių galių valia, ir aš nieko ne- 
galiu pakeisti. 

— Galit! Netgi turit! - Ponas Marlėjus pasipiktinęs dėbsojo į 
mane. - Be to, jūs visiškai nepanaši į ligonę, - pridūrė jis, ir tai 
buvo labai negražu, nes aš įveikiau tuščiagarbiškumą ir nusiva- 
liau mamos pudrą. Leslė svarstė, ar nereikėtų manęs pagrimuoti 
pilkais ir violetiniais šešėliais, bet, pažvelgusi man į veidą, įdėjo 
kosmetiką į krepšį. Su tamsiais ratilais po akimis atrodžiau kaip 
vampyrė iš filmo, veidas buvo išblyškęs kaip lavono. 

— Na, svarbu, ne kokia ligota atrodau, o kaip jaučiuosi, - at- 
kirtau įsprausdama Marlėjui į rankas savo mokyklinį krepšį. Jis 
šį sykį turėjo teisę padėti silpnai ligonei. - Kaip tik dėl to apsilan- 
kymas puotoje gali būti atidėtas. 

— Neįmanoma! - sukvykė Marlėjus, tuoj pat delnu prisiden- 
gė burną ir bailiai apsidairė. - Ar bent nutuokiat, kiek pastangų 
reikalavo pasiruošimas? - sušnabždėjo jis žengiant prie būstinės. 
Tipenau iš lėto, tad judėjom nespėriai. - Buvo nelengva įkalbėti 
jūsų mokyklos direktorių, kad neprofesionalių aktorių trupelei 
leistų pasinaudoti patalpa repeticijoms. Šiandien! O grafas de 


Sen Zermenas pabrėžė, kad... 

Ponas Marlėjus ėmė mane nervinti. (Neprofesionalių aktorių 
trupė? Direktorius Džilas? Galva neišneša.) 

— Paklausykit: aš sergu! Sergu!!! Jau išgėriau tris tabletes as- 
pirino, bet nepadėjo. Atvirkščiai, man vis blogiau. Be to, turiu 
karščio. Ir man sunku kvėpuoti. - Patvirtindama savo žodžius, 
įsikibau į laiptų turėklus ir pašnopavau. 

- Galit sirgti rytoj! — puolė mane ponas Marlėjus. - Pone 
Džordžai! Pasakykit jai, kad ji gali sirgti tik rytoj, antraip visas 
planas sugrius! 

— Gvendolina, tu sergi? - ponas Džordžas tarpduryje rūpes- 
tingai apkabino mane per pečius ir nusivedė vidun. Dabar pasi- 
jutau saugiau. 

Nutaisiusi sielvartingą išraišką linktelėjau. 

- Tikriausiai užsikrėčiau nuo Šarlotės. - Cha cha cha. Puiki 
mintis! Mudvi abi tariamai sirgom gripu. Jei ji, tai ir aš. - Man 
plyšta galva. 

— Kaip negerai, - sukruto ponas Džordžas. 

- Aš mėginau jai tai išaiškinti, - teisinosi ponas Marlėjus, 
uoliai tipendamas paskui mus. Šį sykį jo veidas buvo išmuštas 
raudonų dėmių, matyt, tokia spalvų gama atitiko padėties svar- 
bą. - Daktaras Vaitas galės jai suleisti vaistų, tiesa? Jai tereikia 
atlaikyti dvi valandas. 

— Taip, tai būtų viena išeičių, - atsakė ponas Džordžas. 

Nustebusi pažvelgiau į jį iš šalies. Juk tikėjausi iš jo užuojautos 
ir paramos. Pasijutau iš tikrųjų prastai, bet tikriausiai iš baimės. 
Sergėtojai nebus itin malonūs, jei pastebės apsimetinėjant. Bet 
dabar per vėlu, kelio atgal nėra. 

Užuot nuvedęs į ponios Rosini ateljė, kur turėjau apsivilkti 


XVIII amžiaus suknelę, ponas Džordžas palydėjo mane į Dra- 

kono salę, o ponas Marlėjus, nešinas mano krepšiu ir nervingai 
kažką murmėdamas, sekė įkandin. 

Prie stalo sėdėjo daktaras Vaitas, Folkas de Vileris, ponas Vit- 
menas ir dar vienas vyras (gal sveikatos ministras?). Ponui Džor- 
džui įstūmus mane į salę, visi sužiuro. Mano nerimas augo. 

- Ji sakosi serganti, - pratrūko ponas Marlėjus, įžengęs į salę. 

Folkas de Vileris pakilo iš vietos. 

- Marlėjau, gal pagaliau uždarytumėt duris? O dabar pakar- 
tokit. Kas serga? 

— Nagi ji! - ponas Marlėjus kaltinamai dūrė pirštu į mane, ir 
aš vos nenusivaipiau. 

Ponas Džordžas vaitodamas atsisėdo ant kėdės ir nosine nu- 
sišluostė plikę. 

- Taip, Gvendolina jaučiasi prastai. 

— Aš iš tikrųjų labai atsiprašau, - sukuždėjau stengdamasi 
nežiūrėti į viršutinį kairį kampą, buvau skaičiusi, kad melagiai 
šitaip išsiduoda. - Bet jaučiuosi taip blogai, kad šiandien nega- 
lėsiu vykti į puotą. Vos pastoviu, ir eina vis prastyn, - kad mano 
žodžiai būtų įtikinamesni, atsirėmiau į pono Džordžo kėdės 
atlošą. 

Tada pastebėjau Gideoną, ir mano širdis suspurdėjo. 

Buvo labai nesmagu, kad vos jį išvydus netekau pusiausvyros. 
Vaikinas stovėjo prie lango susikišęs rankas į džinsų kišenes ir 
man šypsojosi. Ne begėdiškai, plačiai - lūpų kampučiai buvo vos 
pakilę, bet akimis, ir mano gerklėje kažkodėl susidarė gumulas. 

Skubiai nusukau akis ir prie milžiniško židinio pamačiau ma- 
žąjį Robertą, daktaro Vaito sūnų, jis, būdamas septynerių, pa- 


skendo baseine. Mažasis vaiduoklis iš pradžių buvo labai baugš- 

tus, bet pamažu įsigijau jo pasitikėjimą. Dabar jis džiaugsmingai 
man linkčiojo, bet aš įstengiau jam vos linktelėti. 

- Įdomu, kaip čia taip netikėtai pasiligojai? - pervėrė mane 
pašaipiu žvilgsniu ponas Vitmenas. - Neseniai mokykloje buvai 
sveika kaip ridikas. - Jis sukryžiavo rankas ant krūtinės, bet ne- 
trukus suprato klaidingai pasirinkęs taktiką. Dabar prabilo rū- 
pestingo mokytojo balsu, švelniu ir kupinu susirūpinimo. Tai ne- 
žadėjo nieko gera. - Gvendolina, jei bijai puotos, mes suprasim. 
Galbūt daktaras Vaitas galėtų duoti vaistų nuo scenos baimės. 

Folkas linktelėjo. 

- Nieku gyvu negalim atidėti šios dienos renginio, - patvirti- 
no jis, o ponas Džordžas pritarė: 

— Ponas Vitmenas teisus, tavo scenos baimės nėra ko gėdytis. 
Kiekvienas, tavimi dėtas, jaudintųsi. 

- Be to, būsi ne viena, - pridūrė Folkas. - Gideonas nesitrauks 
nė per žingsnį. 

Nenoromis skubiai žvilgtelėjau į Gideoną ir kuo greičiau nu- 
sukau akis, kai mūsų žvilgsniai, regis, susikryžiavo. 

Folkas dėstė toliau: 

— Nespėsi apsižiūrėti, kaip būsi grįžusi ir visos baimės bus iš- 
garavusios. 

— Tik pagalvok apie nuostabią suknelę, - mėgino mane su- 
gundyti tariamasis sveikatos ministras. Ei? Ar tik jis nelaiko ma- 
nęs dvylikamete, vis dar žaidžiančia su lėlėmis? 

Kiti pritariamai suošė, sutartinai šypsojosi ir bandė padrąsinti. 
Tik daktaras Vaitas sėdėjo suraukęs antakius ir rūsčiai spoksojo 
į mane. Bijojau tokio jo žvilgsnio. Mažasis Robertas atsiprašinė- 


damas pakreipė galvą. 

— Man skauda gerklę ir galvą, suka sąnarius, - stengiausi kal- 
bėti kuo įtaigiau, - manau, scenos baimės simptomai ne tokie. 
Mano pusseserė šiandien susirgo gripu ir liko namie, matyt, bū- 
siu nuo jos užsikrėtusi - štai kaip! 

- Reikėtų jai dar sykį paaiškinti, kad kalbama apie istorinės 
svarbos įvykį... - sukvykė Marlėjus salės gilumoje, bet ponas Vit- 
menas jį pertraukė: 

— Gvendolina, ar prisimeni mūsų šio ryto pokalbį? - paklausė 
jis dar labiau pataikaudamas. 

Ką mokytojas turi omenyje? Jo pliurpalų apie menką mano 
pažangumą nepavadinsi rimtu pokalbiu. Bet tikriausiai jis kalba 
apie tai. 

- Galbūt čia kaltas išsilavinimas, tačiau esu tikras, jog Šarlotė, 
tavimi dėta, atliktų pareigą. Ji neiškeltų kūniškos negalios aukš- 
čiau už mūsų reikalą. 

Ką gi, aš nekalta, kad pusseserė neteisingai išauklėta. Stipriau 
įsikibau į kėdės atlošą. 

- Patikėkit, jei Šarlotė sirgtų taip kaip aš, ji irgi neitų į puotą. 

Atrodė, ponas Vitmenas trumpam neteko kantrybės. 

— Rodos, nesupranti, apie ką čia kalbama. 

— Tai nepadės, - itin šiurkščiai sududeno daktaras Vaitas. - 
Tik gaištam brangų laiką. Jei mergaitė iš tikrųjų serga, įtikinėji- 
mais jos neišgydysim. O jei apsimeta... - Jis pastūmė kėdę į šalį, 
atsistojo ir apėjęs stalą žengė prie manęs taip greitai, kad Rober- 
tas vos spėjo sekti paskui. - Išsižiok! 

Nueita per toli. Nespėjus atsikvošėti daktaras Vaitas suėmė 
mano galvą ir ėmė čiupinėti kaklą ties ausimis. Pagaliau uždėjo 


ranką ant kaktos. Mano drąsa išgaravo. 

— Hmm, - sumurmėjo jis, ir rūstus veidas dar labiau paniu- 
ro. - Paburkę limfmazgiai, mergaitė karščiuoja - atrodo prastai. 

Priblokšta paklusau. Paburkę limfmazgiai? Karščiavimas? Ne- 
gi iš baimės tikrai susirgau? 

— Taip ir maniau, - daktaras Vaitas išsitraukė iš švarko kišenė- 
lės medinę mentelę ir prispaudė mano liežuvį. - Ryklė paraudu- 
si, migdolinės liaukos padidėjusios, nenuostabu, kad tau skauda 
gerklę. Ryjant turėtų baisiai skaudėti. 

- Vargšelė, - su užuojauta tarė Robertas. - Dabar tau tikriau- 
siai reikės gerti šlykščius vaistus nuo kosulio, - susiraukė jis. 

— Ar nekrečia šaltis? - paklausė daktaras Vaitas. 

Nedrąsiai linktelėjau. Kodėl, po galais, jis man padeda? Žmo- 
gus, kuris nuolat būgštavo, kad, pasitaikius pirmai progai, nu- 
gvelbsiu chronografą? 

— Taip ir maniau. Karštis kyla. - Daktaras Vaitas pažvelgė į 
susirinkusiuosius. - Na, tai primena virusinį užkratą. 

Sergėtojai nusiminė. Prisiverčiau nežiūrėti į Gideoną, nors 
buvo labai smalsu pamatyti jo veidą. 

— Gal sugirdytum jai kokių nors vaistų, Džekai? - paklausė 
Folkas de Vileris. 

— Geriausiu atveju - nuo karščiavimo. Bet jokie vaistai Gven- 
dolinos staigiai neišgydys. Jai reikia gultis į lovą. - Daktaras Vai- 
tas rūsčiai pažvelgė į mane. - Jei pasiseks, karštis po dienos nu- 
kris, šis užkratas plinta pastaruoju metu. Bet gali tekti pagulėti ir 
kelias dienas... 

— Tačiau mes vis tiek galim... - įsikišo ponas Vitmenas. 


— Ne, negalim, - šiurkščiai nutraukė jį daktaras Vaitas. Iš visų 

jėgų stengiausi nežiūrėti į jį kaip į septintą pasaulio stebuklą. - Ką 
jau kalbėti apie tai, kad Gideonui gali tekti vežti Gvendoliną į 
puotą invalido vežimėliu. Jei pasiųstume ją su ūmiu virusiniu už- 
kratu į XVIII amžių, pažeistume auksines taisykles. 

— Tiesa, - pritarė nepažįstamasis, kurį laikiau sveikatos mi- 
nistru. - Nežinia, kaip to meto žmonių organizmas reaguotų į 
šiuolaikinį užkratą. Padariniai gali būti pražūtingi. 

— Kaip anuomet su majais, - sukuždėjo ponas Džordžas. 

Folkas sunkiai atsiduso. 

- Taigi sprendimas aiškus. Šiandien Gideonas su Gvendolina 
į puotą nevyks. Gal tada atliktume operaciją „Opalas“. Marlėjau, 
prašau visiems pranešti apie pasikeitusius planus. 

- Gerai, sere. 

Marlėjus paknopstom puolė prie durų, tačiau dar spėjo mesti 
į mane priekaištingą žvilgsnį. Bet man buvo vis tiek. Svarbiausia, 
kad pavyko atidėti. Niekaip negalėjau patikėti savo laime. 

Dabar išdrįsau dirstelėti į Gideoną. Regis, išvykos atidėjimas 
jo nesujaudino, nes vaikinas man nusišypsojo. Negi nujautė, kad 
apsimetu? O gal tiesiog džiaugėsi, kad šiandien nereikės persi- 
renginėti? Kad ir kaip ten būtų, neatsakiau į jo šypseną ir nusu- 
kau akis į poną Vaitą, stovintį šalia sveikatos ministro. 

Mielai būčiau su juo pasišnekėjusi akis į akį. Bet, regis, dakta- 
ras pamiršo mane, nes buvo itin įsigilinęs į pokalbį. 

- Eikš, Gvendolina, - išgirdau pilną užuojautos pono Džordžo 
balsą. - Tuoj pat nuvesim tave elapsuoti, o paskui važiuosi namo. 

Linktelėjau. 


Regis, man šiandien sėkminga diena. 

Chronografo reguliuojama kelionė laiku gali trukti nuo 
120 sekundžių iki 240 minučių, Opalui, Akvamarinui, Citrinui, 
Žadeitui, Safyrui ir Rubinui minimalus laikas yra 121 sekundė, 
maksimalus - 239 minutės. Kad būtų išvengta nekontroliuojamų 
persikėlimų laiku, geno paveldėtojai turi kas dieną elapsuoti po 

180 minučių. Jei elapsuojama trumpiau, per 24 valandas gali 
įvykti nekontroliuojamas persikėlimas laiku 
(žr. 1902 m. sausio 6 d., 1902 vasario 17 d. 

Timočio de Vilerio persikėlimų laiku protokolus). 
Remiantis grafo de Sen Žermeno 1720-1738 metų stebėjimais, 
geno paveldėtojas kasdien gali elapsuoti iki 5,5 val., 

t. y. 330 minučių. Jei šis laikas bus ilgesnis, gali varginti 
galvos skausmai, svaigulys, silpnumas, sutrikti koordinacija. 
Tai patvirtino broliai de Vileriai savo noru atlikdami 


bandymus 1902 metais. 


Iš sergėtojų metraščių, 3 tomas, 1 skyrius, 


Chronografo mistika 


6 


Taip patogiai kaip šią popietę dar nė sykio nebuvau elapsavusi. 
Gavau pintinę su antklode, termosu karštos arbatos, sausainių ir 
smulkiai supjaustytų ir sudėtų į priešpiečių dėžutę vaisių. Patogiai 
įsitaisius ant žaliosios sofos, manęs vos nepradėjo graužti sąžinė. 
Akimirką pasvarsčiau, ar nevertėtų paimti iš slėptuvės raktą ir 
keliauti į viršų, bet galiu būti užklupta. Buvo kažkuri 1953 metų 
diena, tikslesnės datos nežinojau, nes vaidinau abejingą ligonę. 

Folkui nusprendus pakeisti planus, sergėtojai sukruto. Į chro- 
nografo saugyklą mane nulydėjo pergedęs ponas Marlėjus. Iš jo 
laikysenos buvo matyti, kad jam kur kas labiau būtų patikę daly- 
vauti pasitarimuose, negu rūpintis manimi. Mūsų santykiai pas- 
tarosiomis dienomis gerokai pašlijo, bet dėl to nesukau galvos. 

1953 metais pirmiausia suvalgiau vaisius, paskui sausainius, 
tada susirangiau ant sofos ir užsiklojau antklode. Nors švietė 
lemputė, jau po penkių minučių kietai įmigau. Negąsdino net 
mintis apie begalvį vaiduoklį, mėgstantį čia vaidentis. Prieš grį- 
žimą pabudau pailsėjusi ir pačiu laiku, nes būčiau nukritusi ant 
grindų Marlėjui prie kojų. 

Kol jis, trumpai man linktelėjęs, pildė žurnalą (įrašas tikriau- 
siai buvo toks: Viską sugadinusi Rubinė, užuot atlikusi savo pa- 


reigą, tinginiavo 1953 metais ir žiaumojo vaisius), paklausiau, ar 

daktaras Vaitas savo kabinete. Knietėjo sužinoti, kodėl jis neat- 
skleidė apgaulės. 

- Jam dabar rūpi ne jūsų skausmeliai... liga, - atšovė ponas 
Marlėjus. - Šiuo metu visi vyksta į Gynybos ministeriją rengtis 
operacijai „Opalas“. - Jo povyza bylojo: „O aš negaliu ten daly- 
vauti per jus.“ 

Gynybos ministerija? Kodėl ten? Pono Įsižeidėlio neverta 
klausti, jis neatsakys. Regis, nusprendė su manim visai nešne- 
kėti. Ponas Marlėjus pirštų galiukais užrišo raištį man ant akių 
ir tylėdamas nuvedė koridorių labirintu, viena ranka prilaikyda- 
mas už alkūnės, o kita už liemens. Kas žingsnį toks artumas man 
darėsi vis nemalonesnis, juo labiau kad jo rankos buvo karštos 
ir prakaituotos. Niekaip negalėjau sulaukti, kada ponas Marlėjus 
mane paleis. Kai suktais laiptais pakilome į pirmą aukštą, nusi- 
traukiau raištį ir pareiškiau, jog nuo šitos vietos pati rasiu kelią 
prie limuzino. 

- Bet aš neleidau nusirišti akių, - protestavo Marlėjus. - Be to, 
man liepta jus palydėti iki durų. 

- Atstokit. - Suirzusi šėriau jam per rankas, kai ketino vėl už- 
rišti akis. - Kelią aš ir taip žinau. O jei būtinai norit palydėti mane 
iki durų, nebūtina laikyti už liemens. - Žengiau pirmyn. 

Ponas Marlėjus piktai šnopuodamas sekė įkandin. 

- Jūs elgiatės taip, tarsi būčiau nederamai palietęs! 

— Taip ir yra, - atkirtau, norėdama jį įsiutinti. 

- Jūs turbūt... - sušuko ponas Marlėjus, bet jo žodžius užgožė 
riksmas su prancūzišku akcentu. 

— Nevaikštinėsit taip sau be apykaklės, jaunuoli! - Pro siuvy- 


klos duris išskuodė Gideonas, paskui išpuolė įtūžusi ponia Rosi- 

ni. Ji mosavo keistu baltu daiktu. - Palaukit! Manot, ši apykaklė 
pasiūta tik pokštaujant? 

Išvydęs mane, Gideonas sustojo. Aš irgi - nenoromis sustin- 
gau kaip druskos stulpas. Ir ne todėl, kad nustebau pamačiusi jo 
keistai kimštą švarką, kurį vilkėdamas priminė anabolikų prisiri- 
jusį imtynininką, bet todėl, jog kaskart mudviem susitikus nepa- 
jėgdavau nuo jo atplėšti akių. Širdis daužėsi kaip pašėlusi. 

- Tarsi būčiau ją lietęs savo noru! Juk dariau tai tik todėl, kad 
privalau! - aimanavo Marlėjus man už nugaros. Tai išgirdęs Gi- 
deonas kilstelėjo antakį ir pašaipiai nusišypsojo. 

Nedelsdama irgi pašaipiai jam vyptelėjau ir lėtai nužvelgiau 
kvailą švarką, juokingas pūstas kelnes, kojinėmis apmautas blauz- 
das ir batus su sagtimis. 

— Autentiškumas, jaunuoli! —- ponia Rosini vis dar mosavo 
apykakle. - Kiek galima tau aiškinti? Štai ir mano vargšė serganti 
gulbelė. - Siuvėjos veide nušvito šypsena. - Labas vakaras, mažy- 
te. Pasakyk tam kvailiui, kad manęs nesiutintų. 

— Tiek jau to. Duokit tą daiktą. - Gideonas leido poniai Ro- 
sini užsegti apykaklę. - Nors manęs beveik niekas nematys, o jei 
ir pamatys... Sunku suvokti, kad žmonės dieną naktį ryšėtų ant 
kaklo tokius standžius baleto sijonėlius. 

- Ir vis dėlto ryšėjo, o rūmuose - būtinai. 

— Nesuprantu, kodėl spyriojiesi. Tau labai tinka, - bjauriai iš- 
sišiepiau. - Galva primena milžinišką saldainį. 

- Taip, žinau, - nusišypsojo ir Gideonas. - Saldainį, kurio no- 
risi paragauti. Be to, tikiuosi, ji bent jau nukreipia dėmesį nuo 
pūstų kelnių. 

- Jos labai seksualios, - pridūrė ponia Rosini, ir aš neištvėrusi 
sukikenau. 

— Džiaugiuosi, kad nors truputį tave pradžiuginau, - tarė Gi- 
deonas. - Ponia Rosini, duokit man apsiaustą! 

Prikandau apatinę lūpą, kad neplyščiau juoku. To betrūko, 
kad tas šiknius plepėtų su manimi kaip niekur nieko. Tarsi mudu 
būtume tikri draugai. Tačiau buvo jau per vėlu. 

Praeidamas jis paglostė man skruostą nespėjus nė mirktelėti. 

— Sveika, Gvene. 

— Ak, tik pažvelkit! Stilingas XVI amžiaus mažasis maištinin- 
kas eina ieškoti nuotykių, - šyptelėjo ponia Rosini. - Lažinuosi, 
kad apykaklę tas blogas berniukas pakeliui kur nors numes. 

Aš irgi nulydėjau akimis tą blogą berniuką. Gal tos pūstos kel- 
nės tikrai seksualios. 

— Mums laikas eiti, - įsiterpė ponas Marlėjus, čiupo mano dil- 
bį, bet tuoj pat paleido it nusvilęs. Iki automobilio jis ėjo nuo 
manęs atsilikęs per kelis metrus. Vis dėlto girdėjau jį murmant: 


— Negirdėta! Ji visiškai ne mano skonio. 


Mano susirūpinimas, kad Šarlotė ras chronografą, buvo nepa- 
grįstas. Neįvertinau savo artimųjų išradingumo. Kai grįžau, Ni- 
kas prie kambario durų žaidė su jojo. 

— Į būstinę šiuo metu gali patekti tik nariai, - perspėjo mane 
Nikas. - Slaptažodis? 

— Ar pamiršai, kad aš čia viršininkė? - Pakedenau jam raudo- 
nus plaukus. - Fu, ar čia vėl kramtomoji guma? - Pasipiktinęs Ni- 
kas ketino paneigti, bet aš pasinaudojusi proga nėriau į kambarį. 

Ir beveik jo nepažinau. Teta Madė, pakviesta pono Bernar- 
do - jis tikriausiai vis dar lakstė po gėlių parduotuves - praleido 


čia visą dieną ir padarė savo tvarką. Nors aš esu tvarkinga, mano 

daiktai dėl tam tikrų priežasčių mėgsta atsidurti ant grindų. Da- 
bar vėl buvo matyti kilimas, lova paklota, teta Madė iš kažkur 
ištraukė gražų baltą apklotą ir derančias pagalvėles. Tvarkingai 
sulankstyti drabužiai buvo sukrauti ant kėdės, išmėtyti namų 
darbų lapai, sąsiuviniai ir knygos surūšiuoti tvarkingomis kaugė- 
mis. Dingęs net vazonas su nudžiūvusiu paparčiu. Vietoj jo sto- 
vėjo nuostabaus grožio puokštė, skleidžianti švelnų frezijų kvapą. 
Net Ksemerijus ne kadaravo ant šviestuvo, o kaip puošmena sė- 
dėjo ant komodos prie milžiniško čiulpinukų dubens tvarkingai 
apsivyniojęs slibiniška uodega. 

— Visiškai kitoks erdvės pojūtis, tiesa? - pasveikino jis mane. - 
Tavo teta išmano fengšui, nieko nepridursi. 

- Nesijaudink, nieko neišmečiau, - tarė teta Madė, su knyga 
rankose sėdinti ant lovos. - Tik truputį aptvarkiau ir nuvaliau 
dulkes, kad būtų jaukiau. 

Negalėjau susilaikyti jos nepabučiavusi. 

— O aš visą dieną siaubingai būgštavau. 

Ksemerijus ėmė uoliai linkčioti. 

- Ir ne veltui. Vos tik perskaitėm dešimt puslapių, turiu ome- 
nyje, vos teta Madė perskaitė dešimt puslapių, atsėlino Šarlo- 
tė, - pranešė chimera. - Pamačius tetulę, jai akys iššoko kaip po- 
vandeninio laivo iliuminatoriai. Bet Šarlotė tuoj pat pasiteisino 
norėjusi pasiskolinti trintuką. 

Teta Madė antrino Ksemerijui: 

- Buvau sutvarkiusi tavo rašomąjį stalą, todėl galėjau jai padė- 
ti. Be to, padrožiau tavo pieštukus ir išdėliojau pagal spalvas. Pas- 
kui ji vėl atsliūkino, šį sykį tarsi grąžinti trintuko. Po pietų mudu 


su Niku keitėm vienas kitą, juk man retkarčiais reikia į tualetą. 

— Penkis kartus, - patikslino Nikas, įėjęs paskui mane. 

- Išgėriau per daug arbatos, - atsiprašė teta Madė. 

— Labai ačiū, teta Made, tu šauniai pasidarbavai! Jūs visi šau- 
niai pasidarbavot. - Dar sykį pataršiau Nikui plaukus. 

Teta Madė nusijuokė. 

— Man patinka būti naudingai. Jau pasakiau Violetai, kad rytoj 
mūsų susitikimas įvyks tavo kambaryje. 

— Teta Made! Juk nedrįsi Violetai pasakoti apie chronogra- 
fą? - sušuko Nikas. 

Violeta Peplplam buvo tetos Madės geriausia draugė, maž- 
daug kaip man Leslė. 

- Žinoma, nepasakosiu! - pasipiktino teta Madė. - Juk prisie- 
kiau gyvybe! Aš jai pasakiau, kad čia geresnis apšvietimas rank- 
darbiams, ir Erista netrukdo. Nors man atrodo, vienas tavo langų 
nesandarus, nuolat jaučiu dvelkiant šaltį. 

Ksemerijus nutaisė kaltą veidelį. 

— Aš netyčia, - atsiprašė. - Bet knyga buvo tokia įdomi. 

Mintimis nuklydau į ateinančią naktį. 

- Teta Made, kas 1993 metais gyveno mano kambaryje? 

Ji mąsliai suraukė kaktą. 

— 1993 metais? Leisk pagalvoti. Ar Margaret Tečer dar buvo 
ministrė pirmininkė? Tada čia gyveno... na, kuo gi ji vardu? 

- Oi! Senutė viską painioja, - įsiterpė Ksemerijus. - 1993 me- 
sykių, be to, išaiškėjo princo Čalzo ir Kamilos Parker-Bouls ry- 
šiai, O ministru pirmininku tuo metu buvo... 

— Nesvarbu, - nutraukiau jį. - Tik noriu žinoti, ar galiu iš čia be 


jokio pavojaus persikelti į 1993 metus. - Įtariau, kad Šarlotė, ap- 


sivilkusi juodą Rytų dvikovininkų kostiumą, saugos prieškambarį 
kiaurą parą. - Teta Made, ar šiame kambaryje kas nors gyveno? 

-Lanvaurpvlgvylgogerychvyrndrobnlantysigogogochas! -su- 
šuko teta Madė. Ksemerijus, Nikas ir aš nustebę įsmeigėm į ją 
akis. 

— Dabar jai visiškai susisuko galvelė, - tarė Ksemerijus. - Pa- 
stebėjau, jog skaitydama knygą ji ima juoktis ne ten, kur reikia. 

-Lanvaurpvlgvylgogerychvyrndrobnlantysigogogochas, - pa- 
kartojo teta Madė, laiminga nusišypsojo ir įsimetė į burną citrini- 
nį čiulpinuką. - Taip vadinasi Velso miestas, iš kurio buvo atvy- 
kusi mūsų namų šeimininkė. Tegul kas nors drįsta prikišti man 
prastą atmintį. 

— Teta Made, aš tik noriu žinoti, ar... 

- Taip, taip, taip. Ta namų šeimininkė, Gladiolė Lengdon, de- 
šimtojo dešimtmečio pradžioje gyveno ten, kur dabar tavo ma- 
mos kambarys, - nutraukė mane teta. - Stebiesi, ar ne? Tavo te- 
tos protas, nepaisant vyraujančios nuomonės, puikiai veikia! Kiti 
kambariai čia, viršuje, buvo skirti svečiams ir paprastai būdavo 
tušti. O Gladiolės klausa buvo prastoka. Gali ramiai lipti į savo 
laiko mašiną ir išlipti 1993 metais, - sukikeno teta. - Gladiolė 
Lengdon... jos obuolių pyrago niekada nepamiršim. Moterėlė nė 


nesistengė išpjauti obuolių sėklalizdžių. 


Mamą graužė sąžinė, kad nepatikėjo mano tariamu gripu. Folkas 
de Vileris pats paskambino jai po pietų ir perdavė daktaro Vaito 
nurodymus - aš turinti gulėti lovoje ir gerti daug karštų skysčių. 
Mama šimtą sykių užtikrino, kaip gailisi neklausiusi mano nusi- 


skundimų, ir savomis rankomis išspaudė man tris citrinas. Paskui 

pusę valandos sėdėjo prie mano lovos. Įsitikinti, kad aš viską iš- 
gėriau. Pernelyg įtikinamai klapsėjau dantimis, todėl mama ap- 
kamšė mane antklode ir dar užklojo dviem kitom, be to, prie kojų 
padėjo šildytuvą. 

- Aš - bloga mama, - kartojo ji glostydama man galvą. - Tau 
pastaruoju metu ir taip sunku. 

Taip, ji teisi. Ir ne tik todėl, kad jaučiausi kaip pirtyje ir ant 
mano pilvo tikriausiai buvo galima kepti kiaušinienę. Trumpai 
gailėjausi savęs. 

— Mama, tu esi gera, - vis dėlto išspaudžiau. 

Mama pažvelgė į mane dar labiau susirūpinusi. 

— Aš labai tikiuosi, kad tie paslapčių besivaikantys senukai ne- 
stums tavęs į pavojų. 

Skubiai gurkštelėjau keturis gurkšnius karštos citrinų arbatos. 
Vis dar dvejojau, nežinodama, ar galiu viską atskleisti mamai. 
Blogai jaučiausi jai meluodama arba nutylėdama tokius svarbius 
dalykus, bet nenorėjau, kad ji jaudintųsi arba pultų aiškintis su 
sergėtojais. Be to, vargu ar mama būtų sužavėta, jei pasakyčiau, 
kad slepiu pavogtą chronografą savo kambaryje ir savarankiškai 
keliauju laiku. 

— Folkas mane užtikrino, kad tu tik sėdi rūsyje ir ruoši namų 
darbus, - pasakė ji. - Esu susirūpinusi, kad per mažai matai die- 
nos šviesos. 

Kiek patylėjusi kreivai nusišypsojau. 

- Jis teisus. Ten tamsu ir labai nuobodu. 

- Tai gerai. Nenorėčiau, kad tau nutiktų kaip anuomet Liusei. 

— Mama, o kas atsitiko? - per pastarąsias dvi savaites šito klau- 


siau jau ne pirmą sykį, bet išsamaus atsakymo negavau. 

- Tu juk žinai. - Mama vėl mane paglostė. - Mano vargše pe- 
lyte! Tu baisiai karščiuoji. - Švelniai nustūmiau jos ranką. De- 
giau, bet ne nuo ligos. 

— Mama, man rūpi, kas tada atsitiko, - pasakiau. 

Ji kiek palūkėjo, o paskui papasakojo, ką aš jau žinojau. Liusė 
su Pauliumi manė, kad negalima užverti kraujo rato, todėl pa- 
vogė chronografą ir pasislėpė, nes sergėtojai laikėsi kitos nuo- 
monės. 

— Buvo neįmanoma pabėgti nuo sergėtojų, nes jie turi savo 
žmonių ir Skotlanjarde, ir Secret Service, tad Liusei su Pauliumi 
neliko nieko kita, kaip persikelti su chronografu į praeitį, - pra- 
tęsiau mamos mintį ir šiek tiek praskleidžiau antklodę truputį 
atvėsinti kojas. - Tik tu nežinai, į kuriuos metus jie persikėlė. 

— Kaip tik taip ir buvo. Patikėk, jiems buvo labai nelengva vis- 
ką palikti. - Atrodė, mama tuoj pravirks. 

— Suprantu, bet kodėl jie manė, kad kraujo rato nevalia užda- 
ryti? - O Viešpatie, kaip man karšta! Ir kodėl melavau, kad krečia 
šaltis? 

Mama įsmeigė žvilgsnį į tuštumą. 

- Aš tik žinau, kad jie nepasitikėjo grafo de Sen Žermeno sie- 
kimais ir buvo įsitikinę, jog sergėtojų paslaptis sukurpta iš melo. 
Dabar pati gailiuosi nepasigilinusi. Bet Liusė man pritarė. Ji ne- 
norėjo ir man užtraukti pavojaus. 

- Sergėtojai įsitikinę, kad kraujo ratas atskleis stebuklingo 
vaisto paslaptį. Vaisto, gydančio visas žmonijos ligas, - pasako- 
jau. Iš mamos veido supratau, kad tai jai jau girdėta. - Kodėl Liu- 
sė su Pauliumi nenorėjo, kad tas vaistas būtų išrastas? Kodėl tam 


priešinosi? 

— Nes... jų nuomone, tai reikalavo pernelyg didelės aukos, - 
sukuždėjo mama. Viena ašara vis dėlto ištryško iš akies kampu- 
čio ir nuriedėjo skruostu. Ji skubiai ją nubraukė atpakaliu delnu 
ir atsistojo. - Mieloji, truputį numik, - jau susivaldžiusi ištarė. - 
Netrukus sušilsi. Miegas yra geriausias vaistas. 

— Labos nakties, mamyte. 

Kitomis aplinkybėmis būčiau verste užvertusi ją klausimais, 
bet dabar vos nustygau, kol ji uždarys duris. Lengviau atsidu- 
susi nusimečiau antklodę ir smagiai trūktelėjusi atidariau lan- 
gą - net išgąsdinau du patogiai pakraigėje tupinčius balandžius 
(o gal balandžių dvasias?). Kai, iššniukštinėjęs visus namus, 
Ksemerijus grįžo į kambarį, jau buvau persivilkusi prakaitu 
permirkusią pižamą. 

- Visi drybso lovose, net Šarlotė, bet ji spokso į lubas daryda- 
ma blauzdų tempimo pratimus, - pranešė Ksemerijus. - Oi, tu 
primeni virtą omarą. 

— Aš taip ir jaučiuosi, - dūsaudama užšoviau duris, kad, man 
persikėlus, niekas nejeitų į kambarį, ypač Šarlotė. Kad ir ką ji 
darė su savo blauzdomis, bet pas mane jai - šiukštu. 

Atidariau sieninę spintą ir giliai įkvėpiau, sunkiai pralindau 
pro skylę ir nuropojau iki krokodilo, jo pilve tarp medžio drožlių 
buvo paslėptas chronografas. Mano švarios pižamos priekis nuo 
dulkių purvinai papilkėjo ir apkibo voratinkliais. Bjauru. 

- Čia ant tavęs tokia... smulkmenėlė, - man išlindus parodė 
Ksemerijus. Ta smulkmenėlė pasirodė esąs Karolinos delno di- 
dumo (gal ir mažesnis) voras, įsitaisęs man ant krūtinės. Tvar- 
džiausi iš paskutiniųjų, kad nepradėčiau klykti ir nepažadinčiau 


ne tik namo, bet ir visų mūsų kvartalo gyventojų. Nusipurčiau 

vorą, šis tuoj pat suskato slėptis po mano lova. (Net keista, kaip 
greitai galima bėgti aštuoniomis kojomis.) 

— Fu, fu, - purčiausi iš pasibjaurėjimo, nustatinėdama chro- 
nografą. 

— Nesimaivyk, - pabarė mane Ksemerijus. - Būna dvidešimt 
kartų didesnių už šį vorų. 

— Kur jau? Romulo planetoje? Puiku, turbūt viską padariau 
gerai, - padėjau chronografą ant skrynios sieninėje spintoje, atsi- 
klaupiau priešais ir įkišau pirštą į skylę po rubinu. - Po pusantros 
valandos grįšiu. O tu prižiūrėk tą tarantulą. - Spausdama kitoje 
rankoje Niko žibintuvėlį linktelėjau Ksemerijui ir giliai įkvėpiau. 

Šis dramatiškai prispaudė leteną prie krūtinės. 

— „Tu išeini? Diena dar neišaušo...“* 

— Ak, užsičiaupk, Džuljeta, - tariau ir spustelėjau pirštą prie 
adatos. 

Kai vėl įkvėpiau, burnoje pajutau flanelės gabalą. Skubiai iš- 
spjoviau ir įjungiau žibintuvėlį. Tai būta prie manęs kabančio 
chalato skverno. Sieninė spinta buvo prigrūsta drabužių, jie ka- 
bėjo dviem eilėm, tad teko paplušėti, kol atsitiesiau. 

— Ar girdėjai? - pasigirdo moteriškas balsas iš kambario. 

O ne. Saugok, Viešpatie. 

— Ką girdėjau, mieloji? - tęsiamai paklausė vyras. 

Apmiriau. 

- Iš spintos sklinda šviesa, - suklykė moteris, ji kalbėjo labai 


greitai. Tas balsas panėšėjo į tetos Glendos. 


* Ištrauka iš Šekspyro dramos „Romeo ir Džuljeta“. V. Šekspyras. „Dramos ir 
sonetai. Vaga, Vilnius, 1986 m. Vertė Aleksys Churginas. 

Mėšlas! Išjungiau žibintuvėlį ir atsargiai nusiyriau už antro- 
sios drabužių eilės, kol nugara atsirėmiau į užpakalinę sienelę. 

- Galbūt... 

— Ne, Čarlzai! - balse pasigirdo valdingos gaidelės. - Aš ne 
pamišėlė, neišsigalvok... 

— Bet aš... 

— Drabužių spintoje mačiau šviesą, tad kelkis iš lovos ir pati- 
krink. Antraip nakvosi siuvimo kambaryje. - Iš karto tapo aiš- 
ku, kad Šarlotė paveldėjo tą šnypštimą iš mamos. - Ne, palauk! 
Taip nieko nebus, jei ponia Lengdon tave ten pamatys, mama ims 
klausinėti, ar tik mudu nesusipykom. Tai būtų baisu, nes aš ne- 
ketinu pyktis, nors tu mane ir vedei tik kad tėvo pageidavimu 
įgytum titulą. 

— Bet, Glenda... 

— Nedrįsk meluoti! Neseniai ledi Presdaimer pasakojo... - teta 
Glenda ėmė pilti ant vargšo vyro galvos aukštuomenės paskalas 
visiškai pamiršusi šviesą spintoje. Gaila, ji pamiršo ir tai, kad buvo 
vidurnaktis, tad su įkvėpimu tarškėjo gerą valandą. O Čarlis tik 
retkarčiais gailiai cyptelėdavo. Nenuostabu, kad jiedu išsiskyrė. 
Tik kaip jiems pavyko pradėti mieląją Šarlotę? 

Pagaliau Glenda papriekaištavo, kad vyras trukdo jai dorai 
išsimiegoti, sugirgždėjo lovos spyruoklės ir po kelių minučių 
pasigirdo knarkimas. Kai kam padeda užmigti karštas pienas su 
medumi, tik ne tetai Glendai. 

Mintyse plūsdama puikią tetos Madės atmintį dėl visa ko pa- 
lūkėjau dar pusę valandos ir tik tada atsargiai pastūmiau spintos 
duris. Nebegalėjau ilgiau trūnyti šioje dėžėje, senelis tikriausiai 


jau pražilo iš rūpesčio. Kambaryje buvo šviesėliau nei spinto- 

je, mačiau baldų apybraižas ir už nieko neužkliuvau. Tyliai nu- 
sėlinau prie durų ir nuspaudžiau rankeną. Tą pat akimirką teta 
Glenda pašoko iš patalo ir sukliko: 

— Čarlzai! Čia kažkas yra! 

Nelaukiau, kol pabus vargšas Čarlzas ar bus įjungta šviesa, - 
atidariau duris ir puoliau lauk. Skuodžiau koridoriumi kiek kojos 
neša, laiptais į trečią aukštą, paskui žemyn nekreipdama dėmesio 
į girgždančias pakopas. Nenutuokiau, kur bėgu, bet pasidingojo, 
kad tai jau esu patyrusi. 

Antrame aukšte atsitrenkiau į žmogų, šiek tiek atsigavusi nuo 
siaubo pamačiau, kad tai senelis. Jis tylėdamas čiupo mane į glėbį 
ir nusivedė į biblioteką. 

— Ko taip triukšmauji? —- šnipštelėjo užverdamas duris. - Ir 
kodėl pasirodei taip vėlai? Laukdamas prie prosenelio Hugo por- 
treto pastirau, ėmiau nerimauti, ar tau kas neatsitiko? 

— Taip ir buvo. Per tetą Madę nusileidau tiesiai į Glendos kam- 
barį, - ėmiau pasakoti gaudydama orą. - Bijau, ji mane matė. 
Galbūt dabar skambina policijai. 

Žvilgtelėjusi į Luką buvau priblokšta. Jis atrodė kaip senelis, 
kurį pažinojau vaikystėje, jaunojo Luko pomaduotais plaukais 
belikęs vos vienas kitas bruožas. Keista, bet mano akis aptemdė 
ašaros. 

Senelis šito nepastebėjo. Jis klausėsi prie durų. 

- Luktelėk, einu apsižvalgyti. - Jis pasisuko į mane ir nusišyp- 
sojo. - Ana ten sumuštiniai, o jei kas nors įeitų... 

— ..aš tavo pusseserė Heizl, - užbaigiau jo mintį. 

— „verčiau pasislėpk! Už rašomojo stalo. 


Bet šito neprireikė. Netrukus Lukas grįžo. Jau buvau atgavusi 

kvapą, sukramčiusi sumuštinį ir paskaičiavusi, kiek laiko liko 
iki grįžimo. 

- Nesirūpink, - pranešė senelis. - Dabar ji priekaištauja 
Čarliui, kad jis kaltas dėl košmariškų sapnų, kurie ėmė ją ka- 
muoti po vestuvių. - Jis papurtė galvą. - Kas galėjo patikėti, kad 
senos viešbučių savininkų dinastijos paveldėtojas leisis šitaip 
nurodinėjamas! Tiek to, pamirškim Glendą. - Lukas nusišyp- 
sojo. - Leisk į tave pažiūrėti, anūkėle. Lygiai tokia likai mano 
atmintyje, galbūt esi dar gražesnė. Kas tavo pižamai? Atrodai 
kaip kaminkrėtys. 

Tik numojau ranka. 

— Buvo nelengva čia atkeliauti. 2011 metais nėra galimybių 
nešioti chronografą po namus, nes Šarlotei kilo įtarimų, ir ji nuo- 
lat manęs tyko. Nenustebčiau, jei dabar laužtųsi į mano kambarį. 
Ir man beveik neliko laiko, nes šitiek pratūnojau spintoje. - Piktai 
pliaukštelėjau liežuviu. - O jei nesugebėsiu persikelti į savo kam- 
barį, į jį nepateksiu, nes pati iš vidaus užšoviau. Tai bent! - sun- 
kiai dūsaudama atsisėdau į krėslą. - Kaip nesiseka! Turim dar 
sykį susitikti prieš tą nelemtą puotą. Siūlau ant stogo! Turbūt 
šiuose namuose tai vienintelė vieta, kur niekas netrukdo. Gal ry- 
toj vidurnaktį? Ar galėsi nepastebėtas užlipti ant stogo? Ksemeri- 
jus sako, kad ten galima nusigauti pro židinį, bet aš... 

- Palauk, palauk, - sustabdė mane senelis ir nusišypsojo. - Tu- 
rėjau daug laiko viską apmąstyti, todėl šį tą paruošiau. - Jis paro- 
dė į stalą, ant jo stovėjo lėkštė sumuštinių ir gulėjo stora knyga. 

— „Ana Karenina ? 

Senelis linktelėjo. 

- Atversk! 


152 


— Tu joje paslėpei kodą? - spėliojau. - Kaip ir „Žaliajame rai- 
telyje ? 

Negali būti! Lukas trisdešimt septynerius metus sugaišo kur- 
damas man mįslę? Tikriausiai dabar man visą amžinybę teks 
skaičiuoti raides. 

— Būtų paprasčiau, jei tiesiog pasakytum, kas ten parašyta. 
Mudu dar turim kelias minutes. 

— Neskubėk. Verčiau perskaityk pirmą sakinį, - paprašė 
senelis. 

Atsiverčiau pirmą skyrių. „Visos laimingos šeimos vienodos, 
kiekviena nelaiminga šeima nelaiminga savaip. Hmm. Labai 
gražu. Ir išmintinga. Bet... 

— Atrodo visiškai normaliai, ar ne? - plačiai nusišypsojo Lu- 
kas. - Bet ši knyga - specialiai paruošta. Pirmi ir paskutiniai 
keturi šimtai puslapių - Tolstojaus, kaip ir du šimtai viduryje, o 
kiti - mano. Puikiai užmaskuota! Ten rasi visą informaciją, kurią 
surinkau per tuos trisdešimt septynerius metus. Nors vis dar ne- 
žinau, kodėl Liusė ir Paulius pabėgs su chronografu. - Lukas pa- 
ėmė knygą man iš rankų ir pervertė puslapius. - Turim įrodymų, 
kad grafas ložės steigimo metais iš sergėtojų neteisėtai pasisavino 
svarbius dokumentus, pranašystes, jose sakoma, kad Išminties 
akmuo yra ne tai, ką visi mano esant. 

- O kas? 

- Mes stengiamės gauti tuos dokumentus. - Senelis pasika- 
sė galvą. - Klausyk, aš ilgai galvojau ir priėjau prie išvados, kad 
2011 metais būsiu jau miręs. Tikriausiai mirsiu tada, kai tu dar 
būsi per maža, kad viską sužinotum iš manęs. 


Nesumojau, ką atsakyti, todėl tik linktelėjau. 

Senelis nusišypsojo savo nuostabia šypsena, veidą išvagojo 
raukšlelės. 

- Nieko baisaus, Gvene. Net jei mirčiau šiandien, nėra ko liū- 
dėti. Nugyvenau šaunų gyvenimą. - Juoko raukšlelės pagilėjo. — 
Tik gaila, kad negalėsiu tau padėti tavo laiku. 

Vėl linktelėjau rydama ašaras. 

— Ak, eikš pas mane, mažoji varnele. Turėtum geriausiai Ži- 
noti, kad mirtis neatsiejama nuo gyvenimo. - Lukas patapšnojo 
man ranką. - O gal man pasisektų po mirties šiame name vai- 
dentis. Tada galėčiau tave paremti. 

— Taip, būtų smagu, - sušnabždėjau. - Ir sykiu siaubinga. — 
Mano pažįstamos dvasios nėra labai laimingos. Jos tikrai mieliau 
leistų laiką kur nors kitur. Nė viena nėra patenkinta savo likimu. 
Dauguma nė netiki, kad yra mirusios. Gerai, kad senelis - ne 
dvasia. 

— Kada turi grįžti? - paklausė jis. 

Pakėliau akis į laikrodį. Dieve, kaip greitai bėga laikas! 

— Po devynių minučių turiu būti tetos Glendos kambaryje, 
nes savo laike kambarį užšoviau iš vidaus. 

— Galima pamėginti prieš kelias sekundes iki persikėlimo 
įstumti tave į kambarį, - pasiūlė Lukas. - Dingsi nespėjus jiems 
susivokti... 

Tą akimirką į duris pabeldė. 

— Lukai, ar tu ten? 

— Slėpkis! - šnipštelėjo Lukas. Nėriau po rašomuoju stalu, 
spėjau pačiu laiku - netrukus duris atidarė ledi Erista. Mačiau 
jos kojas ir chalato skvernus, bet balsą sunkiai atpažinau. 

— Ką čia veiki vidury nakties? Sumuštiniai su tunu? Negi pa- 
miršai daktaro Vaito nurodymus? - Sunkiai atsidususi ji pritūpė 

ant mano sušildyto krėslo. Iš po stalo mačiau tiesią kaip žvakė 
senelę. Spėliojau, ar pakreipusi galvą į šoną ji mane pamatytų. 

Erista caktelėjo liežuviu. 

— Ką tik pas mane buvo atėjęs Čarlis. Skundėsi, kad Glenda 
grasino jį prikulsianti. 

— O varge, - labai ramiai atsakė Lukas. - Vargšas jaunuolis. Ir 
ką tu jam patarei? 

- Įpyliau taurę viskio, - atsakė senelė ir sukikeno. 

Sulaikiau kvapą. Mano senelė kikena? Niekada šito nesu gir- 
dėjusi. Mes baisiai stebėdavomės, kai ji nusijuokdavo, bet kikeni- 
mas buvo visai kas kita. Prilygo Vagnerio operai, grojamai fleita. 

— O paskui jis apsiverkė! - su panieka ištarė senelė. Tokia re- 
akcija tiko ledi Eristai. - Todėl ir man teko išlenkti taurę. 

- Mano mergyte, - išgirdau tyliai juokiantis senelį, ir man 
pasidarė smagiau ant širdies. Jiedu atrodė tokie laimingi. (Nors 
jų veidų ir nemačiau.) Tik dabar supratau, jog buvau susidariusi 
neteisingą įspūdį apie jų santuoką. 

- Netrukus Glendos ir Čarlio namai bus baigti, - pasakė ledi 
Erista. - Mūsų vaikams nepasisekė rasti tinkamų sutuoktinių. 
Hario Džeinė nuobodi, Čarlis skystablauzdis, o Greisės Nikolas 
vargšas kaip bažnyčios pelė. 

— Bet jis padarė ją laimingą, o tai svarbiausia. 

Ledi Erista atsistojo. 

— Taip, Nikolas man kelia mažiausiai rūpesčių. Būtų buvę daug 
blogiau, jei Greisė būtų likusi su tuo pasipūtėliu de Vileriu. - Se- 
nelė nusipurtė. - Visi Vileriai siaubingai arogantiški. Tikiuosi, 
Liusė atsikvošės. 

- O aš manau, kad Paulius truputį kitokio kirpimo, - šyptelėjo 


senelis. - Jis malonus berniukas. 

— Na, obuolys nuo obels netoli rieda. Ar eini gulti? 

— Norėjau dar truputį paskaityti... 

Taip, ir jei pavyks, truputį paplepėti su vaikaite iš ateities. 
Mano viešnagė ėjo į pabaigą. Laikrodžio nemačiau, bet girdėjau 
tiksint. Ir vėl pajutau tą neišvengiamą silpnumą. 

- „Ana Karenina“? Tokia liūdna knyga, ar ne, mielasis? — 
grakščia ranka senelė atvertė knygą. 

Tikriausiai Lukas, kaip ir aš, sulaikė kvapą. 

— Negi įmanoma suvokti kito žmogaus jausmus? Ak, gal ir 
man reikėtų ją dar sykį perskaityti. Bet tik su akiniais. 

— Pirmiausia skaitysiu aš, - ryžtingai pareiškė Lukas. 

— Bet ne šią naktį. - Erista padėjo knygą ant stalo ir palinko 
prie Luko. Atrodė, jie apsikabino. 

— Netrukus ateisiu, saldainiuk, - tarė Lukas. 

Geriau jis būtų šito nedaręs, išgirdusi „saldainiuk“ (Ei, juk jis 
kalba su ledi Erista!) taip krūptelėjau, kad galva stipriai trinkte- 
lėjau į stalą. 

— Kas čia buvo? - griežtai paklausė senelė. 

- Ką turi omenyje? - pamačiau, kaip Luko ranka pačiupo 
knygą. 

— Tas garsas! 

- Aš nieko negirdėjau! - tarė Lukas, bet negalėjo sutrukdyti 
žmonai atsigręžti. Aiškiai įsivaizdavau nepatikliai žybtelint jos 
akis. 

Ką dabar daryti? 

Lukas krenkštelėjo ir stipriai paspyrė knygą. Ji nuslydo parke- 
tu ir liko gulėti per metrą nuo manęs. Kai ledi Erista žengė artyn, 


mano skrandis susitraukė. 

- Juk tai... - sumurmėjo ji. 

— Dabar arba niekada. - Pamaniau, kad šie Luko žodžiai skirti 
man. Skubiai kyštelėjau ranką iš po stalo, čiupau knygą ir pri- 
spaudžiau prie krūtinės. Senelė iš nuostabos šūktelėjo. Bet ne- 
spėjus jai pasilenkti ir dirstelėti po stalu, jos šlepetės dingo man 
iš akių. 

Grįžau į 2011 metus, širdis daužėsi kaip pašėlusi. Ropščiausi 
iš po rašomojo stalo dėkodama Dievui, kad nuo 1993 metų tas 
baldas nė per centimetrą nebuvo pajudintas iš vietos. Vargšė ledi 
Erista, pamačiusi, kaip stalas įgyja rankas ir praryja knygą, ti- 
kriausiai bus priversta išlenkti dar vieną taurę viskio. 

O aš troškau tik nusigauti į lovą. Trečiame aukšte sutikusi 
Šarlotę, nė kiek neišsigandau. Matyt, širdis nusprendė, kad šiam 
vakarui baimių gana. 

- Girdėjau, labai sergi ir turi gulėti lovoje. - Ji nukreipė ryškų 
žibintuvėlio spindulį man į veidą. Tada prisiminiau palikusi Niko 
žibintuvėlį 1993 metuose. Veikiausiai sieninėje spintoje. 

— Taip ir yra. Tu mane ir užkrėtei, - atšoviau. - Regis, nuo šios 
ligos apima nemiga. Pasiėmiau iš bibliotekos knygą. O ką tu čia 
veiki? Treniruojiesi? 

— Kodėl gi ne? - Šarlotė priėjo arčiau ir pašvietė į knygą. 

- „Ana Karenina '? Ar tau ne per sunki? 

— Manai? Tada teks apsikeisti. Aš duosiu tau „Aną Kareniną, 
o tu man - „Vampyrų kalvos šešėlius". 

Šarlotė neteko žado. Paskui vėl pašvietė į mane. 

— Gvene, parodyk, ką slepi toje skrynioje, ir aš galbūt tau pa- 
dėsiu išvengti nemalonumų... - Oho, ji moka kalbėti visiškai ki- 


tokiu balsu, - švelniu ir pataikaujančiu, net su rūpesčio gaidele. 

Įsitempusi prasispraudžiau pro pusseserę. 

— Nė nesvajok, Šarlote! Ir laikykis atokiau nuo mano kambario. 

— Vadinasi, tu daug kvailesnė, nei maniau, - prabilo ji kaip 
įpratusi. 

Nors tikėjausi, kad Šarlotė mėgins mane sulaikyti ir sulaužys 
bent vieną koją, ji mane praleido. Tik dar kurį laiką sekė žibintu- 


vėlio spinduliu. 

Laiko nesustabdysi, bet dėl meilės 


retkarčiais jis gali stabtelėti. 


Perlė S. Bak 

Maždaug dešimtą valandą iš gilaus miego pažadino beldimas į 
duris. Šį rytą buvau žadinama jau trečią kartą. Septintą valandą 
užsuko mama sužinoti, kaip jaučiuosi. (Jau nekarščiuoji, tai rodo, 
kad tavo stiprus organizmas. Rytoj galėsi žygiuoti į mokyklą!) 
Antrą sykį buvau pažadinta po keturiasdešimt penkių minučių - 
pakeliui į mokyklą užsuko Leslė, nes naktį buvau nusiuntusi jai 
žinutę. 

Stebėjausi, kaip Žinutė išėjo rišli, nes rašant mano pirštai vir- 
pėjo iš baimės. Vienintelis kelias į užrakintą kambarį ėjo lango 
atbraila, maždaug keturiolikos metrų aukštyje nuo žemės, apa- 
čioje - šaligatvis. Ksemerijus pasiūlė iš Niko kambario kartis ant 
tos atbrailos, prisispausti pilvu prie sienos ir iš lėto slinkti prie 
savo lango. Jis pats niekuo negalėjo padėti, tik visa gerkle plyšojo: 
„Tik nežiūrėk žemyn! O varge, kaip aukštai!“ 

Mudvi su Lesle turėjom vos kelias minutes, paskui ji nuskubė- 
jo į mokyklą, o aš vėl kietai užmigau. Kol išgirdau garsiai šnekant, 
o tarpduryje išdygo raudonplaukė galva. 

— Labas rytas, - atšiauriai pasisveikino ponas Marlėjus. 

Ksemerijus, snaudęs lovos kojūgalyje, pašoko. 

- Ką čia veikia tas raudonas gaidys? 

Užsitraukiau antklodę iki pat smakro. 

— Ar degam? - kandžiai paklausiau Marlėjaus. Mama minėjo, 
kad elapsavimui manęs užvažiuos paimti tik po pietų. O dabar 
esu verčiama iš lovos, siaubas! 

— Jaunuoli, jūs tikras akiplėša! - suspigo jam už nugaros 
teta Madė. Ji stumtelėjo poną Marlėjų ir prasispraudė į kamba- 
rį. - Matyt, esat prastai išauklėtas, antraip nesibrautumėt į jaunos 
merginos miegamąjį. 

- Sutinku, ir aš dar nepasirengęs bendrauti, - pridūrė Kseme- 
rijus laižydamasis priekinę leteną. 

— Aš... aš, - mekeno iškaitęs ponas Marlėjus. 

— Taip iš tikrųjų nedera! 

— Palūkėk, teta Made! - tarpduryje pasirodė Šarlotė aptemp- 
tais džinsais ir žaliu kaip nuodai megztiniu, jis dar labiau išryški- 
no jos ugninius plaukus. - Ponas Marlėjus ir ponas Bruveris turi 
šį tą paimti. 

Ponas Bruveris, matyt, buvo jaunuolis juoda eilute, tik dabar 
įžengęs į kambarį. Įėjus ketvirtam Žmogui mano kambarys ėmė 
panėšėti į Viktorijos stotį per piką, nors plotu toli gražu jai ne- 
prilygsta. 

Stumdydamasi alkūnėmis į priekį išsiveržė Šarlotė. 

— Kur skrynia? - paklausė ji. 

— Skundų maišelis, skundų maišelis! - užtraukė Ksemerijus. 

— Kokia skrynia? - nejudėdama gulėjau po antklode. Nenorė- 
jau keltis, nes vis dar vilkėjau purviną pižamą ir neketinau tokia 
pasirodyti Marlėjui. Pakaks, kad mato mane sutaršytais plaukais. 

- Gerai žinai, ką turiu galvoje! - Šarlotė pasilenkė virš ma- 
nęs. - Sakyk, kur ji? 


Tetos Madės garbanėlės iš pasipiktinimo net pasišiaušė. 

- Niekas nepalies skrynios, - netikėtai valdingai pareiškė ji. 

Bet jos rūstus balsas buvo tik cypčiojimas, palyginti su įsa- 
kmiu ledi Eristos tonu: 

— Madlina! Juk liepiau tau likti apačioje. - Dabar į kambarį 
įžengė mano senelė, tiesi kaip žvakė, aukštai pakeltu smakru. - 
Nekišk nosies ne į savo reikalus. 

Tuo metu Šarlotė nusiyrė iki sieninės spintos, atidarė duris ir 
parodė skrynią. 

- Štai kur ji! 

— Ne mano reikalas? Tai mano skrynia! - šūktelėjo teta 
Madė, šį sykį jos balse išgirdau neviltį. - Aš ją tik paskolinau 
Gvendolinai! 

— Nesąmonė, - atšovė ledi Erista. - Tai Luko skrynia. O aš 
visus tuos metus spėliojau, kur ji dingo. - Senelė pervėrė mane 
lediniu žvilgsniu. - Panele, jei Šarlotė teisi, tu pasigailėsi. 

Dar aukščiau timptelėjau antklodę svarstydama, ar neapsiklo- 
jus ir galvos. 

— Užrakinta, - pranešė Šarlotė, palinkusi prie dėžės. 

Ledi Erista atkišo ranką. 

— Gvendolina, duok raktą. 

— Neturiu, - dusliai saumurmėjau, nes buvau užsiklojusi iki 
nosies. - Ir iš viso nesuprantu... 

— Nebūk tokia užsispyrėlė! - nutraukė mane ledi Erista. 

Neturėjau kitos išeities, nes raktą neseniai užkabinau Leslei 
ant kaklo. 

Šarlotė ėmė raustis mano rašomojo stalo stalčiuje, ir teta Madė 
šėrė jai per pirštus. 


— Kaip tau ne gėda! 

Ponas Marlėjus krenkštelėjo. 

- Atleiskit, ledi Montrouz, bet mes Templyje atrasim, kaip at- 
rakinti spyną be rakto... 

— Atrasim... - Ksemerijus pamėgdžiojo jo mįslingai skambantį 
balsą. - Tarsi laužtuvas būtų magiškas įrankis. Kvailas pasipūtėlis! 

— Gerai jau, neškitės tą skrynią, - leido ledi Erista ir atsigręžė į 
duris. - Pone Bernardai, - šūktelėjo, - palydėkit ponus žemyn. 

- Tarsi tiems sergėtojams negana antikvarinių daiktų, - pikti- 
nosi Ksemerijus. - Tai godūs žmogėnai. 

— Aš dar sykį kategoriškai prieštarauju! - sušuko teta Madė, 
kai ponas Marlėjus su pagalbininku nė neatsisveikinę išnešė 
skrynią iš kambario. - Tai... ramybės drumstimas. Kai Greisė su- 
žinos, kad taip be niekur nieko buvo įsibrauta į jos butą, siaubin- 
gai įsius. 

— Tai vis dar mano namai, - šaltai atkirto ledi Erista rengda- 
masi išeiti. - Ir čia galioja mano taisyklės. Kad Gvendolina nesu- 
vokia savo pareigų ir elgiasi kaip nedera Montrouzams, pateisin- 
tina jos jaunyste, bet tu, Madlina, turėtum žinoti, kam tavo brolis 
skyrė visą gyvenimą! Iš tavęs tikėjausi didesnio supratimo apie 
šeimos garbę. Esu itin nusivylusi. Jumis abiem. 

- Aš irgi nusivylusi. - Teta Madė įsisprendė rankomis į šonus 
ir piktu žvilgsniu palydėjo išeinančią ledi Eristą. - Jumis abiem. 
Juk mes - šeima! - Ledi Erista nebegirdėjo tetos žodžių, todėl ji 
atsisuko į Šarlotę. - Zuikeli! Kaip tu galėjai? 

Šarlotė nuraudo kaip vyšnia. Akimirką ji tapo neapsakomai 
panaši į Marlėjų, ir aš karštligiškai svarsčiau, kurgi mano mobi- 
lusis. Tokią jos nuotrauką su malonumu palikčiau ateinančioms 


kartoms. Arba kaip šantažo priemonę. 

— Nemanau, kad Gvendolina tyčia kenkia, - tarė Šarlotė ir 
jos balsas virptelėjo. - Tiesiog ji nuolat siekia pirmauti. Ir... ir 
ji visiškai negerbia mistikos, su kuria yra nepelnytai susijusi, - 
pašnairavusi į mane nuodingu žvilgsniu, pusseserė atgavo savi- 
tvardą. - Tu pati prisivirei košės! Juk siūliausi tau padėti! Bet ne! 
Tau visuomet reikia laužyti taisykles. - Vėl tapusi savimi Šarlotė 
atmetė plaukus ir išdūmė iš kambario. 

- Dieve mano)! - suvaitojo teta Madė ir atsisėdo ant mano lo- 
vos krašto. 

Ksemerijus vos spėjo pasitraukti į šalį. 

— Ką dabar darysim? Vos atidarę skrynią, jie tave išsives ir ims 
kvosti. - Iš sijono kišenės ji išsitraukė citrininių ledinukų dėžutę 
ir įsikišo į burną vieną saldainį. - O aš šito neištversiu. 

— Nusiraminkit, teta Made! - pirštais persibraukiau plaukus ir 
nusišypsojau. - Esu tikra, kad skrynioje jie ras mokyklinį atlasą ir 
Džeinės Osten raštus, kuriuos tu padovanojai man per Kalėdas. 

— Ak, - teta Madė pasitrynė nosį ir lengviau atsiduso. - Aš, 
žinoma, šito ir tikėjausi, - tarė ji įnirtingai čiulpdama saldainį. - 
Bet kur...? 

- Tikiuosi, saugioje vietoje, - sunkiai atsidususi nuleidau ko- 
jas ant grindų. - Bet jei jie grįš ir norės padaryti namie kratą, man 
verčiau išsimaudyti po dušu. Beje, širdingai dėkoju už tavo vaka- 
rykštį patarimą! Sakei, jog kambarys bus tuščias. O aš patekau į 
tetos Glendos ir buvusio dėdės Čarlio miegamąjį! 

— Oi! - aiktelėjo teta Madė ir iš baimės prarijo čiulpinuką. 

Tą rytą nebemačiau nei Šarlotės, nei senelės. Kelis sykius apa- 
čioje skambėjo telefonas, o vieną kartą paskambino mama, tei- 


ravosi, kaip jaučiuosi. 

Vėliau į svečius atėjo tetos Madės draugė ponia Peplplam, gir- 
dėjau jas kikenant kaip mažas mergaites. O šiaip buvo tylu. Prieš 
kelionę į Templį mudu su Ksemerijum nagrinėjom „Aną Kareni- 
ną“. Tą dalį, kurią parašė ne Tolstojus. Nuo 400 iki 600 puslapio 
buvo išspausdintos ištraukos iš sergėtojų kronikų ir metraščių. 
Pabaigoje Lukas parašė: „Tai, anūkėle, tik įdomiausios dalys.“ 
Atvirai sakant, aš ten neradau nieko įdomaus. Jau nuo pirmo pa- 
ties grafo de Sen Žermeno vadinamųjų „Laiko ypatumų princi- 
pų sakinio man susisuko galva. Nors dabartyje praeities įvykiai 
jau yra įvykę, reikėtų būti ypač atsargiems, kad praeityje nebūtų 
pažeista dabartis. 

— Ar supranti tai? - paklausiau Ksemerijaus. - Viena vertus, 
viskas jau įvykę ir vyks kaip ir turi vykti, kita vertus, nieko neva- 
lia užkrėsti gripo virusu? Argi ne tai jis turi omenyje? 

Ksemerijus tik papurtė galvą. 

— Gal tiesiog praleistume? 

Tačiau ir kitas skyrius, kuriame buvo pateiktas kažkokio dak- 
taro M. Džordano (tikriausiai čia ne sutapimas, ar ne?) darbas 
„Grafas de Sen Žermenas - keliautojas laiku ir aiškiaregys - ty- 
rimas, atliktas remiantis inkvizicijos protokolais ir laiškais“, iš- 
leistas 1992 metais istorijos mokslo žurnale, buvo pradedamas 
aštuonių eilučių sakiniu. 

Regis, Ksemerijus man pritarė. 

- Nuobodu! - šūktelėjo jis, ir aš sa malonumu verčiau puslapį 
po puslapio iki tos vietos, kol aptikau eiliuotus tekstus. Kelis jau 
mokėjau, bet kai kuriuos skaičiau pirmą sykį. Jie buvo painūs, 
pilni simbolių ir galėjo būti įvairiai aiškinami, kaip ir tetos Ma- 
dės vizijos. Dažnai kartojosi žodžiai kraujas ir amžinybė kartu su 


liepsna ir kančia. 

- Čia, žinoma, ne Gėtė, - kritiškai įvertino Ksemerijus. - At- 
rodo, tarsi šias painias eiles būtų sudėję krūvon keli girtuokliai. 
Nagi, pamąstykim, koks žodis rimuojasi su žodžių junginiu ža- 
deito lapė? Snapė? Kanapė? Matė? Ne, geriau pasirinkim „abatė“, 
nors skamba prasčiokiškai, bet daug paslaptingiau. 

Nusikvatojau. Eilės buvo iš tikrųjų prastos. Bet aš žinojau, kad 
Leslė su džiaugsmu imsis jas nagrinėti, ji mėgsta pasukti smege- 
nis. Draugė tvirtai įsitikinusi, kad „Ana Karenina“ padės pasistū- 
mėti pirmyn. 

— Tai naujos eros pradžia, - paaiškino ji šiandien ryte kilno- 
dama knygą. - Kas turi Žinių, tas turi valdžią. - Ji sutrikusi pa- 
Nesvarbu. Pagaliau turim kuo remtis. 

Galbūt ji ir teisi. Bet šiek tiek vėliau, sėdėdama ant žalios 
sofos 1953 metais, aš nesijaučiau nei galinga, nei protinga, tik 
siaubingai vieniša. Kaip norėjau, kad šalia būtų Leslė. Arba nors 
Ksemerijus. 

Be tikslo sklaidydama knygą užtikau vietą, apie kurią buvo 
užsiminęs ponas Marlėjus. 1782 metais iš tikrųjų buvo užrašyta 
štai kas: „...prieš išvykdamas grafas primygtinai rekomendavo ir 
ateityje laikyti moteriškos linijos keliautojus laiku, ypač pasku- 
tiniąją - Rubinę, kuo toliau nuo mistikos jėgų ir niekada nenu- 
vertinti griaunamosios moteriško smalsumo galios“. Štai kaip. 
Pasidingojo, kad girdžiu grafo balsą: „Griaunamoji moteriško 
smalsumo galia.“ 

Bet pasiruošti puotai, kuri, deja, buvo tik atidėta, knyga man 
nepadėjo, o nuo sergėtojų rašliavos dar mažiau troškau pasima- 


tyti su grafu. 

Nenorom ėmiau studijuoti auksines taisykles. Jose buvo daug 
kalbama apie garbę ir sąžinę, perspėjama, praeityje šiukštu ne- 
daryti nieko, kas galėtų pakeisti ateitį. Ketvirtajai taisyklei aš 
nusižengdavau per kiekvieną kelionę laiku: draudžiama pernešti 
daiktus iš vieno laiko į kitą. Ir penktajai - nedaryti įtakos pra- 
eities žmonių likimui. Padėjau knygą ant kelių ir susimąsčiusi 
kramčiau apatinę lūpą. Galbūt Šarlotė teisi - esu nesuvaldoma 
taisyklių laužytoja, darau tai grynai iš užsispyrimo. Tikriausiai 
sergėtojai šiuo metu verčia mano kambarį. O gal visus namus? Su 
šunimis ir metalo ieškikliais? Vargu ar mūsų klaidinantis manev- 
ras bus išsklaidęs Šarlotės įtarimus. 

Nors ponas Marlėjus, atvažiavęs manęs paimti, atrodė suglu- 
męs. Regis, jam gėda pakelti į mane akis, nors vyrukas ir stengėsi 
apsimesti, tarsi nieko nebūtų nutikę. 

— Jam tikriausiai gėda, - spėliojo Ksemerijus. - Būtų buvę 
smagu pamatyti jo kvailą veidą atidarant skrynią. Turbūt iš siau- 
bo jam iš rankų iškrito laužtuvas ir trinktelėjo per koją. 

Taip, atidarius skrynią su knygomis, ponas Marlėjus turėjo su- 
degti iš gėdos. Kaip ir Šarlotė. Bet ji lengvai nepasiduos. 

Einant nuo automobilio iki būstinės ponas Marlėjus pridengė 
mane savo juodu skėčiu ir pamėgino užmegzti nereikšmingą po- 
kalbį, matyt, stengdamasis užglaistyti kaltę. 

- Šiandien gana vėsu, tiesa? - guviai paklausė jis. 

Į kvailą klausimą kaipmat atšoviau: 

- Kada grąžinsit skrynią? 

Marlėjus išraudo kaip burokas. 

— Tai gal grąžinsit bent jau knygas, ar dar tyrinėsit pirštų at- 


spaudus? 

Šiandien man buvo visiškai jo negaila. 

— Mes... deja... tikriausiai... klaidingai, - mikčiojo ponas Mar- 
lėjus, o mudu su Ksemerijumi vienu balsu paklausėm: 

— Ką? 

Kai fojė susidūrėm su ponu Vitmenu - jis atrodė kaip kino 
žvaigždė, žengianti raudonu kilimu, ponas Marlėjus, regis, len- 
gviau atsiduso. Matyt, mokytojas buvo ką tik atėjęs, nes itin ele- 
gantiškai nusirengė paltą ir nusipurtė nuo tankių plaukų lietaus 
lašelius. Paskui plačiai išsišiepė parodydamas tobulus baltus dan- 
tis. Stigo tik fotoaparatų blyksčių. Sintija dėta, būčiau alpusi iš 
pasigėrėjimo, bet aš buvau atspari jo puikiai išvaizdai ir dirbti- 
niam žavesiui. Ksemerijus ponui Vitmenui už nugaros siaubingai 
vaipėsi ir rodė ausis. 

— Gvendolina, girdėjau, jautiesi geriau? - paklausė ponas 
Vitmenas. 

Iš kur jis sužinojo? 

— Truputį, - o kad nukreipčiau dėmesį nuo tariamos ligos ir 
smagios savo nuotaikos, prašnekau kita tema: - Ką tik klausinė- 
jau pono Marlėjaus apie savo skrynią. Gal pasakytumėt, kada ją 
atgausiu ir kodėl ji buvo paimta? 

— Teisingai! Puolimas yra geriausia gynyba, - kurstė mane 
Ksemerijus. - Kaip matau, tu čia ir viena susidorosi, o aš skrendu 
namo skait... na, pasižvalgyti, susitiksim vėliau! 

- Aš... mes... klaidingą informaciją... - įkišo savo trigrašį po- 
nas Marlėjus. 

Ponas Vitmenas piktai pliaukštelėjo liežuviu. Šalia jo Marlėjus 
atrodė tikras menkysta. 

— Marlėjau, galit eiti pietų. 

- Klausau, pone. Einu pietauti, pone, - vos ne trilinkas atsakė 
Marlėjus. 

— Tavo pusseserė įtarė tave pasisavinus svetimą daiktą, - tarė 
ponas Vitmenas, kai Marlėjus dingo iš akių, ir pervėrė mane 
žvilgsniu. Dėl rudų akių Leslė praminė jį Voveriuku, bet dabar, 
net ir turėdama geriausių norų, jo akyse nebūčiau išvydusi nei 
šilumos, nei meilumo, įprastų rudakiams. Nuo jo žvilgsnio mano 
pasipriešinimo dvasia subliūško. Staiga dingtelėjo, kad Marlėjus 
verčiau jau nebūtų išėjęs. Su juo daug maloniau nei su ponu Vit- 
menu. Šiam buvo sunku meluoti, galbūt todėl, kad jis patyręs 
mokytojas. Bet aš stengiausi laikytis. 

— Šarlotė jaučiasi nustumta į šalį, - sumurmėjau nudelbusi 
akis. - Dabar jai nelengva, todėl, matyt, prisigalvoja visko, kad 
pelnytų daugiau dėmesio. 

— Taip, kiti irgi taip mano, - susimąstęs tarė ponas Vitme- 
nas. — Bet aš laikau Šarlotę tvirto būdo žmogumi, kuriai šito ne- 
reikia. - Mokytojas pasilenkė prie manęs, ir aš užuodžiau jo los- 
jono kvapą. - Bet jei jos įtarimas pasitvirtintų... ar bent suvoki, 
kaip skaudžiai nukentėtum? 

Buvom tik dviese. Suėmiau save į nagą, kad išdrįsčiau pakelti 
akis. 

— Apie ką čia kalbat? - iš lėto tariau. 

Ponas Vitmenas kilstelėjo antakį ir netikėtai nusišypsojo. 

- Žinai, Gvendolina, galbūt aš tave per menkai vertinau. Bet 
nepervertink savęs. 

Mudu žvelgėm vienas kitam į akis, ir pamažu mane apėmė 
nuovargis. Kokia nauda iš viso šito vaidinimo? Gal reikėtų ati- 


duoti chronografą sergėtojams ir leisti įvykiams tekėti savo vaga? 

Giliai pasąmonėje išgirdau Leslę perspėjant: „Susiimk pagaliau.“ 
Bet kam visa tai? Vis tiek klaidžioju tamsoje. Ponas Vitmenas tei- 
sus, aš pervertinu save ir galiausiai viską sugadinsiu. Net nežinau, 
kam į visa tai įsivėliau. Kaip būtų gera nusimesti visą naštą ir leis- 
ti spręsti kitiems. 

— Na? - paklausė ponas Vitmenas švelniai, jo akys geraširdiš- 
kai suspindo. - Ką man pasakysi, Gvendolina? 

Gal ir būčiau tai padariusi, jei tą akimirką nebūtų pasirodęs 
ponas Džordžas. 

— Gvendolina, kur užtrukai? - Nuo šių žodžių atsitokėjau. 

Ponas Vitmenas piktai pliaukštelėjo liežuviu, bet pono Džor- 
džo akivaizdoje nebedrįso manęs kamantinėti. 

Dabar sėdžiu 1953 metais ant žalios sofos stengdamasi susi- 
tvardyti ir įgyti pasitikėjimo. 

- Žinojimas yra galia, - tariau ir vėl atsiverčiau knygą. Prie 
1782 ir 1912 metų kronikų ištraukų Lukas buvo parašęs: „Šie 
metai, miela anūkėle, tau reikšmingi. 1782 metų rugsėjį buvo su- 
naikintas vadinamasis Florentietiškasis aljansas, o tarp sergėtojų 
išaiškinti išdavikai. Nors kronikose užsimenama miglotai, rodos, 
judu su Gideonu esat įtraukti į šiuos įvykius.“ 

Pakėliau akis. Negi tai mano ieškoma užuomina apie puotą? 
Jei taip, tai ji mažai ką duoda. Ačiū, seneli, atsidusau. Tavo išva- 
da padės kaip ir perspėjimas: „Saugokis sumuštinių su pastramio 
dešra.“ Verčiau lapus toliau. 

- Tik neišsigąsk, - išgirdau balsą už nugaros. 

Šiuos žodžius galima priskirti prie dažniausiai išgirstamų pa- 
skutinę akimirką prieš mirtį. (Po „Jis neužtaisytas“ ir „Jis tik nori 


pažaisti.) Savaime suprantama, siaubingai išsigandau. 

- Čiagi aš. - Gideonas stovėjo už sofos, žvelgė į mane ir šypso- 
josi. Suvirpėjau, širdyje pynėsi prieštaringi jausmai, bet nė vienas 
nepaėmė viršaus. 

— Ponas Vitmenas pamanė, kad tau nepakenktų draugija, - 
tarė Gideonas. - O aš prisiminiau, kad čia skubiai reikia pakeisti 
lemputę. - Jis kaip cirko artistas sviedė lemputę į viršų, pagavo ir 
tuoj pat krito šalia manęs ant sofos. - Čia labai jauku. Kašmyro 
antklodė! Ir vynuogės. Matyt, tu patinki poniai Dženkins. 

Spoksodama į jo išblyškusį gražų veidą ir mėgindama susi- 
tvardyti, vis dėlto susiprotėjau užversti „Aną Kareniną. 

Gideonas įdėmiai žvelgė į mane, jo akys klaidžiojo mano kak- 
ta, smigo į akis ir sustojo prie lūpų. Norėjau nusigręžti, bet nega- 
lėjau atsižiūrėti, todėl spygsojau kaip triušis į gyvatę. 

— Gal bent ištartum „sveikas“. - Gideonas vėl įbedė akis. - Net 
jei ir pyksti ant manęs. 

Kai jis juokingai kilstelėjo lūpų kampučius, pagaliau atsi- 
tokėjau. 

— Ačiū, kad priminei. 

Nusibraukiau plaukus nuo kaktos, atsisėdau tiesiai ir vėl at- 
siverčiau knygą, tik šį sykį pačią pradžią. Pasiryžau jį ignoruoti. 
Tegul nemano, kad mūsų santykiai puikūs. 

Tačiau Gideonas neatlyžo. Jis pakėlė akis į lubas. 

- Kad pakeisčiau lemputę, reikia trumpam išjungti šviesą. 
Tada čia bus tamsoka. 

Tylėjau. 

— Gal turi žibintuvėlį? 

Nieko neatsakiau. 


— Kita vertus, lemputė šviečia puikiai. Gal taip ją ir palikim? 

Jaučiau skvarbų jo žvilgsnį, bet atkakliai spoksojau į knygą. 

- Ei, ar galiu suvalgyti kelias vynuoges? 

Dabar jau netekau kantrybės. 

— Valgyk, tik duok man ramybę! - sušnypščiau. - Ir laikyk 
liežuvį už dantų. Nenoriu su tavimi plepėti. 

Kol valgė vynuoges, Gideonas netarė nė žodžio. Aš perverčiau 
puslapį, nors neperskaičiau nė eilutės. 

— Girdėjau, šį rytą turėjai svečių, - jis ėmė žongliruoti dviem 
vynuogėm. - Šarlotė kai ką užsiminė apie paslaptingą skrynią. 

Aha. Štai iš kur pučia vėjai. Nuleidau knygą. 

— Negi nesupratai, pasakiau: „Laikyk liežuvį už dantų.“ 

Gideonas plačiai nusišypsojo. 

— Klausyk, bet čia juk ne plepalai. Tik norėčiau sužinoti, kaip 
Šarlotei šovė galvon mintis, kad turi šį tą, ką tau perdavė Liusė su 
Pauliumi. 

Jis čia persikėlė manęs ištardyti, aišku. Tikriausiai Folko ir 
visų kitų pavedimu. „Būk jai meilus, tada ji tau atskleis, ar turi 
tai, ir kur paslėpė.“ Laikyti moteris kvailėmis - paveldimas de 
Vilerių bruožas. 

Užsikėliau kojas ant sofos ir sukryžiavau. Tokia įsiutusi galė- 
jau lengviau žiūrėti jam į akis ir apatinė lūpa nevirpėjo. 

— Pats paklausk Šarlotės, iš kur jai prisisapnavo, - atšoviau šal- 
tu balsu. 

— Aš ir klausiau, - Gideonas irgi sukryžiavo kojas, tad mes sė- 
dėjom ant sofos vienas priešais kitą kaip du indėnai trobelėje. Tik 
nerūkėme taikos pypkės. - Ji sako, kad tu kažkaip gavai pavogtą 
chronografą ir kad tavo brolis, sesuo, tavo senelio sesuo ir net 


jūsų liokajus padėjo jį paslėpti. 

Papurčiau galvą. 

— Niekada nesitikėjau, kad Šarlotės tokia laki fantazija. Terei- 
kia seną skrynią pernešti koridoriumi, ir ji jau svaičioja. 

— Tai kas buvo toje skrynioje? - paklausė Gideonas ne itin 
susidomėjęs. Viešpatie, jis nė nesistengia apsimetinėti! 

— Nieko! Mes ją naudojam kaip pokerio stalą. - Man ši mintis 
pasirodė tokia gera, kad nesugebėjau sulaikyti šypsenos. 

- Arizona holdem? - pasiteiravo Gideonas. 

Cha cha cha! 

— Teksas holdem, - atkirtau. Negi jis mano, kad taip lengvai 
pagaus mane! Leslės tėvas išmokė mus žaisti pokerį, kai buvom 
dvylikametės. Jis manė, kad mergaitės būtinai turi mokėti lošti 
pokerį, bet taip ir nepasakė kodėl. Jis mums atskleidė visas gud- 
rybes ir padarė tikromis blefavimo meistrėmis. - Ir omahą, bet 
rečiau. Žinai, - aš it sąmokslininkė pasilenkiau prie Gideono, — 
namie žaisti iš pinigų draudžiama, senelė labai griežta. Tiesą sa- 
kant, ėmėm lošti iš grynųjų protestuodami prieš tokias taisykles. 
Teta Madė, ponas Bernardas, Nikas ir aš. Bet paskui įsitraukėm. 

Gideonas kilstelėjo antakį. Jis atrodė sužavėtas. Aš negalėjau 
ant jo pykti. 

— Galbūt ledi Erista teisi, ir žaidimas yra visų ydų pradžia, - 
kalbėjau toliau, dar labiau įsijautusi. - Iš pradžių lošėm iš citri- 
ninių čiulpinukų, bet pamažu statymai tapo didesni. Pastarąją 
savaitę mano brolis pralošė visus kišenpinigius. Jei tik ledi Erista 
žinotų! - Pasilenkiau dar arčiau prie Gideono ir pažvelgiau jam 
tiesiai į akis. - Tik nesakyk Šarlotei, ji tuoj pat paskųs. Verčiau 
tegul kuria istorijas apie pavogtą chronografą! - Patenkinta vėl 


atsitiesiau. 

Gideonas sužavėtas vėpsojo į mane, paskui ištiesė ranką ir pa- 
glostė plaukus. Aš tuoj pat pratrūkau: 

— Liaukis! - Jis iš tikrųjų mėgino panaudoti visas gudrybes! 
Tai netikša! - Ir ko tau čia iš viso reikia? Apsieisiu be draugi- 
jos! - Deja, mano žodžiai buvo ne pikti, greičiau gailūs. - Kodėl 
nevykdai slaptų užduočių ir nenuleidi žmonėms kraujo? 

- Turi omenyje vakarykštę operaciją „Pūstos kelnės“? - Gideo- 
nas suėmė pirštais mano plaukų sruogą ir ėmė žaisti. - Ji atlikta. 
Elenos Burglėj kraujas jau chronogratfe. - Jis liūdnai žvelgė į tuš- 
tumą. Pagaliau susitvardė. - Trūksta tik užsispyrėlės ledi Tilnėj, 
Liusės ir Pauliaus. Mes jau žinom, kokiame laike jie įsitaisė ir 
kokiomis pavardėmis pasivadinę gyveno, taigi ilgai netruksim. 
O ledi Tilnėj aš pasirūpinsiu ryt rytą. 

— O aš maniau, kad tu pastaruoju metu ėmei abejoti šios už- 
duoties tikslingumu. - Ištraukiau savo plaukų sruogą Gideonui 
iš pirštų. - Kas, jei Liusė ir Paulius teisūs, jei negalima uždaryti 
kraujo rato? Pats tvirtinai, jog taip gali būti. 

— Tiesa. Bet neketinu mulkinti sergėtojų. Savo dvejones išsa- 
kiau tau vienintelei. 

Ak, koks psichologiškai sumanus ėjimas. Tu esi vienintelė, 
kuria pasitikiu. Bet ir aš moku būti sumani, kai noriu. (Tik prisi- 
minkit istoriją apie pokerį!) 

- Liusė ir Paulius tvirtino, jog grafu negalima pasitikėti. Kad 
jo pikti kėslai. Ar irgi taip manai? 

Gideonas papurtė galvą, staiga surimtėjo, veide pastebėjau 
įtampą. 

- Ne, aš netikiu, kad jis blogas. Bet... - Gideonas delsė. - Gra- 


fas gali vieno žmogaus gerovę paaukoti visų gerovės labui. 

— Net savo paties? 

Gideonas neatsakė. Šį kartą jis apsivyniojo mano plaukų sruo- 
gą ant piršto. 

- Tarkim, tu galėtum sukurti nepaprastai veiksmingą vais- 
tą nuo vėžio, AIDS ir visų pasaulio ligų. Bet dėl to turėtum pa- 
smerkti mirčiai vieną žmogų. Ką darytum? 

Kažkas turi mirti? Gal dėl to Liusė su Pauliumi ir pavogė 
chronografą? Nes, jų nuomone, auka būtų pernelyg didelė, pri- 
siminiau mamos žodžius. Ir ta kaina - žmogaus gyvybė? Tuoj 
pat prisiminiau filmų scenas: apverstus kryžius, ant altorių au- 
kojamus žmones ir gobtuvais prisidengusius fanatikus, šnabž- 
dančius babiloniškus užkeikimus. Nors visa tai vargu ar sietina 
su sergėtojais. 

Gideonas laukė atsakymo. 

— Aukoti vieno žmogaus gyvybę, kad būtų išgelbėta daugy- 
bė? - sumurmėjau. - Pragmatiškai žiūrint ši kaina nėra per dide- 
lė. O ką darytum tu? 

Gideonas ilgai tyrinėjo mano veidą ir žaidė su plaukų sruoga. 

— O aš manau, - prabilo jis netikėtai, - kad ne visada tikslas 
pateisina priemones. 

— Vadinasi, tu nebevykdysi grafo įsakymų? - išsprūdo man 
nejučia. - Nebežaisi mano jausmais? Arba plaukais? 

Gideonas atitraukė ranką ir nustebęs pažvelgė į ją lyg į svetimą. 

- Aš ne... Grafas neliepė man žaisti tavo jausmais. 

— Ak neliepė? - Staiga siaubingai įsiutau. - Bet man jis pasakė, 
kad yra sužavėtas, kaip puikiai tu atlikai užduotį, nors turėjai ne- 
daug laiko manipuliuoti mano jausmais, nes dėl kvailo nesusipra- 


timo daug energijos iššvaistei ne tam objektui, suprask - Šarlotei. 

Gideonas sunkiai atsiduso ir delnu pasitrynė kaktą. 

— Mes su grafu iš tikrųjų kelis sykius kalbėjomės apie... na, vy- 
riškomis temomis. Jis mano - suprask, tas žmogus gyveno prieš 
du šimtus metų, todėl jam atleistina, - kad moterys kliaujasi vien 
jausmais, o vyrai vadovaujasi tik protu, ir kad man būtų patogiau, 
jei drauge laiku keliaujanti partnerė būtų mane įsimylėjusi. Taip, 
kilus abejonėms, galėčiau kontroliuoti jos elgesį. Aš maniau... 

— Tu... - pertraukiau jį piktai. - Tu galvojai, jog tada aš rūpin- 
siuos, kad viskas vyktų sklandžiai! 

Gideonas nuleido ilgas kojas, atsistojo ir ėmė žingsniuoti po 
kambarį. Kažkodėl atrodė sukrėstas. 

— Gvendolina, juk aš neverčiau tavęs, tiesa? Atvirkščiai, daž- 
nokai elgiausi su tavimi gana šiurkščiai. 

Tylėdama svilinau jį akimis. 

- Ir dabar už tai turiu būti tau dėkinga? 

- Žinoma, ne, - atsakė jis. - O gal vis dėlto turėtum. 

Gideonas pažvelgė į mane. 

— Kodėl mergaitėms patinka vaikinai, kurie su jomis blogai 
elgiasi? Mandagūs vaikinai joms neįdomūs. Kartais sunku jas 
gerbti. - Jis įniršęs blaškėsi po rūsį. - O spuoguoti ir atlėpausiai iš 
viso neturi teisės reikštis. 

— Koks tu ciniškas ir paviršutiniškas. - Apstulbau taip pakry- 
pus pokalbiui. 

Gideonas gūžtelėjo pečiais. 

— Kyla klausimas, kas iš mūsų tuščias. Ar tu leistumeisi bu- 
čiuojama pono Marlėjaus? 

Akimirką pasijutau išmušta iš vėžių. Juo labiau kad Gideono 


žodžiuose buvo teisybės grūdelis. Bet paskui papurčiau galvą. 

— Taip įspūdingai žerdamas argumentus šį tą pamiršai. Nors 
tavo veidas nespuoguotas - beje, sveikinu už sveiką nuovoką - 
nebūčiau leidusis bučiuojama, jei nebūtum man melavęs ir ap- 
simetinėjęs, kad šiek tiek simpatizuoji. - Akys savaime paplūdo 
ašaromis, bet aš virpančiu balsu kalbėjau toliau: - Ir aš nebūčiau... 
tavęs įsimylėjusi. - Jei ir būčiau, nebūčiau šito parodžiusi. 

Gideonas nusigręžė. Akimirką stovėjo sustingęs, paskui iš 
visų jėgų spyrė į sieną. 

— Po galais, Gvendolina, - iškošė pro sukąstus dantis. - O tu 
ar visuomet sakei man tiesą? Ištisai man melavai. 

Kol laužiau galvą, ką atsakyti - Gideonas iš tikrųjų meistriš- 
kai keitė pokalbio temas - užėjo baisus negerumas. Išsigandusi 
prispaudžiau prie krūtinės „Aną Kareniną . Susikrauti daiktų į 
pintinę nebespėjau. 

- Leidaisi bučiuojama, bet niekada manim nepasitikėjai, - tarė 
Gideonas. Sakinio pabaigos neišgirdau, nes atsidūriau dabartyje, 
teko labai susiimti, kad neapvemčiau ponui Marlėjui batų. 

Kai pagaliau susitvardžiau, Gideonas jau buvo grįžęs. Jis atsi- 
rėmė nugara į sieną. Pyktis buvo išgaravęs, maloniai šypsojosi. 

— Mielai sužaisčiau su jumis pokerį, - pasakė jis. - Puikiai 


moku blefuoti. - Ir neatsigręžęs išėjo iš rūsio. 

Iš dominikonų vienuolio tėvo Džan Petro Baribio 
inkvizicijos protokolų 
Padujos universiteto bibliotekos archyvas 
(iššifruota, išversta ir apdorota daktaro 


M. Džordano) 


1542 m. birželio 25 d. S. vienuolyne vis dar tiriu jaunosios 
Elizabetės, kuri, jos tėvo teigimu, nešioja demono kūdikį, atvejį. 
Pateikdamas kongregacijos vadovui ataskaitą nesusiturėjau ir 
išreiškiau savo spėliones, kad M., švelniai tariant, savo religinėse 
įžvalgose jaučiasi esąs Dievo pašauktas naikinti šio pasaulio 
blogį. Regis, jis mieliau apkaltins dukterį raganavimu, nei 
pripažins, kad ji nusidėjo. Beje, paminėjau jo puikius santykius 
su R. M., šio žmogaus įtaka šiam regionui didžiulė, todėl 
Elizabetės byla laikytina nebaigta. Liudytojų apklausa buvo 
grynas pasityčiojimas. Dvi jaunos Elizabetės bendramokslės 
patvirtina grafo parodymus apie vienuolyno sode pasirodantį 
demoną. Mažoji Sofija negalėjo įtikinamai paaiškinti, kodėl 
vidury nakties atsitiktinai pasislėpė sodo krūmuose ir pasakojo 
apie milžiną su ragais, degančiomis akimis ir arklio kanopomis, 
kuris Elizabetei kažkodėl pagriežė smuiku, o paskui su ja 
ištvirkavo. Kita liudytoja, artima Elizabetės draugė, jau iš 


tolo kėlė pasitikėjimą. Ji pasakojo apie prabangiais drabužiais 


vilkintį aukšto ūgio jaunuolį, sužavėjusį Elizabetę meiliais 
žodžiais. Jis pasirodęs tarsi iš niekur, o paskui ištirpo ore, nors 
ji pati šito nemačiusi. Man Elizabetė atskleidė, kad jaunuolis, 
taip vikriai įveikęs vienuolyno mūrus, neturėjo nei ragų, nei 
kanopų, jis kilęs iš kilmingos šeimos ir ji net žinanti jo pavardę. 
Apsidžiaugiau taip paprastai užbaigsiąs bylą, bet tada ji 
pridūrė, kad negalinti palaikyti su juo ryšio, nes vaikinas atvykęs 
iš ateities oru, tiksliau, iš 1723 metų. Tad nekyla jokių abejonių 
dėl žmonių, su kuriais čia susiduriame, dvasinės būsenos. 
Viliuosi, kongregacijos vadovas kuo skubiau išsiųs mane atgal 


į Florenciją, kur laukia rimtos bylos. 

Melyni ir sidabru žvilgantys rojaus paukščiai, žiedai ir lapai vi- 
josi brokato korsažu, rankovės ir sijonas buvo iš sunkaus tamsiai 
mėlyno šilko, sulig kiekvienu žingsniu šiugždančio it audringa 
jūra. Supratau, kad kiekviena mergina, vilkinti šią suknelę, atro- 
dytų kaip princesė, ir vis dėlto negalėjau atitraukti žvilgsnio nuo 
savo atvaizdo veidrodyje. 

- Tai... nuostabu! - pagarbiai sušnabždėjau. 

Ksemerijus tik sušnarpštė. Jis tupėjo ant brokato skiaučių šalia 
siuvimo mašinos ir rakinėjo nosį. 

— Ak, tos mergaitės! - prunkštelėjo. - Pirmiausia visokiais bū- 
dais stengiasi išsisukti nuo puotos, o vos tik užsitempia nudreng- 
tas drapanėles, iš susijaudinimo vos neapsišlapina. 

Nekreipiau dėmesio į chimerą ir atsisukau į šio stebuklo 
kūrėją. 

- Ponia Rosini, bet juk ir ana suknelė buvo tobula. 

- Žinau, - šyptelėjo ji. - Mes ją apsivilksim kitą sykį. 

- Ponia Rosini, jūs tikra menininkė! - nuoširdžiai pagyriau. 

- O kas gi prieštarauja? - Ji mirktelėjo. - Ir kaip menininkė 
matau viską truputį kitaip. Prie balto peruko ana suknelė man 
pasirodė blyškoka, tavo veido spalva reikalauja didesnio kon- 


trasto! 

— Ak taip, perukas! - atsidusau. - Jis viską sugadins. Gal galė- 
tumėt mane nufotografuoti? 

— Gerai, - ponia Rosini pasodino mane ant taburetės priešais 
kirpėjo stalą ir paėmė mano mobilųjį. 

Ksemerijus išskėtė sparnus, priplasnojo ir nusileido šalia por- 
celianinio stovo su peruku. 

- Jau girdėjai, kas veisiasi tokiuose perukuose? - Užvertęs galvą 
jis pažvelgė į baltą pudruotą bokštą. - Dažniausiai kirkšninės utė- 
lės, turbūt ir kandys. O gali būti ir dar blogiau. - Chimera teatrališ- 
kai pakėlė leteną. - Paminėsiu tik vieną gyvį - TARANTULĄ. 

Nesiginčijau, kad, pasak miesto legendų, tai buvo ne perukas, 
o sena skrybėlė, ir tyčia nusižiovavau. 

Ksemerijus įsisprendė letenomis į šonus. 

— Tai - tiesa, - sušnarpštė jis. - O tu turėtum saugotis ne 
tik vorų, bet ir tokio grafo, matau, apakinta kostiumo, visai jį 
pamiršai. 

Deja, jis buvo teisus. Bet šiandien, ką tik pasveikusi ir sergėto- 
jų pripažinta tinkama vykti į puotą, norėjau galvoti tik apie gera. 
Ir kurgi kitur maloniausia tai daryti, jei ne ponios Rosini ateljė? 

Griežtai pažvelgiau į Ksemerijų ir ėmiau apžiūrinėti kitus dra- 
bužius. Viena suknelė buvo gražesnė už kitą. 

- Gal kartais turit žalią suknelę? - svajingai paklausiau. Reikė- 
jo pagalvoti apie Sintijos vakarėlio kostiumus, kad netektų vilktis 
Leslės Marso žmogeliukų kostiumų. 

„Mums reikės tik žalių šiukšlių maišų, kelių pypkių šepetėlių, 
tuščių skardinių ir kelių polistireno rutulių, - aiškino ji. - Su se- 
gikliu ir karštais klijais mudvi akimirksniu tapsim tikrais marsie- 


čiais. Gyvais meno kūriniais, ir neišleidusios nė cento.“ 

- Žalios? O taip, - atsakė ponia Rosini, - kai visi dar manė, 
kad ta raudonplaukė džiūsna keliaus laiku, pasiuvau daug žalių 
atspalvių suknelių, labai derančių prie raudonų plaukų ir, žino- 
ma, prie žalių mažojo maištininko akių. 

— Ak, ak, - suvaitojo Ksemerijus grasindamas man letena, - 
pavojinga zona, brangioji! 

Jis buvo teisus. Mažasis netikėlis maištininkas nekėlė malonių 
prisiminimų. (Ir jei Gideonas į vakarėlį iš tikrųjų ateis su Šarlote, 
aš ten nesirodysiu apsitempusi šiukšlių maišu, kad ir ką Leslė sa- 
paliotų apie modernųjį meną.) 

Ponia Rosini sušukavo ir sutvirtino pakaušyje gumute mano 
ilgus plaukus. 

— Beje, šį vakarą jis irgi vilkės žalią kostiumą, tamsios jūros 
spalvos, aš tiek vargau, kol radau medžiagą, kuri nesipjautų su 
tavo suknele. Galiausiai viską dar patikrinau žvakių šviesoje. Pa- 
sakiška. Judu sykiu atrodysit kaip jūros karalius su karaliene. 

— Pasakiška, - sukarkė Ksemerijus. - Ir jei nepalydėsit galvų, 
susilauksit daugybės mažų jūros princų ir princesių. 

Atsidusau. Ar Ksemerijui nederėtų būti namie ir prižiūrėti 
Šarlotės? Bet jis panoro lydėti mane į Templį, ir jo elgesys graudi- 
no. Ksemerijus gerai žino, kad bijau tos puotos. 

Tuo tarpu ponia Rosini perskyrė mano plaukus į tris sruogas 
ir supynė kasą, ją susuko į kuodą ir sutvirtino smeigtukais. Pas- 
kui susimąsčiusi suraukė kaktą. 

— Sakai, žalios spalvos? Pamąstykim. Turiu žalio aksomo 
XVIII amžiaus raitelio kostiumą. O! Turiu itin vykusį 1922 m. 
vandens žalumo šilkinį kostiumėlį su derančia skrybėle, paltu 


ir rankine, labai prabangiai atrodo. Ir dar esu perdariusi kelias 

dizainerio Balenciagos septintojo dešimtmečio sukneles, kokias 
vilkėjo Greisė Keli*. Pati prabangiausia rožių lapų spalvos balinė 
suknelė, ji tau labai tiktų. 

Ponia Rosini atsargiai pakėlė didžiulį peruką. Baltą kaip snie- 
gas, apkaišytą mėlynais kaspinais ir brokato gėlėmis, kiek prime- 
nantį vestuvinį tortą. Jis net truputį kvepėjo vanile ir apelsinais. 
Ponia Rosini vikriai užtupdė tą tortą ant viršugalvyje susukto liz- 
do. Kai vėl pažvelgiau į veidrodį, vos atpažinau save. 

— Dabar aš šiek tiek panaši į Mariją Antuanetę ir kartu į savo 
senelę, - pasakiau. O dėl juodų antakių dar šiek tiek priminiau 
moteriškais drabužiais persirengusį plėšiką Hocenplocą. 

— Nesąmonė, - paprieštaravo ponia Rosini, pritvirtindama pe- 
ruką milžiniškomis smeigėmis - lyg mažais durklais, jų galuose 
spindintys mėlyni stikliukai kyšojo iš mano garbanų. - Gulbele, 
atsimink, svarbiausia - kontrastai. - Ji parodė atvertą kosmetikos 
dėžutę ant komodos. - Dar reikės tave padažyti. XVIII amžiuje 
buvo madingi tamsinti vokai. Būsi iš visų gražiausia! 

Nors ji šito negalėjo žinoti, juk nė sykio nėra ten buvusi. Nu- 
sišypsojau. 

— Jūs man tokia gera. Jūs visų geriausia! O už suknelę turėtu- 
mėt gauti „Oskarą. 


— Žinau, - kukliai atsakė ponia Rosini. 


— Įsidėmėk, zuikuti, kad lipdama į karietą ir išlipdama iš jos 


pirmiausia turi kišti galvą! - ponia Rosini palydėjo mane iki li- 


* Grace Kelly (1929-1982) - amerikiečių kino aktorė, ištekėjusi už Monako 
kunigaikščio. 

muzino ir padėjo atsisėsti. Panėšėjau į Mardžę Simpson, tik mano 
plaukų kupeta balta, o ne mėlyna. Laimė, automobilis buvo pa- 
kankamai aukštas. 

— Protu nesuvokiama, kiek daug vietos reikia tokiai lieknai 
mergytei, - nusijuokė ponas Džordžas, kai su visais sijonais tvar- 
kingai įsitaisiau ant sėdynės. 

- Tikrai. Vilkintiems tokias sukneles reikėtų suteikti nuosavą 
pašto indeksą. 

Ponia Rosini pasiuntė man oro bučinį. Ak, kokia ji nuostabi! 
Šalia jos net pamiršau, koks siaubingas iš tiesų mano gyvenimas. 

Automobiliui pajudėjus, pro sergėtojų būstinės duris kaip 
kulka iššovė Džordanas. Jo skusti antakiai styrojo vertikaliai 
aukštyn, po įdegio kremu veidas tikriausiai buvo išblyškęs kaip 
kreida. Jis žiopčiojo pūstomis lūpomis kaip išmesta ant kranto 
žuvis. Nesupratau, ką jis sakė poniai Rosini, bet spėju: Kvailas 
padaras. Visiškai neišmano istorijos ir nemoka šokti menueto. Esu 
tikras, ji mums užtrauks gėdą. Gėdą visai žmonijai. 

Ponia Rosini itin saldžiai nusišypsojo ir atsikirto taip, kad 
užčiaupė Džordanui žabtus. Gaila, netrukus jiedu dingo man iš 
akių, nes vairuotojas pasuko paupiu. 

Aš šypsodamasi atsilošiau, bet gera nuotaika netrukus iš- 
sisklaidė, vėl apėmė jaudulys ir baimė. Bijojau visko: nežinios, 
žmonių minios, žvilgsnių, klausimų, šokių, bet labiausiai, žino- 
ma, susitikimo su grafu. Tos baimės persekiojo mane šią naktį 
sapnuose, nors ir džiaugiausi, kad iš viso pavyko užmigti. Prieš 
pabusdama sapnavau tikrą košmarą - primynusi savo sijonus 
nusiritau milžiniškais laiptais tiesiai grafui de Sen Žermenui po 


kojų, jis nepaliesdamas manęs pakėlė ir čiupo už gerklės. Paskui 

Šarlotės balsu suspiegė: „Tu esi šeimos gėda!“ O ponas Marlėjus 
iškėlė Leslės kuprinę ir priekaištaudamas tarė: „Kortelėje tėra 
svaras ir dvidešimt centų.“ 

— Koks melas! Aš buvau įdėjusi pinigų! - pasakė Leslė šiandien 
rytą per geografiją kvatodama iš mano sapno. Nors sapnas siejosi 
su tikrove, mat Leslės kuprinę vakar po pamokų lipant į autobusą 
iš tikrųjų pavogė. Kažkoks jaunuolis nuplėšė nuo nugaros, pasak 
Leslės, jis skuto gatve kaip Dveinas Čembersas*. 

Pamažu mes susidarėm nuomonę apie sergėtojus. O iš Šarlo- 
tės - ji, be jokios abejonės, ėjo išvien su jais - nieko kito ir nesiti- 
kėjom. Ir vis dėlto jų metodai mums pasirodė tiesmukoki. Jei dar 
negana įrodymų, galiu pasakyti, kad greta Leslės moteris nešėsi 
Hermes rankinę. Koks norintis pasipelnyti vagis čiups nutrintą 
kuprinę, užuot nugvelbęs prabangią rankinę? 

Pasak Ksemerijaus, vos vakar išėjau iš namų, Šarlotė išgriozdė 
visą mano kambarį ieškodama chronografo. Kyštelėjo nosį net 
po pagalve - kokia originali mintis. Nuodugniai apžiūrinėdama 
sieninę spintą, pagaliau atrado atvipusią gipso kartono plokštę, 
pergalingai nusišypsojusi (pasak Ksemerijaus) nuropojo iki san- 
dėliuko ir nė kiek neišsigando vorų. Net nepabijojo įkišti rankos 
į krokodilo pilvą. 

Juk sakoma: ką gali atlikti tuoj, niekad nesakyk rytoj. Taip vis 
kartoja ledi Erista. Kai Šarlotė nusiminusi išsikeberiojo iš spin- 
tos, jai parūpo Leslės kuprinė. Dabar sergėtojams priklausė pilna 
mano draugės kortelė, segtuvėlis, vyšninis lūpų blizgis ir kelios 


knygos iš bibliotekos apie Gangos deltą, tik tiek. 


* Dwainas Chambersas - Jungtinės Karalystės sprinteris. 

Tokia nesėkmė priveikė net Šarlotę, į valgomąjį ji įžengė su 
pasipūtėlės kauke. Ledi Erista bent jau turėjo drąsos pripažinti 
klydusi. 

— Skrynia jau keliauja atgal, - šaltai pareiškė ji. - Matyt, Šar- 
lotės nervai truputį pertempti, jei net aš patikėjau jos klaidingais 
spėjimais. O dabar pamirškim šį reikalą ir keiskim temą. 

Ledi Eristos požiūriu, tai buvo atsiprašymas. Jai kalbant Šar- 
lotė sėdėjo nudūrusi akis į lėkštę, o mes nustebę susižvelgėme, 
paskui klusniai perėjom prie kitos temos - oro. 

Tik teta Glenda, kaklą jai buvo išmušusios raudonos dėmės, 
neketino taip lengvai nusileisti. 

- Turėtumėt būti dėkingi Šarlotei už pareigingumą ir pasta- 
bumą, o ne priekaištauti, - išsprūdo jai. - Pasaulis negailestingas. 
Esu įsitikinusi, kad... - bet mes niekada taip ir nesužinojom, kuo 
teta Glenda įsitikinusi, nes ledi Erista nutraukė ją lediniu balsu: 

- Glenda, jei nenori keisti temos, prašom išeiti iš valgomojo. 

Teta Glenda taip ir padarė sykiu su Šarlote, - ši pareiškė esanti 
nealkana. 

- Ar viskas gerai? - nusišypsojo sėdintis priešais (truputį 
skersai, nes mano sijonai užėmė beveik visą automobilį) ir lig šiol 
leidęs man skęsti mintyse ponas Džordžas. - Ar daktaras Vaitas 
davė tau vaistų nuo baimės? 

Papurčiau galvą. 

- Ne, - atsakiau. - Per daug bijau, kad XVIII amžiuje ims dve- 
jintis akyse. 

Galėjo būti dar blogiau, bet šito ponui Džordžui nepasakiau. 
Praėjusio sekmadienio vakarėlyje mėginau nusiraminti ledi 


Brompton punšu, ir jis paskatino mane nustebusiai publikai su- 

dainuoti ariją Memory iš miuziklo „Katės“ gerais dviem šimtais 
metų anksčiau, nei Endriu Loidas Vėberis jį parašė. Negana to, 
visų akivaizdoje ėmiau kalbėtis su dvasia. Esu tikra, blaivia galva 
taip nebūtų nutikę. 

Tikėjausi, man pavyks šnektelėti su daktaru Vaitu akis į akį ir 
Folkui de Vileriui ir kitiems sergėtojams, jų džiaugsmui, pareiškė, 
kad esu sveika. Kai atsisveikindama mėginau kaip sąmokslininkė 
mirktelėti, daktaras Vaitas suraukė kaktą ir paklausė, kas mano 
akiai. Prisiminusi tai, sunkiai atsidusau. 

— Nesirūpink, - ramino mane ponas Džordžas. - Puota ilgai 
netruks, būsi namie dar prieš vakarienę. 

— Bet ligi to galima privirti košės, net sukelti pasaulinę krizę. 
Ne taip nusišypsosi, ne taip nusilenksi, ne tą leptelėsi - ir bumbt! 
XVIII amžius skęsta liepsnose. 

Ponas Džordžas nusišypsojo. 

— Nekreipk dėmesio, Džordanas - baisus pavyduolis. Už tokią 
kelionę laiku jis galėtų nužudyti! 

Paglosčiau minkštą sijono šilką, perbraukiau pirštais siuvinių 
vingius. 

— Vis dėlto nesuprantu, kodėl ta puota tokia svarbi. Ką man 
ten veikti? 

— Turi omenyje, be šokių, pasilinksminimų ir galimybių savo 
akimis pamatyti garsiąją Devonšyro hercogienę? - išvydęs mano 
šypseną ponas Džordžas surimtėjo, išsitraukė nosinę ir pasitapš- 
nojo kaktą. - Ak, mano mergaite! Ši diena tokia reikšminga to- 
dėl, nes kaip tik puotoje išaiškės, kas iš sergėtojų yra išdavikas, 


teikiantis informaciją Florentietiškajam aljansui. Grafas tikisi, 

kad jūsų dalyvavimas turėtų išvilioti ne tik lordą Elesterį, bet ir 
išdaviką. 

Aha. Šiek tiek aiškiau nei „Anoje Kareninoje“. 

— Vadinasi, mes esam jaukas. - Suraukiau antakius. - Bet jūs 
jau seniai turėtumėt žinoti, ar planas pavyko? Ir kas dabar išdavi- 
kas? Juk visa tai įvyko prieš du šimtus metų. 

- Ir taip, ir ne, - atsakė ponas Džordžas. - Dėl tam tikrų prie- 
žasčių anų dienų įrašai kronikose gana migloti. Be to, trūksta vi- 
sos dalies. Nors kelis sykius užsiminta apie išdaviką, kuris tada 
neteko aukšto titulo, jo vardas neminimas. Po keturių savaičių 
viename šalutiniame sakinyje trumpai pasakoma, kad išdavikui 
niekas neišreiškė paskutinės pagarbos, nes jis jos nenusipelnė. 

Kūnu nubėgo šiurpuliukai. 

- Praėjus keturioms savaitėms po išmetimo iš ložės išdavikas 
mirė? O... kaip... praktiška. 

Ponas Džordžas manęs nebesiklausė. Jis beldė į vairuotojo 
langelį. 

- Bijau, vartai limuzinui bus per siauri. Važiuokit mokyklos 
kiemo pusėn. - Ponas Džordžas nusišypsojo. - Štai ir atvykom! 
Beje, atrodai nuostabiai, iškart norėjau tau tai pasakyti. Kaip išli- 
pusi iš paveikslo. 

Automobilis sustojo tiesiai priešais laiptus. 

- Tik daug daug gražesnė, - pridūrė ponas Džordžas. 

- Ačiū. 

Iš susijaudinimo pamiršau, ką buvo sakiusi ponia Rosini: „Įsi- 
dėmėk, zuikuti, pirmiausia turi kišti galvą!“ Ir lipdama iš auto- 
mobilio kaip paprastai padariau klaidą. Todėl susipainiojau sijo- 


nuose ir pasijutau tarsi bitė Maja voratinklyje. Man besiplūstant, 


189 


o ponui Džordžui tyliai kikenant, iš lauko mane pasitiko dvi ran- 
kos. Neliko nieko kita, tik leistis ištraukiamai iš automobilio ir 
pastatomai ant žemės. 

It nudegusi paleidau Gideono ir pono Vitmeno rankas. 

— Ak, dėkoju, - sumurmėjau, skubiai susiglosčiau suknelę ir 
pamėginau nusiraminti. Tada atidžiau pažvelgiau į Gideoną ir 
nusišypsojau. Tiesiog neištvėriau. Nors ponia Rosini ne veltui 
išgyrė jūros žalumo medžiagą, o puošnus surdutas nepriekaištin- 
gai gulė ant plačių Gideono pečių, nors batai su sagtimis išryški- 
no tobulą jo figūrą, baltas perukas viską gadino. 

— O aš maniau, kad vienintelė atrodysiu kaip kvailė, - nusi- 
juokiau. 

Gideonas linksmai žybtelėjo akimis. 

— Bet man vis dėlto pavyko įkalbėti Džordaną atsisakyti pu- 
dros ir dirbtinių apgamų. 

Ką gi, Gideonas ir taip išblyškęs. Trumpai užsižiūrėjau į jo 
smakro ir lūpų liniją, paskui susiėmiau ir pasistengiau nutaisyti 
kuo niūresnį veidą. 

— Mūsų jau laukia, verčiau paskubėkim, kol nesusirinko mi- 
nia, - ragino ponas Vitmenas ir pažvelgė į šaligatvį, kur sustojo 
ir smalsiai į mus įsistebeilijo dvi šunis vedžiojančios ponios. Jei 
sergėtojai nenori sukelti žmonių susidomėjimo, galbūt turi važi- 
nėti kuklesniais automobiliais. Ir neversti senoviniais kostiumais 
vilkinčių žmonių bastytis po miestą. Gideonas atkišo man ranką, 
bet tą pat akimirką pasigirdo duslus garsas. Ant automobilio sto- 
go nutūpė ir kaip plekšnė išsiplojo Ksemerijus. 

- Žmonės, - sunkiai šnopavo jis. - Ar negalėjot manęs pa- 


laukti? - Tikriausiai chimera pražiopsojo Templyje mano išvyki- 

mą dėl katės. - Turėjau visą kelią skristi! O juk norėjau su tavimi 
atsisveikinti. - Ksemerijus stryktelėjo man ant pečių, pajutau jo 
drėgną, šaltą apkabinimą. 

— Na, didžioji šventojo megztų kiaulyčių ordino magistre, - 
sumurkė jis. - Nepamiršk tam, kurio vardo neminim, - jis su 
panieka nužvelgė Gideoną, - šokdama menuetą gerai apmin- 
džioti kojas. Ir būk budri to grafo akivaizdoje, - chimera kalbė- 
jo tikrai susirūpinusi. Aš susigraudinau, bet Ksemerijus tuoj pat 
pridūrė: - Jei susimausi, turėsi apsieiti be manęs. Susirasiu kitą 
žmogų. - Jis įžūliai išsišiepė ir nesidairydamas nudūmė kaip nuo 
grandinės nutrūkęs šuo. 

— Gvendolina, ar užsisvajojai? - Gideonas padavė man ran- 
ką. - Norėjau pasakyti, panele Grei! Gal malonėtum eiti su ma- 
nim į 1782 metus? 

— Apsiramink, pradėsiu vaidinti tik kai atsidursim vietoje, - 
tyliai tariau, kad negirdėtų paskui einantys Džordžas ir Vitme- 
nas. - O iki to laiko norėčiau kuo mažiau prie tavęs glaustytis, jei 
tu nieko prieš. Be to, žinau kelią, juk tai mano mokykla. 

Šią penktadienio popietę ji buvo tarsi išmirusi. Fojė sutikom 
direktorių Džilą, tempiantį golfo lazdų vežimėlį. Jis vilkėjo ne ei- 
lute, o sportiniais marškinėliais ir languotomis kelnėmis. 

— O, pono Vitmeno aktoriai mėgėjai, - nuoširdžiai pasisvei- 
kino direktorius visiems paspausdamas ranką. - Man, kaip di- 
deliam meno mylėtojui, labai malonu, kad repetuojat mūsų mo- 
kykloje, kol bus parengta jūsų repeticijų salė. Kokie įspūdingi 
kostiumai! - Priėjęs prie manęs direktorius sustojo. - Nagi! O šį 
veidelį pažįstu. Ar ne tu esi ta pikta mergaitė su varle? 


Stengiausi nesišypsoti. 

- Taip, pone direktoriau, - atsakiau. 

- Džiaugiuosi, kad radai puikų laisvalaikio užsiėmimą. Esu 
įsitikinęs, daugiau nekrėsi tokių pokštų. - Jis šypsodamasis ap- 
žvelgė visą būrelį. - Ką gi, linkiu geros repeticijos, sėkmės... 

Gerai nusiteikęs jis dar sykį mums pamojavo ir nubarškėjo su 
golfo vežimėliu pro duris. Pavydžiai žvelgiau jam pavymui. Mie- 
lai būčiau pasikeitusi vietomis, tik nė už ką nenorėčiau plikės ir 
languotų kelnių. 

— Pikta mergaitė su varle? - paklausė Gideonas leidžiantis 

Visą dėmesį buvau sutelkusi į sijonus, reikėjo juos kilstelėti, 
kad nepriminčiau. 

— Prieš kelerius metus mudvi su Lesle buvom priverstos vienai 
bendraklasei į sriubą įmesti pervažiuotą varlę. Direktorius Džilas 
šito nepamiršo. 

— Jūs buvot priverstos įmesti varlę bendraklasei į sriubą? 

- Taip, - perliejau Gideoną išdidžiu žvilgsniu. - Pedagoginiais 
sumetimais retkarčiais būtina padaryti tai, kas aplinkiniams at- 
rodo nepriimtina. 

Rūsyje, prie sienos su Edgaro Dega citata: „Paveikslas turi būti 
kuriamas su lygiai tokiu pat užsidegimu, su kokiu nusikaltėlis 
įvykdo nusikaltimą“, aplink chronografą buvo susispietę Folkas 
de Vileris, ponas Marlėjus ir daktaras Vaitas. Jis buvo išdėliojęs 
ant vieno stalo medicininius įrankius ir tvarsliavą. Džiaugiausi, 
kad Džordanas liko Templyje, tikriausiai jis vis dar stovi ant laip- 
tų prie laukujų durų ir grąžo rankas. 

Ponas Džordžas mirktelėjo man. 

- Aš kai ką sugalvojau, - šnipštelėjo jis. - Jei nežinosi, ką da- 


ryti, tiesiog imk ir apalpk, tais laikais moterys dažnai alpdavo tai 

nuo per smarkiai suveržtų korsažų, tai dėl tvankaus oro, tai dėl 
kitų sumetimų, niekas negali tiksliai to pasakyti. 

- Pasistengsiu nepamiršti, - atsakiau ir nusprendžiau tuoj pat 
išmėginti. Gaila, bet Gideonas perprato mano ketinimus, paėmė 
už rankos ir šyptelėjo. 

Tada Folkas de Vileris išėmė chronografą ir linktelėjo man 
galva, o aš atsidaviau likimui sumetusi trumpą maldelę, kad ledi 
Brompton būtų atskleidusi ypatingojo punšo paslaptį savo drau- 


gei garbingajai ledi Pimplbotem. 


Aš ne ką nutuokiau apie puotas. O apie istorines neturėjau žalio 
supratimo. Todėl nenuostabu, kad tikėjausi tetos Madės vizijų ir 
savo šios nakties sapnų mišinio. Sapnavau siautulingą puotą, kaip 
filmuose „Vėjo nublokšti“ ir „Marija Antuanetė“, maloniausia, 
kad buvau stulbinamai panaši į Kirsten Danst*. 

Bet kad įsitikinčiau, jog taip ir yra, turėjom ateiti iš rūsio. (Ir 
vėl! Tikiuosi, nuo ilgo karstymosi laiptais mano blauzdos nenu- 
kentės.) 

Nors buvau prastai nusiteikusi, turėjau pripažinti, kad šį sykį 
sergėtojai puikiai pasirengė. Folkas taip nustatė chronografą, kad 
mudu pasirodėm puotai jau įsisiūbavus. 

Daug lengviau atsidusau, kad nebūsim oficialiai pristaty- 
ti šeimininkams. Slapčia siaubingai bijojau ceremonimeistro, 
kuris trinkteli lazda į grindis ir garsiai paskelbia netikras mūsų 
pavardes. Būtų dar blogiau, jei paskelbtų tikras: „Ponios ir po- 


nai! - Bum bum. - Gideonas de Vileris ir Gvendolina Šepard, 
* Amerikiečių aktorė, atlikusi pagrindinį vaidmenį filme „Marija Antuanetė . 

aferistai iš XXI amžiaus. Prašau atkreipti dėmesį, kad korsažas ir 
krinolinas ne iš tikrų banginių ūsų, bet iš naujausios technologi- 
jos anglies pluošto! Beje, šie ponai pateko į namus pro rūsį! 

Buvo labai tamsu, tad teko įsikibti Gideonui į parankę, antraip 
būčiau pargriuvusi ir suplėšiusi suknelę. Tik ten, kur mano mo- 
kykloje koridorius suka į radijo mazgą, ant sienų buvo prikabinta 
deglų. Jie apšvietė kelią. Matyt, čia buvo maisto sandėliai - tokio- 
se šaltose patalpose jis turėjo puikiai laikytis. Vedama smalsumo 
kyštelėjau nosį į vieną patalpą ir apstulbusi sustojau. Dar niekada 
nebuvau mačiusi tokių kalnų maisto! Matyt, puota bus prašma- 
tni, nes stalai ir grindys buvo nuklotos daugybe padėklų, dube- 
nų ir didžiulių katilų su keisčiausiais valgiais. Daugelis buvo itin 
gražiai papuošti ir apipilti drebučiais. Pastebėjau gausybę mėsos 
patiekalų, jie mano nosiai kvepėjo pernelyg aštriai, dar galybę 
įvairiausių formų ir dydžių cukrinių gardėsių ir paauksuotą gul- 
bę - beveik kaip tikrą. 

- Pažvelk, jie atvėsina net stalo dekoracijas. 

Gideonas gūžtelėjo pečiais. 

- Tai ne stalo dekoracija! Čia tikra gulbė. Toks patiekalas, - 
šnipštelėjo jis man, bet staiga krūptelėjo, o aš, deja, suspigau. 

Iš už vieno maždaug devyniolikos aukštų torto su dviem (ne- 
gyvom) lakštingalom ant viršaus be garso išniro žmogus apnuo- 
ginta špaga. 

Tai buvo Rakočis, dešinioji grafo ranka, tokiu teatrališku pa- 
sirodymu jis būtų galėjęs užsidirbti pinigų atrakcionų parko vai- 
duoklių paviljone. Jis pasisveikino dusliu balsu. 

— Sekit paskui, - sušnabždėjo. 


Kol mėginau atsitokėti, Gideonas nervingai paklausė: 

- Ar negalėjot mūsų anksčiau pasitikti? 

Rakočis apsimetė neišgirdęs šio klausimo, ir aš nė kiek nenu- 
stebau. Tokie žmonės nepripažįsta savo klaidų. 

Tylėdamas jis išėmė deglą iš laikiklio, linktelėjo mums ir pa- 
suko į šoninį koridorių, vedantį prie laiptų. 

Iš viršaus buvo girdėti smuikų griežimas ir balsų ūžesys, jie 
darėsi vis garsesni. Laiptų viršuje Rakočis paliko mus vienus tar- 
damas: „Aš su savo žmonėmis stebėsiu jus iš priedangos, - ir be 
garso dingo kaip tikras leopardas. 

- Tikiuosi, jis negavo kvietimo, - pajuokavau. Iš tikrųjų man 
piestu stojosi plaukai pagalvojus, kad kiekvienoje tamsioje kertė- 
je tyko po Rakočio žmogų. 

— Savaime suprantama, gavo. Bet jis nenori skirtis su špaga, o 
į mane. - Ar neliko voratinklių ant tavo suknelės? 

Aš pasipiktinau. 

- Ne, bet gal dar liko tavo smegenyse, - purkštelėjau, prasi- 
spraudžiau pro jį ir atsargiai atidariau duris. 

Nuogąstavau, kaip nepastebėtiems šmurkštelėti į fojė, bet kai 
panirau į puotos šurmulį, dingtelėjo, kad veltui vargom su tuo 
rūsiu. Matyt, iš įpročio. Galėjom ramiausiai persikelti fojė, ir nie- 
kas nebūtų pastebėjęs. 

Mano draugas Džeimsas neperdėjo, lordo ir ledi Pimplbo- 
temų namai buvo itin prabangūs. Nepažinau savo geros senos 
mokyklos: damasto apmušalai, lipdinių ornamentai, paveikslai, 
krištolo sietynai ir freskomis ištapytos lubos. Grindys išklotos 
mozaika ir storais kilimais, o lipant į antrą aukštą man pasirodė, 


kad pastate daugiau koridorių ir laiptų nei mano laikais. 

Ir visur bruzdėjo žmonės. Namai gaudė nuo jų balsų. Mūsų 
laikais vakarėlis dėl per didelio svečių skaičiaus būtų buvęs užda- 
rytas arba Pimplbotemų kaimynai dėl triukšmo būtų pasiskundę 
policijai. O aš juk kol kas tebuvau mačiusi tik fojė ir koridorius. 

Pokylių salė buvo dar puošnesnė. Ji užėmė pusę antro aukšto 
ir buvo grūste prisigrūdusi žmonių. Jie stoviniavo būreliais arba 
šoko sustoję eilėmis. Salė kaip bičių avilys dūzgė nuo jų šnekų ir 
juoko, nors šis palyginimas pernelyg menkas, triukšmas labiau 
priminė kylančio lėktuvo gausmą Hitrou oro uoste. Juk triukšma- 
vo visi keturi šimtai žmonių, o dvidešimties muzikantų orkestras 
balkone stengėsi užgožti svečių balsus. Salė buvo apšviesta daugy- 
bės žvakių, tad nejučia apsižvalgiau, ar kur nematyti gesintuvo. 

Žodžiu, puota ir vakarėlis pas Bromptonus skyrėsi kaip nakti- 
nis klubas ir tetos Madės arbatėlė, ir aš nejučia supratau posakio 
„triukšminga puota reikšmę. 

Mūsų pasirodymas nesukėlė ypatingo susidomėjimo, juolab 
kad pro salės duris svečiai nuolat siuvo pirmyn atgal. Ir vis dėlto 
tvirčiau suspaudė man ranką. Pasijutau apžiūrinėjama nuo gal- 
vos iki kojų, todėl labai užsimaniau dar sykį žvilgtelėti į veidrodį 
ir įsitikinti, ar tikrai suknelė neapkibusi voratinkliais. 

— Viskas gerai, - atspėjo mano mintis Gideonas. - Atrodai 
puikiai. 

Nusiminusi krenkštelėjau. 

— Ar esi pasirengusi? - sukuždėjo jis. 

- Pasirengusi, jei tu pasirengęs, - atsakiau negalvodama. Šie žo- 
džiai paprasčiausiai išsprūdo iš lūpų, ir vieną akimirką pagalvojau, 


kokie buvom laimingi, kol Gideonas gėdingai neišdavė manęs. 

Mumseinant pro šalį, kelios mergaitės susispietusios ėmė kuž- 
dėtis, spėliojau, ar aptarinėja mano suknelę, ar šauniai atrodantį 
Gideoną. Ėjau kuo aukščiau iškėlusi galvą. Perukas buvo taip ge- 
rai pritvirtintas, kad sukinėjant galvą nejudėjo, nors tikriausiai 
svėrė kaip geras vandens ąsotis, kuriuos ant galvų nešioja afri- 
kietės. Eidama per salę aš dairiausi Džeimso. Jis turėtų dalyvauti 
tėvų puotoje. Gideonas, ūgiu lenkiantis daugelį svečių, greitai pa- 
stebėjo grafą de Sen Žermeną. Šis itin elegantiškai rymojo siau- 
ručiame balkone ir kalbėjosi su žmogumi margu apdaru, jis man 
pasirodė lyg ir matytas. 

Ilgai nemąsčiusi žemai pritūpiau. Netrukus pasigailėjau, nes 
prisiminiau, kaip grafas de Sen Žermenas per pastarąjį susitiki- 
mą švelniu balsu sudaužė man širdį į dešimtis tūkstančių smul- 
kiausių šukių. 

— Mieli vaikai, atvykot tiksliai sutartu laiku, - tarė grafas ir 
pamojo mums prieiti. Man jis maloningai linktelėjo (kaip mote- 
ris, kurios intelekto koeficientas siekia nuo balkono durų iki arti- 
miausios žvakidės, turbūt turėjau labai apsidžiaugti). O Gideonas 
buvo nuoširdžiai apkabintas. 

— Na, ką pasakysit, Alkotai? Ar įžvelgiat mano kraują šio gra- 
žaus jaunuolio bruožuose? 

Spalvingai kaip papūga išsidabinęs vyras šypsodamasis pa- 
purtė galvą. Jo siauras veidas buvo ne tik nupudruotas, skruostai 
buvo paryškinti skaistalais kaip juokdario. 

- Jūsų panaši laikysena. 

- Kaip galima lyginti šį jauną veidą su maniškiu? - saviironiš- 
kai perkreipė lūpas grafas. - Metai sudarko veido bruožus, kartais 


pats savęs neatpažįstu veidrodyje, - jis pasivėdavo nosine. - Beje, 

ar galiu jums pristatyti gerbiamą Albertą Alkotą, pirmąjį ložės 
sekretorių? 

— Sykį buvom susitikę lankydamiesi Templyje. - Gideonas vos 
linktelėjo. 

— Ak taip, teisingai, - nusišypsojo grafas. 

Dabar supratau, kur tas papūga man matytas. Per pirmą su- 
sitikimą su grafu jis pavėžėjo mus karieta iki lordo Bromptono 
namų. 

— Gaila, praleidau hercogo ir hercogienės pasirodymą, - pa- 
sakė jis. - Jos šviesybės šukuosena sukėlė pavydo bangą. Bijau, 
Londono perukų meistrai rytoj neatsigins klientų. 

— Ta hercogienė iš tikrųjų graži moteris! Apmaudu, kad pir- 
menybę teikiate vyriškiems reikalams ir politikai. Alkotai, gal pa- 
rūpintumėt atvykėliams ko nors išgerti? - Grafas kaip visuomet 
kalbėjo tyliai ir švelniai, bet ir per triukšmą visi aiškiai suprato 
jo žodžius. Mane krėtė šiurpas nuo jo balso skambesio, o ne nuo 
šalto nakties oro, plūstančio pro atviras balkono duris. 

— Žinoma! - pirmasis sekretorius paslaugumu man priminė 
poną Marlėjų. - Baltojo vyno? Tuoj atnešiu. 

Tai mėšlas. Punšo nėra. 

Grafas palūkėjo, kol Alkotas dingo minioje, tada iš surduto 
kišenės ištraukė užantspauduotą laišką ir padavė Gideonui. 

- Tai laiškas tavo didžiajam magistrui. Nurodymai dėl kito 
susitikimo. 

Gideonas įsidėjo laišką ir savo ruožtu įteikė antspauduotą voką. 

— Jame yra išsamus pranešimas apie praeities įvykius. Jus pra- 
džiugins žinia, kad Elenos Burglėj ir ledi Tilnėj kraujas jau yra 


chronografe. 

Aš krūptelėjau. Ledi Tilnėj? Kaip jis tai padarė? Per paskutinį 
susitikimą nekilo abejonių, kad savo noru kraujo ji neduos. Ne- 
patikliai pažvelgiau į Gideoną. Negi paėmė kraujo jėga? Vaizduo- 
tėje mačiau nusiminusią senutę, sviedžiančią į jį nertą kiaulytę. 

Grafas paplojo Gideonui per petį. 

— Stinga tik Safyrės ir Juodojo Turmalino. - Jis pasirėmė ant 
lazdos, taip atrodė šiek tiek pažeidžiamas, nors iš tikrųjų buvo 
nepaprastai galingas. 

— O, kad jis žinotų, kiek nedaug trūksta, ir pasaulis bus pa- 
keistas! - Grafas linktelėjo galva į pokylių salę, kitoje jos pusėje 
išvydau lordą Elesterį iš Florentietiškojo aljanso, kaip ir aną sykį 
gausiai apsikarsčiusį papuošalais. Jo žiedo brangakmenio spin- 
desys buvo matyti net mums. Kaip ir žvilgsnis, ledinis ir kupinas 
neapykantos. Jam už nugaros stūksojo grėsmingas juodas silue- 
tas, bet šį sykį aš nepadarysiu klaidos ir nesupainiosiu jo su sve- 
čiu. Tai lordą Elesterį lydinti dvasia, kaip daktarą Vaitą - Rober- 
tas. Pastebėjęs mane vaiduoklis ėmė žiopčioti, džiaugiausi, kad jo 
keiksmai nesiekia mano ausų. Nenorėjau, kad jis aplankytų mane 
naktiniuose košmaruose. 

- Jis tik ir svajoja perverti mus špaga, - patenkintas tarė gra- 
fas. - Senų seniausiai apie nieką kita ir negalvoja. Jam net pa- 
vyko įsinešti špagą į šokių salę. - Grafas delnu perbraukė sma- 
krą. - Todėl nei šoka, nei sėdi, stovi kaip įkastas ir spokso it švino 
kareivėlis laukdamas patogios progos. 

- O aš negalėjau pasiimti špagos, - priekaištingai tarė Gi- 
deonas. 

— Nesirūpink, Rakočis ir jo žmonės neišleis Elesterio iš akių. 


Kraujo praliejimą šiandien paliksim narsiesiems kurucams. 

Vėl nukreipiau žvilgsnį į lordą Elesterį ir juodą šešėlį, kuris 
kraugeriškai mosavo mano pusėn. 

-— Bet jis mūsų... šitiekos žmonių akivaizdoje... Ar XVIII am- 
žiuje galima nebaudžiamam žudyti? - susijaudinau. - Juk lordas 
Elesteris nerizikuos dėl mūsų žengti į kartuves? 

Sunkūs grafo akių vokai trumpam paslėpė tamsias akis, tarsi 
būtų nukreipęs mintis į priešininką. 

— Ne, jis pernelyg gudrus, kad taip elgtųsi, - tarė iš lėto. - Bet 
žino, kad neturės daug progų jus nužudyti, todėl pasinaudos ja. 
Pasakiau žmogui, kurį laikau išdaviku, - tik jam vienam! - kelintą 
valandą judu neginkluoti leisitės į rūsį, tad pažiūrėsim, kas įvyks... 

— Oi, - suaimanavau, - bet... 

Grafas pakėlė ranką. 

— Nesirūpink, vaike! Išdavikas nežino, kad Rakočis su savo žmo- 
nėmis seka kiekvieną jo žingsnį. Elesteris planuoja tobulą žmogžu- 
dystę: po jos lavonai tikrai išgaruotų ore. - Grafas nusikvatojo. - Su 
manimi jam taip neišdegs, todėl kėsinsis pribaigti kitaip. 

Puiku. 

Vos tik suvirškinau žinią, kad mes savo noru tapom masalu - 
dėl to mano požiūris į šią puotą ne itin pasikeitė, - grįžo spalvinga- 
sis sekretorius (vėl pamiršau jo pavardę) su dviem taurėm baltojo 
vyno. Netrukus pasirodė dar vienas senas pažįstamas - apkūnusis 
lordas Bromptonas. Jis be galo apsidžiaugė mus pamatęs ir bučia- 
vo man ranką daug ilgiau, nei to reikalavo padorumas. 

- Ak, vakaras išgelbėtas! - sušuko jis. - Kaip aš džiaugiuosi! 
Ledi Brompton ir ledi Lavinija jau pastebėjo jus, bet jos užtruko 
šokių aikštelėje. - Kvatojantis didžiulis jo pilvas liumpsėjo. - Esu 


įpareigotas atvesti jus į šokių aikštelę. 

- Puiki mintis, - pagyrė grafas. - Jaunuoliai turi šokti! Aš jau- 
nystėje nepraleidau nė vienos progos. 

O, prasideda. Dabar teks sukti galvą, ką kuria koja daryti. 
Džordanas tai pavadino „akivaizdžiu orientacijos trūkumu“. Jau 
ketinau išlenkti vyną į buvusios meilės sveikatą, bet Gideonas lai- 
ku atėmė iš manęs taurę ir padavė pirmajam sekretoriui. 

Šokių aikštelėje rikiavosi kitam menuetui. Ledi Brompton 
nuoširdžiai man pamosavo, lordas Bromptonas dingo minioje, 
o Gideonas prieš užgrojant muzikai atvedė mane į damų eilę, 
tiksliau, tarp blyškiai auksinės ir žalios siuvinėtos suknelės. Akies 
krašteliu pastebėjau, kad žalioji - ledi Lavinijos suknelė. Moteris 
buvo tokia pat graži kaip praėjusį sykį, o jos balinė suknelė - toks 
drabužis būtų atrodęs drąsus net mūsų laikais - turėjo gundomą 
iškirptę. Ja dėta, nebūčiau drįsusi pasilenkti. Bet, regis, ledi Lavi- 
nija dėl to nesuko galvos. 

— Kaip smagu su jumis susitikti! - Jos šypsena buvo skirta Gi- 
deonui, ji žemai pritūpė. Padariau tą patį, iš baimės nebejausda- 
ma kojų. 

Mintyse stengiausi atgaivinti gausybę nurodymų ir vos ne- 
pralemenau: „Kairė yra ten, kur nykštys rodo į dešinę.“ Bet Gi- 
deonas jau žengė prie manęs atlikdamas tour de main, ir mano 
kojos - keista - pačios ėmė judėti muzikos ritmu. 

Iškilmingi orkestro garsai pasiekė kiekvieną salės kampelį, ir 
pašnekesiai pritilo. Gideonas įrėmė kairę ranką į liemenį, dešinę 
padavė man. 

- Koks žavingas šis Haidno menuetas, - pasakė jis nerūpes- 
tingai. - Ar Žinai, kad kompozitorius vos netapo sergėtoju? Maž- 
daug prieš dešimt metų keliaudamas į Angliją. Tada jis svarstė, ar 


nevertėtų ilgesniam laikui apsistoti Londone. 

- Tik pamanykit, - šokio žingsniu prasilenkiau su Gideonu ir 
truputį pakreipiau galvą, kad neišleisčiau jo iš akių. - Lig šiol Ži- 
nojau tik tiek, kad Haidnas buvo vaikų kankintojas. - Bent mane 
vaikystėje jis tikrai kankino. Šarlotė su įniršiu kalė jo fortepijoni- 
nes sonatas, dabar taip pat įniršusi ji ieško chronografo. 

Bet Gideonas nespėjo man atsakyti, nes iš figūros, kurią atli- 
kom keturiese, perėjom į didelį ratą, ir aš turėjau sutelkti dėmesį, 
kad sukčiausi į dešinę. 

Nežinau kodėl, bet šokiai ėmė man patikti. Žvakės skleidė 
žavingą šviesą, išryškindamos nuostabius vakarinius drabužius, 
muzika nebeatrodė nuobodi ir prieštvaninė, bet nuteikė nerū- 
pestingai. Net perukai nebeatrodė klaikiai, ir aš pasijutau lengvai 
ir žaismingai. Ratui iširus pasisukau į Gideoną, tarsi nieko kito 
daugiau nebūčiau dariusi, ir jis pažvelgė į mane taip, lyg mudu 
būtume vieni šioje salėje. 

Apimta pakilios nuotaikos spoksojau į Gideoną nekreipda- 
ma dėmesio į Džordano perspėjimus, kad XVIII amžiuje nedera 
rodyti dantų. Kažkodėl Gideono šypsena mane glumino. Jis paė- 
mė mano ranką, bet, užuot lengvai palietęs pirštų galais, stipriai 
suspaudė. 

— Gvendolina, niekam neleisiu... 

Taip ir nesužinojau, ko jis niekam neleis, nes tą akimirką ledi 
Lavinija stvėrė jį už rankos ir, man į delną įspraudusi savo par- 
tnerio ranką, tarė: 

— Pasikeiskim trumpam partneriais, sutinkat? 

Ne, aš tai tikrai neketinau sutikti, net Gideonas delsė. Bet pas- 
kui nusilenkė ledi Lavinijai ir paliko mane kaip nebylę mažąją 


įseserę. Pakili nuotaika kaipmat išsisklaidė. 

— Senokai iš tolo jumis gėriuosi, - šnekino mane naujasis 
partneris, kai padariau reveransą ir padaviau jam ranką. Mielai 
būčiau tuoj pat ją ištraukusi, nes vyriškio pirštai buvo drėgni ir 
lipnūs. - Mano draugas ponas Mečentas susipažino su jumis ledi 
Brompton pokylyje. Jis ketino mus supažindinti. Bet galiu ir pats 
tai padaryti. Esu lordas Flitas. Tas lordas Flitas. 

Mandagiai nusišypsojau. To krūtų grabinėtojo pono Mečen- 
to draugas. Kai kita šokio figūra mus išskyrė, ir aš tikėjausi, jog 
tas lordas Flitas pasinaudodamas proga nusišluostys sudrėkusius 
delnus į kelnių klešnes, apsižvalgiau Gideono. Bet jis, regis, buvo 
paskendęs ledi Lavinijos akyse. Vyras šalia irgi spoksojo į ledi La- 
viniją, tiksliau, į jos iškirptę, ir nekreipė dėmesio į savo partnerę. 
Ir tas vyras šalia... o Dieve! Tai buvo Džeimsas! Mano Džeimsas. 
Pagaliau jį radau. Jis šoko su mergina slyvų putėsių spalvos su- 
knele ir atrodė toks gyvas, koks gyvas gali atrodyti žmogus baltu 
peruku ir pudruotu veidu. 

Užuot padavusi lordui Flitui ranką, prasklendžiau pro ledi La- 
viniją ir Gideoną Džeimso link. 

— Prašom visus pasislinkti, - paliepiau kiek galėdama malo- 
niau, nesiklausydama prieštaravimų. Dar keli žingsneliai, ir aš 
atsidūriau priešais Džeimsą. 

- Prašom pasislinkti dar truputį. - Merginą su slyvine su- 
knele stumtelėjusi į priešais stovinčio vyro glėbį, padaviau pri- 
blokštam Džeimsui ranką ir uždususi mėginau pataikyti į ritmą. 
Pašnairavusi į šalis pamačiau, kad kiti irgi persirikiavo ir šoka 
toliau, tarsi nieko nebūtų atsitikę. Į Gideoną, žinoma, nežiūrė- 
jau, tik išplėtusi akis spoksojau į Džeimsą. Sunku patikėti, kad 
laikau šiltą jo ranką. 

— Jūs sukėlėte sąmyšį visoje eilėje, - papriekaištavo jis ir nu- 
žvelgė mane nuo galvos iki kojų. - Ir gana šiurkščiai nustūmėt 
panelę Ameliją. 

Taip, tai iš tikrųjų jis! Tokia pati vangi kalbėsena. Nusišypsojau. 

— Nuoširdžiai atsiprašau, Džeimsai, bet būtinai turėjau su ta- 
vimi... na, turiu su tavimi aptarti didžiulės svarbos reikalą. 

- Kiek žinau, mūsų niekas nesupažindino, - suraukė nosį 
Džeimsas grakščiai dėliodamas kojas. 

— Aš esu Penelopė Grei iš... iš kaimo. Bet tai visiškai nesvar- 
bu. Turiu jums neįkainojamos vertės informacijos, tad turėtumėt 
skubiai su manimi susitikti. Jei jums brangi gyvybė, - dramatiš- 
kai pridūriau. 

— Ką jūs sau manote? - Džeimsas apstulbęs pažvelgė į mane. - 
Iš kaimo ar ne, jūsų elgesys labai nederamas... 

— Sutinku, - akies kampučiu pastebėjau sujudimą vyrų greto- 
se. Prie manęs ėjo jūros spalvos drabužį vilkintis vyriškis. - Ir vis 
dėlto labai svarbu, kad jūs mane išklausytumėt. Tai jūsų gyv... dėl 
jūsų... arklio Hektoro, na, to palšio. Mes turim būtinai susitikti 
rytoj vienuoliktą valandą Haid Parke. Netoli tilto per ežerą. - Vy- 
liausi, kad tas tiltas XVIII amžiuje buvo. 

— Aš turiu su jumis susitikti? Haid Parke? Dėl Hektoro? - 
Džeimso antakiai pašoko aukštyn. 

Linktelėjau. 

- Atleiskit, - tarė Gideonas ir nusilenkdamas švelniai stumte- 
lėjo Džeimsą į šalį. - Čia tikra sumaištis. 

- Ir aš taip manau! - purtydamas galvą Džeimsas atsigręžė į 
panelę slyvų putėsių spalvos suknele, o Gideonas gana šiurkščiai 


spausdamas man ranką sušoko kitą figūrą. 

— Ar proto netekai? Ką išdarinėji? 

- Tik sutikau seną draugą. - Dar sykį pasisukau į Džeimsą. Ar 
jis patikėjo mano žodžiais? Tikriausiai ne. Vaikinas vis dar purtė 
galvą. 

- Ar iš tikrųjų ketini bet kokia kaina kristi į akis? - sušnypštė 
Gideonas. - Kodėl bent tris valandas negali elgtis kaip liepiama? 

- Ak, kvailas klausimas. Žinoma, todėl, kad esu moteris ir 
kliaujuosi jausmais. Be to, tu pirmas sujaukei eilę ėmęs šokti su 
ledi išvirtusiom krūtim. 

— Taip, bet tik todėl, kad ji... Ak, liaukis! 

— Pats liaukis! - Laidėm vienas į kitą žaibus, kol smuikai nu- 
tilo. Pagaliau! Tai buvo ilgiausias mano menuetas! Lengviau at- 
sipūtusi padariau reveransą ir pasisukau eiti, kol Gideonas ne- 
spėjo paimti mano rankos (o gal čiupti). Pykau, kad iš anksto 
neapmąsčiau pokalbio su Džeimsu, - vargu ar jis ateis į pasima- 
tymą Haid Parke. Turiu dar sykį su juo pasikalbėti ir pamėginti 
atskleisti tiesą. 

Bet kurgi jis? Visi tie kvaili vyriški perukai atrodė vienodi. 
Šokančiųjų eilės milžiniškoje salėje buvo išsirikiavusios Z raidės 
forma, ir mes atsidūrėme priešingame kampe. Kilstelėjau galvą 
virš minios stengdamasi susivokti, kur esu. Lyg ir šmėkštelė- 
jo raudonas aksominis Džeimso surdutas, bet Gideonas stvėrė 
mane už dilbio. 

— Mums čia! - lakoniškai tarė. 

Įsakmus jo tonas ėmė man įgristi! Tačiau į pagalbą atskubėjo 
pakalnutėmis kvepianti ledi Lavinija, ji įsispraudė tarp mūsų. 

- Pažadėjot man dar vieną šokį, - piktai tarė, bet netrukus jos 


veide pražydo šypsena ir skruostuose atsirado mielos duobutės. 

Pro minią pūškuodamas skynėsi kelią lordas Bromptonas. 

— Ak! Šį sezoną užtektinai prisišokau, - sududeno jis, - darau- 
si per stor... senas tokiems pasilinksminimams. Beje, ar kas nors 
matėt mano mieląją žmoną su tuo nutrūktgalviu kontradmirolu, 
neseniai mūšyje netekusiu rankos? Na, čia tik apkalbos! Gerai 
mačiau, kad jis ją glaudė abiem rankom. - Nuo juoko tirtėjo dvi- 
gubas lordo pagurklis. 

Orkestras vėl užgrojo, ir ėmė rikiuotis šokėjai. 

— Ak, prašau neišvykti. - Ledi Lavinija įsikibo Gideonui į atla- 
pus žvelgdama maldaujamu žvilgsniu. - Tik šį šokį. 

— Ką tik pažadėjau seseriai atnešti gerti, - atsikalbinėjo Gi- 
deonas nuverdamas mane niūriu žvilgsniu. Aišku, jis pyko, kad 
sutrukdžiau flirtuoti. - Be to, mūsų laukia grafas. - Grafas jau 
buvo pasitraukęs iš balkono, bet stebėjo erelio žvilgsniu, atrodė, 
girdi kiekvieną žodį. 

— Man būtų didelė garbė parūpinti jūsų seseriai atsigerti, - įsi- 
terpė lordas Bromptonas ir mirktelėjo. - Su manimi ji bus saugi. 

— Matot! - ledi Lavinija juokdamasi nusitempė Gideoną į šo- 
kių aikštelę. 

— Netrukus grįšiu, - mestelėjo jis man per petį. 

— Gali neskubėti, - urgztelėjau. 

Lordo Bromptono kūnas suliulėjo. 

- Žinau labai jaukią vietelę, - kvietė jis. - Ji vadinama senmer- 
gių kampeliu, bet jūs galit dėl to nesijaudinti. Mes jas išvaikysim 
nepadoriom istorijom. - Lordas palydėjo mane laipteliais į nedi- 
delę pakylą, kur stovėjo sofa, nuo jos atsivėrė puikus vaizdas. Čia 
iš tikrųjų sėdėjo dvi nebe pirmos jaunystės ponios, jos maloniai 


padarė man vietos atsisėti. Lordas Bromptonas pasitrynė rankas. 

- Jauku, ar ne? Atnešiu ko nors atsigerti ir atvesiu grafą. Aš 
tuoj! - Ir mitriai kaip jūrų arkliukas nusiyrė per aksomo, šilko 
ir brokato minią. Iš aukštumos dairiausi Džeimso. Bet jo niekur 
nebuvo matyti. Bet pastebėjau netoliese šokančius ledi Laviniją 
ir Gideoną, man sugėlė širdį pamačius, kaip jie gražiai atrodo. 
Net jų drabužių spalva derėjo, tarsi būtų parinkusi pati ponia Ro- 
sini. Kaskart, kai jų rankos susiliesdavo, atrodė, pažyra elektros 
kibirkštys, jie smagiai plepėjo. Dingojosi, net čia girdžiu aidintį 
jos juoką. 

Abi senmergės ilgesingai dūsavo. Staigiai atsistojau. Nesėdėsiu 
sudėjusi rankas. Ar tik tarpduryje nešmėstelėjo raudonas Džeim- 
so surdutas? Nusprendžiau sekti paskui. Čia ne tik jo namai, bet 
ir mano mokykla, todėl nesunkiai jį surasiu. O tada pamėginsiu 
iškloti apie Hektorą. 

Eidama iš salės, dar sykį įdėmiai pažvelgiau į lordą Elesterį, 
jis stovėjo toje pačioje vietoje ir neišleido iš akių grafo. Jį lydintis 
šešėlis grėsmingai purtė kardą ir, be abejonės, neapykantos ku- 
pinu balsu ragino susidoroti. Nė vienas jų manęs nepastebėjo. 
Tačiau Gideonas, regis, pamatė mane sprunkant. Šokėjų eilėje 
kilo sąmyšis. 

Tai mėšlas! Skubiai nusigręžiau ir dėjau į kojas. Koridoriuje 
tvyrojo prietema, bet ir čia šmirinėjo daugybė žmonių. Ne viena 
porelė ieškojo ramesnio kampelio. Greta salės buvo tarsi žaidi- 
mų kambarys, ten traukė keletas ponų. Pro duris veržėsi ciga- 
rų dūmai. Koridoriaus gale man pasivaideno sukantis už kam- 
po Džeimsas raudonu surdutu, ir aš, pasikėlusi sijonus, leidausi 
paskui. Pasukusi už kampo jo neradau, matyt, įėjo į kurį nors 


kambarį. Atidariau ir tuoj pat užtrenkiau artimiausias duris — 


207 


klūpantis vyras (ne Džeimsas!) žvakės šviesoje movė damai kelia- 
raištį. Vargu ar šioje situacijoje tiktų ją vadinti dama. Šyptelėjau 
ir pasukau prie kitų durų. Tiesą sakant, vakarėlio svečiai elgėsi 
panašiai kaip mūsų laikais. 

Už nugaros išgirdau garsiai šnekant. 

— Kodėl taip greitai bėgat? Negi negalit bent trumpam palikti 
sesers vienos? - pažinau ledi Lavinijos balsą. 

Žaibiškai nėriau į artimiausią kambarį ir, uždariusi duris, atsi- 


rėmiau į jas atgauti kvapo. 

Bailys, kol jis gyvas, miršta nuolat, 
Narsuoliui tenka mirti vienąsyk. 
Keistesnio aš stebuklo nepažįstu, 

Kaip baimės jausmas: ko bijoti žmogui, 

Jei vis tiek pat anksčiau arba vėliau 

ateis mirtis. 


+ 


V. Šekspyras, „Julijus Cezaris“ 


* V. Šekspyras, „Raštai“, 6 t., Vaga, Vilnius, 1965. Vertė Aleksys Churginas. 

Kambaryje nebuvo tamsu, kaip tikėjausi. Žvakių šviesoje išvy- 
dau knygų spintą ir rašomąjį stalą. Matyt, būsiu patekusi į darbo 
kabinetą. 

Buvau čia ne viena. 

Prie rašomojo stalo, pasistatęs taurę ir du butelius, sėdėjo Ra- 
kočis. Viename teliūskavo rausvas, panašus į vyną gėralas, antra- 
sis - pūstašonė kolba - buvo pripiltas drumzlino skysčio. Barono 
špaga gulėjo ant stalo. 

— Koks greitas poveikis, - prabilo Rakočis, jo liežuvis, tariant 
žodžius su kietu austrišku akcentu, truputį pynėsi. - Ką tik pagei- 
davau sutikti angelą, ir še tau, atsiveria dangaus vartai ir atsiun- 
čia man mieliausią būtybę. Šie stebuklingi vaistai geriausi iš visų 
mano ragautų. 

- Ar jums nereikėtų... slapčia mūsų saugoti? - paklausiau 
svarstydama, ar nereikėtų bėgti iš čia, tegu ir Gideonui į glėbį. 
Rakočis ir blaivus atrodė man nesimpatiškas. 

Nuo mano žodžių, baronas, regis, atsitokėjo ir suraukė kaktą. 

— Ak, tai jūs! - vogravo jis, bet jau gerokai aiškiau. - Jūs - ne 
angelas, tik kvaila mergaitė. - Staigiu grakščiu judesiu, nespėjus 
man nė mirktelėti, Rakočis čiupo kolbą ir žengė prie manęs. Die- 


vas žino, ko jis buvo prisigėręs, bet jo koordinacija tikrai nebuvo 

sutrikusi. - Nors ir labai graži kvaila mergaitė, - dabar jis buvo taip 
arti, kad man gniaužė kvapą, nuo jo dvokė vynu ir aitresniu, nepa- 
žįstamu kvapu. Laisvąja ranka jis paglostė man skruostą, šiurkščiu 
nykščiu perbraukė apatinę lūpą. Iš siaubo suakmenėjau. 

- Lažinuosi, šios lūpos yra nekaltos, tiesa? Gurkšnelis stebu- 
klingo Alkoto gėrimo viską pakeis. 

— Ne, dėkoju, - aš išsivadavau iš jo glėbio ir kliuvinėdama 
pasitraukiau į kambario gilumą. Ne, dėkoju - na, nuostabu! Gal 
dar padarysiu reveransą! - Nekiškit man to gėralo! - pamėginau 
ryžtingiau priešintis. Nespėjus žengti prie lango (mat puoselėjau 
menką viltį iššokti pro jį), Rakočis pripuolė prie manęs spausda- 
mas prie rašomojo stalo. Jis buvo toks stiprus, kad nepajuto mane 
priešinantis. 

— Nesiožiuok, mažyte, pažadu, tau patiks, - tyliai pokštelėjo 
atidaroma kolba, ir baronas jėga užvertė man galvą. - Gerk! 

Tvirtai suspaudžiau lūpas laisvąja ranka stengdamasi nustumti 
Rakočį šalin. Jis stovėjo kaip uola. Iš nevilties mėginau prisiminti, 
ką buvau girdėjusi apie savigyną - Šarlotės krav magos įgūdžiai 
man dabar būtų labai pravertę. Kolbai palietus lūpas ir į nosį tren- 
kus aitriam kvapui, man kilo išganinga mintis. Staigiu judesiu iš- 
traukiau iš plaukų smeigę ir iš visų jėgų dūriau Rakočiui į ranką. 
Tuo pat metu su trenksmu atsivėrė durys ir Gideonas suriko: 

- Rakoči, tuoj pat ją paleiskit! 

Tik po to sumąsčiau, kad būtų buvę protingiau durti Rakočiui 
į akį arba bent jau į kaklą. Nors smeigė taip ir liko stirksoti ranko- 
je, jis neišmetė kolbos, tik atleido gniaužtus ir atsigręžė. Gideonas 
su ledi Lavinija stovėdami tarpduryje pasibaisėję žvelgė į jį. 


— Ką, po galais, jūs darot? 

— Nieko baisaus. Tik norėjau šitai mergaitei... padėti! - Rako- 
čis užvertė galvą ir dusliai nusikvatojo. - Gal ir jūs pamėginsit 
gurkšnelį? Užtikrinu, tokio jausmo dar nesat patyrę. 

Pasinaudojau proga ištrūkti iš jo glėbio. 

- Ar tau viskas gerai? - Gideonas susirūpinęs pažvelgė į mane, 
o ledi Lavinija bailiai įsikibo jam į parankę. Nesuvokiama! Tik- 
riausiai jiedu ieškojo kambario, kuriame galėtų ramiai pasigniau- 
žyti, tuo tarpu Rakočis norėjo prigirdyti mane kvaišalais, o pas- 
kui galas žino ką padaryti. Ir aš turiu būti dėkinga, kad Gideonas 
ir nuostabiakrūtė ledi išsirinko kaip tik šį kambarį. 

— Kuo puikiausiai! - suniurzgiau ir sukryžiavau rankas ant 
krūtinės, kad niekas nepamatytų, kaip jos virpa. 

Rakočis dar kvatodamasis patraukė didelį gurkšnį ir stipriai 
užkimšo kolbą. 

— Ar grafas žino, kad jūs nuošaliame kambarėlyje eksperimen- 
tuojat su kvaišalais, užuot ėjęs savo pareigas? - paklausė Gideo- 
nas lediniu balsu. - Ar šį vakarą neturit kitokių užduočių? 

Rakočis vos vos svyravo. Keistai dėbtelėjo į smeigę, tarsi tik 
dabar būtų pastebėjęs, vienu judesiu ištraukė iš dilbio ir kaip 
plėšrūnas nusilaižė kraują. 

— Juodasis leopardas visada budrus! - tarė jis, suspaudė ran- 
komis galvą, nusvirduliavo prie rašomojo stalo ir sunkiai sudribo 
ant kėdės. - Nors gėrimas, regis, iš tikrųjų... - sumurmėjo baro- 
nas, galva pasviro ir trenkėsi į stalo viršų. 

Ledi Lavinija baimingai prisiglaudė Gideonui prie peties. 

- Ar jis...? 


- Nemanau, - Gideonas priėjo prie rašomojo stalo, pakėlė 

žinau, kas taip staigiai išvertė Rakočį iš klumpių... - Gideonas 
pastatė kolbą. - Turbūt tai opijus. Jį pavojinga maišyti su kitais 
kvaišalais ir alkoholiu. 

Tikriausiai taip ir buvo. Todėl Rakočis ir mirė, nebekvėpavo. 

— Galbūt kas nors šį vakarą norėjo jį nugirdyti, - tariau vis 
dar sukryžiavusi ant krūtinės rankas. - Ar pulsas yra? - Galėjau 
ir pati patikrinti, bet nedrįsau prieiti arčiau. Linko kojos, visas 
kūnas virpėjo. 

— Gvene? Ar tau iš tikrųjų viskas gerai? - Gideonas surau- 
kęs kaktą žvelgė į mane. Prisipažįstu, kad tą akimirką su ma- 
lonumu būčiau puolusi jam į glėbį ir truputį paverkusi. Tačiau 
Gideonas, rodos, neketino manęs apkabinti ir paguosti. Kai 
galiausiai linktelėjau, jis piktai mane užsipuolė: - Ko, po ga- 
lais, tau čia reikėjo? - Parodė į nejudantį Rakočį. - Tau galėjo 
nutikti taip pat! 

Dantys barškėjo, todėl beveik neįstengiau suregzti minties. 

- Juk nežinojau, kad... - mikčiojau, bet ledi Lavinija, kaip di- 
delė žalia erkė įsikibusi į Gideoną, pertraukė mane, matyt, ta mo- 
teris įpratusi būti dėmesio centre. 

— Mirtis, - tragiškai sušnabždėjo ji ir išplėtusi akis pažvelgė į 
Gideoną. - Kai įžengėm į šį kambarį, pajutau jos dvelksmą. Mel- 
džiu... - suplazdėjo blakstienomis ji, - laikykit mane tvirčiau. 

Tik pagalvokit, ji nualpo! Be jokios priežasties. Ir, žinoma, 
labai elegantiškai, Gideono glėbyje. Kažkodėl siaubingai įsiutau, 
kad jis ją pagavo, net liovėsi drebėti rankos ir barškėti dantys. 
Staigiai pasikeitus nuotaikai akis užtemdė ašaros. Po galais, ge- 
riausia būtų nualpti. Tik manęs, žinoma, niekas nesugautų. 


Tada dusliu balsu kaip iš anapus prabilo Rakočis: 

— Dosis sola venenum facit. Nesirūpinkit, piktžolė nemiršta. 

Lavinija (nebelaikiau jos ledi) iš baimės sukliko ir atsimerku- 
si įsmeigė akis į Rakočį. Paskui prisiminė, kad buvo nualpusi, ir 
garsiai suvaitojusi suglebo Gideono glėbyje. 

- Tuoj praeis. Nėra ko jaudintis. - Rakočis pakėlė galvą ir 
spoksojo į mus krauju pasruvusiomis akimis. - Pats kaltas! Jis 
sakė, kad reikia išgerti kelis lašus, - paaiškino. 

— Kas sakė? - paklausė Gideonas, laikydamas Laviniją kaip 
manekeną. 

Rakočis sunkiai atsitiesė, atlošė galvą ir trūksmingai kvatoda- 

— Ar matot šokančias žvaigždes? 

Gideonas sunkiai atsiduso. 

— Teks atvesti grafą, - pasakė jis. - Gvene, gal padėtum...? 

Sukrėsta pašnairavau. 

- Šitai? Dar ko užsimanysi? 

Vienu šuoliu šastelėjau pro duris į koridorių, kad Gideonas 
nepamatytų mano kvailų ašarų, upeliais tekančių skruostais. Ne- 
nutuokiau, nei kodėl verkiu, nei kur bėgu. Turbūt buvau ištikta 
šoko, taip rašoma knygose. Šoko apimti žmonės išdarinėja keis- 
čiausius dalykus, pavyzdžiui, Jorkšyro kepėjas, sutraiškęs tešlos 
presu ranką, dar iškepė septynias skardas bandelių su cinamonu 
ir tik tada iškvietė greitąją pagalbą. Tos bandelės labiausiai pa- 
šiurpino medikus. 

Prie laiptų stabtelėjau. Apačioje, be abejonės, tykojo lordas 
Elesteris, ketindamas įgyvendinti tobulą žmogžudystę, todėl už- 
lipau laiptais aukštyn. Netrukus išgirdau Gideoną šaukiant: 


— Gvene! Sustok! Meldžiu! 

Įsivaizdavau, kaip jis palieka ledi Laviniją tysoti ant grindų ir 
bėga paskui mane, bet įsiūtis neatslūgo. Vis dar pykau, o gal liū- 
dėjau arba bijojau, arba išgyvenau viską sykiu. Nematydama pro 
ašaras kelio kliuvinėdama nuėjau į artimiausią koridorių. 

— Kur eini? - Gideonas mėgino sugriebti už rankos. 

- Nesvarbu! Kad tik toliau nuo tavęs, - sukūkčiojau ir puoliau 
į pirmą pasitaikiusį kambarį. Jau norėjau rankove nusišluostyti 
ašaras, bet prisiminiau ponios Rosini makiažą. Tikriausiai ir taip 
atrodžiau aplamdyta. Vengdama Gideono akių, apsižvalgiau po 
kambarį. Sieninės žvakidės apšvietė dailų aukso spalvos interjerą: 
sofą, įmantriai raitytą rašomąjį stalą, kelias kėdes, paveikslą, vaiz- 
duojantį negyvą fazaną šalia kelių kriaušių, virš židinio kabančią 
egzotiškų kardų kolekciją ir aukso spalvos naktines užuolaidas. 
Šis kambarys man pasirodė pažįstamas. 

Gideonas laukdamas stovėjo priešais mane. 

"- Palik mane ramybėje! - piktai riktelėjau. 

— Negaliu. Vos palikta viena, būtinai iškreti kokią kvailystę. 

- Eik lauk! - Su malonumu būčiau kritusi ant sofos ir ėmusi 
kumščiais daužyti pagalvėlę. 

— Ne, aš šito nedarysiu, - paprieštaravo Gideonas. - Labai at- 
siprašau, kad taip atsitiko. Apsižioplinau. 

O varge, tai jam būdinga. Perdėtos atsakomybės jausmas. Ko- 
dėl jis turi jaustis kaltas, kad aš atsitiktinai susidūriau su Rakočiu, 
kuriam ne visi namie, kaip sako Ksemerijus. Kita vertus, nedidelė 
graužatis nepakenks. 

- Bet leidai! - atšoviau ir pridūriau: - Nes spoksojai tik į ją. 

- Tu pavyduliauji. - Gideonas įžūliai nusikvatojo. 

- Norėtum, - mano ašaros išseko, ir aš vogčiomis pasitry- 


niau nosį. 

- Grafas teirausis, kur užtrukom, - prabilo Gideonas. 

— Gal tas tavo grafas atsiųs mūsų ieškoti savo sielos brolį iš 
Transilvanijos? Iš tikrųjų jis joks grafas. Jo titulas toks pat neti- 
kras kaip ir rausvi skruostai tos... kuo ji vardu? 

Gideonas tyliai nusijuokė. 

- Aš ir vėl pamiršau jos vardą. 

— Melagis. - Kaip kvailė nusišypsojau. 

Gideonas tuoj pat surimtėjo. 

- Grafas negali atsakyti už Rakočio elgesį. Jis tikrai nubaus 
baroną. - Gideonas giliai atsiduso. - Gali nemėgti grafo, bet pri- 
valai gerbti. 

Piktai sušnopavau. 

- Aš nieko neprivalau, - pasipiktinau ir staiga atsigręžusi į 
langą pamačiau... save! Vilkėdama mokyklinę uniformą spokso- 
jau iškišusi nosį iš už užuolaidos. O varge! Todėl man šis kamba- 
rys ir pasirodė toks pažįstamas! Tai ponios Kaunter kabinetas, o 
Gvendolina, besidairanti iš už užuolaidos, trečią sykį persikėlė 
laiku. Parodžiau jai slėptis. 

— Kas ten buvo? - paklausė Gideonas. 

— Niekas! - apsimečiau naivuole. 

- Prie lango. - Gideonas ėmė graibytis špagos. 

— Ten nieko nėra! - Ir tada padariau tą patį kaip ištiktieji šoko 
(prisiminiau kepėją ir kruvinas bandeles su cinamonu), įprastomis 
aplinkybėmis niekada nebūčiau taip pasielgusi. Be to, akies kraš- 
teliu pastebėjau tarpduryje šmėkštelint žalią klostę ir ak... tiesą sa- 
kant, jau žinojau, kaip pasielgsiu. Žodžiu, nebuvo kitos išeities. 

— Gal už užuolaidos kas nors stovi ir klauso... - dar spėjo ištarti 


Gideonas, bet mano rankos apsivijo jo kaklą, o lūpos prisispaudė 

prie jo lūpų. Kad jau taip atsitiko, prispaudžiau ir visą savo kūną 
prie jo kūno, kaip buvau mačiusi darant Laviniją. 

Šiek tiek baiminausi, kad Gideonas mane atstums, bet jis tyliai 
suvaitojo, apkabino mano liemenį ir prisitraukė dar arčiau. Atsa- 
kė į bučinį su tokia aistra, jog viską pamiršusi užsimerkiau. Kaip 
anksčiau šokant, mums neberūpėjo, kas vyksta ar vyks, buvo ne- 
svarbu, kad jis tikras netikša, aš žinojau tik kad myliu jį ir visuo- 
met mylėsiu, ir visą gyvenimą alksiu jo bučinių. 

Tylus vidinis balselis ragino mane susiimti, bet Gideono lūpos 
ir rankos tvirtino ką kita. Todėl negaliu pasakyti, kiek mudu bu- 
čiavomės, o kai atsitraukėm, sutrikę pažvelgėm vienas į kitą. 

— Kodėl... tu tai padarei? - Gideonas sunkiai alsavo. Jis atro- 
dė visiškai suglumęs. Vos svirduliuodamas žengė atgal, tarsi būtų 
norėjęs kuo greičiau nuo manęs atsitolinti. 

- Kaip tai kodėl? - Širdis pašėlusiai dunksėjo krūtinėje taip 
garsiai, kad, esu tikra, Gideonas girdėjo. Žvilgtelėjau į duris. Ti- 
kriausiai žalia suknelė man tik pasivaideno, tikriausiai Lavinija 
vis dar guli ant kilimo aukštu žemiau ir laukia, kada bus pabu- 
čiuota ir pažadinta. 

Gideonas nepatikliai primerkė akis. 

— Tu gi ne... - jis priėjo prie lango ir atitraukė užuolaidą. Ak, 
jis dažnai taip daro - vos tik patyręs malonumą, vėl viską gadina. 

- Ar ko nors ieškai? - pašaipiai paklausiau. Už užuolaidos, 
žinoma, nieko nebuvo, aš jau buvau persikėlusi atgal. Svarsčiau, 
iš kur, po galais, išmokau taip gerai bučiuotis. 

Gideonas atsigręžė. Jo veide išvydau įprastą aroganciją. Su- 
kryžiavęs rankas ant krūtinės jis atsirėmė į palangę. 

— Ką tai galėtų reikšti, Gvendolina? Ką tik dar žiauriai manęs 


nekentei. 

— Aš tik norėjau... - sumekenau, bet tuoj pat apsigalvojau. — 
Kodėl užduodi tokius kvailus klausimus? Ar tu nors kartą paaiš- 
kinai, kodėl mane bučiavai? - Ir dar aikštingai pridūriau: - Tie- 
siog norėjau pabučiuoti. O tu galėjai priešintis. - Nors tada iš 
gėdos būčiau prasmegusi skradžiai žemės. 

Gideono akys žybtelėjo. 

- Tiesiog norėjai pabučiuoti? - jis žengė artyn. - Po galais, 
Gvendolina! Juk aš... jau kelias dienas mėginu... aš nuolat... - Jis 
suraukė kaktą. - Gal manai, esu akmeninis? - pastarąjį sakinį vos 
ne rėkte išrėkė. 

Nesumečiau, ką atsakyti. Tikriausiai klausimas buvo retorinis. 
Aš, žinoma, nemaniau, kad jis akmeninis, bet ką, po šimts, jis 
norėjo pasakyti? Miglotos užuominos. Kurį laiką mudu žvelgėm 
vienas kitam į akis, paskui Gideonas nusigręžė ir ramiai tarė: 

— Eime, jei norim laiku pasirodyti rūsyje, antraip visas planas 
nueis šuniui ant uodegos. 

Ak taip, planas, - mes turime tapti savanorėmis žmogžudžių 
aukomis. 

— Manęs ten už jokius pinigus niekas nenutemps, kol Rakočis 
apsvaigęs kniūbso ant stalo, - ryžtingai pasakiau. 

— Pirmiausia, esu tikras, kad baronas jau atsipeikėjo, antra, 
ten, apačioje, laukia mažiausiai penki jo vyrai. - Gideonas pa- 
siūlė man ranką. - Eime. Reikia skubėti. Ir nesibaimink. Net jei 
Elesteris ateis ne vienas, kurucų jam nenugalėti. Jie mato tamsoje 
kaip katės, o durklais išdarinėja stebuklus. - Kai padaviau jam 
ranką, nusišypsojo ir pridūrė: - Be to, aš irgi būsiu greta. 

Nespėjus nė žingsnio žengti, tarpduryje pasirodė Lavinija, ly- 


giai taip pat uždususi nuo bėgimo kaip ir pirmasis sekretorius. 

— Ateikit, štai kur jie. Abu! - šūktelėjo Lavinija. Ką tik gulėju- 
si be sąmonės, ji atrodė gana žvali, nors ir nebe tokia graži. Pro 
pudros sluoksnį buvo matyti raudonos odos ruožai, matyt, išliejo 
nemažai prakaito bėgiodama laiptais aukštyn žemyn. Oda jos iš- 
kirptėje irgi buvo išmušta raudonų dėmių. 

Apsidžiaugiau, kad Gideonas nė nežvilgtelėjo į ją. 

- Žinau, pone Alkotai, kad vėluojam, - prabilo jis. - Bet mes 
jau rengėmės lipti žemyn. 

— Nebūtina, - atsakė Alkotas gaudydamas kvapą. - Planai pa- 
sikeitė. 

Jam nereikėjo aiškinti, nes pro duris įžengė lordas Elesteris, nė 
kiek neuždusęs, bet nemaloniai šypsodamasis. 

- Taigi ir vėl pasimatėm, - tarė jis. Paskui jį kaip šešėlis sekė 
protėvio dvasia, įsisupusi į juodą apsiaustą. Vaiduoklis negaišo 
laiko ir ėmė berti pompastiškus grasinimus: 

— Negarbingieji miršta negarbinga mirtimi! 

Dėl švogždžiančio balso per pastarąjį susitikimą praminiau 
jį Dartu Veideriu*. Pavydėjau aplinkiniams, kad šie nemato jo 
ir negirdi svaidomų prakeiksmų. Juodų akiduobių žvilgsnis vėrė 
mane su baisia neapykanta. 

Gideonas linktelėjo. 

- Kokia staigmena, lorde Elesteri. 

- Aš to ir siekiau, - išdidžiai nusišypsojo šis. 

Gideonas nežymiai pastūmė mane toliau į kampą, kad nuo 
atvykėlių mus skirtų stalas. Nors man dėl to nepasidarė ramiau, 
nes atsitvėrėme lengvu moterišku rokoko stiliaus staliuku. Sun- 


kus kaimiškas stalas čia būtų labiau pravertęs. 


* Kino filmo „Žvaigždžių karai“ veikėjas. 

- Suprantu, - mandagiai pasakė Gideonas. 

Žmogžudystė iš rūsio paskubom buvo perkelta į šį gražų kam- 
barį, nes pirmasis sekretorius išdavikas, o ta gyvatė Lavinija - jo 
pagalbininkė. Viskas paprasta. Užuot tirtėjusi iš baimės, panorau 
kikenti. Tiesiog šiandien per daug įspūdžių. 

- O aš maniau, kad, gavus keliautojų laiku kilmės dokumen- 
tus, jūsų kraugeriški planai šiek tiek pasikeitė, - kalbino lordą 
Gideonas. 

Lordas Elesteris tik mostelėjo ranka. 

— Kilmės dokumentai, kuriuos perdavė demonas iš ateities, 
parodė, kad jūsų neįmanoma visiškai išnaikinti! - paaiškino 
jis. - Todėl imsiuosi veikti tiesiogiai. 

- Vien ponios d'Urfė palikuonių Prancūzijos karaliaus dvare 
tokia daugybė, kad vieno žmogaus gyvenimo nepakaktų jiems 
visiems susekti, - pridūrė pirmasis sekretorius. - Pašalinti jus čia 
mums paprasčiau. Jei pastarąjį sykį Haid Parke nebūtumėt taip 
priešinęsi, darbas būtų buvęs atliktas... 

- O kąjūs už tai gausit, Alkotai? - pasiteiravo Gideonas, tar- 
si iš tikrųjų susidomėjęs. - Ką jums pažadėjo lordas Elesteris už 
sergėtojų priesaikos sulaužymą ir išdavystę? 

— Na, aš... - noriai ėmė dėstyti Alkotas, bet lordas Elesteris jį 
pertraukė: 

— Tyrą sielą! Toks jo atlygis! Žinojimą, kad dangaus angelai 
laimina jo darbus, ir tai brangiau už visą žemės auksą. Būtina ap- 
valyti žemę nuo tokių išsigimėlių kaip jūs, ir Dievas bus dėkingas, 
jei praliesim jūsų kraują. 

Trumpam mano širdyje įsižiebė viltis, kad lordui Elesteriui 
reikia klausytojų. Galbūt jis tik troško išdėstyti savo religinius 


paklydimus ir būti švelniai patapšnotas per nugarą. Bet Dartas 

Veideris sukriokė: „Atsisveikinkit su gyvybe, demonų išperos.“ 
Ir aš tuoj pat apsigalvojau. 

— Negi manot, kad už nekaltos mergaitės nužudymą Dievas 
jus pagirs? Įdomu, - Gideono ranka nuslydo į kišenę, netrukus 
jis krūptelėjo. 

— Gal ieškot štai šito daikto? - paklausė pirmasis sekretorius. 
Jis kyštelėjo ranką į savo citrinų geltonumo surduto kišenę, ištrau- 
kė ir dviem pirštais pakėlė į viršų mažutį pistoletą. - Neabejoju, 
kad tai velniškas žudymo prietaisas iš ateities, tiesa? - tikėdama- 
sis pagyrimo dirstelėjo į lordą Elesterį. - Paprašiau gundytojos 
ledi Lavinijos gerai jus apieškoti, keliautojau laiku. 

Lavinija kaltai nusišypsojo, o Gideono veidą užliejo apmau- 
das ir kaltė. Suprantama. Pistoletas būtų mus išgelbėjęs, prieš 
automatinį Smith Wesson žmonės su špagomis nebūtų atsilaikę. 
Norėjau, kad Alkotas netyčia paspaustų gaiduką ir peršautų sau 
koją. Triukšmas galbūt atkreiptų dėmesį pokylių salėje. 

Bet Alkotas įsikišo pistoletą į surduto kišenę, ir mano narsa 
sumažėjo. 

- Kodėl nesistebit? Aš viską apmąsčiau. Žinojau, kad mieloji 
ledi turi lošimo skolų, - plepėjo Alkotas. Kaip visi blogiukai geidė, 
kad jo klasta būtų išaukštinta. Man jo veidas priminė žiurkės snu- 
kutį. - Didelių skolų, kurių ji nebesugebėjo apmokėti savo laisvu 
elgesiu, - jis meilikaujamai sukikeno. - Atleiskit, ponia, kad jūsų 
paslaugos manęs nesudomino. Bet dabar jūsų skolos apmokėtos. 

Regis, Lavinija ne itin apsidžiaugė. 

- Aš labai atsiprašau. Bet neturėjau kitos išeities, - kreipėsi ji 
į Gideoną. Atrodė, jis negirdi nė žodžio. Jis svarstė, kaip nusigau- 


ti prie židinio ir pačiupti nuo sienos kardą, kol lordas Elesteris 

nespėjo perverti jo špaga. Pasekiau jo žvilgsnį ir supratau, kad 
planas neišdegs, nebent jis būtų supermenas. Židinys per toli, o 
lordas Elesteris vis artinosi. 

— Puikus sumanymas, - iš lėto ištarė Gideonas, kad laimėtų 
laiko. - Bet jūs norit suvesti sąskaitas, kai šalia nėra grafo. 

Alkotas nusikvatojo. 

- Turit omeny Rakočį? - Jis pasitrynė delnus. - Na, matot, jo 
ypatingas... pomėgis šiandien neleis atlikti pareigos, tiesa? - rietė 
nosį pirmasis sekretorius. - Jo trauka kvaišalams pavertė jį len- 
gva auka, jei suprantat, ką turiu galvoje. 

- Bet Rakočis - ne vienas, - įsiterpiau aš. - Jo kurucai stebi 
kiekvieną mūsų žingsnį. 

Alkotas sutrikęs pažvelgė į lordą Elesterį ir sukikeno. 

— Tikrai, o kur dabar tie jūsų kurucai? 

Tikriausiai rūsyje. 

— Jie - priedangoje, - sumurmėjau kuo grėsmingiau. - Bet 
kurią akimirką pasirengę pulti. Ir savo durklais išdarinėja tikrus 
stebuklus. 

Bet Alkotas nesileido suriečiamas į ožio ragą. Jis niekino Ra- 
kočį ir jo vyrus ir vis gyrėsi genialiai suplanavęs genialaus plano 
pakeitimus. 

- Bijau, jog klastingasis grafas tuščiai lauks jūsų ir Juodojo le- 
opardo. Neklauskit manęs, ką ketinu jam padaryti. 

Bet Gideonas, regis, prarado susidomėjimą Alkoto paistalais. 
Jis tylėjo. Lordui Elesteriui, matyt, irgi nusibodo pirmojo sekre- 
toriaus plepalai. Jis spirgėjo imtis reikalo. 

— Dinkit iš čia, - išsitraukęs špagą nemandagiai paliepė ledi 


Lavinijai. 

Dabar tai bus. 

— O aš maniau, kad jūs garbingas žmogus ir kaunatės su gin- 
kluotu priešininku, - pertraukė jį Gideonas. 

— Aš ir esu garbingas žmogus, bet jūs - demonai. Su jumis 
nesikausiu dvikovoje, aš jus paskersiu, - šaltai pareiškė lordas 
Elesteris. 

Ledi Lavinija iš baimės tyliai aiktelėjo. 

— Aš šito nenorėjau, - sukuždėjo atsigręžusi į Gideoną. 

Kaipgi nenorėjai. Dar apsimetinėja. Dabar gali alpti, kvaila 
karve. 

- Liepiau nešdintis! - piktai šūktelėjo lordas Elesteris ir dėl 
viso pikto šmaukštelėjo špaga ore. 

- Taip, tokie vaizdai ne ponios akims. - Alkotas išstūmė Lavi- 
niją į koridorių. - Uždarykit duris ir pasirūpinkit, kad niekas čia 
nekištų nosies. 

— Bet... 

— Aš dar negrąžinau jūsų skolos lapelių, - sušnypštė Alko- 
tas. - Gal norit, kad jau rytoj jūsų namuose pasirodytų antstoliai 
ir netrukus atsisveikintumėt su namu? 

Lavinija nebeištarė nė žodžio. Alkotas užšovė duris, pasi- 
suko į mus ir iš surduto kišenės išsitraukė nediduką durklą. 
Užuot drebėjusi iš siaubo, nejaučiau jokios baimės. Tikriausiai 
todėl, kad viskas man atrodė absurdiška ir netikra. Kaip scena 
iš filmo. 

Ar ne laikas persikelti atgal? 

— Kiek mums liko? - šnipštelėjau Gideonui. 

- Per daug, - iškošė jis pro sukąstus dantis. 


Žiurkiškame Alkoto veide pasirodė džiugus jaudulys. 


224 


— Aš imu mergaitę, - tarė jis trokšdamas kuo greičiau griebtis 
darbo. - Ojūs pribaikit jaunuolį. Tik būkit atsargus. Jis klastingas 
ir vikrus. 

Lordas Elesteris paniekinamai sušnopavo. 

- Demonų kraujas suvilgys žemę! - iš anksto džiūgaudamas 
suriaumojo Dartas Veideris. Matyt, jo repertuaras labai ribotas. 

Gideonas vis dar svaidė žvilgsnius į nepasiekiamus kardus 
rengdamasis šuoliui, o aš apsidairiau kito ginklo. Ilgai negalvoju- 
si čiupau minkštą kėdę ir gležnas jos kojytes atsukau į Alkotą. 

Mano pastangos jam pasirodė juokingos - jis kraugeriškai iš- 
siviepė ir ėmė artintis. Kad ir kokie motyvai skatino jį taip elgtis, 
jo sielos laukė pragaras. 

Lordas Elesteris irgi žengė pirmyn. 

O tada įvykiai vijo vienas kitą. 

— Nejudėk! - sušuko man Gideonas apversdamas trapų sta- 
liuką ir paspirdamas lordo Elesterio pusėn. Beveik tuo pat metu 
jis nuplėšė nuo sienos sunkią žvakidę ir iš visų jėgų sviedė į pir- 
mąjį sekretorių. Žvakidė nemaloniai barkštelėjusi trenkėsi šiam 
į galvą, ir sekretorius griuvo kaip pakirstas. Gideonas nelaukė. 
Žvakidei dar nepasiekus taikinio, jis jau stryktelėjo prie kardų 
kolekcijos. Lordas Elesteris šoko į šalį nuo atskriejančio staliuko, 
bet, užuot užkirtęs Gideonui kelią prie kardų, puolė prie manęs. 
Visa dėjosi taip greitai, kad aš nė nespėjau pakelti kėdės, kuria 
ketinau trenkti Elesteriui per makaulę. Jis smeigė špaga. 

Geležtė pervėrė mano suknelę, slystelėjo kairėn ir įsmigo giliai 
po šonkauliais. Nespėjus man atsitokėti, lordas Elesteris ištrau- 
kė ginklą ir pergalingai šaukdamas metėsi prie Gideono atstatęs 


mano krauju suteptą špagos smaigalį. 

Skausmą pajutau pavėluotai. Suklupau kaip marionetė nukirp- 
tais siūlais ir prispaudžiau ranką prie krūtinės. Girdėjau Gideoną 
šaukiant mane vardu, mačiau, kaip vikriai jis nuplėšė nuo sienos 
du kardus ir mosavo jais virš galvos kaip samurajus. Išsitiesiau ant 
grindų, galva dunkstelėjo į parketą (supratau, kad perukas kartais 
labai praverčia). Skausmas stebuklingai atslūgo. Kurį laiką sutri- 
kusi žvelgiau į tuštumą, paskui besvorė, bekūnė ėmiau kilti vis 
aukščiau, kol pasiekiau lipdiniais puoštas lubas. Aplink mane žva- 
kių šviesoje sukosi auksinės dulkelės, o aš buvau tarsi viena iš jų. 

Apačioje mačiau save, gulinčią plačiai atmerktomis akimis ir 
gaudančią orą. Suknelės audiniu iš lėto plito kraujo dėmė. Mano 
veidas vis balo, kol tapo toks baltas kaip perukas. Pastėrusi stebė- 
jau, kaip virpa mano vokai, paskui užsimerkia. 

Mačiau pirmąjį sekretorių, tysantį šalia žvakidės. Iš gilios 
žaizdos smilkinyje sunkėsi kraujas. 

Mačiau pabalusį iš pykčio Gideoną, puolantį lordą Elesterį. 
Lordas prisispaudęs prie durų atmušinėjo špaga kardų smūgius, 
bet netrukus Gideonas įvarė jį į kampą. 

Stebėjau, kaip pašėlusiai jie kovėsi, nors ginklų žvangėjimas 
ten, palubėje, atrodė duslesnis. 

Lordas puolė, mėgindamas nerti po kaire Gideono ranka, bet 
šis nuspėjo jo užmačias ir tuoj pat iš visų jėgų smeigė lordui į de- 
šinę ranką. Pirmiausia Elesteris įbedė akis į priešininką tarsi ne- 
galėdamas patikėti, paskui jo veidas susiraukė lyg nuo nebylaus 
riksmo. Pirštai paleido špagą, ši žvangėdama nukrito ant grindų: 
Gideonas prismeigė lordo ranką prie sienos. Šis, nors ir kęsda- 


mas pragarišką skausmą, laidė prakeiksmus. 

Gideonas abejingai nusigręžė nuo priešininko ir puolė prie 
manęs. Tai yra prie mano kūno, nes aš be jokios naudos sklan- 
džiau ore. 

- Gvendolina! O Viešpatie! Gvene! Būk gera, nemirk! - jis 
prispaudė kumštį man prie krūtinės, toje vietoje, kur špaga buvo 
pradūrusi suknelę. 

— Per vėlu! - sududeno Dartas Veideris. - Negi nematot, kaip 
iš jos teka gyvybė? 

— Ji mirs, ir jūs nieko nepakeisit! - sukliko lordas Elesteris 
stengdamasis nejudinti prismeigtos rankos. Kraujas lašėjo ir tven- 
kėsi į balutę jam prie kojų. - Aš persmeigiau jai demonišką širdį. 

— Užsičiaupkit! - suriko Gideonas, dabar jau abiem rankom ir 
visu svoriu spausdamas mano žaizdą. - Neleisiu, kad ji nukrau- 
juotų. Kad tik mes spėtume... - nusiminęs sukūkčiojo. - Neturi 
teisės mirti, ar girdi, Gvendolina! 

Mano krūtinė dar kilnojosi, ant odos pasirodė prakaito la- 
šeliai, bet gal Dartas Veideris ir lordas Elesteris neklydo. Juk aš 
sklandžiau ore su žvilgančiom dulkelėm, o mano veidas buvo 
baltas kaip drobė. Net lūpos papilkėjo. 

Gideono skruostais riedėjo ašaros. Jis iš visų jėgų spaudė ran- 
kas prie žaizdos. 

- Lik su manim, Gvene, lik sau manim, - kuždėjo jis, ir staiga 
man aptemo akys, bet pajutau kietas grindis, buką skausmą ir 
savo kūno svorį. Paskutinį kartą garsiai įkvėpiau. 

Norėjau atsimerkti ir atsisveikindama pažiūrėti į Gideoną, bet 
neįstengiau. 

— Aš myliu tave, Gvene, meldžiu manęs nepalikti, - ištarė Gi- 


deonas, ir aš panirau į nebūtį. 

Negyvi daiktai ir medžiagos nekliudomai gali būti perkeliami 
laiku abiem kryptim. Svarbiausia, kad perkeliamas daiktas 
liestysi tik prie keliautojo laiku. 

Didžiausias lig šiol perkeltas daiktas yra valgomasis stalas, 
jį 1900 metais dvyniai de Vileriai atgabeno iš 1805 metų ir 
grąžino atgal (žr. Eksperimentai ir empiriniai bandymai, 

4 tomas, 3 skyrius, p. 188). Augalų ir jų dalių bei gyvų padarų 
neįmanoma perkelti, nes keliaujant laiku suardomi jų audiniai, 
tai buvo įrodyta atliekant bandymus su dumbliais, įvairiais 
sodinukais, klumpelėmis, vėdarėliais ir pelėmis 
(žr. Eksperimentai ir empiriniai bandymai, 

4 tomas, 3 skyrius, p. 194). 

Daiktus perkelti galima tik gavus leidimą 


arba atliekant tyrimus. 


Iš sergėtojų kronikų 


2 tomas, Bendri dėsningumai 

— Man regis, ji kažkur matyta, - išgirdau. Sniaukrojantis balsas 
buvo panašus į Džeimso. 

- Žinoma, matyta, tuščiagalvi, - atsakė niekas kitas kaip Kse- 
merijus. - Juk čia Gvendolina, nors vilkinti ir ne mokyklinę uni- 
formą, be to, su peruku. 

— Uždraudžiau tau su manim kalbėtis, neišauklėta kate! 

Aiškiai girdėjau susijaudinusius balsus. Vis dar gulėjau ant 
nugaros, siaubingas sunkumas, slegiantis krūtinę, buvo dingęs, 
bukas skausmas - irgi. Negi tapau dvasia kaip ir Džeimsas? 

Nemaloniai drykstelėjo pjaunamas korsažas - buvo apnuo- 
ginta žaizda. 

- Pataikyta į aortą, - apimtas nevilties tarė Gideonas. - Mėgi- 
nau užspausti, bet... užtrukom pernelyg ilgai. 

Vėsios rankos apčiupinėjo mano liemenį ir skaudamą vietą po 
šonkauliais. Daktaras Vaitas lengviau atsikvėpė. 

- Tai tik paviršinis pjūvis! O varge, kaip tu mane išgąsdinai! 

— Ką? Negali būti, tai ji... 

- Špaga tik įdrėskė odą. Matai? Ją išgelbėjo ponios Rosini 
korsetas. Aorta abdominalis. Viešpatie, Gideonai, ko jūs mokotės 
universitete? Akimirką tavimi patikėjau. - Daktaro Vaito pirštai 


spustelėjo man kaklą. - Jos pulsas geras. 

— Tai ji gyva“ 

— Kas iš tikrųjų atsitiko? 

— Kaip lordas Elesteris galėjo taip pasielgti? - pynėsi pono 
Džordžo, Folko de Vilerio ir pono Vitmeno balsai. Gideono ne- 
girdėjau. Pamėginau atsimerkti, ir šį sykį nesunkiai pavyko. Be 
vargo pasirąžiau. Išvydau gerai pažįstamas, spalvingas mūsų mo- 
kyklos menininkų rūsio sienas ir virš manęs palinkusius sergėto- 
jus. Visi, net ponas Marlėjus, šypsojosi. 

Tik Gideonas spoksojo, lyg negalėdamas patikėti savo akimis. 
Jo veidas buvo baltas kaip popierius, skruostai išvagoti ašarų. 

Tolėliau stovėjo Džeimsas, nosine prisidengęs akis. 

— Pasakyk, kai bus galima žiūrėti. 

— Dabar nieku gyvu, nes kaipmat apaktum, - pajuokavo Kse- 
merijus, sukryžiavęs kojas mano kojūgalyje. - Jos krūtys tuoj iš- 
virs iš korsažo! 

Oi. Jis buvo teisus. Susigėdusi mėginau prisidengti nuogu- 
mą nuostabios ponios Rosini suknelės draiskanom. Daktaras 
Vaitas švelniai spustelėjo mane atgal prie stalo, ant kurio buvau 
paguldyta. 

— Turiu skubiai išvalyti ir sutvarstyti įdrėskimą, - pasakė jis. - 
Paskui nuodugniai tave apžiūrėsiu. Ar dar ką nors skauda? 

Papurčiau galvą ir tuoj pat suvaitojau. Siaubingai skaudėjo 
galvą. 

Galvūgalyje stovintis ponas Džordžas paglostė man petį. 

- Dievulėliau, Gvendolina, kaip tu mus išgąsdinai, - jis tyliai 
nusijuokė. - Tai bent tikroviškas nualpimas! Kai Gideonas atnešė 
tave ant rankų, rimtai patikėjau, kad tu... 

— „mirusi, - baigė Ksemerijus sakinį, kurio ponas Džordžas 


nedrįso baigti. - Tiesą sakant, atrodei labai negyva. O vaikinas 

buvo visiškai paklaikęs! Jis klykė paduoti kraujagyslių spaustuką 
ir lemeno nesuprantamus žodžius. Ir verkė. Ko čia spoksai? 
į Ksemerijų. 

— Jis toks mielas. Ar galiu jį paglostyti? - paklausė vai- 
duokliukas. 

— Nedrįsk, nes nukąsiu ranką, mažyli, - suniurzgė Ksemeri- 
jus. - Gana jau to išsikvepinusio pamaivos, nuolat mane vadi- 
nančio kate. 

- Tik nepaistyk niekų. Aš ir pats žinau, jog katės neturi spar- 
nų! - sušuko Džeimsas vis dar užsidengęs akis. - Tu esi mano 
karščiuojančios vaizduotės padarinys. Išsigimusi katė. 

- Jei neužsičiaupsi, aš tave suėsiu, - pagrasino Ksemerijus. 

Gideonas paėjėjo į šalį ir susmuko ant kėdės. Jis nusiėmė pe- 
ruką, perbraukė tamsias garbanas ir užsidengė veidą rankomis. 

- Aš vis dar nieko nesuprantu, - dusliai tarė vaikinas. 

Panašiai jaučiausi ir aš. Kaip gali būti, kad aš ką tik miriau, o 
dabar esu gyva ir sveika? Gal viską tik išsigalvojau? Žiūrėjau, kaip 
daktaras Vaitas tvarsto žaizdą. Tai iš tikrųjų būta tik įbrėžimo. 
Daržovių peiliu buvau įsipjovusi daug giliau ir skaudžiau. 

Gideonas atitraukė rankas. Blyškiame veide spindėjo jo žalios 
akys. Prisiminusi paskutinius jo žodžius, pamėginau atsisėsti, bet 
daktaras Vaitas neleido. 

— Gal kas nors nuimtų tą beprotišką peruką? - šiurkščiai burb- 
telėjo jis. Tą pat akimirką kelios rankos puolė traukti iš mano šu- 
kuosenos smeigtukus, be peruko labai palengvėjo. 

- Atsargiai, Marlėjau, - perspėjo Folkas de Vileris. - Prisimin- 


kit ponią Rosini. 

— Taip, pone, - sumikčiojo Marlėjus ir iš baimės vos nepaleido 
peruko. - Ponią Rosini, pone. 

Ponas Džordžas ištraukė smeigtukus man iš plaukų kuodo ir 
švelniai išpynė kasą. 

— Ar taip geriau? - paklausė. 

Taip, man atlėgo. 

— Gauruota Barbutė sėdėjo kamputy, suknelė ir skrybėlė jai 
tinka, ir ji tokia laiminga, - traukė Ksemerijus kvailą dainelę. - 
Ak, jei būtum turėjusi skrybėlę! Tada būtum išsigelbėjusi, tiesa? 
Koks aš laimingas, kad tu gyva ir man nereikia ieškoti kito žmo- 
gaus, kuriam galėčiau pliaukšti. Ak tu, maža ilgaplauke Barbute. 

Robertas kikeno. 

- Arjau galima atsimerkti? - paklausė Džeimsas, bet nebelau- 
kė atsakymo. Pažvelgęs į mane vėl užsimerkė. - Tai bent! Tai iš 
tikrųjų panelė Gvendolina. Atleiskit, kad nepažinau, kai tas puo- 
šeiva nešė jus pro mano nišą, - Džeimsas sunkiai atsiduso. - Keis- 
toka. Šiuose namuose nebeliko padoriai apsirengusių žmonių. 

Ponas Vitmenas uždėjo delną Gideonui ant peties. 

— Tai kas iš tikrųjų atsitiko, berniuk? Ar tau pavyko perduoti 
grafui mūsų žinią? Ir gavai jo nurodymus dėl kito susitikimo? 

— Atneškit jam viskio ir nors trumpam atstokit, - suniurnėjo 
daktaras Vaitas klijuodamas ant mano žaizdos du pleistriukus. - 
Jam dar nepraėjo šokas. 

— Ne, ne. Viskas gerai, - suniurnėjo Gideonas. Jis dar sykį 
pažvelgė į mane, išėmė iš kišenės antspauduotą laišką ir padavė 
Folkui. 

- Eikš! - Daktaras Vaitas trūktelėjo Gideoną už rankos. - Vir- 
šuje, direktoriaus Džilo kabinete, yra viskio. Ir sofa, jei norėsi pri- 
gulti. Folkai, ar eini drauge? 

- Žinoma, - atsiliepė Folkas. - Tikiuosi, senasis Džilas turės 
užtektinai viskio. - Jis pažvelgė į kitus. - Tik nevežkit Gvendoli- 
nos namo tokios aplamdytos, supratot? 

— Žinoma, pone, - užtikrino ponas Marlėjus. - Aišku kaip 
dieną, jei taip galima pasakyti. 

Folkas tik užvertė akis. 

— Galima, - pridūrė ir su ponu Vitmenu ir Gideonu žengė 


pro duris. 


Ponui Bernardui buvo laisva diena, todėl duris atidarė Karolina. 
Ji tuoj pat išbėrė naujienas: 

- Šarlotė buvo apsivilkusi vakarėliui skirtą fėjos kostiumą, ne- 
paprastai gražų, ir leido man prisegti sparnelius, bet tada atėjo 
teta Glenda ir pasakė, kad turėčiau bent jau nusiplauti rankas, nes 
glosčiau tą purviną gyvulį... - Stipriai suspaudžiau sesutę glėbyje. 

- Žiūrėk, nesutraiškyk! - įgėlė paskui įplazdenęs Ksemeri- 
jus. - Jei šis vaikas bus sugadintas, mama pagimdys kitą. 

— Mano mieloji sesute, aukseli, - juokdamasi ir verkdama 
šnabždėjau įsikniaubusi Karolinai į plaukus. - Kaip aš tave myliu! 

— Aš irgi tave myliu, bet tu puti man į ausį, - švelniai išsivada- 
vo Karolina. - Paskubėk! Mes jau sėdim prie stalo. O desertui bus 
šokoladinis pyragas! 

- Ak, aš dievinu, dievinu šokoladinius pyragus! - sušukau. Ir 
gyvenimą, dovanojantį tokius nuostabius dalykus! 

— Gal kiek perdedi? Lyg po gydymo elektrošoku, - bambėjo 
Ksemerijus. 

Užuot sutramdžiusi jį žvilgsniu, tik meiliai nusišypsojau. 


Mano mielas, mažas bambeklis lietvamzdžio demonas. 

— Aš tave irgi myliu, - pasakiau. 

- O žmogau, - sunkiai atsiduso jis. - Jei būtum televizijos pro- 
grama, išjungčiau. 

Karolina susirūpinusi žvelgė į mane. Pakeliui į antrą aukštą ji 
paėmė mane už rankos. 

— Gvendolina, kas tau darosi? 

Nusišluosčiau ašaras ir nusikvatojau. 

— Man viskas gerai, - patikinau. - Tiesiog esu laiminga. Kad 
esu gyva. Ir turiu nuostabią šeimą. Ir kad šių laiptų turėklai to- 
kie maloniai glotnūs ir gerai pažįstami. Ir kad gyvenimas pui- 
kus. - Po šių žodžių vėl ištryško ašaros, suabejojau, ar dakta- 
ras Vaitas man davė tik aspirino. Bet euforiją galėjo sukelti ir 
džiaugsmas, kad likau gyva, kad nereikės per dienas sklandyti 
ore su dulkėmis. 

Todėl netoli valgomojo durų pakėliau Karoliną ir apsukau 
ratu. Jaučiausi laimingiausias žmogus pasaulyje, nes buvau gyva, 
o Gideonas pasakė: „Aš tave myliu.“ Nors pastarieji žodžiai galė- 
jo būti priešmirtinė haliucinacija. 

Sesutė patenkinta sukrykštė, o Ksemerijus pavaizdavo spau- 
dinėjąs televizoriaus pultelį. 

Nuleista žemėn Karolina paklausė: 

- Ar Šarlotė nemeluoja? Ji tvirtina, kad tu į Sintijos vakarėlį 
eisi susisupusi į žalią šiukšlių maišą? 

Ši mintis atvėsino mano euforiją. 

— Cha cha cha, - piktai nusikvatojo Ksemerijus. - Įsivaizduo- 
ju: laimingas žalias šiukšlių maišas, glėbesčiuojantis ir bučiuojan- 
tis kiekvieną sutiktąjį, nes gyvenimas toks nuostabus. 


— Gal ir ne, jei pavyks. 

O dangau, gal man dar pavyks įtikinti Leslę atsisakyti suma- 
nymo persirengti marsiečiais. Jei visi jau žino, vadinasi, draugė iš 
tikrųjų susižavėjo šia idėja, ir ją bus sunku atkalbėti. 

Mano šeima sėdėjo prie stalo, ir teko labai tvardytis, kad ne- 
pulčiau džiaugsmingai visų glėbesčiuoti, net tetos Glendos ir 
Šarlotės. (Tai aiškiai rodo, kokios išskirtinės būsenos aš buvau.) 
Griežtai stebima Ksemerijaus pasitenkinau tik visiems plačiai 
nusišypsodama ir praeidama pro šalį pataršiau Nikui plaukus. 
Atsisėdusi prie savo lėkštės, į ją mama ką tik įdėjo užkandį, iš 
karto pamiršau santūrumą. 

- Šparagų apkepas! - sušukau. - Ar gyvenimas ne nuostabus? 
Kiek džiaugsmo jis suteikia. 

- Jei dar sykį ištarsi nuostabu, privemsiu tau ant šparagų ap- 
kepo, - niurzgėjo Ksemerijus. 

Aš jam nusišypsojau, įsidėjau gabalėlį apkepo į burną ir pa- 
klausiau namiškių: 

— Kaip jums šiandien sekėsi? 

Teta Madė atsakė man šypsena. 

— Matyt, tau diena praėjo puikiai. 

Šarlotė šakute garsiai džerkštelėjo į lėkštę. 

Taip, viską apsvarsčius, diena išties buvo sėkminga. Nors Gi- 
deonas, Folkas ir ponas Vaitas prieš man išvažiuojant dingo, ir aš 
neturėjau galimybės sužinoti, ar „Aš myliu tave, Gvene, meldžiu 
manęs nepalikti“ buvo tik mano fantazijos vaisius, ar Gideonas 
iš tikrųjų tai pasakė. Kiti sergėtojai kiek galėdami stengėsi, kad 
neatrodyčiau, pasak Folko de Vilerio, tokia aplamdyta. Ponas 
Marlėjus net ėmėsi man šukuoti plaukus, bet aš nusprendžiau 
pati tai padaryti. Dabar vilkėjau mokyklinę uniformą, o plaukai 
tvarkingai gulė ant pečių. 

Mama patapšnojo man per ranką. 

— Džiaugiuosi, kad pasveikai, zuikeli. 

Teta Glenda kažką sumurmėjusi - lyg ir „sudėjimas kaip kai- 
mietės - su apsimestine šypsena paklausė: 

— Tai kaip ten su tuo žaliu šiukšlių maišu? Nejaugi tu ir tavo 
draugė Leslė pasirodysit su tais maišais Dalių dukrai rengiama- 
me vakarėlyje! Tobijas Dalė palaikys tai politiniu pasityčiojimu, 
juk torių partijoje eina svarbias pareigas. 

— Ką? - nustebau. 

— Reikia sakyti prašau, - subarė mane Ksemerijus. 

— Glenda, tu mane stebini, - pliaukštelėjo liežuviu ledi Eris- 
ta.- Nė vienai iš mano vaikaičių nebūtų kilusi tokia mintis. 
Šiukšlių maišas! Kokia nesąmonė! 

— Na, jei ji neturi jokio kito žalio drabužio, geriau maišas nei 
visiškai nieko, - įgėlė Šarlotė. - Bent jau Gvenei. 

— O varge. - Teta Madė žvelgė su užuojauta. - Pagalvokim, gal 
galėčiau tau paskolinti žalią minkštą kilpinį chalatą. 

Šarlotė, Nikas, Karolina ir Ksemerijus pratrūko juoku, o aš 
nusišypsojau tetai. 

— Malonu, kad nori padėti, bet manau, Leslė nesutiks. Kur jūs 
matėt marsietį su chalatu? 

- Na, girdit! Ji visai rimtai, - amtelėjo Glenda. - Patikėkit 
mano žodžiu, ta Leslė daro Gvendolinai blogą įtaką, - ji suraukė 
nosį. - Ko kito tikėtis iš proletarų vaikų. Kaip jai iš viso buvo leis- 
ta mokytis Sent Lenokse. Aš uždrausčiau savo dukteriai... 

— Pagaliau liaukis, Glenda, - piktai žybtelėjo akimis mama. - 
Leslė protinga ir gerai išauklėta mergaitė, o jos tėvai visai ne pro- 
letarai! Tėvas yra... yra... 


- Statybų inžinierius, - šnipštelėjau. 

— „„statybų inžinierius, o mama dirba... 

— Mitybos patarėja, - užbaigiau sakinį. 

— O šuo studijavo auksaspalvių retriverių kolegijoje, - pridūrė 
Ksemerijus. - Labai solidi šeima. 

— Mūsų kostiumai neturi jokios politinės potekstės, - užtikri- 
nau tetą Glendą, o ledi Erista kilstelėjo antakius. - Tiesiog tai turi 
būti meno kūrinys. - Kitaip tariant, tik Leslė suteikė tam politi- 
nį atspalvį. Negi dar negana, kad mes tiesiog siaubingai atrody- 
sim. - Be to, tai Sintijos, o ne jos tėvų vakarėlis, antraip vakarėlio 
tema būtų kitokia. 

- Visai nejuokinga, - purkštelėjo teta Glenda. - Labai neman- 
dagu nepasirūpinti kostiumu, kai kiti svečiai ir šeimininkai ne- 
gaili jokių išlaidų. Pavyzdžiui, Šarlotės kostiumas... 

— „kainavo didžiulius pinigus ir guli kaip nulietas, šitą tu šim- 
tus kartų sakei, - nutraukė ją mama. 

— Tu tik pavydi. Visuomet tokia buvai. Bet man bent jau rūpi 
dukters gerovė, ne taip kaip tau, - suspiegė teta Glenda. - Tu taip 
mažai domiesi dukters visuomenine padėtimi, kad net negali nu- 
pirkti padoraus kostiumo... 

- Visuomenine padėtimi? - Mama tik užvertė akis. - Sakyk, ar 
nebūsi atitrūkusi nuo tikrovės? Juk tai klasės draugės gimtadienio 
vakarėlis! Blogai tik tai, kad vargšai vaikai turi persirenginėti. 

Ledi Erista garsiai trinktelėjo įrankius ant stalo. 

— Dieve mano, jums per keturiasdešimt, o elgiatės kaip paau- 
glės. Savaime suprantama, Gvendolina neis apsivilkusi tuo šiukš- 
lių maišu. O dabar prašau pakeisti temą. 

— Taip, pašnekėkim apie seną despotę drakonę, - pasiūlė Kse- 
merijus. - Ir apie moteris, kurios, įkopusios į penktą dešimtį, dar 


gyvena pas mamą. 

— Negali Gvendolinai nurodyti... - puolė ginčytis mama, bet 
aš po stalu spyriau jai į blauzdą ir nusišypsojau. 

Ji atsiduso ir atsakė man šypsena. 

— Bet aš negaliu ramiai žiūrėti, kaip Gvendolina teršia mūsų 
šeimos garbę... - neatlyžo teta Glenda, tačiau ledi Erista ją nu- 
traukė: 

- Glenda, jei neužsičiaupsi, eisi gulti be vakarienės, - sušnypš- 
tė, ir visi, išskyrus tetą Glendą, ėmė kvatotis, net Šarlotė. 

Tuo metu paskambino į duris. 

Kelias sekundes niekas nekreipė dėmesio, valgėm toliau, kol 
prisiminėm, kad ponas Bernardas turi laisvadienį. Ledi Erista 
atsiduso. 

— Karolina, būk gera, atidaryk dar sykį duris. Tai tikriausiai po- 
nas Taneris dėl šiųmetinio žibintų puošimo gėlėmis, pasakyk jam, 
kad manęs nėra namie. - Ji palaukė, kol Karolina dingo už durų. - 
Tas žmogus - tikras įkyruolis. Sakiau jam, bus oranžinės begoni- 
jos! Manau, tokie žmonės nusipelno ypatingos vietos pragare. 

— Ir aš taip manau, - pritarė teta Madė. 

Netrukus grįžo Karolina. 

— Atėjo Golumas! - sušuko ji. - Jis nori pasimatyti su Gven- 
dolina. 

- Golumas? - vienu balsu pakartojo mama, Nikas ir aš. „Žie- 
dų valdovas" - mūsų visų mėgstamiausias filmas, tik Karolina 
per jauna jį žiūrėti. 

Karolina uoliai linkčiojo. 

— Taip, jis laukia apačioje. 

Nikas nusikvatojo. 


- Tai bent, brangute! Būtinai noriu pamatyti. 


240 


- Ir aš, - tingiai tarė Ksemerijus, vis dar kabėdamas ant švies- 
tuvo galva žemyn ir kasydamasis pilvą. 

— Esu įsitikinusi, tai Gordonas, - tarė Šarlotė ir atsistojo. - Ir 
jis atėjo pas mane. Tik per anksti. Sakiau užsukti pusę devintos. 

— O, zuikuti, turi gerbėją? - susižavėjusi paklausė teta Madė. — 
Kaip puiku! Jis nukreips tavo mintis kita linkme. 

Šarlotė apsimetė įsižeidusi. 

— Ne, teta Made, Gordonas - tik mano bendraklasis, aš pade- 
du jam rašyti rašinį apie Žiedus su antspaudu. 

- Bet jis sakė atėjęs pas Gvendoliną, - paprieštaravo sesutė, 
tačiau Šarlotė nustūmė ją į šalį ir išdūmė. Karolina nutapsėjo 
paskui. 

- Jis gali pavakarieniauti sykiu! - sušuko teta Glenda jai pa- 
vymui. - Šarlotė visuomet pasirengusi padėti, - teta pasisuko į 
mus. - Beje, Gordonas Geldermanas yra Kailo Artūro Gelder- 
mano sūnus. 

- Klausykit, klausykit! - šūktelėjo Ksemerijus. 

- Kad ir kas jis būtų, - purkštelėjo mama. 

— Kailas Artūras Geldermanas, - teta Glenda pabrėždama 
ištarė kiekvieną žodį. - Prekybos namai „Taikun'! Negi tai tau 
nieko nesako? Visiškai nenutuoki, su kokių sluoksnių atstovais 
bendrauja tavo duktė. Aplaidžiai atlieki motinos pareigas. Nors 
Gvendolina vaikinais vis tiek nesidomi. 

Mama sunkiai atsiduso. 

— Glene, verčiau vėl pradėk gerti tabletes nuo menopauzės. 

Ledi Erista rūsčiai suraukė antakius ir sunkiai atsiduso, matyt, 
ketindama tetą Glendą ir mamą siųsti miegoti, bet grįžusi Karoli- 


na triumfuodama pareiškė: 

- Sakiau, kad Golumas nori pasimatyti su Gvendolina! 

Kai pamačiau į valgomąjį įeinant lydimą Šarlotės Gideoną, 
vos neišspjoviau didelio kąsnio apkepo. Jos veidas buvo šaltas 
kaip ledas. 

— Labas vakaras, - mandagiai pasisveikino Gideonas. Jis mū- 
vėjo džinsus ir vilkėjo nuskalbtus žalios spalvos marškinėlius. 
Matyt, jau buvo spėjęs išsimaudyti duše, nes plaukai buvo dar 
drėgni ir netvarkingomis garbanomis krito ant kaktos. - Atleiskit. 
Nenorėjau trukdyti vakarienės, tik pasimatyti su Gvendolina. 

Akimirką valgomajame įsiviešpatavo tyla. Jei neskaičiuosim 
Ksemerijaus, kuris tupėdamas ant sietyno sprogo juoku. Pilna 
burna negalėjau kalbėti. Nikas sukikeno, mamos akys lakstė nuo 
Gideono prie manęs. Tetą Glendą išmušė raudonomis dėmėmis, 
o ledi Eristos žvilgsnis buvo toks ramus, tarsi būtų Žiūrėjusi į 
oranžinę begoniją. 

Tik teta Madė buvo mandagi. 

— Bet jūs visiškai netrukdot, - draugiškai tarė ji. - Sėskitės 
greta manęs. Šarlote, būk gera, paduok įrankius. 

— Taip, duokit Golumui lėkštę, - šnipštelėjo man Nikas ir nu- 
sišypsojo. 

Šarlotė, ignoruodama tetos Madės prašymą, vis dar akmeni- 
niu veidu atsisėdo į savo vietą. 

— Labai malonu, dėkoju, bet aš jau vakarieniavau, - atsakė 
Gideonas. 

Pagaliau nurijusi kąsnį atsistojau. 

į mamą, paskui į senelę. 
Abi susižvelgė keistais, nesuprantamais žvilgsniais ir vienu 


balsu labai giliai atsiduso. 

- Žinoma, - atsakė mama. 

— O šokoladinis pyragas, - priminė Karolina. 

— Mes paliksim Gvendolinai gabalėlį, - linktelėjo man ledi 
Erista. 

Lyg per miglą, sustingusiomis kojomis, it apdujusi, priėjau 
prie Gideono. 

— Kambaryje įsivyravo mirtina tyla, - sušnabždėjo Ksemeri- 
jus nuo šviestuvo. - Visų akys buvo įsmeigtos į mergaitę, vilkin- 
čią siusiuko spalvos palaidinę... 

Ak, jis teisus. Pykau, kad nespėjau išsimaudyti po dušu ir per- 
sirengti, kvaila mokyklinė uniforma tikrai nepuošė. Bet kas galė- 
jo pamanyti, kad vakare dar turėsiu svečią? Ir dar tokį, prieš kurį 
labai svarbu gražiai atrodyti. 

- Sveikas, - tariau Gideonui ir tik dabar nusišypsojau. 

— Net šešėliai ant sienų apstulbo, kai jiedu pažvelgė vienas ki- 
tam į akis, tarsi būtų atsisėdę ant bezdančios pagalvėlės. - Kse- 
merijus nuplazdeno žemyn. - Romantiškai griežiant smuikams 
jiedu ištipeno iš kambario, - mergaitė siusiuko spalvos palaidi- 
ne ir vaikinas, kuriam reikėtų apsilankyti pas kirpėją. - Chime- 
ra skrido paskui mus, bet prie laiptų pasuko į kairę. - Išmintin- 
gasis ir gražusis demonas Ksemerijus būtų galėjęs sekti paskui 
juos kaip dorovės sergėtojas, jei po tokio audringo jausmų pro- 
veržio nebūtų labai išalkęs! Šiandien reikės suėsti tą storą klar- 
netistą, besivaidenantį 23-iame name ir visą parą kankinantį 
Gleną Milerį. - Dar sykį pamojavęs Ksemerijus purptelėjo pro 
fojė langą. 

Savo kambaryje lengviau atsidusau, kad pristigo laiko suardyti 
trečiadienį tetos Madės padarytą tvarką. Tiek to, lova buvo ne- 
paklota, bet kelis besimėtančius drabužius skubiai surankiojau ir 
padėjau ant kėdės. Tada atsigręžiau į Gideoną - jis visą kelią tylė- 
jo. Tikriausiai jam neliko nieko kito, nes aš - kaip paprastai darau 
labai susijaudinusi - be perstojo plepėjau. Kaip užsukta maliau 
liežuviu apie paveikslus, pro kuriuos ėjom. Apie kiekvieną iš vie- 
nuolikos tūkstančių. 

- Čia mano proseneliai, nežinau, kodėl jie norėjo būti nutapy- 
ti, nes tuo metu jau egzistavo fotografija. Tas storulis ant tabure- 
tės yra proproprosenelis Hugas vaikystėje su sesute Petronela ir 
trim triušiais. O čia erchercogė, jos vardą pamiršau, ji nėra mūsų 
giminaitė, bet pasipuošusi Montrouzų giminės koljė, todėl pa- 
veikslas ir buvo pakabintas. O dabar mes trečiame aukšte, gali 
pasigrožėti Šarlotės nuotraukomis. Teta Glenda kas tris mėnesius 
lankosi pas fotografą, teikiantį paslaugas ir karališkajai šeimai. Ši 
nuotrauka - mano mėgstamiausia - dešimtmetė Šarlotė su mop- 
su ant rankų, ar nemanai, kad jiedu truputį panašūs? 

Ir taip toliau. Siaubas. Tik savo kambaryje uždariau kakarinę. 
Bet tik todėl, kad čia nebuvo jokių paveikslų. Užklojau lovą, pa- 
slėpiau naktinius su užrašu „Sveika, Kite“ po pagalve. Tada lūku- 
riuodama įsispoksojau į Gideoną. 

Bet jis tylėjo. Tik šypsojosi man, tarsi negalėdamas patikėti 
savo akimis. Mano širdis suspurdėjo iš džiaugsmo ir trumpai su- 
stojo. Tai bent! Špagos dūrio nebijojo, o Gideono neatlaikė. Ypač 
tokio žvilgsnio. 

— Mėginau tau anksčiau paskambinti, bet nekėlei ragelio, - 


prabilo jis pagaliau. 

— Akumuliatorius išsikrovė. 

Dar limuzine kalbantis su Lesle, Gideonui tylint ištraukiau 
mobilųjį iš kišenės ir ėmiau ieškoti pakroviklio. Teta Madė buvo 
jį padėjusi į rašomojo stalo stalčių. 

Gideonas atsirėmė nugara į duris. 

— Keistoka diena, tiesa? 

Linktelėjau. Telefonas tvarkingai krovėsi. Nežinodama, ką da- 
ryti, atsirėmiau į stalo kraštą. 

- Tai buvo siaubingiausia mano gyvenimo diena, - kalbėjo 
toliau Gideonas. - Kai tu gulėjai be gyvybės... - vaikino balsas 
užlūžo. Jis žengė prie manęs. 

Staiga pajutau nenumaldomą poreikį jį paguosti. 

— Atsiprašau, kad aš... tave taip išgąsdinau. Bet maniau, kad 
tikrai mirštu. 

- Ir aš maniau. - Gideonas nurijo seilę ir žengė dar arčiau. 

Nors Ksemerijus seniai buvo dingęs pas klarnetistą, galvoje 
nuskambėjo pašaipus jo balsas: „Jo žalios spindinčios akys užde- 
gė ugnį jos širdyje, pridengtoje siusiuko spalvos palaidinės. Prisi- 
glaudusi prie jo vyriškos krūtinės ji gailiai pravirko.“ 

— O Viešpatie, Gvendolina! Tu vis dar sielojiesi? 

Tvirčiau įsikibau į stalo kraštą. 

- Tu geriau žinai, kas man buvo, - sukūkčiojau. - Juk studi- 
juoji mediciną. 

- Taip, ir kaip tik todėl supratau... - Gideonas stovėdamas 
priešais mane prikando apatinę lūpą. Susigraudinau. Jis iš lėto 
pakėlė ranką. - Špagos smaigalys taip giliai buvo įsmigęs tau į 
kūną, - smiliumi ir nykščiu vaikinas parodė kiek. - Menko įdrės- 


kimo nebūtum nė pajutusi, bet tu akimirksniu išbalai, veidą iš- 


245 


mušė šaltas prakaitas. Todėl ir nusprendžiau, kad Elesteris per- 
vėrė tau aortą. Prasidėjo vidinis kraujavimas. 

Spoksojau, kaip Gideono ranka kyla man prie veido. 

— Juk pats matei žaizdą, ji buvo visiškai nepavojinga, - krenkš- 
telėjau. Gumulas užspaudė gerklę. - Tai... tai buvo... tikriausiai 
paprastas šokas. Turbūt įsikalbėjau esanti rimtai sužeista, todėl ir 
pamanei, kad aš... 

- Ne, Gvene, tu neįsikalbėjai. 

— Bet kaip galėjo būti, kad liko tik maža žaizdelė? - sušnabž- 
dėjau. 

Gideonas ėmė žingsniuoti po kambarį. 

— Iš pradžių aš irgi nesupratau, - pabrėžtinai tarė jis. - Aš 
taip... apsidžiaugiau, jog tu gyva, kad pamaniau - būsiu viską įsi- 
kalbėjęs. Bet neseniai, stovėdamas po dušu, staiga praregėjau. 

— O man tai dar bus, - sumurmėjau. - Dar nespėjau išsimau- 
dyti po dušu. 

Paleidau stalo kraštą ir atsisėdau ant kilimo. Dabar buvo ge- 
riau. Bent jau keliai nevirpėjo. Nugara atsirėmiau į lovą ir pakė- 
liau akis į Gideoną. 

— Negi būtina kaip laukiniam bėgioti po kambarį? Tai mane 
nervina. Visai prarasiu sveiką nuovoką. 

Gideonas atsiklaupė priešais mane ir uždėjo ranką ant peties 
nekreipdamas dėmesio, kad aš nesugebu susikaupti. Galvoje man 
sukosi tokios nesvarbios mintys kaip: „Tikiuosi, kvepiu malo- 
niai. Arba: „O, kad tik neužmirščiau kvėpuoti.“ 

— Ar tau pažįstamas jausmas, kai spręsdamas sudoku galvosū- 
kį randi vienintelį skaičių, kuris padeda užpildyti kitus laukus? - 


paklausė jis. 

Iš lėto linktelėjau. 

Gideonas užsimiršęs glostė mane. 

- Keletą dienų ramybės nedavė daugybė minčių, bet tik šian- 
dien vakare... radau tą magišką skaičių, supranti? Aš skaičiau tuos 
dokumentus, kol beveik išmokau atmintinai... 

— Kokius dokumentus? - pertraukiau jį. 

Gideonas nuleido ranką. 

- Dokumentus, kuriuos Paulius gavo iš lordo Elesterio už ge- 
nealoginį keliautojų laiku medį. Paulius juos man padavė tą die- 
ną, kai tu kalbėjaisi su grafu. - Gideonas kreivai šyptelėjo išvydęs 
nuostabą mano veide. - Būčiau papasakojęs, bet tu mane užvertei 
labai keistais klausimais ir galų gale įsižeidusi pabėgai. Negalėjau 
tavęs sulaikyti, nes daktaras Vaitas norėjo apžiūrėti mano žaizdą, 
ar prisimeni? 

— Gideonai, tai įvyko tik šį pirmadienį. 

— Teisingai. O atrodo, praėjo amžinybė, tiesa? Gavęs leidimą 
eiti namo, aš tau kas dešimt minučių skambinau pasakyti, kad 
tave... - Gideonas atsikrenkštė ir vėl paėmė mano ranką, - ...kad 
tau viską paaiškinčiau, bet telefonas kaskart buvo užimtas. 

- Taip, pasakojau Leslei, koks tu baisus niekšas, - linktelė- 
jau. - Bet mes turim ir laidinį telefoną, nežinojai? 

Gideonas nekreipė dėmesio į mano pastabą. 

- Priešokomis ėmiau skaityti tuos dokumentus. Ten radau 
pranašystę ir asmeninių grafo užrašų: Tų dokumentų sergėtojai 
neturi. Grafas tyčia juos nuslėpė nuo saviškių. 

Giliai atsidusau. 

- Leisk spėti. Ten buvo dar daugiau kvailų eilėraščių. Ir tu ne- 


supratai nė žodžio. 

Gideonas palinko į priekį. 

- Ne, - iš lėto tarė jis. - Atvirkščiai. Ten viskas buvo gana 
aišku. Rašoma, jog kai kas turi mirti, idant Išminties akmuo at- 
tas kai kas esi tu. 

— Na taip, - per daug neaikčiojau. - Vadinasi, aš esu ta kaina, 
kurią reikia sumokėti. 

— Tai perskaitęs buvau sukrėstas. - Neklusni garbana užkrito 
Gideonui ant veido. - Iš pradžių negalėjau patikėti, bet pranašys- 
tė buvo labai aiški. Rubinės gyvybė užgęsta, varno mirtis apreiš- 
kia pabaigą, dvyliktoji žvaigždė užgęsta, ir taip toliau be galo. - Jis 
trumpai nutilo. - Dar aiškesnės grafo pastabos paraštėse. Vos tik 
ratas užsidarys ir eliksyras atras savo paskirtį, tu turi mirti. Taip 
ir parašyta. 

Krūptelėjau. 

— O kaip aš turiu mirti? - Nejučia prisiminiau kruviną lordo 
Elesterio špagą. - Ar ten nurodoma? 

Gideonas šyptelėjo. 

- Na, pranašystėje tik užsimenama, bet vienas teiginys nuolat 
kartojasi. Kad aš, tai yra Deimantas, liūtas, vienuoliktas iš dvyli- 
kos rato, būsiu dėl to kaltas, - jo šypsena išblanko, o balse pasi- 
girdo nauja gaida. - Kad tu mirsi dėl manęs. Iš meilės. 

- Ak. O. Bet... - sumykiau. - Bet ten tik eilės. 

Gideonas papurtė galvą. 

— Gvene, negi nesupranti, kad turėjau tam sutrukdyti? Tik to- 
dėl kvailai apsimečiau žaidžiąs tavo jausmais. 

Dabar viską supratau. 


— Kad nesumanyčiau mirti iš meilės, kitą dieną privertei savęs 

neapkęsti? Bet tai buvo labai... taip sakant... riteriška. - Pasilen- 
kiau ir nubraukiau nepaklusnią garbaną jam nuo veido. - Tikrai, 
labai riteriška. 

Gideonas šyptelėjo. 

— Patikėk, tai buvo nepaprastai sunku. 

Dabar jau aš negalėjau atitraukti rankos. Švelniai glosčiau jam 
veidą. Gideonas nebuvo spėjęs nusiskusti, ir barzdos plaukeliai 
seksualiai kuteno pirštų galiukus. 

— Likim draugais - genialus pasiūlymas, - sukuždėjau. - Aš 
akimirksniu užsidegiau baisia neapykanta. 

Gideonas suvaitojo. 

- Bet aš norėjau ne to, norėjau, kad mes iš tikrųjų būtume 
draugai, - tarė jis, paėmė mano ranką ir tvirtai suspaudė. - Kad 
tave šie žodžiai taip įsiutins... - jis nebaigė minties. 

Pasilenkiau dar arčiau ir abiem delnais suėmiau jam veidą. 

— Įsidėmėk ateičiai, - sukuždėjau. - Niekada nesakyk tokių 
žodžių merginai, kurią bučiavai. 

— Palauk, Gvendolina, tai dar ne viskas, noriu dar šį tą... - le- 
meno Gideonas, bet aš nebedelsiau. Atsargiai priglaudžiau savo 
lūpas prie jo lūpų. 

Gideonas atsakė į mano bučinį, iš pradžių švelniai ir nedrąsiai, 
bet kai rankomis apsivijau jam kaklą ir prisiglaudžiau, įsiaistrino. 
Jo kairė ranka paniro man į plaukus, dešinė glostydama iš lėto ke- 
liavo kaklu žemyn. Pasiekus pirmą palaidinės sagutę, suskambo 
mobilusis. Tiksliau melodija iš filmo „Sugrok man mirties dainą“. 

Nenoriai atsitraukiau. 

- Leslė, - tariau pažvelgusi į ekranėlį. - Turiu atsiliepti. Šnekė- 


siu trumpai, kitaip ji ims rūpintis. 

Gideonas nusišypsojo. 

— Nebijok, neketinu ištirpti ore. 

— Lesle? Galiu tau paskambinti vėliau? Dėkoju už naują telefo- 
no melodiją, labai šmaikštu. 

Bet draugė manęs nesiklausė. 

— Gvene, klausyk, aš išstudijavau „Aną Kareniną, - prapliupo 
ji. - Ir dabar jau žinau, kam grafui reikia Išminties akmens. 

Išminties akmuo man nerūpėjo. Bent jau šią akimirką. 

— Nesirūpink, - tarškėjo Leslė. - Aš jau pakeliui. 

- Tikrai? 

— Tiksliau, aš jau čia. 

— Kur? 

— Na, čia. Stoviu koridoriuje. O paskui laiptais kopia tavo 
mama, brolis ir sesuo. Net teta Madė krypuoja įkandin. Štai jie 
mane jau pavijo, bijau, kad tuoj pasibels... 

Bet Karolina nesivargino. Kaip niekur nieko atidarė duris ir 
džiugiai suriko: 

- Šokoladinis pyragas visiems! - O tada atsigręžusi pareiškė: — 


Matot, jie visai nesiglamonėja! 

Dvylikos ratas 


Pavardė brangakmenis | Alcheminis | gyvūnas 
atitikmuo 

Lanselotas de Vileris gintaras calcinatio varlė bukas 

1560-1607 

Elena Burglėj opalas putrefactio | pelėda | riešut- 

1562-1580 et mortificio medis 

Viljamas de Vileris agatas sublimatio | lokys 

1636-1689 

Sesilė Vudvil akvamarinas | solutio arklys klevas 

1628-1684 


Robertas Leopoldas smaragdas distillatio erelis ąžuolas 
grafas de Sen Žermenas 

1703-1784 

Žana de Pontkeri ginkmedis 


madam d'Urfė 
1705-1775 
Džonatanas ir Timotis | karneolis extractio sakalas 
de Vileriai 
1875-1944 
1875-1930 
Margaretė Tilnėj žadeitas digestio liepa 
1877-1944 
Paulius de Vileris juodasis ceratio vilkas šermukšnis 
*1974 turmalinas 
Liusė Montrouz safyras fermentatio | lūšis gluosnis 
*1976 
Gideonas de Vileris deimantas multiplicatio | liūtas kukmedis 
*1992 
*1994 


Iš sergėtojų kronikos, 4 tomas, Dvylikos ratas 


11 


Si diena iš tikrųjų buvo nepaprastai keista (svarbiausia, kad Gi- 
deonas mane myli! O dar tas atsitikimas su špagos dūriu ir mirti- 
mi!), bet vakarinės vaišės mano kambaryje pasirodė keisčiausios 
iš visų įvykių. Mano kambaryje susirinko beveik visi mylimiausi 
žmonės, jie juokėsi ir kalbėjo vienas per kitą. Mama, teta Madė, 
Nikas, Karolina, Leslė ir Gideonas! Visi buvo išsiterlioję veidus 
šokoladu. (Kadangi teta Glenda ir Šarlotė neteko apetito, o ledi 
Erista nevalgo saldumynų, šokoladinis pyragas atiteko mums.) 
Gideonas susidraugavo su mano šeima: galbūt padėjo pyragas, o 
galbūt puikus vaikino elgesys. Tokio jo dar nebuvau mačiusi. Jis 
nesutriko, nors mama ir teta Madė uždavė ne vieną keistą klausi- 
mą, o Nikas atkakliai vadino jį Golumu. 

Kai sušlamštėm pyragą iki paskutinio trupinio, teta Madė vai- 
todama atsistojo. 

— Reikėtų leistis apačion ir palaikyti Eristą, mat ponas Taneris 
kartu su mažuoju Šarlotės gerbėju įspruko vidun, ir aš esu įsiti- 
kinusi, kad jie vis dar ginčijasi dėl begonijų. - Teta apdovanojo 
Gideoną plačia šypsena. - Gideonai, kaip de Vilerių giminės at- 
stovas jūs iš tikrųjų labai simpatiškas. 

Gideonas taip pat atsistojo. 

- Dėkoju, - maloniai atsakė jis ir paspaudė tetai Madei ran- 
ką. - Buvo ypač malonu su jumis susipažinti. 

— Oho! - Leslė įsisprendė rankomis į šonus. - Kokios puikios 
jo manieros. Vos tik dama atsistoja, jo užpakalis irgi pakyla. Ir 


dar koks žavingas užpakalis. Gaila, kad jis toks netikša. 

Aš tik pabalinau akis. 

Mama nusibraukė trupinius nuo suknelės, liepė stotis ir Ka- 
rolinai su Niku. 

- Einam, tuoj bus laikas gultis. 

— Mama! - įsižeidė Nikas. - Šiandien penktadienis, ir man jau 
dvylika metų! 

- Ir aš norėčiau likti, būkit geri. - Karolina nuoširdžiai pažvel- 
gė į Gideoną. - Esi iš tikrųjų malonus ir pritrenkiamai gražus. 

— Taip, pritrenkiamai, - sukuždėjo Leslė. - Negi jis paraudo? 

Regis, paraudo. Kaip miela. 

Leslė alkūne trinktelėjo man į šonkaulius. 

- Tu spoksai į jį šunyčio akimis, - šnipštelėjo ji. 

Tuo metu pro uždarytą langą įplasnojo Ksemerijus ir palai- 
mingai atsiraugėjęs nutūpė ant rašomojo stalo. 

— Kai protingas ir ypač patrauklus demonas grįžo namo, jis, 
deja, pastebėjo, kad mergaitė per tą laiką neprarado nei siusiukų 
spalvos palaidinės, nei nekaltybės... - pacitavo jis neparašyto ro- 
mano eilutes. 

Aš tik lūpomis tariau: 

— Užsičiaupk. 

— Tik šiaip sau užsiminiau, - įsižeidė Ksemerijus. - Juk situa- 
cija buvo tinkama. Ir tu jau ne vaikas, be to, negali žinoti, gal ryt 
ar poryt vėl pradėsi jo nekęsti. 

Teta Madė išėjo, mama išsivedė Niką su Karolina, o Gideonas 
uždarė kambario duris ir plačiai nusišypsojo. 

Leslė tarsi gindamasi iškėlė rankas. 

— Nė nesitikėk! Aš neišeisiu. Man reikia su Gvene aptarti kai 


ką svarbaus. Ir labai slapto. 

— Tada ir aš pasiliksiu. - Ksemerijus pašokinėjo ant mano lo- 
vos ir susirangė ant pagalvės. 

— Lesle, manau, nereikia nieko slėpti nuo Gideono, - kreipiau- 
si į draugę. - Būtų neblogai, kad mes savo žinias suverstume į 
bendrą katilą, - ak, kaip gražiai pasakiau. 

— Nors abejoju, kad guglio žinios mums bent kiek padės, - pa- 
šaipiai tarė Gideonas. - Atleisk, Lesle, ponas Vitmenas neseniai 
rodė dailutį segtuvą, kuriame buvo surinkta... įvairi informacija. 

— Ką? - Leslė įsirėmė rankomis į šonus. - O aš jau beveik pa- 
maniau, kad tu gal ir nesi toks arogantiškas šiknius, kaip visą laiką 
tvirtino Gvenė. Juk tai... - Ji liūdnai suraukė nosytę. - Tas niek- 
šas Voveriukas visiems rodo mano segtuvą! Internetiniai tyrimai 
buvo tik pradžia, ir aš labai didžiavausi surinkusi medžiagą. 

- Bet dabar gerokai pasistūmėjom, - įsiterpiau aš. - Leslė yra 
tikras genijus, be to, mano sen... 

— Juk neketinam atskleisti savo šaltinių! - sužaibavo akimis 
Leslė. - Vaikinas - vienas iš jų. Nors ir šauniai apsukęs tau galvą. 

Gideonas plačiai nusišypsojo ir sukryžiavęs kojas atsisėdo ant 
kilimo. 

— Gerai. Aš pasakosiu pirmas, - ir nelaukęs Leslės pritarimo 
dar sykį išklojo apie dokumentus, gautus iš Pauliaus. Išgirdusi, 
kad užsivėrus kraujo ratui turėsiu mirti, Leslė pasibaisėjo. Jos 
strazdanota oda išbalo. 

- Ar galėčiau pamatyti tuos dokumentus? - paprašė ji. 

- Žinoma, - Gideonas iš kelnių kišenės ištraukė keletą su- 
lankstytų popieriaus lapų, kitus išėmė iš priekinės marškinių 
kišenės. Popierius buvo pageltęs, lankstymo vietoje gerokai nu- 


trintas. 

Leslė apstulbusi pažvelgė į Gideoną. 

— Tu nešiojiesi juos kišenėse? Juk tai vertingi originalai, ne 
prišnypštos nosinės. - Ji čiupo dokumentus. - Jie jau pradėjo 
plyšti. Tik vaikinas gali taip neatsakingai elgtis. - Leslė atsargiai 
išlankstė dokumentus. - Ar esi tikras, kad čia ne klastotė? 

Gideonas gūžtelėjo pečiais. 

- Aš nei grafologas, nei istorikas. Bet jie atrodo lygiai taip pat 
kaip kiti sergėtojų originalai. 

— Lažinuosi, kad sergėtojų dokumentai laikomi tinkamos 
temperatūros patalpoje ir po stiklu, - vis dar priekaištavo Leslė. - 
Taip ir turėtų būti. 

— O kaip jie pateko į Florentietiškojo aljanso rankas? - pa- 
klausiau aš. 

Gideonas vėl gūžtelėjo pečiais. 

— Spėju, kad buvo pavogti. Aš neturėjau pakankamai laiko ieš- 
koti įrodymų kronikose. Neturėjau laiko visko patikrinti. Nešio- 
juosi tuos popierius jau keletą dienų! Moku juos atmintinai, bet 
esmės vis tiek nesuprantu. 

— Gerai, kad nenubėgai pas Folką ir neparodei jų, - pagyriau. 

— Svarsčiau, ar nevertėtų taip padaryti. Bet paskui... - Gideo- 
nas giliai atsiduso. - Dabar jau nebežinau, kuo pasitikėti. 

— Niekuo nepasitikėk, - tyliai sušnibždėjau. - Taip man sakė 
mama. 

- Būtų įdomu išgirsti, ką Žino tavo mama, - sumurmėjo 
Gideonas. 

— Vadinasi, kai ratas užsivers ir grafas turės eliksyrą, Gvendo- 
lina... - Leslė nesugebėjo baigti sakinio. 


— „turės mirti, - pridūriau. 

— Pasimirti, amžinai užmerkti akis, užmigti amžinu miegu, 
iškvėpti paskutinį kvapą, nueiti į dausas, atgulti į kapą, padėti 
šaukštą... - mieguistu balsu vardijo Ksemerijus. 

- Tu būsi nužudyta! - Leslė išsigandusi čiupo mano ranką. - 
Juk negali be niekur nieko kristi negyva! - Draugė persibraukė 
ir taip suveltus plaukus. Gideonas atsikrenkštė, bet Leslė neleido 
jam kalbėti. - Atvirai sakant, mane visą laiką kankino bloga nuo- 
jauta, - atsiduso ji. - Tie eilėraščiai tokie siaubingi... pranašaujan- 
tys bėdą. Ir vis minimas varnas, rubinas, dvyliktas iš rato, kuriam 
jokių prošvaisčių išsigelbėti. Be to, visa tai sutampa su mano rasta 
informacija. - Leslė iš savo naujutėlaitės kuprinės ištraukė „Aną 
Kareniną . - Tiesą sakant, visa tai išaiškino Liusė, Paulius, tavo 
senelis ir Džordanas. 

— Džordanas? - pakartojau priblokšta. 

— Taip! Negi neskaitei jo straipsnių? - Leslė vartė knygą. - Ser- 
gėtojai priėmė jį į ložę, kad liautųsi platinęs informaciją. 

Aš susigėdusi papurčiau galvą. Perskaičiusi pirmąjį straipsnio 
puslapį numečiau jį į šalį. (Nepaisydama to, kad tai buvo paties 
Džordano darbas.) 

— Pažadinkit, jei bus kas įdomaus, - tarė Ksemerijus. - Po val- 
gio reikia numigti. 

— Niekas nevertino Džordano kaip rimto istoriko, net sergė- 
tojai, - įsiterpė Gideonas. - Jis publikavo visokius paistalus abe- 
jotinuose ezoteriniuose žurnaluose, skaitytojams vaizdavo grafą 
kaip aukštesnę, persikūnijusią būtybę. Nė nežinau, kas tai yra. 

— O aš galiu paaiškinti! - Leslė pakišo vaikinui po nosimi 
„Aną Kareniną lyg įrodymą. - Džordanas netyčia aptiko XVI 


amžiaus inkvizicijos protokolus ir laiškus. Šaltiniai teigia, kad 

grafas de Sen Žermenas jaunystėje keliaudavo laiku į vieną Itali- 
jos vienuolyną ir apvaisino grafo di Madronės dukterį Elizabetę. 
Bendraudamas su ja, matyt, viską apie save išklojo. Gal todėl, kad 
buvo jaunas ir kvailas, o gal todėl, kad manė esąs saugus. 

— Ką viską? - susidomėjau. 

— Jis pateikė informaciją apie savo kilmę, pasakė tikrą pavar- 
dę, gyrėsi sugebėjimu persikelti laiku ir teigė žinąs neįkainojamą 
paslaptį, kuri padės pagaminti Išminties akmenį. 

Gideonas linktelėjo, tarsi jau būtų žinojęs šią istoriją, bet Leslė 
dėstė toliau: 

— Kvailiausia, kad XVI amžiaus italams tai nepasirodė šaunu. 
Jie laikė grafą pavojingu demonu, o Elizabetės tėvas prisiekė at- 
keršysiąs už nuplėštą dukters garbę, todėl įkūrė Florentietiškąjį 
aljansą, visą gyvenimą ieškojo grafo ir panašių į jį. Tą patį darė ir 
jo palikuonys... - Leslė nutilo. 

Kodėl aš vis dar gyva? O varge, užgriuvo tiek informacijos, 
kad, regis, galva tuoj sprogs. 

— Po galais, ką bendra su šia istorija turi Tolstojus? - nustebęs 
paklausė Gideonas žiūrėdamas į knygą. - Nepyk, bet lig šiol ne- 
pasakei nieko nauja. 

Leslė nuvėrė vaikiną niūriu žvilgsniu. 

- Bet man pasakei, - paskubėjau užtikrinti. - Lesle, juk keti- 
nai paaiškinti, ką grafas ketina daryti su Išminties akmeniu! 

— Teisingai. - Leslė suraukė kaktą. - Todėl ir pradėjau nuo 
pradžių, nes praėjo nemažai laiko, kol grafo di Madronės pali- 
kuonys pirmąjį keliautoją laiku Lanselotą de Vilerį... 

- Gali šį tą praleisti, - įsiterpė Gideonas. - Laiko maža. Poryt 


mes vėl susitiksim su grafu, jis paliepė parūpinti Liusės ir Pau- 

liaus kraujo. Bijau, kad nepavyks sukurti kito plano... - Jis giliai 
atsiduso. - Nagi? 

— Bet mes neturim teisės praleisti smulkmenų. - Leslė irgi 
sunkiai atsiduso ir trumpai užsidengė veidą delnais. - Na, gerai. 
Sergėtojai mano, kad Išminties akmuo pagelbės žmonijai, nes iš- 
gydys nuo visų ligų, tiesa? 

- Tiesa, - patvirtinom mudu su Gideonu. 

- Bet Liusė, Paulius, Gvenės senelis ir net Florentietiškojo al- 
janso žmonės manė, kad tai melas! 

Sutikdama linktelėjau. 

— Palūkėk. - Gideonas suraukė antakius. - Gvenės senelis. 
Mūsų didysis magistras prieš Folką de Vilerį? 
išpūtęs akis, tarsi būtų staiga praregėjęs. 

— Kalbėk toliau, Lesle, - atsiduso vaikinas. - Ką dar sužinojai? 

- Liusė ir Paulius tikėjo, kad grafui reikia Išminties akmens 
savanaudiškiems tikslams, - Leslė trumpai nutilo, kad įsitikintų, 
jog mes įdėmiai jos klausomės. - Išminties akmuo padarytų ne- 
mirtingą tik jį vieną. 

Mudu su Gideonu nepratarėm nė žodžio. Aš buvau priblokš- 
ta. O kodėl tylėjo Gideonas, nežinau. Jo veido išraiška neišdavė 
minčių. 

- Grafas, žinoma, turėjo išgalvoti istoriją apie pasaulio gel- 
bėjimą, kad įtikintų žmones dirbti jo naudai, - toliau kalbėjo 
Leslė. - Jis nebūtų sukūręs tokios galingos organizacijos, jei būtų 
atskleidęs tikruosius savo ketinimus. 

- Ir viskas? Viskas dėl to, kad seniokas bijo mirties? - nusivy- 


liau. Negi tokia ši didžioji paslaptis? Tik dėl to darbuojasi sergė- 


259 


tojai ir keliautojai laiku? 

Skeptiškai papurčiau galvą ir ketinau savo abejones išreikšti 
garsiai, bet Gideonas dar stipriau suraukė antakius. 

- Viskas sutampa, - sumurmėjo jis. - Po galais, Leslė teisi! 
Viskas stoja į savo vietas. 

— Kas sutampa? - paklausiau. 

Jis pašoko ir ėmė žingsniuoti po kambarį. 

- Negaliu patikėti, kad grafas šimtus metų vedžiojo už nosies 
mano giminę, - piktinosi Gideonas. - Ir mane vedžiojo už no- 
sies! - Jis sustojo priešais ir giliai įkvėpė. - ...laiko banga visatą 
užlieja, ir vienas amžinybėn skrieja. Jei gerai įsiskaitai, viskas pa- 
aiškėja. Visas ligas ir negalias išgydys, ir dvylikos žvaigždynas pa- 
žadą išpildys. Na, žinoma! Suteikdamas nemirtingumą Išminties 
akmuo išgydys ir ligas. - Vaikinas pasitrynė delnu kaktą ir parodė 
į aptrintus dokumentus, išmėtytus ant kilimo. - Pranašystėje, ku- 
rią grafas nuslėpė nuo sergėtojų, sakoma dar aiškiau: Visatą išmin- 
ties akmuo supančios, nauja galia jaunystės rūbe bręs, įvaldžiusiam 
kerus nemirtingumo duos galias. Kaip paprasta. Ir kodėl anksčiau 
nesusivokiau? Sutelkiau dėmesį į tai, kad Gvendolina turi mirti, 
o aš būsiu dėl to kaltas ir neperpratau esmės. O tiesa akis badė! 

— Tu teisus. - Leslė nesugebėjo nuslėpti triumfo šypsenėlės. 
Manau, esi pranašesnis kitose srityse. Ar ne tiesa, Gvene? — ir 
maloniai pridūrė: - Turėjai pakankamai darbų. 

Čiupau dokumentus. 

- Aštuntas, dvylikto žvaigždei užgimus, priims klajūno žemiško 
likimą. Jaunystė nužydės, ir ąžuolo lemtis - žemės laike galutinai 
nuvyst. Ir tik kai dvyliktam akis užspaus, erelis amžiams žemėj 


viešpataus, - perskaičiau vis užsikirsdama ir mėgindama ne- 

kreipti dėmesio į kūną krečiantį šiurpą. - Dvylikta žvaigždė esu 
aš, bet visa kita painu it kinų raštas... 

— Svarbiausia štai kas: vos tik grafas gaus eliksyrą, tu turėsi 
mirti, - sukuždėjo Leslė. - Ar supranti? - ji tvirtai mane apkabi- 
no. - Tau niekada, nieku gyvu nevalia atsidurti greta to žudiko! 
O prakeiktas kraujo ratas neturi būti uždarytas. - Leslė truputį 
atsitraukė. - Liusė su Pauliumi atliko tikrą žygdarbį pabėgdami su 
chronografu. Kaip kvaila, kad esama antro chronografo. - Leslė 
paleido mane iš glėbio ir priekaištingai pažvelgė į Gideoną. - Ir 
vienas čia esantis žmogus nutarė stropiai užpildyti jį visų laiku 
keliaujančiųjų krauju! Pažadėk, kad nesuteiksi grafui progos pa- 
smaugti, nudurti Gvenę arba... 

Ksemerijus pabudo iš miego. 

— „nunuodyti, sušaudyti, ketvirčiuoti, pakarti, nukirsdinti, mir- 
tinai sutrypti, paskandinti, numesti nuo stogo... - sužavėtas vardijo. 

- Ir tik kai dvyliktam akis užspaus, erelis amžiams žemėj vieš- 
pataus, - tyliai ištarė Gideonas. - Bet ji negali mirti! 

— Norėjai pasakyti - neturi, - patikslino Leslė. 

— Turi, privalo, reikia, - pasakinėjo Ksemerijus, paskui vėl pa- 
dėjo galvą ant letenų. 

Gideonas atsitūpė priešais mus. Jo veidas buvo rimtas. 

- Aš pasakiau tai, ką ir norėjau pasakyti... - Jis krenkštelėjo. — 
Ar jau papasakojai Leslei, kad lordas Elesteris perdūrė tave špaga? 

Linktelėjau, o Leslė pasidžiaugė: 

— Gvenei labai pasisekė, kad jis nepataikė! 

— Lordas Elesteris yra geriausias mano kada nors matytas 
fechtuotojas, - pasakė Gideonas. - Ir jis tikrai pataikė. Dūris 


buvo labai pavojingas, - pirštų galiukais vaikinas palietė mano 

ranką. - Tiksliau, mirtinas. 

Leslė ėmė gaudyti orą. 

— Bet aš maniau... - suvapėjau ir prisiminiau, kaip sklendžiau 
palubėje ir smalsiai stebėjau įvykius. 

— Ne! - Gideonas papurtė galvą. - Tu neišsigalvojai! Nežinau, 
ar tokius dalykus apskritai įmanoma išsigalvoti. Be to, aš buvau 
šalia! - Akimirką Gideonui užėmė kvapą, bet netrukus jis su- 
sivaldė. - Persikėlus į mūsų laikus, nekvėpavai mažiausiai pusę 
minutės. Kai atnešiau tave į rūsį, pulso nebuvo, esu tikras. O po 
minutės tu tarsi niekur nieko atsisėdai. 

- Ir ką tai reiškia? - paklausė Leslė. Ji nieko nesuprasdama 
spoksojo į Gideoną. 

- Tai reiškia, kad Gvenė - nemirtinga. - Gideonas man mei- 
liai nusišypsojo. O aš suglumusi dėbsojau į jį. 

Ksemerijus atsisėdo ir sutrikęs pasikasė pilvuką. Jo burna čia 
tik išspjovė ant pagalvės čiurkšlę vandens. 

— Nemirtinga? - Leslės akys vos neišlipo ant kaktos. - Kaip... 
kaip Kalnietis? 

Gideonas linktelėjo. 

— Tik ji nemirtų net nukirtus galvą. - Vaikinas atsistojo, jo 
veido bruožai tapo rūstesni. - Gvendolina negali mirti, nebent 
nusižudytų. - Tada tyliai padeklamavo: - Taigi žinok, meilės kan- 
čioj žvaigždė sudils, tik jei pati tą dalią pasirinks. 

* 134 
Kai atsimerkiau, į kambarį sruvo tekančios saulės spinduliai, dul- 
kelės sukosi ore nirdamos į žiburiuojančią rausvą šviesą. Aš, ki- 


taip nei paprastai, pabudau iš karto. Atsargiai užčiuopiau žaizdą 

po krūtimi ir pirštu perbraukiau šašą. 

Nemirtinga. 

Iš pradžių negalėjau patikėti Gideono žodžiais, galbūt todėl, 
kad mano gyvenimas ir taip kupinas įvairiausių nesklandumų. 
Protas kategoriškai atsisakė suvokti jo žodžius. 

Bet nuojauta kuždėjo, kad Gideonas teisus. Lordo Elesterio 
dūris buvo mirtinas. Aš jaučiau skausmą ir mačiau, kaip mano 
gyvybė gęsta. Rodos, įkvėpiau paskutinį sykį. Ir vis dėlto esu 
gyva. 

Visą vakarą mes diskutavom nemirtingumo tema. Atsigavę 
po pirmojo šoko, daugiausia malė liežuviu Leslė ir Ksemerijus. 

— Vadinasi, ji niekada neturės raukšlių? 

— Ojei ant tavęs užkristų aštuonių tonų betono plokštė? Gy- 
ventum sau toliau kaip pašto ženklas? 

- O gal tu ne nemirtinga, tik turi septynias gyvybes kaip katė? 

- Jei tau išdurtų akį, ar ataugtų nauja? 

Jų netrikdė, kad Gideonas nežinojo atsakymo nė į vieną klau- 
simą. Tikriausiai būtume plepėję visą naktį, bet atėjo mama ir 
paragino Leslę su Gideonu eiti namo. Gaila, bet ji buvo nepalen- 
kiama. 

— Gvendolina, prisimink, kad dar vakar sirgai, - atšovė ji. - 
Turi gerai išsimiegoti. 

Gerai išsimiegoti! Argi tokią dieną įmanoma galvoti apie mie- 
gą? O kiek daug dar reikėjo aptarti! 

Palydėjau Gideoną ir Leslę iki durų ir atsisveikinau. Leslė kaip 
gera draugė tuoj pat susiprato ir apsimetusi skambinanti telefonu 
pirma nuskuodė kelis žingsnius autobusų stotelės pusėn. (Girdė- 


jau, kaip ji pasakė: „Sveika, Berte, tuoj būsiu namuose. ') Kseme- 

rijus, deja, nebuvo toks supratingas. Jis pakibo žemyn galva nuo 
stogelio ties lauko durimis ir karkiančiu balsu traukė: 

- Gidis ir Gvendolina glamžėsi po baldakimu, baldakimo lūžo 
koja, o Ksemerijus gardžiai kvatojo. 

Mudu su Gideonu nenoriai atsisveikinom, grįžau į savo kam- 
barį tvirtai nusprendusi visą naktį mąstyti, kalbėtis telefonu ir 
kurti planus. Bet vos tik trumpam priguliau, iškart kietai įmigau. 
Draugams, matyt, nutiko panašiai, nes mobiliojo telefono ekra- 
nėlyje nebuvo matyti nė vieno praleisto skambučio. 

Pažvelgiau į Ksemerijų, susirietusį kojūgalyje, pasirąžiau, gar- 
siai nusižiovavau ir priekaištingai burbtelėjau: 

— Turėjai mane pažadinti! 

— Gal manai, kad esu žadintuvas, o nemirtingoji šeimininke? 

— Maniau, kad dvasioms, tai yra demonams, nereikia miego. 

— Gal ir nereikia, - atšovė Ksemerijus. - Bet po tokios sočios 
vakarienės nusnūsti ne pro šalį. - Jis suraukė nosį. - Kaip ir tau 
ne pro šalį nusiprausti po dušu. 

Jis buvo teisus. Visi namiškiai miegojo (juk šeštadienis), todėl 
galėjau ilgam užsidaryti vonios kambaryje ir suvartoti didžiulį 
kiekį šampūno, dušo želės, dantų pastos, kūno losjono ir mamos 
kremo nuo raukšlių. 

— Leisk spėti, gyvenimas nuostabus ir tu jautiesi it - cha cha 
cha - ką tik gimusi, - pakomentavo Ksemerijus, kai rengdamasi 
žiūrėjau į veidrodį. 

- Tu teisus! Pasaulis nušvito visiškai kitomis spalvomis... 

Ksemerijus prunkštelėjo. 

— Tikriausiai manai, kad patyrei nušvitimą, bet iš tikrųjų tai 


viso labo hormonai. Siandien džiūgauji, o rytoj būsi apsiniaukusi 

kaip naktis, - paaiškino jis. - Ak, tos mergaitės! Ir taip bus maž- 
daug dvidešimt, trisdešimt metų. O paskui staiga tapsi vidutinio 
amžiaus moterimi. Nors tu tikriausiai netapsi. Nemirtingoji ir vi- 
dutinio amžiaus krizė - visiškai nesuderinami dalykai. 

Apdovanojau jį švelnia šypsena. 

— Mažasis bambekli, tu apskritai... - mano mintį nutraukė 
mobiliojo skambutis. Leslė teiravosi, kelintą valandą galėtume 
susitikti ir suklijuoti marsiečių kostiumus Sintijos vakarėliui. 

Vakarėlis! Negalėjau suvokti, kodėl jai rūpi tokie niekai. 

- Lesle, dvejoju, ar man verta ten rodytis. Tiek visko įvyko... 

- Privalai eiti. Ir eisi, - griežtai atkirto Leslė. - Suradau paly- 
dovą, kad būtų nemalonu, jei tu atsisakytum. 

Aš sunkiai atsidusau. 

— Lesle, tikiuosi, nepakvietei savo priekvaišio pusbrolio ir jo 
bezdaliaus draugo. - Ryškiai įsivaizdavau nosį riečiantį dvoką ir 
žalią šiukšlių maišą. - Pastarąjį sykį prisiekei, kad niekada šito 
nedarysi. Manau, nėra reikalo priminti nuotykio su šokoladiniais 
bučiniais... 

- Laikai mane visiška kvaile? Puikiai žinai, kad nekartoju tų 
pačių klaidų! - Ji trumpai nutilo, paskui apsimestinai abejingu 
balsu ėmė dėstyti: - Mums einant į autobuso stotelę, papasakojau 
Gideonui apie vakarėlį. Jis tiesiog įsiprašė vykti sykiu. - Leslė vėl 
patylėjo. - Ir ne vienas, o su jaunesniuoju broliuku. Todėl dabar 
negalėsi išsisukti. 

- Lesle! - Gerai įsivaizdavau, kaip vyko pokalbis. Draugė mo- 
kėjo meistriškai manipuliuoti žmonėmis. Tikriausiai Gideonas 
nė nesuvokė, kaip išsprūdo pasiūlymas. 


- Vėliau dar padėkosi, - sukikeno Leslė. - O dabar reikia pa- 

galvoti apie kostiumus. Prie žalio virtuvinio koštuvo jau pritaisiau 
čiuptuvus, dabar jis labai primena skrybėlę. Jei nori, duosiu tau. 

Sunkiai atsidusau. 

— O Viešpatie! Negi tikiesi, kad per pirmą tikrą pasimatymą 
su Gideonu pasirodysiu įsisupusi į šiukšlių maišą ir su virtuviniu 
koštuvu ant galvos? 

Iš pradžių Leslei užkando žadą, bet netrukus ji vėl prapliupo: 

- Juk tai - menas! Ir juokinga. Ir nieko nekainuoja, - įtikinėjo 
draugė. - Be to, Gideonas tave įsimylėjęs, tad jam visiškai nerū- 
pės tavo kostiumas. 

Nutariau, kad reikia šiek tiek pagudrauti. 

— Na gerai, - tariau apsimesdama nusiminusi. - Jei taip nori, 
eisim vilkėdamos šiukšlių maišus. Tu tikra šaunuolė. Ir aš truputį 
pavydžiu, kad tau nesvarbu, ar Rafaeliui mergaitės su čiuptuvais 
ir koštuvais ant galvos atrodo seksualios. Ir kad šokant tavo dra- 
bužis čiužės, o kai jis tave lies, jaus... šiukšlių maišą. Ir dar nuo 
tavęs sklis chemijos kvapas... ir kad Šarlotė praskries pro šalį vil- 
kėdama elfės kostiumu ir užmėtys dygiomis pastabomis... 

Leslė tylėjo tik tris sekundes. Paskui iš lėto tarė: 

- Taip, man į tai visiškai nusispjaut... 

— Suprantu. Antraip siūlyčiau paprašyti apdarų pas ponią Ro- 
sini, ji mums išnuomotų žalių drabužių: suknelių iš filmų, ku- 
riuose vaidino Greisė Keli ir Odrė Hepburn. Čarstono suknelę iš 
auksinio trečiojo dešimtmečio. Arba balines sukneles iš... 

- Gerai jau, - šiurkščiai nutraukė Leslė. - Tu laimėjai vien 
paminėjusi Greisę Keli. Pamirškim tą mėšlą su šiukšlių maišais. 


Kaip manai, ar ponia Rosini jau atsikėlusi? 

— Kaip aš atrodau? - Mama apsisuko ratu. Nuo tada, kai rytą 
paskambino ponia Dženkins ir pakvietė lydėti mane į Templį, ji 
jau trečią sykį persirengė. 

— Puikiai, - atsakiau nė nežiūrėdama. Bet kurią akimirką tu- 
rėjo pasirodyti limuzinas. Ar Gideonas atvažiuos manęs pasiim- 
ti? O gal lauks būstinėje? Vakar per daug greitai atsisveikinome. 
Turėjome dar daug ką aptarti. 

- Jei leisit pasakyti savo nuomonę, mėlynas drabužis jums la- 
biau tiko, - patarė ponas Bernardas. Jis milžiniška plunksnų vė- 
duokle valė dulkes nuo paveikslų. 

Mama skubiai nubildėjo laiptais aukštyn. 

- Jūs teisus, pone Bernardai! Šis drabužis atrodo pernelyg pra- 
bangus. Per elegantiškas šeštadieniui. Jis gali nežinia ką pagalvo- 
ti. Tarsi tyčia išsipuošiau. 

Priekaištingai pažvelgiau į poną Bernardą ir šyptelėjau. 

— Kam to reikėjo? 

— Ji pati klausė. - Rudos akys už pelėdiškų akinių šelmiškai 
gą. - Jau atvažiavo limuzinas. Ar pranešti, kad jūsų palauktų? 
Prie tų drabužių jūsų mamai teks ilgėliau rinktis batus. 

- Ašjau einu. - Užsimečiau krepšį ant peties. - Iki pasimaty- 
mo, pone Bernardai. Ir nenuleiskit akių nuo jūs žinot ko. 

- Savaime suprantama, panele Gvendolina. Vienas žmogus nė 
artyn neprieis prie jūs žinot ko. - Vos pastebimai šyptelėjęs jis 
pasinėrė į darbą. 

Limuzine Gideonas nesėdėjo. Kai pasirodžiau ant šaligatvio, 
ponas Marlėjus jau laikė atidaręs automobilio dureles. Jo apskri- 
tas veidas buvo surukęs kaip visas pastarąsias dienas. Galbūt net 


labiau. Į mano linksmą pasveikinimą: „Ar ne puiki pavasario die- 

na?“ jis nieko neatsakė. Tik paklausė: 

— O kur ponia Greisė Šepard? Gavau nurodymą skubiai nu- 
vežti ją į Templį. 

— Iš jūsų balso galima spręsti, kad ketinat pateikti jai kalti- 
nimus, - pajuokavau. Jei būčiau nujautusi, kaip šie žodžiai arti 
tiesos, nebūčiau buvusi tokios geros nuotaikos. 

Kai mama pagaliau apsirengė, į Templį nuvažiavom gana grei- 
tai. Patekom tik į tris automobilių spūstis ir po penkiasdešimties 
minučių buvom vietoje. Aš dažnai svarstydavau, kodėl negalim 
važiuoti metro. 

Prie būstinės durų mus pasveikino ponas Džordžas. Jo žvilgs- 
nis buvo daug rimtesnis nei paprastai, o šypsena kiek dirbtinė. 

— Gvendolina, ponas Marlėjus palydės tave elapsuoti. Greise, 
jūs laukiama Drakono salėje. 

Aš klausiamai pažvelgiau į mamą. 

— Kojjie iš tavęs nori? 

Ši gūžtelėjo pečiais, bet staiga įsitempė. 

Ponas Marlėjus ištraukė juodą šilkinį raištį. 

- Eime, panele, - paragino. Jis paėmė mane už dilbio, bet, iš- 
vydęs mano žvilgsnį, tuoj pat atitraukė ranką. Kietai suspaudęs 
lūpas, degančiu veidu sušnypštė: 

- Sekit paskui. Vidurdienį turim labai neįprastų planų. Aš jau 
nustačiau chronografą. 

Padrąsinamai pažvelgiau į mamą ir nušlepsėjau paskui poną 
Marlėjų. Jis labai skubėjo ir kaip paprastai kalbėjosi pats su savi- 
mi. Pasukusi už kampo vos nesusidūriau su Gideonu, laimė, jis 
vikriai atšoko į šalį. 


- Labas rytas, pone Marlėjau, - atsainiai pasisveikino vaiki- 

nas, o Marlėjus gerokai pavėluotai nevikriai stryktelėjo iš kelio. 
Mano širdis irgi suspurdėjo, kai Gideonas plačiai išsišiepė, šypse- 
nos plotis prilygo Gangos deltai. 

— Sveika, Gvene, ar gerai išsimiegojai? - meiliai paklausė jis. 

— Ką jūs čia, viršuje, darot? Turėjot eiti pas ponią Rosini ir 
persirengti, - užsipuolė jį ponas Marlėjus. - Šiandien reikalų per 
akis, ir dar operacija „Juodasis Turmalinas“... 

— Verčiau drožkit pirmyn, Marlėjau, - draugiškai pasiūlė Gi- 
deonas. - Mudu su Gvene ateisim po kelių minučių. Ir akimirks- 
niu persirengsiu. 

- Jūs gi ne... - išsižiojo ponas Marlėjus, bet staiga Gideono 
draugišką išraišką it vėjas nupūtė. Jo žvilgsnis tapo toks šaltas, 
kad Marlėjus įtraukė galvą į pečius. - Tik nepamirškit užrišti jai 
akių, - mestelėjo jis Gideonui, padavė juodą raištį ir nužirgliojo 
koridoriumi. 

Gideonas nelaukė, kol jis dings iš akių, apkabino mane ir ais- 
tringai pabučiavo į lūpas. 

— Aš taip tavęs ilgėjausi. 

Apsidžiaugiau, kad šalia nėra Ksemerijaus, nes Gideonui į 
ausį sukuždėjau: „Ir aš tavęs , apsivijau rankomis jo kaklą ir ais- 
tringai atsakiau į bučinį. Gideonas prispaudė mane prie sienos 
ir paleido tik tada, kai šalia nukrito paveikslas. Aliejiniais dažais 
tapytas darbas, vaizduojantis keturstiebį burinį laivą audringoje 
jūroje. Gaudydama orą mėginau pakabinti jį ant vinies. 

Gideonas man padėjo. 

- Norėjau vakar vakare paskambinti, bet paskui pagalvojau, 
kad tavo mama teisi, tau reikia išsimiegoti. 

- Tikrai reikėjo, - atsirėmiau nugara į sieną ir vėl nusišypso- 


269 


jau. - Girdėjau, kad šį vakarą sykiu eisim į vakarėlį. 

Gideonas nusikvatojo. 

— Taip, dvigubas pasimatymas, ateisiu su jaunesniu broliu. 
Rafaelis buvo sužavėtas, ypač sužinojęs, kad tai Leslės sumany- 
mas. - Jis pirštų galiukais paglostė man skruostą. - Įsivaizdavau 
mūsų pirmąjį pasimatymą šiek tiek kitaip. Bet tavo draugė moka 
įtikinėti. 

- Ar ji sakė, kad tai bus kaukių vakarėlis? 

Gideonas gūžtelėjo pečiais. 

— Manęs jau niekas nenustebins. - Jo pirštai nuslydo prie ka- 
klo. - Vakar reikėjo tiek daug... aptarti. - Vaikinas atsikrenkštė. — 
Mielai būčiau sužinojęs, kaip, po galais, tau pavyko sutikti senelį. 
Ir ką reiškia ta knyga, kurią Leslė vis rodė tarsi Šventąjį Gral? 

— O, „Ana Karenina ! Aš ją atsinešiau, nors Leslė patarė pa- 
laukti, kol įsitikinsim, kad tu mūsų pusėje. - Siekiau krepšio, bet 
jo neradau. Piktai pliaukštelėjau liežuviu. - Mėšlas! Išlipus iš au- 
tomobilio mama paėmė mano krepšį. 

Pasigirdo dainos Nice guys finish last melodija. Nusijuokiau. 

— Ar tai ne...? 

— Vaje, kaip ne laiku. - Iš kelnių kišenės Gideonas išsitraukė 
mobilųjį. 

- Jei tai Marlėjus, aš... O, mama. - Jis sunkiai atsiduso. - Ji su- 
rado Rafaeliui internatą ir nori, kad įkalbėčiau pereiti. Pasuksiu 
jai vėliau. 

Telefonas nesiliovė skambėjęs. 

— Pakelk ragelį, - tariau, - o aš einu pasiimti knygos. 

Nuskuodžiau koridoriumi nelaukdama atsakymo. Tikriausiai 


ponas Marlėjus pasius, bet man nesvarbu. 

Drakono salės durys buvo praviros, iš tolo išgirdau mamos 
balsą: 

— Ką reiškia šis tardymas? Aš turėjau priežasčių apsaugoti 
dukterį, tikėjausi, kad Šarlotė paveldės geną. Daugiau neturiu ką 
pasakyti. 

— Sėskitės, - pasigirdo su niekuo nesupainiojamas pono Vit- 
meno balsas. Taip jis kalbėdavo su nepaklusniais mokiniais. 

Pasigirdo stumdomų kėdžių bildesys. Kosčiojimai. Iš lėto pri- 
sėlinau artyn. 

— Aš tave įspėjau, Greise, - lediniu balsu tarė Folkas de Vileris. 
Tikriausiai dabar mama buvo nudūrusi akis į batus ir svarstė, ko- 
dėl, po galais, tiek vargo rengdamasi. Atsirėmiau nugara į sieną 
šalia durų, kad geriau girdėčiau. 

— Kaip kvaila manyti, kad neišsiaiškinsim tiesos, - pasigirdo 
rūstus daktaro Vaito balsas. 

Mama tylėjo. 

— Vakar nuvykom į Kotsvordą ir aplankėm ponią Doną He- 
ler, - pasakė Folkas. - Ar ši pavardė tau nieko nesako? 

Mama neatsakė, todėl jis dėstė toliau: 

— Kalbame apie pribuvėją, kuri padėjo pagimdyti Gvendoliną. 
Kadangi mokėjai už vasarnamio nuomą savo kreditine kortele, 
pamaniau, turėtum prisiminti. 

- Gerasis Dieve, ką jūs padarėt vargšei moteriškei? - suaima- 
navo mama. 

- Žinoma, nieko. Ką jūs sau manot! - pasipiktino ponas 
Džordžas. 

O sarkastiškas pono Vitmeno balsas pridūrė: 


— Regis, pribuvėja pamanė, kad mes atliekam satanistų ritua- 

lus. Ją apėmė isterija, ji visą laiką žegnojosi. O pamačiusi Džeiką 
iš baimės vos neapalpo. 

- Aš tik norėjau suleisti raminamųjų, - suniurzgėjo daktaras 
Vaitas. 

— Pagaliau ji apsiramino, ir mes visai protingai pasikalbė- 
jom, - įsiterpė Folkas de Vileris. - Ji išdėstė itin įdomią istoriją 
apie tą naktį, kai gimė Gvendolina. Truputį priminė siaubo pasa- 
ką. Dora ir patikli pribuvėja kviečiama pas skausmais besivaduo- 
jančią jauną merginą, kuri slepiasi nuo satanistų sektos mažame 
kotedže Darame. Žiauriai sektai, atliekančiai numerologija pa- 
remtus ritualus, reikia ne tik merginos, bet ir jos kūdikio. Pribu- 
vėja tiksliai nežino, koks likimas numatytas naujagimei, bet su- 
audrinta vaizduotė piešia įvairias baisybes. Moteris geros širdies 
ir dar gavo solidų kyšį, - pasitaikius progai gal atskleisi, iš kur 
gavai pinigų, Greise, - ji užrašo netikrą kūdikio gimimo datą. Ir 
prisiekia niekam neprasitarti. 

Kurį laiką salėje tvyrojo tyla. Tada mama truputį kaprizingai 
tarė: 

— Na ir ką? Tai lygiai tas pat, ką jums pasakojau. 

— Iš pradžių ir mes taip manėm, - purkštelėjo ponas Vitme- 
nas. - Bet paskui išaiškėjo daugiau smulkmenų. 

— 1994 metais tau buvo beveik dvidešimt aštuoneri. Sutinku, 
pribuvėjai tu galėjai atrodyti jauna mergina, - toliau kalbėjo Fol- 
kas. - Bet kas tada buvo ta raudonplaukė susirūpinusi sesuo, pa- 
dedanti gimdyvei, apie kurią pasakojo ponia Heler? 

- Jau tada moteris buvo gana sena, - tyliai pasakė mama. - 
Galbūt dabar ji visai nukvako. 

- Gali būti. Bet ji nesunkiai atpažino tą jauną merginą iš nuo- 


traukos, - įgėlė ponas Vitmenas. - Merginą, kuri tą naktį pagim- 

dė dukterį. 

— Tai buvo Liusės nuotrauka. 

Nuo Folko žodžių man nudiegė paširdžius. Drakono salėje 
įsivyravo ledinė tyla, o mano kojos pačios sulinko ir aš pamažu 
nuslydau palei sieną. 

- Jūs apsirikot, - išgirdau mamos kuždesį. 

Koridoriuje pasigirdo žingsniai, bet aš neįstengiau pasukti 
galvos. Tik kai žmogus pasilenkė, pamačiau, kad tai Gideonas. 

- Kas atsitiko? - sušnabždėjo jis ir atsiklaupė priešais mane. 

Negalėjau atsakyti, tylėdama papurčiau galvą. 

- Apsirikom, Greise? - Folko de Vilerio balsas buvo lyg nesa- 
vas. - Ta moteris iš nuotraukos atpažino ir tave kaip vyresniąją 
seserį, kuri padavė voką su neįtikėtinai didele pinigų suma. Ir ji 
pažino vyrą, kuris per gimdymą laikė Liusės ranką! Mano bro- 
lį! - ir tarsi tik dabar būtų viską suvokęs, pridūrė: - Gvendolina 
yra Liusės ir Pauliaus kūdikis! 

Aš garsiai aiktelėjau. Išbalęs kaip drobė Gideonas suspaudė 
mano ranką. 

Viduje, Drakono salėje, pravirko mama. 

Dabar jau ne mano mama. 

— Nebūtų reikėję slapstytis, jei būtumėt palikę juos ramybė- 
je, - kūkčiojo ji. - Jei nebūtumėt negailestingai persekioję. 

— Niekas nežinojo, kad Liusė su Pauliumi laukiasi kūdikio! — 
šiurkščiai atkirto Folkas. 

- Jie apsivogė, - sušvokštė daktaras Vaitas. - Jie pavogė iš ložės 
patį brangiausią daiktą ir sunaikino tai, kas buvo šimtus metų... 

— Ak, geriau užsičiaupkit! - suriko mama. - Jūs privertėt jau- 


nuolius palikti dviejų dienų dukrytę! 

Nežinia iš kur įgavau jėgų ir pašokau ant kojų. Negalėjau il- 
giau viso to klausytis. 

— Gvene! - įtaigiai tarė Gideonas, bet aš nusipurčiau jo rankas 
ir nukūriau. 

— Kur bėgi? - Netrukus jis mane pasivijo. 

— Kuo toliau nuo čia! - Pasileidau dar greičiau. Man skuo- 
džiant pro šalį porcelianas vitrinose dzingsėjo. 

Gideonas čiupo mane už rankos. 

— Eisiu su tavimi! - patikino. - Nepaliksiu tavęs vienos. 

Toli už nugaros kažkas šaukė mus vardais. 

— Aš nenoriu... - sušvokščiau. - Nenoriu su niekuo kalbėtis. 

Gideonas stipriau suspaudė man ranką. 

- Žinau, kur artimiausias kelias valandas mūsų niekas neras. 
Eikš! 

Iš dominikonų vienuolio tėvo Džan Petro Baribio 
inkvizicijos protokolų 
Padujos universiteto bibliotekos archyvas 
(iššifruota, išversta ir apdorota daktaro 


M. Džordano) 


1542 m. birželio 27 d. 

Man nežinant M. įkalbėjo trečiojo ordino narį tėvą Dominyką, 
abejotinos reputacijos žmogų, atlikti ypatingas egzorcizmo 
apeigas savo dukteriai Elizabetei, kad išgydytų ją nuo tariamo 
apsėdimo. Kai sužinojau apie šį įžūlų sumanymą, jau buvo per 
vėlu. Nors gavau leidimą patekti į koplyčią, kurioje vyko tas 
gėdingas įvykis, nebegalėjau užkirsti kelio apeigoms. Merginai 
buvo sugirdytas neaiškios sudėties skystis, nuo kurio iš burnos 
ėmė dribti putos, akių obuoliai apsivertė ir ji ėmė vapėti 
nerišlius žodžius, o dominikonų vienuolis šlakstė ją švęstu 
vandeniu. Po tokios procedūros, kurią galėčiau apibūdinti tik 
žodžiu „kankinimas“, Elizabetė dar tą pačią naktį neteko savo 
įsčių vaisiaus. Prieš išvykdamas tėvas be jokio gailesčio, greičiau 
didžiuodamasis rodė demono išperą. Elizabetės prisipažinimą, 
išgautą veikiant tiems nuodams ir kankinant skausmui, jis 


rūpestingai surašė kaip dukters paklydimo įrodymą. 


Atsisakiau priimti protokolo nuorašą, nors esu tikras, kad mano 
pranešimas kongregacijos vadovui bus sutiktas nepalankiai. 
Tik iš visos sielos viliuosi, kad dėl šio pranešimo M. pateks į savo 


užtarėjų nemalonę. Bet neturiu ypač daug vilčių. 

Kai įžengėm į chronografo patalpą, ponas Marlėjus suraukė 
kaktą. 

— Negi neužrišot jai akių...? - ėmė priekaištauti Gideonui, bet 
šis neleido jam kalbėti toliau. 

- Aš elapsuosiu su Gvendolina į 1953 metus, - pareiškė jis. 

Ponas Marlėjus įsisprendė rankomis į šonus. 

- Jums negalima, - paprieštaravo. - Jums reikia atlikti opera- 
ciją „Juodasis Turmalinas“. O jei kartais pamiršot, operacija įvyks 
netrukus. 

Chronografas stovėjo prieš poną Marlėjų ant stalo, brang- 
akmeniai žibėjo dirbtinėje šviesoje. 

— Planas pasikeitė, - daug negražbyliaudamas Gideonas spus- 
telėjo man ranką. 

— Apie tai nieko negirdėjau! Ir netikiu jumis, - ponas Mar- 
lėjus piktai perkreipė burną. - Paskutinis nurodymas buvo vie- 
nareikšmis... 

- Paskambinkit į viršų ir paklauskit, - nutraukė jį Gideonas ir 
parodė telefoną ant sienos. 

— Taip ir padarysiu! - Iš pykčio paraudusiomis ausimis Marlė- 
jus nukurnėjo prie telefono. 

Gideonas paleido mano ranką ir pasilenkė virš chronografo, 


o aš stovėjau prie durų lyg manekenas. Dabar, kai nebebuvo kur 

bėgti, visiškai sustingau, tarsi žaislinis prisukamas laikrodis su 
nutraukta spyruokle. Atrodė, net mano širdis neplaka. Lyg pa- 
lengva virsčiau akmeniu. Tiesą sakant, galvoje kirbėjo daugybė 
minčių, bet jutau vien buką skausmą. 

— Gvene, viskas jau nustatyta. Eikš! - Gideonas nelaukė, kol 
paklusiu nurodymui, jis nekreipė dėmesio į pono Marlėjaus pro- 
testus („Nelieskit! Tai mano užduotis! '), tik prisitraukė mane ar- 
tyn, suėmė ranką ir atsargiai įkišo pirštą į skylę po rubinu. - Aš 
tuoj atkeliausiu iš paskos. 

— Jie nedavė leidimo savarankiškai naudotis chronografu, - 
plūdosi ponas Marlėjus nukėlęs ragelį. - Tuoj pat pranešiu jūsų 
dėdei, kad laužot taisykles. - Dar mačiau, kaip jis renka numerį, 
paskui viskas išnyko rubino raudonumo sūkuryje. 

Nusileidau visiškoje tamsoje ir apčiuopom ėmiau judėti pir- 
myn, tikėdamasi rasti jungiklį. 

- Aš tuoj uždegsiu šviesą, - išgirdau sakant Gideoną. Jis ty- 
liai nusileido man už nugaros, o po akimirkos palubėje sušvito 
lemputė. 

— Tau greitai pavyko, - sumurmėjau. 

Gideonas atsisuko į mane. 

— Ak, Gvene, - tarė jis švelniai. - Aš taip tave užjaučiu! 

Stovėjau sustingusi ir tylėjau, todėl jis dviem dideliais žings- 
niais priėjo artyn ir paėmė mane už rankų. Priglaudė mano galvą 
sau prie peties, tvirtai apglėbė ir sušnabždėjo: 

- Viskas bus gerai. Pažadu. Viskas bus gerai. 

Nežinau, kiek laiko taip stovėjom. Gal padėjo vis kartojami 
žodžiai, o gal jo kūno šiluma, bet mane apėmęs šaltis pamažu 


ėmė nykti. Ir žadą atgavau. 

— Mano mama... ne mano mama, - bejėgiškai suvapėjau. 

Gideonas nuvedė mane prie žalios sofos kambario viduryje ir 
atsisėdo šalia. 

— Būtų buvę geriau, jei būčiau tai žinojęs, - susirūpinęs tarė 
jis. - Būčiau galėjęs tave palengva paruošti. Ar šalta? Tu kaleni 
dantimis. 

Papurčiau galvą, prisiglaudžiau prie jo ir užsimerkiau. Troš- 
kau, kad laikas sustotų. Čia, 1953 metais ant žalios sofos, kur nėra 
jokių bėdų, jokių klausimų, jokių melų, tik guodžiantis ir saugan- 
tis mane Gideonas. 

Bet mano troškimams nelemta išsipildyti, žinojau tai iš pa- 
tirties. 

Galiausiai atsimerkiau ir pažvelgiau į Gideoną. 

- Tu buvai teisus, - susigraudinau. - Čia tikriausiai vienintelė 
vieta, kur jie mūsų neras. Bet tu turėsi nemalonumų! 

— Taip, esu tikras, - šyptelėjo Gideonas. - Pirmiausia už tai, 
kad Marlėjų... ne itin švelniai pastūmiau. Jis ketino išplėšti chro- 
nografą man iš rankų. - Vaikino veidas tapo rūstus. - Operacija 
„Juodasis Turmalinas“ įvyks kitą dieną. Nors man iškilo daugybė 
klausimų, kuriuos norėčiau užduoti Liusei ir Pauliui. Mūsų susi- 
tikimas dabar būtų pačiu laiku. 

Prisiminiau susidūrimą su Liuse ir Pauliumi pas ledi Tilnėj. 
Mano dantys pradėjo dar smarkiau barškėti, kai prisiminiau, 
aš nieko nežinojau. 

- Jei Liusė ir Paulius yra mano tėvai, tai mes - giminės? - iš- 
sprūdo klausimas. 


Gideonas vėl nusišypsojo. 

— Ši mintis ir man pirmiausia šovė į galvą, - prabilo jis. - Bet 
Folkas ir Paulius yra tolimi mano giminaičiai, - trečios ar ketvir- 
tos eilės pusbroliai. Jie kilę iš vieno Karneolio dvynio, aš - iš kito. 

Staiga užplūdo daugybė prisiminimų, užgriuvo niūrios min- 
tys. Graudulys užspaudė gerklę. 

— Kol tėtis nesirgo, vakarais mums dažnai dainuodavo pritar- 
damas gitara. Mums su Niku tie vakarai labai patikdavo, - sukuž- 
dėjau. - Tėtis juokaudavo, kad muzikinę klausą būsiu paveldėjusi 
iš jo. O mes - net ne giminės. Juodus plaukus aš paveldėjau iš 
Pauliaus, - sukūkčiojau. 

Gideonas tylėjo ir su užuojauta žvelgė į mane. 

— Jei Liusė man ne pusseserė, o mama, tai mano mama yra 
man teta! - dėsčiau toliau. - O senelė iš tikrųjų yra man prosene- 
lė. O mano senelis - dėdė Haris! - Pastaroji mintis mane tiesiog 
pribloškė. Pradėjau graudžiai raudoti. - Nekenčiu dėdės Hario! 
Nenoriu tokio senelio! Karolina ir Nikas - vis tiek mano sesuo ir 
brolis. Aš taip juos myliu. 

Gideonas leido man išsiverkti, paskui ėmė glostyti plaukus ir 
šnabždėti raminamus žodžius: 

— Gvendolina, viskas gerai, juk tai visiškai nesvarbu. Tie žmonės 
liko tokie pat, ir visai nesvarbu, kokie giminystės ryšiai jus sieja! 

Bet aš graudžiai kūkčiojau ir beveik nepastebėjau, kaip švel- 
niai Gideonas mane priglaudė. Laikė tvirtame glėbyje ir mėgino 
paguosti. 

— Ji turėjo man pasakyti, - išstenėjau. Gideono marškinėliai 
buvo šlapi nuo mano ašarų. - Mama turėjo pasakyti. 

- Tikriausiai kada nors būtų pasakiusi. Pagalvok, ką darytum 


ja dėta. Ji myli tave, todėl žinojo, kad tiesa bus labai skaudi. Tik- 

riausiai jai širdis neleido sakyti. - Gideonas glostė man nugarą. - 
Visiems buvo labai sunku, ypač Liusei ir Pauliui. 

Aš vėl paplūdau ašaromis. 

— Kodėl jie mane paliko? Sergėtojai nebūtų manęs nuskriau- 
dę! Kodėl mano tėvai nepasikalbėjo su sergėtojais? 

Gideonas atsakė ne iš karto. 

- Žinau, kad mėgino, - lėtai ištarė jis. - Matyt, kai Liusė su- 
prato esanti nėščia ir jie išsiaiškino, kad tu būsi Rubinė. - Vaiki- 
nas kostelėjo. - Bet tuomet jie dar neturėjo įrodymų apie grafo 
siekius. Jų istorija būtų atrodžiusi kaip vaikiškas bandymas reabi- 
lituoti savavališkas keliones laiku. Apie tai rašoma net kronikose. 
Tavo tėvų kaltinimai anuomet siaubingai sujaudino Marlėjaus 
senelį. Jis yra užrašęs, kad Liusė su Pauliumi suteršė gerą grafo 
vardą. 

- Bet mano... senelis! - Protas atsisakė laikyti Luką kuo nors 
kitu. - Juk jis viską žinojo ir tikėjo Liuse ir Pauliumi! Kodėl jis 
neužkirto kelio pabėgimui? 

- Nežinau. - Gideonas gūžtelėjo pečiais, jo marškinėliai buvo 
sudrėkę nuo mano ašarų. - Be įrodymų jis nelabai kuo galėjo 
padėti. Be to, nenorėjo pyktis su kitais Vidinio rato nariais. Ne- 
nutuokiau, ar jis galėjo pasitikėti visais sergėtojais. Galbūt ir šiais 
laikais egzistuoja žmogus, žinantis tikruosius grafo kėslus. 

- Tas žmogus tikriausiai ir nužudė senelį. - Papurčiau galvą. 
Man visos tos informacijos buvo per daug, bet Gideonas norėjo 
dar kai ką pasakyti. 

— O gal tavo senelis pats pasiūlė Liusei ir Pauliui pasiėmus 
chronografą bėgti į praeitį? Net jiems pagelbėjo? 


Sutrikau. 

- Jie galėjo pasiimti ir mane, - sukūkčiojau. - Prieš gimimą! 

— Kad nusigabentų tave į 1912 metus ir augintų svetimu var- 
du? Prieš pat Pirmąjį pasaulinį karą? - Gideonas papurtė galvą. - 
Kas tavimi pasirūpintų, jei jiems kas nors atsitiktų? - Vaikinas 
paglostė man plaukus. - Ak, Gvene, man sunku įsivaizduoti, kaip 
skaudu išgirsti tokias naujienas. Bet aš suprantu Liusę ir Paulių. 
Jie turėjo tokį patikimą žmogų kaip tavo mama. Neabejojo, kad ji 
mylės tave kaip savo vaiką ir užaugins saugiame pasaulyje. 

Prikandau apatinę lūpą. 

— Man sunku suvokti, - išvargusi prisipažinau. - Aš iš viso 
nieko nesuprantu. Norėčiau atsukti laiką atgal keliom savaitėm. 
Tada buvau gal ir ne pati laimingiausia mergaitė pasaulyje, bet 
visiškai normali! Jokių kelionių laiku. Jokių nemirtingųjų! Dar 
nenutuokiau esanti Liusės ir Pauliaus, gyvenančių 1912 metais, 
vaikas. 

Gideonas nusišypsojo. 

- Taip, bet pažvelkim iš kitos pusės, juk esama ir kai ko gero. — 
Jis atsargiai perbraukė nykščiu man paakius, tikriausiai norėda- 
mas nušluostyti nuvarvėjusį blakstienų tušą. - Aš manau, kad tu 
labai narsi. Ir... aš myliu tave! 

Jo žodžiai išstūmė skausmą ir sušildė man krūtinę. Apkabinau 
Gideono kaklą. 

- Gal pakartotum dar sykį? Ir mane pabučiuotum? Taip, kad 
viską pasaulyje užmirščiau? 

Gideono žvilgsnis nuslydo prie mano lūpų. 

- Pamėginsiu, - sumurmėjo vaikinas. Ir Gideono pastangos 
nenuėjo veltui. Jei galima taip pasakyti. Būčiau sutikusi visą dieną, 


o gal net visą gyvenimą praleisti 1953 metais ant žalios sofos. 

Pagaliau Gideonas atsitraukė ir pasirėmęs alkūne pažvelgė į 
mane. 

— Manau, turėtume liautis, antraip neatsakau už pasekmes, - 
tarė jis gaudydamas orą. 

Aš tylėjau. Kodėl gi jis turėtų jaustis kitaip nei aš? O aš nega- 
lėjau taip paprastai liautis. Susimąsčiau, ar nederėtų įsižeisti. Bet 
ilgai mąstyti neteko, nes Gideonas pažvelgė į laikrodį ir pašoko 
ant kojų. 

— Gvene, - kreipėsi jis. - Tuoj reikės grįžti. Pasitvarkyk plau- 
kus, tikriausiai prie chronografo bus susirinkę įpykę sergėtojai. 

Sunkiai atsidusau. 

— O Dieve, - suaimanavau. - Juk reikėjo pasitarti, ką darysim 
toliau. 

Gideonas suraukė kaktą. 

— Sergėtojai bus priversti atidėti operaciją, bet gal man pavyks 
juos įšnekinti dviem valandoms perkelti mane į 1912 metus. Rei- 
kia pasikalbėti su Liuse ir Pauliumi! 

— Galėtume juos šį vakarą aplankyti sykiu, - pasiūliau, nors 
nuo vaizduotėje iškilusio paveikslo darėsi negera. „Mamyte ir tė- 
veli, malonu su jumis susipažinti.“ 

— Nė nesvajok, Gvene. Sergėtojai nebeleis mudviem sykiu ke- 
liauti į 1912 metus, grafas griežtai uždraudė. - Gideonas pastatė 
mane ant kojų ir truputį nevikriai mėgino suglostyti pasišiaušu- 
sius plaukus. 

— Kaip gerai, kad namuose turiu kitą chronografą, - pasakiau 
kuo atsainiau. - Beje, jis puikiai veikia. 

Gideonas išpūtė akis. 

— Ką? 

— Na, liaukis vaidinęs nustebusį! Kaipgi kitaip būčiau galėjusi 
susitikinėti su Luku? - Prispaudžiau ranką prie skrandžio, jį stai- 
ga ėmė mausti. 

— Maniau, radai būdą susitikti su juo per elapsavimą... - Gide- 
onas ėmė tirpti ore. Po akimirkos nusekiau paskui jį. 

Buvau įsitikinusi, kad chronografo kambaryje knibždė- 
te knibždės sergėtojų, visi bus labai pasipiktinę dėl savavališkų 
Gideono veiksmų (slapčia vyliausi, kad kertėje pamatysiu poną 
Marlėjų su mėlyne po akimi, laukiantį, kol Gideoną išves sura- 
kintą antrankiais), bet patalpoje buvo tylu. 

Išvydau tik Folką de Vilerį. Ir savo mamą. Ji susikūprinu- 
si sėdėjo ant kėdės, iš sielvarto gniaužė rankas ir žvelgė į mane 
užverktomis akimis. Skruostai buvo išterlioti nutekėjusiu tušu ir 
vokų šešėliais. 

- Štai ir jūs, - prabilo Folkas. Jo balsas buvo ramus, veidas ne- 
išdavė jausmų, bet buvau tikra, kad po abejingumo kauke kunku- 
liuoja įtūžis. Folko gintaro spalvos akys keistai žvilgėjo. Gideonas 
nejučia atlošė pečius ir kilstelėjo smakrą, tarsi pasirengęs gintis. 

Čiupau vaikiną už rankos. 

- Jis nekaltas, tai aš maldavau elapsuoti drauge, - prapliu- 
pau. - Gideonas neįvykdė plano... 

- Tiek jau to, Gvendolina. - Folkas vangiai šyptelėjo. - Šiuo 
metu daug kas vyksta ne pagal planą. - Jis pasitrynė delnu kaktą 
ir pašnairavo į mamą. - Apgailestauju, kad nugirdai šiandienos 
pašnekesį... kad sužinojai. Visa tai įvyko netyčia. - Jis vėl pažvelgė 
į mamą. - Tokį svarbų dalyką reikėtų pasakyti atsargiau. 

Mama tylėjo iš visų jėgų stengdamasi neverkti. Gideonas 
spustelėjo man ranką. 


Folkas sunkiai atsiduso. 

— Judviem su Greise tikrai yra apie ką pasišnekėti, - tarė jis. — 
Prie durų laukia adeptas, paskui palydės jus iki automobilio. Ar 
tu eini, Gideonai? 

Gideonas nenorom paleido mano ranką, pabučiavo į skruostą 
ir šnipštelėjo: 

— Viskas bus gerai, Gvene. Vėliau pasišnekėsim apie tą na- 
muose slepiamą daiktą. 

Iš paskutiniųjų susitvardžiau, neprašiau Gideono pasilikti. 
Tylėdama laukiau, kol juodu su Folku išėjo iš kambario ir uždarė 
duris. Tada pasisukau į mamą ir gailiai šyptelėjau. 

— Stebiuosi, kad sergėtojai atvedė tave prie chronografo - į 
švenčiausią vietą. 

Mama atsistojo klupčiodama kaip senutė ir taip pat kreivai 
šyptelėjo. 

- Jie užrišo man akis. Tiksliau - tas vyrukas apskritu veidu. 
Jo lūpa buvo prakirsta, matyt, todėl taip stipriai užveržė mazgą. 
Labai pešė, bet nedrįsau skųstis. 

— Puikiai pažįstu tą vyruką. - Nė kiek negailėjau pono Marlė- 
jaus dėl prakirstos lūpos. - Mama... 

- Turbūt dabar nekenti manęs, - nutraukė mama. - Puikiai 
tave suprantu... 

— Mama... 

- Aš siaubingai apgailestauju! Neturėjau taip ilgai delsti. - Ji 
žengė artyn ir išskėtė rankas norėdama apkabinti, paskui be- 
jėgiškai jas nuleido. - Taip bijojau šios dienos! Žinojau, kad ji 
ateis, tačiau metai bėgo, ir aš vis labiau baiminausi. Tavo sene- 
lis... - Mama staiga nutilo, giliai įkvėpė ir kalbėjo toliau: - Mudu 
su seneliu ketinome pasakyti tai drauge, kai būsi pakankamai 


suaugusi. 

— Vadinasi, Lukas žinojo? 

- Žinoma! Tai jis paslėpė Liusę ir Paulių Darame ir sugalvojo 
planą, kad turiu apsimesti esanti nėščia ir vaidinti, jog kūdikis 
yra mano. Liusė mano vardu lankėsi moterų konsultacijoje, ji su 
Pauliumi gyveno pas mus beveik keturis mėnesius, o tėtis visoje 
Europoje palikdavo netikrus jų pėdsakus. Mano nėštumu niekas 
nesidomėjo. Turėjau gimdyti gruodį, tad sergėtojams ir šeimai 
tu buvai visiškai neįdomi. - Mama nusuko žvilgsnį į kilimą ant 
sienos, akyse vėl sužibo ašaros. - Ligi paskutinės akimirkos ti- 
kėjomės, kad Liusei ir Pauliui nereikės su chronografu keliauti į 
praeitį. Bet vienas privačių sergėtojų detektyvų atkreipė dėmesį 
į mūsų butą... - Ji pašiurpo prisiminusi tą laiką. - Tėvui pavy- 
ko laiku mus įspėti. Liusė ir Paulius neturėjo kitos išeities, jie 
buvo priversti bėgti, o tu likai pas mus, mažulytis kūdikėlis su 
juokingu plaukų kuodeliu viršugalvyje ir milžiniškom mėlynom 
akim. - Ašaros ėmė riedėti mamos skruostais. - Mudu su Nikolu 
prisiekėm tave saugoti, pamilom tave kaip savą. 

Aš irgi pradėjau šniurkščioti. 

— Mama... 

- Anksčiau nenorėjom turėti vaikų. Nikolo šeimoje buvo 
daug ligonių, o aš irgi netroškau tapti mama. Kai atsiradai tu, vis- 
kas pasikeitė. - Mamos skruostais be perstojo tekėjo ašaros. - Tu 
padarei mus tokius... laimingus. Pakeitei mūsų gyvenimą ir leidai 
suprasti, koks stebuklas yra vaikai. Jei nebūtų buvę tavęs, nebūtų 
gimęs nei Nikas, nei Karolina. - Mama raudojo nebegalėdama 
pratarti žodžio. Puoliau jai į glėbį. 

— Viskas gerai, mama! - mėginau pasakyti, bet ašaros už- 
gniaužė gerklę. Regis, mama vis tiek mane suprato. Mudvi tvirtai 


apsikabinome ir drauge ilgai šniurkščiojome. 

Galiausiai Ksemerijus kyštelėjo galvą per sieną ir ištarė: 

— Ak, štai kur tu! - Jis įsispraudė į kambarį, purptelėjo ant 
stalo ir smalsiai į mus sužiuro. 

— O varge! Dabar jau bus du kambariniai fontanai! Matyt, pir- 
masis modelis - Niagaros krioklys - buvo išparduodamas. 

Aš švelniai išsivadavau iš mamos glėbio. 

- Mama, mums metas eiti! Ar turi nosinę? 

— Gal ir rasiu! - Ji pasirausė rankinėje ir padavė nosinę. - Ko- 
dėl tavo blakstienų tušas neištepliojo veido? - šyptelėjo ji. 

Garsiai išsipūčiau nosį. 

— Tikriausiai ištepliojau Gideono marškinėlius. 

- Jis iš tikrųjų šaunus vaikinas. Bet turiu tave įspėti... tie de 
Vileriai įstumia mus, Montrouzų merginas, į keblias situacijas. — 
dau kaip Frankenšteino giminaitė. 

— Taip, padėtų tik drėgnas rankšluostis, - pareiškė Ksemeri- 
jus. Jis stryktelėjo nuo stalo ant skrynios kampe ir pakreipė galvą 
į šoną. - Regis, būsiu daug ką pražiopsojęs! O ten, viršuje, baisus 
sujudimas. Šmirinėja žmonės juodais kostiumais, o Marlėjus, se- 
nas krienas, atrodo, gavo į snukį. Gvendolina, sergėtojai kaltina 
tą šaunų vaikiną, kad sujaukė jų planus. O jis tik tyliai sau šypso- 
si. Suaugusieji įsiutę kaip jaučiai. 

- Ak, mama! - Tvirtai ją apkabinau, net pudrinė iškrito iš ran- 
kų. - Aš taip tave myliu! 

— Tik nereikia! - suvaitojo Ksemerijus. - Ir vėl viskas iš pra- 


džių. Čia ir taip užtektinai drėgna! 

— Štai taip įsivaizduoju dausas, - atsiduso Leslė ir apsisuko 
ratu, norėdama pajusti kostiumų saugyklos atmosferą. Ji apžvel- 
gė įvairiausių epochų batų ir aulinukų lentynas, paskui žvilgsnis 
nuklydo prie skrybėlių, tada - prie, regis, begalinės suknelių ka- 
byklos, galiausiai draugė vėl dirstelėjo į ponią Rosini, atrakinusią 
mums šio rojaus duris. - O jūs - tikra deivė! 

— Kokia tu maloni! - Ponia Rosini iš pasitenkinimo net švytėjo. 

- Ir aš jai pritariu, - prabilo Rafaelis. 

Gideonas linksmai pažvelgė į brolį. 

Nežinau, kaip šitaip įpykdęs sergėtojus Gideonas išpešė iš Fol- 
ko leidimą (galbūt Gideono dėdė vis dėlto buvo avis vilko kailyje, 
o ne atvirkščiai?), bet mes turėjom oficialų leidimą - kartu su 
vakarėliui kostiumais iš sergėtojų rekvizito. Pavakare susirinkom 
prie įėjimo. Leslė buvo tokia susijaudinusi, jog negalėjo nustygti 
vietoje. Ir nors ji pamatė tik neišvaizdų koridorių, vedantį į rekvi- 
zito kambarį, buvo baisiai sužavėta. 

— Ar jauti? - šnipštelėjo ji. - Čia kvepia mįslėmis ir paslapti- 
mis. O Dieve, kaip man tai patinka! 

Rekvizito kambaryje ji vos neapalpo. Kitomis aplinkybėmis ir 
aš jausčiausi lygiai taip pat. Lig šiol man net ponios Rosini ateljė 
atrodė kaip rojaus sodas, o šitie lobiai pranoko visus lūkesčius. 

Tačiau šį sykį ne ypač domėjausi drabužiais, mano galvoje su- 
kosi visiškai kitokios mintys. 

— Savaime suprantama, aš pasiuvau ne visus šiuos kostiumus. 
Tai sergėtojų kolekcija, pradėta rinkti maždaug prieš du šimtus 


metų. Ilgainiui ji vis didėjo. - Ponia Rosini nukabino pageltusią 

nėrinių suknelę, ir mudvi su Lesle pradėjom aikčioti iš susižavėji- 
mo. - Daugelis originalių istorinių kostiumų vis dar žavi akį, bet 
netinkami vilkėti šiandieninėse kelionėse laiku. - Ji atsargiai pa- 
kabino suknelę į vietą. - O tie kostiumai, kurie buvo siūti prieš- 
paskutinei kartai, jau nebeatitinka reikalavimų. 

- Vadinasi, visi šie puikūs drabužiai palengva dūlėja? - Leslė 
su užuojauta paglostė nėrinių suknelę. 

Ponia Rosini patraukė pečiais. 

— Tai vertinga medžiaga mano kūrybai. Bet tu teisi, gaila, kad 
jie taip retai vilkimi. Todėl malonu, kad šį vakarą jūs atėjot čia. 
Mielieji, toje puotoje jūs būsit gražiausi! 

— Tai ne puota, ponia Rosini, tai tik gana nuobodus vakarė- 
lis, - atsiduso Leslė. 

- Ar vakarėlis nuobodus, ar ne, priklauso nuo jo dalyvių, - 
energingai paprieštaravo ponia Rosini. 

- Ir aš taip sakau. - Rafaelis smalsiai pažvelgė į Leslę. - Ar sutik- 
tum vilkėti ledi Marion kostiumu? Aš apsivilkau Robino Hudo kos- 
tiumą. Juk jie žali. - Vaikinas užsidėjo ant galvos mažutę moterišką 
skrybėlę su ilga plunksna. - Tada visi matytų, kad mes - pora. 

— Na, nežinau, - numykė Leslė. 

Ponia Rosini linksmai niūniuodama žingsniavo palei suka- 
bintų drabužių eiles. 

- Kaip smagu! Kaip džiugu! Keturi jaunuoliai eina į dvigubą 
pasimatymą, ar gali būti kas gražiau? 

— Aš žinau, kur čia kas padėta, - šnipštelėjo Gideonas man į 
ausį. - Turit nukreipti jos dėmesį, kad galėčiau pavogti drabužius 
išvykai į 1912 metus. - Paskui garsiai pasakė: - Ponia Rosini, ar 


galiu apsivilkti vakarykščius žalius drabužius? 

Ponia Rosini skubiai atsigręžė. 

— Vakarykščius žalius drabužius? - Ji kilstelėjo antakį. 

— Na, jis turi omenyje tą jūros žalumo surdutą su smaragdų 
sagtimi, - puoliau aiškinti. 

— Taip, ir dar su visais tais niekučiais, - pataikaujamai nusi- 
šypsojo Gideonas. - Žalesnio niekur nerasi. 

— Niekučiais! Jūrų perlais, o ne niekučiais! - Ponia Rosini lyg 
pasibaisėjusi iškėlė į viršų rankas, bet jos veide švytėjo šypse- 
na. - Vėlyvasis XVIII amžius mažajam maištininkui. Tada turim 
parinkti ir gulbelei derančią suknelę iš to paties laikotarpio... 

— Epocha visai nesvarbi, ponia Rosini. Tie neišmanėliai vaka- 
rėlyje vis tiek nieko nesupras. 

— Svarbiausia, kad suknelė būtų senovinė, ilga ir pūstu sijo- 
nu, - pridūrė Leslė. 

- Jei jau taip sakai, - nenorom sutiko ponia Rosini. 

Mudvi su Lesle sekėm paskui ją it du kaulu viliojami šunyčiai. 
Gideonas dingo tarp kabyklų. O Rafaelis vis dar žiūrinėjo mote- 
riškas skrybėles. 

— Turiu pasakišką suknelę iš žvilgančios žalios šilkinės taftos 
ir tiulio. Viena, 1865 metai, - mirktelėjo ponia Rosini. Ji labai 
priminė vėžlę: mažos akutės ir trumpas kaklas. - Spalva labai 
dera prie mažojo maištininko jūros žalumo audinio, nors stiliaus 
požiūriu šie drabužiai absoliučiai nedera. Tarsi Kazanova eitų į 
puotą su princese Sisi*, jei suprantat, ką turiu omenyje... 


— Kaip minėjau, šiais laikais žmonės nenutuokia tokių sub- 


* Elizabetė Amalija Eugenija, meiliai vadinama Sisi (1837-1898) - Austri- 
jos- Vengrijos imperatoriaus žmona, garsėjusi ypatingu grožiu. 

tilybių. - Apstulbau, kai ponia Rosini nukabino Sisi suknelę. Tai 
iš tikrųjų buvo pasakiškas apdaras. 

- Ji iš tikrųjų pūsta! - sukikeno Leslė. - Jei apsisuksi ratu, sijo- 
nu nušluosi visą užkandžių stalą. 

— Apsivilk ją, gulbele. Prie jos dar yra deranti diadema. O da- 
bar paieškokim ko nors tau. - Ponia Rosini paėmė Leslę už ran- 
kos, ir jiedvi patraukė į kitą eilę. - Štai čia praėjusio amžiaus 
prancūzų ir italų aukštosios mados suknelės. Žalia spalva gana 
reta, bet būtinai ką nors rasim. 

Leslė norėjo kažką sakyti, bet, išgirdusi „aukštoji mada , iš su- 
sijaudinimo užsikosėjo. 

— Ar galėčiau pasimatuoti tas juokingas kelnes iki kelių? - su- 
šuko Rafaelis joms už nugaros. 

- Žinoma! Tik atsargiai su sagomis. 

Apsižvalgiau Gideono. Jis ant rankos buvo užsimetęs kelis 
drabužius ir šypsojosi man pro drabužių tarpą. 

Ponia Rosini nepastebėjo vagystės. Ji laiminga žingsniavo į 
aukštosios mados skyrių, greta tipeno iš laimės vos kvėpuojanti 
Leslė. 

— Mažajai strazdaniukei galbūt tiktų... 

— „Štai šita! - nutraukė Leslė. - Meldžiu! Ji nuostabi! 

— Atsiprašau, mieloji. Ši suknelė ne žalia! - paprieštaravo po- 
nia Rosini. 

- Beveik žalia! - atrodė, kad iš nusivylimo Leslė pravirks. 

— Ne, suknelė yra melsvo ledo spalvos, - kategoriškai tarė po- 
nia Rosini. - Greisė Keli vilkėjo ja įteikiant premiją už filmą „Kai- 
mietė“. Žinoma, ne šitą, bet čia tiksli kopija. 


- Tai gražiausia kada nors matyta suknelė, - sukuždėjo Leslė. 

— Tikrai turi žalsvą atspalvį, - palaikiau draugę. - Turkio spal- 
va linksta į žalią. Būtų žalia, jei ne gelsvas apšvietimas. 

- Hmm, - numykė ponia Rosini. 

Akies krašteliu pastebėjau Gideoną sėlinant durų link. 

- Ji vis tiek man netiks, - liūdnai sumurmėjo Leslė. 

— Manau, tiks! - Ponia Rosini nužvelgė Leslę nuo galvos iki 
kojų, tada susimąstė. - Jūs, mergaitės, turit puikias figūras! - Stai- 
ga jos žvilgsnis tapo rūstus. - Jaunuoli, kur trauki su mano dra- 
bužiais? - sušuko ji. 

- Aš... - išsigandęs sumikčiojo Gideonas. Jis buvo beveik prie 
durų. 

Vėžlys virto įsiutusiu drambliu, besibraunančiu per brūzgy- 
nus. Ponia Rosini prišoko prie Gideono neįtikimu greičiu. 

— Ką tai reiškia? - Ji atėmė drabužius. - Norėjai mane apvog- 
ti? - paklausė moteriškė su ryškiu prancūzišku akcentu. 

— Ne, tikrai nenorėjau, ponia Rosini. Ketinau tik... pasiskolin- 
ti, - gailiai žiūrėdamas į ponią Rosini teisinosi Gideonas, bet jos 
širdies nesuminkštino. Moteriškė aukštai iškėlė drabužius ir juos 
apžiūrėjo. 

- Ką čia rezgi, siaubingas berniūkšti? Juk jie net ne žali! 

Puoliau Gideonui į pagalbą. 

— Nepykit. Mums reikia šių daiktų... išvykai į 1912 metus, - nu- 
sprendžiau atskleisti mūsų planą. - Slaptai išvykai, ponia Rosini. 

— Slaptai? Į 1912 metus! - pakartojo ponia Rosini. Ji spaudė 
drabužius prie krūtinės kaip Karolina nertą kiaulytę. - Norėjot 
keliauti taip apsivilkę? Jūs juokaujat? - Niekada nemačiau jos 
tokios įsiutusios. - Tai. Yra. Vyriškas kostiumas iš 1932 metų, - 


grėsmingai, vos ne dusdama tarė ji. - O ši suknelė yra cigarus 

pardavinėjančios merginos! Jei su jais pasirodytumėt 1912 me- 
tais, rizikuotumėt būti išjuokti. - Ponia Rosini įsisprendė į šo- 
nus. - Negi tu, jaunuoli, nieko pas mane neišmokai? Ką aš visada 
kartoju? Kas svarbiausia, renkantis kostiumą? 

- Autentiškumas, - tyliai išstenėjo Gideonas. 

— Tikslumas! - iššiepė dantis ponia Rosini. - Jei jau planuojat 
slaptą išvyką į 1912 metus, tai tik ne su šiais drabužiais! Tai būtų 
tas pat, kaip nusileisti miesto viduryje kosminiu laivu. - Moteriš- 
kė piktai nužvelgė mus abu. Suglumę tylėjom, o ji ėjo nuo vieno 
pakabo prie kito rinkdama apdarus. Netrukus grįžo nešina visu 
kalnu drabužių ir keistų galvos apdangalų. 

- Štai, - tarė ji prieštaravimų nepakenčiančiu balsu. - Daugiau 
niekad nebandykite apgaudinėti ponios Rosini. - Moteris padavė 
mums drabužius, ir staiga jos veidas nušvito, it saulei išlindus iš 
už tamsaus debesio. - Bet jei pastebėsiu, kad tas mažasis slapukas 
nedėvi skrybėlės, - ji pagrasino Gideonui pirštu, - teks pranešti 
apie išvyką jūsų dėdei! 

Lengviau atsidususi nusijuokiau ir stipriai ją apkabinau. 


— Ak, ponia Rosini, jūs - pati geriausia! 


Karolina su Niku sėdėjo siuvimo kambaryje ant sofos ir nustebę 
šypsojo, Niko veide pasirodė liūdesys. 

— O aš maniau, kad jūs vakarėlyje! - tarė mano mažasis bro- 
liukas. Nežinau, kas jį liūdino labiau: kad su sesute žiūri vaikišką 
filmą ar kad abu vilki žydros spalvos pižamas, kurias teta Madė 
padovanojo per Kalėdas. Įspūdingiausi buvo gobtuvėliai su kiš- 


kio ausytėmis. Man, kaip ir tetai Madei, jos labai patiko, bet kai 


293 


tau dvylika, viskas atrodo kitaip. Ypač jei netikėtai užklumpa vy- 
riausios sesers draugas, vilkintis jėgine odine striuke. 

- Šarlotė išėjo jau prieš pusę valandos, - atraportavo Nikas. - 
Teta Glenda šokinėjo aplink ją kaip kiaušinį padėjusi višta. Liau- 
kitės bučiuotis. Gvene, elgiesi lygiai taip pat kaip mama. Kodėl 
jūs grįŽot? 

- Į vakarėlį eisim vėliau, - tarė Gideonas ir atsisėdo šalia 
Niko. 

- Aišku, - atsiliepė Ksemerijus, išsitiesęs ant žurnalų apie 
sodą rietuvės. - Patys kiečiausi pasirodo paskutiniai. 

Karolina susižavėjusi didžiulėmis akimis spoksojo į Gideoną. 

— Ar pažįsti Margaretę? - Ji parodė nertą kiaulytę ant kelių. - 
Gali ją paglostyti. 

Gideonas klusniai paglostė kiaulytės nugarą. 

— Kokia švelni. - Jis įdėmiai žiūrėjo į ekraną. - O, štai ką jūs 
žiūrit. Ar dažų patranka jau sprogo? Tai mano mėgstamiausia 
vieta. 

Nikas nepatikliai pažvelgė į jį. 

— Tu žiūrėjai „Tinkerbelę“? 

— Man jų sumanymai atrodo labai išradingi, - rimtai linktelė- 
jo Gideonas. 

- Ir man, - pritarė Ksemerijus. - Tik šukuosena truputį... 
nevykusi. 

Karolina meiliai atsiduso. 

- Tu toks malonus! Ar užsuksi dažniau? 

- Bijau, kad taip, - įsiterpė Ksemerijus. 

- Tikiuosi, taip, - atsakė Gideonas ir akimirką mūsų žvilgs- 


niai susitiko. Aš ilgesingai atsidusau. Po sėkmingo apsilankymo 

kostiumų saugykloje, trumpam užsukom į daktaro Vaito kabine- 
tą. Gideonas ieškojo reikalingų daiktų, o man šovė puiki mintis. 

- Jei jau pradėjai vogti, tai gal paimtum ir vakcinos nuo raupų? 

— Nesirūpink, tave paskiepijo beveik nuo visų ligų, kurios gali 
pasitaikyti keliaujant laiku, - atsakė Gideonas. - Net ir nuo va- 
riola vera“. 

- Jie vienam mano draugui, - atsakiau. - Būk geras! Viską 
paaiškinsiu vėliau. 

Gideonas nustebęs kilstelėjo antakį, bet daugiau neklausinėjo 
ir iš daktaro Vaito vaistų spintos pasiėmė raudoną dėžutę. 

Už tai pamilau jį dar karščiau. 

- Žiūri į jį taip, tarsi ketintum praryti, - grąžino į realybę 
Ksemerijus. 

Iš spintoje stovinčios cukrinės ištraukiau stoglangio raktą. 

— Kiek laiko mama bus vonioje? - paklausiau Niko ir Karolinos. 

— Ilgiausiai ketvirtį valandos. - Dabar Nikas atrodė ne toks 
įsitempęs. - Šiandien vakare ji elgėsi keistai. Ilgai mus bučiavo ir 
dūsavo. Liovėsi tik tada, kai ponas Bernardas atnešė viskio. 

- Tik ketvirtį valandos? Tada turim paskubėti. Jei pasirodys 
anksčiau, būkit geri, neišduokit, kad mes ant stogo. 

— Gerai, - atsakė Nikas, o Ksemerijus vėl užtraukė kvailą dai- 
nelę „Gidis ir Gvendolina glamžėsi po baldakimu...“ 

Pašaipiai dirstelėjau į Gideoną. 

- Jei atsiplėši nuo televizoriaus, galim eiti. 

- Gerai, kad jau žinau, kuo viskas baigsis. - Gideonas čiupo 


kuprinę ir atsistojo. 
* Variola vera (lot.) - raupai. 

- Iki pasimatymo, - sukuždėjo Karolina. 

— Iki pasimatymo. Užuot stebėjęs jūsų glamones, verčiau pa- 
žiūrėsiu, kaip darbuojasi fėjos, - prunkštelėjo Ksemerijus. — Ir 
demonai yra išdidūs, jie nemėgsta žiūrėti pro rakto skylutę... 

Nekreipdama dėmesio užkopiau siaurais kaminkrėčiui skir- 
tais laiptais ir atidariau stoglangį. Buvo gana šiltas pavasario va- 
karas, puikiai tinkamas sėdėti ant stogo ir glamonėtis. Nuo stogo 
atsivėrė gražus vaizdas, rytuose švietė mėnulis. 

— Kur užtrukai? - tyliai pašaukiau. 

Pamačiau Gideono garbanas. Netrukus jis jau stovėjo greta. 

— Suprantu, kodėl čia tavo mėgstamiausia vieta, - tarė jis, nu- 
siėmė kuprinę ir atsargiai atsiklaupė. 

Lig šiol nebuvau pastebėjusi, kokia romantiška ši vieta naktį, - 
už raitytų kraigo puošmenų plyti begalinė miesto žiburių jūra. Kitą 
Sykį čia surengsim vaišes su minkštomis pagalvėmis ir žvakėmis... 
Gideonas atsineš smuiką, o Ksemerijus pasiims laisvadienį. 

— Kodėl taip šypsaisi? - paklausė Gideonas. 

— Tiesiog užsisvajojau. 

Gideono veide pasirodė keista išraiška. 

- Tikrai? - Jis įdėmiai apsidairė. - Sakyčiau, metas pradėti. 

Linktelėjau ir atsargiai nutrepsenau prie kaminų. Šioje vieto- 
je stogas buvo plokščias, bet už pusės metro prasidėjo nuolydis. 
Vienintelė apsauga - kelius siekiančios geležinės grotelės. (Gal ir 
esu nemirtinga, bet kristi nuo keturių aukštų namo šį savaitgalį 
visai nenorėjau.) 

Atidariau plataus kamino oro sklendę. 

— Gvene, kodėl paslėpei kaip tik čia? - už nugaros pasigirdo 


Gideono balsas. 

- Šarlotė bijo aukščio, - paaiškinau. - Ji niekada nedrįs lipti 
ant stogo, - ištraukiau sunkų ryšulį ir atsargiai Žengiau atgal. 

Gideonas iš karto prišoko prie manęs. 

- Tik nenumesk! - susinervino jis. - Būk gera! 

— Nesirūpink! - nusijuokiau pamačiusi pasibaisėjusį vaikino 
veidą. - Žiūrėk, galiu net stovėti ant vienos kojos... 

Gideonas aiktelėjo. 

- Su šiuo daiktu nejuokaujama, Gvene, - sušvokštė jis. Matyt, 
sergėtojų pamokos giliai įstrigo jam atmintin. Jis paėmė ryšulį 
atsargiai kaip kūdikį. 

- Ir tai iš tikrųjų... - suabejojo Gideonas. 

Už nugaros pajutau pūstelint vėsų vėjelį. 

- Ne, kvaily, - sukrankė Ksemerijus iškišęs galvą. - Čia senas 
sūris, kurį Gvenė slepia ant stogo, jei kartais išalktų. 

Nusivaipiau ir mostelėjau dingti. Jis taip ir padarė. Matyt, fil- 
mukas buvo iš tiesų įdomus. 

Tuo tarpu Gideonas padėjo chronografą ant stogo ir atsargiai 
išvyniojo. 

— Ar žinai, kad Šarlotė skambinėjo kas dešimt minučių mė- 
gindama mus įtikinti, kad turi chronografą? Galų gale ji įkyrėjo 
net Marlėjui. 

- O gaila, - šyptelėjau. - Jie tarsi sukurti vienas kitam. 

Gideonas linktelėjo. Tada atidengė paskutinę medžiagos 
skiautę ir garsiai įtraukė oro. 

Atsargiai paglosčiau glotnų medinį korpusą. 

- Štai ir jis. 

Gideonas šiek tiek patylėjo. Tiesą sakant, tylėjo gana ilgai. 


— Gideonai? - nedrąsiai užkalbinau. Leslė meldė mane dar 

truputį palūkėti, kol įsitikinsiu, kad vaikinas patikimas, bet aš tik 
numojau ranka. 

— O aš netikėjau Šarlote, - pagaliau sušnabždėjo Gideonas. - 
Nė akimirką netikėjau. - Jis pažvelgė į mane tamsiomis akimis. — 
Ar supranti, kas įvyktų, jei kas nors sužinotų? 

Nutylėjau, kad apie chronografą žino visas būrys žmonių. Gi- 
deonas atrodė labai sutrikęs, ir staiga mane apėmė baimė. 

- Ar mes tikrai norim tai padaryti? - paklausiau ir pajutau 
sunkumą ant širdies. Šį sykį jis neturėjo nieko bendra su kelione 
laiku. 

Kai senelis įlašino mano kraujo į chronografą, viskas atrodė pa- 
prasta. O dabar planavom visai ką kita. Mes uždarysim kraujo ratą, 
ir šito veiksmo pasekmės neprognozuojamos. Net ir teigiamos. 

Prisiminiau visas tas baisias pranašystes, pasibaigiančias Žo- 
džiais „likimas“ ir „žlugimas“, dar prisidėjo kelios smulkmenos, 
besirimuojančios kaip „baigtis“ ir „mirtis. Nė kiek neguodė ži- 
nojimas, kad esu nemirtinga. 

Keisčiausia, kad Gideonas vėl įkvėpė man ryžto. 

— Ar mes norim uždaryti kraujo ratą? - Jis pasilenkė ir pabu- 
čiavo mane į nosį. - Ar rimtai šito klausi? - Vaikinas nusivilko 
striukę ir ištraukė iš daktaro Vaito kabineto nugvelbtus daiktus. 
Gerai, pradėkim. 

Pirmiausia jis užveržė guminę timpą ant kairės rankos žasto. 
Paskui iš sterilios pakuotės išsiėmė švirkštą ir nusišypsojo. 

- Slaugytoja! - įsakmiai paprašė. - Žibintuvėlį! 

Susiraukiau. 

- Žinoma, galima ir šitaip, - pašviečiau į rankos linkį. - Tik- 


ras medicinos studentas! 

— Ar girdžiu tavo balse panieką? - Gideonas šyptelėjo. - O kaip 
tu tai padarei? 

— Įsipjoviau japonišku daržovių peiliuku, - iškilmingai atsa- 
kiau. - Kraujas lašėjo į senelio laikomą puoduką. 

- Aišku. Mačiau sužeistą riešą, - tarė Gideonas niūriai ir įdūrė 
adatą. Kraujas plūstelėjo į švirkštą. 

— Ar gerai žinai, ką reikia daryti? - paklausiau linktelėdama 
chronografo pusėn. - Tas daiktas turi tiek įvairiausių vožtuvų ir 
stalčiukų, lengva pasukti ne tą ratuką... 

— Norint tapti adeptu, laikomas chronografo naudojimo egza- 
minas. Netrukus ir aš jį laikysiu. - Gideonas padavė švirkštą su 
krauju ir atlaisvino timpą. 

— Įdomu, kada randi laiko žiūrėti tokius kino šedevrus kaip 
„Tinkerbelė“. 

Gideonas papurtė galvą. 

— Prašyčiau elgtis pagarbiau. Duok švirkštą. O dabar pašviesk 
į chronografą. Gerai, štai taip. 

— Nepamiršk pridėti žodelių „prašau“ ir „ačiū, - atkirtau, o 
Gideonas ėmė lašinti kraują į chronografą. Kitaip negu Luko, jo 
rankos nevirpėjo. Tikriausiai kada nors jis taps geru chirurgu. 

Prikandau apatinę lūpą. 

— Ir tris lašelius čia, po liūto galva, - susikaupęs murmėjo Gi- 
deonas. - Tada pasukti šį ratuką ir paspausti svertą. Štai ir vis- 
kas. - Jis nuleido ranką su švirkštu ir aš išjungiau žibintuvėlį. 

Chronografo viduje pradėjo suktis dantračiai, kažkas tarškėjo, 
klapsėjo ir ūžė visai kaip pastarąjį sykį. Paskui tarškėjimas tapo 
garsesnis, ūžimas sustiprėjo. Man pasirodė, kad girdžiu kažkokią 


melodiją. Į mus padvelkė karštis. Įsikibau Gideonui į ranką, kad 

kitas vėjo gūsis nenupūstų mūsų nuo stogo. Tačiau dabar vienas 
paskui kitą įsižiebė chronografo akmenys, žėrėjo šviesos, atrodė, 
kad prietaiso viduje siautėja audra. Staiga padvelkė ledinis šaltis. 
Žėrinti ugnis užgeso, dantračiai sustojo. Viskas truko vos pusę 
minutės. 

Paleidau Gideono ranką ir pasitryniau pašiurpusią odą. 

— Baigta? 

Gideonas giliai įkvėpė ir ištiesė ranką. Šį sykį ji vos vos 
virpėjo. 

— Tuoj pamatysim, - atsakė jis. 

Išsitraukiau iš kišenės vieną daktaro Vaito mėgintuvėlių. 

— Būk atsargus. Jei tai milteliai, vėjas gali nupūsti! 

— Tai būtų blogiausia, - suniurnėjo Gideonas. Jis atsisuko į 
mane spindinčiomis akimis. - Matai? Po dvylikos žvaigždynu iš- 
sispręs likimas. 

Nusišvilpt man ant to dvylikos žvaigždyno. Verčiau pasitikė- 
siu žibintuvėliu. 

— Nagi! - Nekantriai pasilenkiau į priekį, ir Gideonas atidarė 
mažutį stalčiuką. 

Prisipažįstu, nusivyliau. Po visų tų paslapčių ir mistikų siau- 
bingai nusivyliau. Stalčiuke buvo ne skystis, kaip pranašavo Leslė 
(„Esu tikra, kad bus raudonas kaip kraujas skystis“), ne milteliai 
ir ne išskirtinio grožio akmuo. 

Susidariusi medžiaga priminė druską. Ypač gražią druską iš 
mažutėlaičių opalo baltumo kristalų. 

— Beprotybė, - sukuždėjau. - Sunku suvokti, kad dėl šių kelių 
trupinėlių šimtus metų buvo švaistomi pinigai. 


Gideonas pridengė stalčiuką delnu. 

— Svarbiausia, kad niekas nesužinotų, kad turim šiuos trupi- 
nėlius, - tarė jis dusliu balsu. 

Linktelėjau. Vis dėlto kai kas jau žino. Atkimšau mėgintuvėlį. 

— Paskubėk! - šnipštelėjau. Staiga įsivaizdavau, kaip ledi 
Erista, kuri tikrai nebijo aukščio, išlenda pro stoglangį ir atima 
mėgintuvėlį. 

Gideonas, regis, galvojo kažką panašaus. Jis paprasčiausiai su- 
žėrė kristalėlius į mėgintuvėlį ir užkimšo. Lengviau atsiduso tik 
tada, kai mėgintuvėlį įsikišo į striukės kišenę. 

Tą akimirką man į galvą šovė kita mintis. 

— Chronografas atliko savo užduotį, tai gal jis nebeveiks? - iš- 
sigandau. 

— Pamatysim, kai keliausim į 1912 metus, - nusišypsojo 


Gideonas. 

— Mšštas, regis, būsiu atsisėdęs ant tos nelemtos skrybėlės, - 
tyliai plūdosi Gideonas. 

— Liaukis burnojęs, dar užkris stogas ant galvų! - sušnypš- 
čiau. - O jei neužsidėsi skrybėlės, paskysiu poniai Rosini! 

Ksemerijus sukikeno. Šį sykį jis užsigeidė mus lydėti. 

— Skrybėlė neišgelbės! Su tokia šukuosena 1912 metais jį palaikys 
aukso ieškotoju. Galėjo bent jau pasidaryti tvarkingą sklastymą. 

Išgirdau, kaip Gideonas vėl tyliai nusikeikė. Matyt, susitrenkė 
alkūnę. Ne taip paprasta persirengti klausykloje, mano manymu, 
šventvagiška naudoti ją vietoj persirengimo kabinos. O ką jau 
kalbėti apie tai, kad už įsibrovimą į bažnyčią mus galėjo sučiupti 
policija. Nesvarbu, kad neketinome vogti, tik skubiai persikelti į 
1912 metus. Gideonas taip greitai užkabino šonines dureles me- 
taliniu kabliu, kad neliko kada nervintis. 

— Po galais! - pritariamai švilptelėjo Ksemerijus. - Štai ko jis 
tave moko. O mudu būtume nesugaunama plėšikų porelė. Juo 
labiau kad esam nemirtingi. 

Beje, veiksmas vyko toje pačioje bažnyčioje, kurioje susipa- 
žinau su Ksemerijumi, o Gideonas pirmą sykį mane pabučiavo. 
Nebuvo laiko atsiduoti prisiminimams, be to, atrodė, kad visa tai 


vyko be galo seniai. Iš tikrųjų prabėgo vos kelios dienos. 

Gideonas pabeldė į dureles. 

— Pasiruošusi? 

— Ne. Deja, tais laikais dar nebuvo išrastas užtrauktukas, - ta- 
riau beviltiškai stengdamasi užsisegti daugybę sagų ant nugaros, 
jų niekaip negalėjau pasiekti. 

Išsmukau iš klausyklos. Ar širdis kada nors liausis smarkiau 
plazdėjusi vos pamačius Gideoną? Ar kada nors galėsiu žiūrėti 
į jį ramiai ir nesijaudindama? Tikriausiai ne. Šiandien jis vilkėjo 
kuklią tamsiai pilką eilutę, po švarku - liemenę ir baltus marški- 
nius. Bet šie drabužiai vaikinui labai tiko, jo platūs... 

Ksemerijus, pakibęs galva žemyn nuo emporos, kostelėjo. 

— Gyveno sykį avytė, ištikimai ji skabė žolytę... 

— Labai gražu, - skubiai pagyriau Gideoną. - Visada madingas 
mafijos boso kostiumas. Beje, kaklaraištis užrištas tobulai. Ponia 
Rosini didžiuotųsi tavimi. 

Sunkiai atsidususi ėmiau knebinėti sagas. 

— Užtrauktuko išradėją seniai turėjo paskelbti šventuoju. 

Gideonas nusišypsojo. 

— Nusisuk, užsegsiu, - pasiūlė. - Oho, - nustebo jis, - kiek 
daug sagų. 

Gideonas sagstė suknelę gana ilgai, nes kas dvi sagas bučiavo 
man į sprandą. Aš, žinoma, būčiau ištirpusi iš pasitenkinimo, jei 
Ksemerijus po kiekvieno bučinio nebūtų visa gerkle plyšavęs: 

- Bučkis taip patiko, net snargliai sulipo! 

Pagaliau pasiruošimai buvo baigti. Ponia Rosini man buvo 
parinkusi uždarą šviesiai pilką suknelę su nėrinių apykakle. Sijo- 
nas buvo truputį per ilgas, tuoj pat užkliuvau ir būčiau išsitiesusi 
kiek ilga, jei Gideonas nebūtų manęs sugavęs. 


— Kitą sykį aš apsivilksiu kostiumą, - pareiškiau. 

Gideonas nusikvatojo ir ketino mane pabučiuoti, bet Kseme- 
rijus sukliko: „Na ne, ir vėl viskas iš naujo!“, todėl švelniai atstū- 
miau vaikiną. 

— Turim nedaug laiko! - tariau. Be to, virš mūsų kybo demo- 
nas su šikšnosparnio sparnais ir siaubingai vaiposi. Piktai pažvel- 
giau į Ksemerijų. 

- Ko širsti? - paklausė Ksemerijus. - Čia svarbi misija, o ne 
pasimatymas. Turėtum būti man dėkinga. 

— Nė nesitikėk, - suniurzgiau. 

Gideonas nubėgo į choro patalpą ir priklaupė prie chrono- 
grafo. Ilgai svarstę padėjom jį po altoriumi tikėdamiesi, kad ten 
prietaiso niekas neras. Sekmadienio vakarais bažnyčią tvarkyda- 
vo tik valytoja. 

— Aš pasaugosiu, - pažadėjo Ksemerijus. - Jei kas norės pa- 
vogti tą daiktą, aš jį be gailesčio... apspjausiu. 

Gideonas paėmė mano ranką. 

— Ar pasirengusi, Gvendolina? 

Pažvelgiau jam tiesiai į akis ir mano širdis suspurdėjo. 

- Jei tu pasirengęs, ir aš pasirengusi, - tyliai atsakiau. 

Nebeišgirdau Ksemerijaus komentaro (esu įsitikinusi, kad jis 
buvo kandus), adata bakstelėjo į pirštą ir raudonos spalvos ban- 
gos nunešė mane laiku. 

Netrukus atsitiesiau. Bažnyčioje nebuvo nė gyvos dvasios, taip 
pat tylu kaip ir mūsų laikais. Baiminausi vėl išvysianti Ksemerijų. 
Juk 1912 metais jis čia jau bastėsi. 

Gideonas nusileido greta ir čiupo mane už rankos. 

— Paskubėkim! Turim tik dvi valandas. Lažinuosi, kad išsiaiš- 


kinsim tik dešimtadalį klausimų. 

— Kas bus, jei pas ledi Tilnėj nerasim Liusės ir Pauliaus? - išta- 
rusi šiuos žodžius iš susijaudinimo ėmiau kalenti dantimis. Dar 
neapsipratau su mintimi, kad jie - mano tėvai. Net su mama kar- 
tais būdavo sunku susitarti, tai kaip reikės susišnekėti su sveti- 
mais žmonėmis? 

Kai išėjom iš bažnyčios, pylė kaip iš kibiro. 

— Nieko sau, - nustebau. Dabar viską būčiau atidavusi už vie- 
ną ponios Rosini skrybėlių. - Kodėl iš anksto neperskaitei orų 
prognozės* 

— Nieko baisaus. Tai tik šiltas vasaros lietutis, - numojo ranka 
Gideonas ir nusitempė mane tolyn. Pasiekę Itono aikštę, buvom 
peršlapę iki paskutinio siūlelio. Turbūt net sukėlėm praeivių susi- 

— Gerai, kad nevargom su autentiškom šukuosenom, - pasa- 
kiau, kai stovėjom prie ledi Tilnėj namų. Nervingai perbraukiau 
prie galvos prilipusius plaukus. Vis dar kalenau dantimis. 

Gideonas paskambino varpeliu ir spustelėjo man delną. 

— Man labai nejauku, - sukuždėjau. - Dar yra laiko dingti. 
Galbūt pirma reikėtų ramiai apsvarstyti, ko klausim... 

- Nesijaudink, - ramino Gideonas. - Viskas bus gerai, Gvene. 
Aš su tavimi. 

- Taip, tu su manimi, - kelis sykius pakartojau šiuos žodžius 
kaip mantrą. - Tu su manimi, tu su manimi, tu su manimi. 

Duris galiausiai atidarė liokajus su baltom pirštinėm. Jis piktai 
mus nužvelgė. 

- Ponas Milhauzas, tiesa? - Gideonas draugiškai nusišypsojo. - 
Būkit toks malonus ir praneškit ledi Tilnėj apie mūsų apsilanky- 


mą. Panelė Gvendolina Šepard ir ponaitis Gideonas de Vileris. 

Liokajus padvejojo. 

— Palaukit čia, - ir užtrenkė duris mums prieš nosį. 

— Ponas Bernardas niekada šitaip nepasielgtų, - pasipikti- 
nau. - Antra vertus, jis tikriausiai mano, kad tu ir vėl grasinda- 
mas pistoletu nori paimti iš jo darbdavės kraujo. Jis juk nežino, 
kad ledi Lavinija jį iš tavęs pavogė, nors aš vis spėlioju, kaip ji tai 
padarė. Turiu omenyje, kaip, po galais, ji atitraukė tavo dėmesį? 
Jei kada nors su ja susitiksiu, būtinai paklausiu, nors nesu tikra, 
ar noriu tai sužinoti. O, aš plepu nesustodama, taip visuomet el- 
giuosi, kai esu susijaudinusi. Gideonai, turbūt nedrįsiu pažvelgti 
jiems į akis. Ir jau pradėjau dusti, tikriausiai todėl, kad pamiršau 
kvėpuoti. Bet man nieko neatsitiks, juk esu nemirtinga, - mano 
balse pasigirdo isteriškos gaidelės, bet aš vis tiek nesustodama 
tarškėjau: - Atsitraukim bent per žingsnį, nes atvėręs duris tas 
Milhauzas tikriausiai trenks mums į... 

Durys atsivėrė. 

— .„.marmūzę, - vis dėlto užbaigiau sakinį. 

Drimba liokajus įleido mus vidun. 

- Ledi Tilnėj laukia jūsų viršuje, mažojoje svetainėje, - rūsčiai 
burbtelėjo jis. - Pirmiausia turiu apieškoti, ar neslepiat ginklų. 

- Jei jau taip reikia! - Gideonas paklusniai išskėtė rankas ir 
leidosi Milhauzo apieškomas. 

— Gerai, galit eiti, - pagaliau tarė liokajus. 

— O kaip aš? - paklausiau nustebusi. 

- Tu esi dama, o jos nesinešioja ginklų, - šyptelėjo Gideonas, 
paėmė mane už rankos ir nusitempė laiptais aukštyn. 

— Koks lengvabūdiškumas! - Pašnairavau į Milhauzą, kuris 


per kelis žingsnius atsilikęs sekė paskui. - Jis nebijo manęs, nes 

esu moteris? Reikėtų jam pažiūrėti „Kapų plėšikę Larą Kroft ! Po 
suknele galėčiau atsinešti atominę bombą, o kiekviename lieme- 
nėlės kaušelyje po rankinę granatą. Manau, toks liokajaus elgesys 
rodo sąmoningą moterų diskriminaciją. 

Būčiau ir toliau be sustojimo pliurpusi, gal net iki saulės lai- 
dos, bet laiptų viršuje mūsų laukė ledi Tilnėj, liekna ir tiesi kaip 
žvakė. Ji buvo labai graži moteris, net ledinis žvilgsnis negadino 
jos išvaizdos. Vos nenusišypsojau, bet susivaldžiau. 1912 metais 
ledi Tilnėj buvo kur kas grėsmingesnė už tą, kuri vėliau laisvalai- 
kiu nėrė kiaulytes, ir aš supratau, kad mūsų šukuosenos netinka- 
mos pasirodyti svečiuose, o mano suknelė kabo kaip šlapias sku- 
duras. Nejučia susimąsčiau, ar tuo metu jau buvo išrastas plaukų 
džiovintuvas. 

- Ir vėl jūs, - tarė ledi Tilnėj Gideonui. Jos balsas buvo toks 
pat šaltas kaip žvilgsnis. Tik ledi Erista kalbėdavo tokiu pat bal- 
su. - Jūs iš tikrųjų užsispyręs. Jau turėjot suprasti, kad kraujo 
jums neduosiu. 

— Mums reikia ne jūsų kraujo, ledi Tilnėj, - atsakė Gideonas. - 
Aš jo seniai gavau... - jis atsikrenkštė. - Norėtume pasišnekėti su 
Liuse ir Pauliumi. Šį sykį jokių nesusipratimų nebus. 

— Nesusipratimų! - Ledi Tilnėj sukryžiavo rankas ant krūti- 
nės. - Pastarąjį kartą jūs, jaunuoli, ne itin gražiai elgėtės ir vidury 
baltos dienos ketinot panaudoti jėgą. Be to, šiuo metu man neži- 
noma Liusės ir Pauliaus buvimo vieta, tad tikrai negalėsiu jums 
padėti. - Ji nutilo ir nukreipė akis į mane. - Nors esu įsitikinusi, 
kad galėčiau jus užimti, - jos balsas tapo šiek tiek šiltesnis. - Gal- 
būt tik Gvendolina... 


— Nenoriu pasirodyti storžievis, bet jūs žinot, kad mūsų laikas 

ribotas, - nutraukė ją Gideonas ir nusitempė mane laiptais aukš- 
tyn, nuo suknelės ant brangaus kilimo lašėjo vanduo. - Ir aš ži- 
nau, kad šiuo metu Liusė ir Paulius gyvena čia, todėl prašau juos 
pakviesti. Pažadu elgtis gražiai. 

- Jūs ne... - išsižiojo ledi Tilnėj, bet namo gilumoje trinktelėjo 
durys ir netrukus šalia jos išdygo smulkutė mergina. 

Liusė. 

Mano mama. 

Stipriau suspaudžiau Gideonui ranką ir įsmeigiau akis į Liusę, 
norėjau įsidėmėti kiekvieną jos veido bruožą. Žvelgiau į raudonus 
plaukus, blyškią porcelianinę odą ir dideles žydras akis, būdingas 
visoms Montrouzų moterims, bet pirmiausia ieškojau panašumo 
į save. Ar mūsų ausys panašios? Negi mano ne tokia pat maža 
nosytė? Liusė pakelia antakius taip pat kaip ir aš. Ir lygiai tokios 
pat raukšlelės atsiranda ant kaktos, kai raukausi? 

— Jis teisus, Margarete, negalim gaišti laiko, - tyliai prabilo 
Liusė. Jos balsas virptelėjo, ir man sugėlė širdį. - Pone Milhauzai, 
būkit toks malonus ir pakvieskit Paulių. 

Ledi Tilnėj giliai atsiduso, bet sutikdama linktelėjo Milhauzui. 
Liokajus išėjo iš kambario, o ledi Tilnėj pareiškė: 

-— Liuse, prisimink, kad pastarąjį sykį Gideonas buvo įrėmęs 
pistoletą tau į pakaušį. 

- Aš labai apgailestauju, - atsiprašė Gideonas. - Kita vertus... 
aplinkybės mane privertė taip elgtis. - Jis išraiškingai pažvelgė į 
Liusę. - Ne per seniausiai gavom informacijos, kuri pakeitė mūsų 
nuomonę. 

Gražiai pasakyta. Jaučiau, kad reikėtų sušvelninti pokalbio 


toną. Bet kaip pasakyti? 


Mama, priglausk mane prie krūtinės? Liuse, atleidžiu už tai, 
kad palikai mane. Dabar mūsų niekas nebeišskirs? Keistai spyg- 
telėjau, ir Gideonas suprato, kad man tuoj prasidės isterijos prie- 
puolis. Jis apkabino mane per pečius ir prilaikė. Atėjo į pagalbą 
pačiu laiku, rodės, tuoj susmuksiu ant grindų. 

- Eikim į svetainę, - pasiūlė Liusė. 

- Puiki mintis. Jei gerai prisimenu, ten yra kur atsisėsti. 

Mažame apskritame kambaryje stalas buvo nepadengtas, bet 
svetainė atrodė lygiai taip pat kaip praėjusį kartą, tik vietoj baltų 
rožių buvo pamerkti pentiniai ir leukojos. Erkeryje su langais į 
gatvę stovėjo kelios grakščios kėdės ir krėslai. 

— Sėskitės, - pasiūlė ledi Tilnėj. 

Aš sudribau ant vienos iš minkštų činsu aptrauktų kėdžių, kiti 
liko stovėti. 

Liusė nusišypsojo. Ji prisiartino, atrodė, nori paglostyti man 
plaukus. Susinervinusi vėl pašokau. 

- Atleiskit, kad mes tokie šlapi. Deja, neturėjom skėčio, - pra- 
trūkau. 

Liusė dar plačiau nusišypsojo. 

— Ką nuolat kartoja ledi Erista? 

— Vaike, nesušlapink mano gerųjų apmušalų! - ištarėm mudvi 
vienu balsu. Staiga Liusė nuliūdo. Atrodė, ji tuoj pravirks. 

- Liepsiu atnešti arbatos, - energingai prabilo ledi Tilnėj ir 
čiupo varpelį. - Mėtų arbatos su daug cukraus ir citrina. 

- Ne, nereikia! - Gideonas nusiminęs papurtė galvą. - Nega- 
lim gaišti laiko. Nežinau, ar pasirinkau teisingai, bet viliuosi, kad 


mudviejų su Pauliumi susitikimas 1782 metais jau įvykęs. - Liu- 

sė, atgavusi savitvardą, lėtai linktelėjo galva, ir Gideonas lengviau 
atsiduso. - Tada žinot, kad perdavėt man slaptus grafo dokumen- 
tus. Šiek tiek užtruko, kol viską išsiaiškinom, bet dabar žinom, 
kad Išminties akmuo skirtas ne žmonijai gelbėti, o tik padaryti 
grafą nemirtingą. 

— Ir kad po Gvendolinos gimimo jis vėl mirtingasis? - su- 
šnabždėjo Liusė. - Todėl grafas mėgins ją nužudyti, vos tik ratas 
bus uždarytas? 

Gideonas linktelėjo, bet aš nustebusi pažvelgiau į jį. Apie šį 
įvykį mes beveik nekalbėjom. Bet dabar buvo tinkamiausias lai- 
kas, todėl Gideonas aiškino toliau: 

- Ir jūs stengėtės apsaugoti Gvendoliną. 

— Matai, Liuse, aš taip ir sakiau. - Tarpduryje išdygo Paulius. 
Jo ranka buvo parišta. Akys lakstė nuo Gideono prie Liusės, dirs- 
čiojo ir į mane. 

Man užkando žadą. Jis buvo vos keleriais metais vyresnis už 
mane. Būdama paprasta mergaite susižavėčiau tokiu gražiu vai- 
kinu: juodi kaip varno sparnas plaukai, stulbinamos Vilerių gi- 
minės akys ir smakras su duobute. Išvaizdą gadino tik žandenos, 
matyt, tais laikais jos buvo madingos. Tiek jau to tas žandenas. 
Bet Paulius buvo visiškai nepanašus į mano tėtį - arba į kieno 
nors kito tėtį. 

— Kartais verta pasitikėti žmonėmis, - tarė jis ir nužvelgė Gi- 
deoną nuo galvos iki kojų. - Net tokiu nedorėliu kaip šis. 

— Kartais tiesiog velniškai sekasi, - piktai sušnypštė Liusė ir 
pasisuko į Gideoną. - Gideonai, dėkoju, kad išgelbėjai Pauliui 
gyvybę, - oriai tarė ji. - Jei nebūtum atsitiktinai pasipainiojęs, jis 


jau būtų negyvas. 

- Neperdėk, Liuse, - susiraukė Paulius. - Būčiau kaip nors 
išsisukęs. 

— Na, žinoma, - nusišypsojo Gideonas. 

— Gerai jau, sutinku, gal ir nebūčiau išsisukęs. Tas Elesteris — 
klastingas šuva ir velniškai geras fechtuotojas. Be to, jie buvo tri- 
se! Jei dar sykį jį sutiksiu... 

- Tai neįmanoma, - sukuždėjau, o kai Paulius klausiamai į 
mane dirstelėjo, baigiau sakinį: - 1782 metais Gideonas prismei- 
gė jį kardu prie sienos apmušalo. Jei Rakočis jį ten aptiko laiku, 
tikrai nužudė. 

Ledi Tilnėj sudribo ant kėdės. 

- Kardu prismeigė prie sienos apmušalo! - pakartojo ji. - Koks 
barbariškumas. 

— Tas beprotis nieko kito nenusipelnė. - Paulius uždėjo ranką 
Liusei ant peties. 

— Tikrai nenusipelnė, - tyliai pritarė Gideonas. 

— Man akmuo nuo širdies nusirito, - tarė Liusė vis dar žvilgs- 
niu tyrinėdama mano veidą. - Dabar, kai žinot, kad, ratui užsida- 
rius, grafas ketina nužudyti Gvendoliną, jam nepavyks! - Paulius 
dokumentus senelis galbūt įtikins sergėtojus, kad mes buvom 
teisūs ir kad grafui niekada nerūpėjo žmonių gerovė. Ir tie pami- 
šę sergėtojai, pirmiausia tas šlykštynė Marlėjus, negalės paneigti 
įrodymų. Pamanykit, mes suteršėm grafo de Sen Žermeno atmi- 
nimą! Joks jis ne grafas, o viso labo neregėtas negirdėtas niekšas. 
Ak, ar jau sakiau, kad man akmuo nuo širdies nusirito! - Liusė 
giliai įkvėpė, rodės, kalbės dar kelias valandas, bet Paulius švel- 


niai ją apkabino ir ėmė raminti. 

- Princese, viskas bus gerai, - švelniai sušnabždėjo jis. Švelnūs 
jo žodžiai buvo skirti ne man, bet nebeįstengiau tvardytis. Nebe- 
susivaldžiau. Iš akių pasipylė ašaros. 

— Gerai nebus, - kūkčiojau. Apmušalai nerūpėjo, todėl pri- 
sėdau ant artimiausios kėdės. - Gerai jau nebus. Senelis šešeri 
metai kaip miręs ir mums nebepadės. 

Liusė priklaupė priešais mane. 

— Neverk, - bejėgiškai guodė ji. Ir pati ėmė ašaroti. - Mieloji, 
neverk taip graudžiai... - Ji sukūkčiojo. — Jis tikrai mirė? - pa- 
klausė be galo nusiminusi. - Neatlaikė širdis, tiesa? Nuolat saky- 
davau, kad slapčia nevalgytų torto su sviestiniu kremu... 

Paulius pasilenkė prie mūsų, atrodė, ir jis tuoj parvirks. 

Tai bent. Jei dar prisidės Gideonas, galėsim varžytis su lauke 
pilančiu vasaros lietumi. 

Bet mums sutrukdė ledi Tilnėj. Iš sijono kišenės ji ištraukė dvi 
nosines, padavė Liusei ir man ir neįtikėtinai panašiu į ledi Eristos 
balsu pareiškė: 

— Vaikai, paverksit kitą kartą. O dabar susiimkit. Turim susi- 
telkti. Kas žino, kiek laiko mums liko. 

- Ji teisi, - sušnabždėjo Gideonas glostydamas man pečius. 

Šniurkštelėjau ir nusijuokiau išgirdusi, kaip Liusė garsiai 
šnypščia į nosinę. Matyt, šį įprotį būsiu paveldėjusi iš jos. 
das vėl buvo ramus. 

— Gerai. Aptarkim reikalus, - jis pasikrapštė ausį. - Vadinasi, 
Lukas negali mums padėti. Ir be jo tie dokumentai įtikins sergė- 
tojus, kad grafas rūpinasi tik savimi. - Paulius klausiamai pažvel- 


gė į Gideoną. - Ojei ratas neužsivers... 

— Praeis daug laiko, kol bus patikrintas tų dokumentų auten- 
tiškumas, - atsakė Gideonas. - Šiuo metu didysis ložės magistras 
yra Folkas, galbūt jis mumis patikės. Bet nesu tuo tikras. Lig šiol 
niekam iš ložės narių nedrįsau parodyti dokumentų. 

Pritardama linktelėjau. Prisiminiau, kaip 1953 metais mums 
sėdint ant sofos jis prasitarė, kad tarp sergėtojų yra išdavikas. 

- Manau, - pasakiau, - kad mūsų laikais tarp sergėtojų yra vie- 
nas arba net keli žmonės, puikiai žinantys apie Išminties akmens 
poveikį ir palaikantys grafo planus tapti nemirtingam. - Sutel- 
kiau dėmesį į faktus ir, nepaisant sielos sumaišties, man puikiai 
sekėsi. O gal kaip tik todėl. - Galbūt senelis išaiškino išdaviką? 
Todėl ir buvo nužudytas. 

- Jis buvo nužudytas? - suglumo Liusė. 

- Šis faktas nėra patvirtintas, - atsakė Gideonas. — Bet labai 
panašu į žmogžudystę. 

Papasakojau jam apie tetos Madės viziją ir įsilaužimą laidotu- 
vių dieną. 

— Vadinasi, iš abiejų pusių stengiamasi uždaryti kraujo ratą, - 
susimąsčiusi ištarė ledi Tilnėj. - Praeityje grafas de Sen Žerme- 
nas sėkmingai vykdo savo kėslus, o ateityje jis turi vieną ar net 
kelis sąjungininkus. 

Paulius trinktelėjo kumščiu į krėslo atkaltę. 

— Po galais, - suurzgė pro sukąstus dantis. 

Liusė pakėlė galvą. 

- Bet jūs galit papasakoti sergėtojams, kad mūsų neradot! Jei 
mūsų kraujas nebus įlašintas į chronografą, ratas neužsidarys. 

- Nėra taip paprasta, - atsiliepė Gideonas. - Sergėtojai jau... 

- Žinau, jie užsiundė privačius detektyvus, - nutraukė ledi 


Tilnėj. - Ponai de Vileriai ir tas pasipūtėlis su Pinkertono šyp- 


316 


sena... Jie manosi esą labai gudrūs, o mane laiko kvaile, nes esu 
moteris. Gavę padorią pinigų sumą tie detektyvai nutylės surink- 
tą informaciją, negi jūs šito nesuvokiat, - džiaugsmingai nusišyp- 
sojo ji. - Paulius su Liuse čia ilgai neviešės, netrukus jų pėdos bus 
ataušusios. Jie pradės gyvenimą kita pavarde ir... 

— „persikels į butą Blendfordo gatvėje, - užbaigė Gideonas, ir 
džiaugsminga ledi Tilnėj šypsena užgeso. - Mes visa tai žinom, 
detektyvui Smitui buvo įsakyta sulaikyti Liusę ir Paulių Temply- 
je, kol aš paimsiu jų kraujo. Tiksliau sakant, rytoj ryte bus įteiktas 
laiškas su atitinkama informacija. 

- Rytoj? - paklausė Paulius, jis buvo lygiai taip pat suglumęs 
kaip ir aš. - Bet tada dar ne vėlu! 

- Vėlu, - atsiduso Gideonas. - Mano požiūriu tai jau seniai 
įvyko. Perdaviau laišką prieš kelias dienas sargyboje stovinčiam 
sergėtojui. Anuo metu nieko nežinojau. 

— Tada imkim ir pasislėpkim, - pasiūlė Liusė. 

— Rytoj ryte? - Ledi Tilnėj veidas surimtėjo. - Pažiūrėsiu, ką 
galiu padaryti. 

- Ir aš, - atsiliepė Gideonas ir pažvelgė į laikrodį. - Bet neži- 
nau, ar šito pakaks. Net jei užkirsim kelią sergėtojams - neleisim 
sulaikyti Liusės ir Pauliaus, esu tikras, kad grafas ras būdų pa- 
siekti tikslą. 

- O mano kraujo jie vis tiek negaus, - atšovė ledi Tilnėj. 

Gideonas giliai atsiduso. 

- Jūsų kraujo jau seniai turim. Aplankiau jus 1916 metais, kai 
per Pirmąjį pasaulinį karą elapsavot su broliais de Vileriais. Ir jūs 
visiškai nesipriešindama davėt kraujo, pats buvau labai nustebęs. 


Manau, dar turėsim progą pasidalyti įspūdžiais. 

— Ar čia man vienam atrodo, kad smegenyse kažkas stato me- 
tro liniją? - paklausė Paulius. 

Nenoromis nusijuokiau. 

- Ir aš taip jaučiuosi, - patikinau. - Per daug informacijos, 
kad ją būtų įmanoma suvokti. Vienas galvosūkis po kito. 

— Ir tai toli gražu ne viskas, - pareiškė Gideonas. - Būtina 
daug ką aptarti. Deja, netrukus reikės grįžti. Bet aplankysim jus 
dar sykį po pusės valandos. Jei viskas eisis sklandžiai, mudviem 
su Gvendolina tai bus rytoj anksti ryte. 

- Nesuprantu, - sumurmėjo Paulius, bet Liusė, regis, viską 
kuo puikiausiai suprato. 

- Jei jus siuntė ne sergėtojai, tai kas? - lėtai ištarė ji ir išba- 
lo. - Tiksliau, kokiu prietaisu pasinaudojot? 

- Mes... - prabilau, bet Gideonas dirstelėjo į mane ir vos vos 
papurtė galvą. 

— Tuoj paaiškinsim, - tarė jis. 

Žvilgtelėjau į laikrodį. 

— Ne, - tvirtai ištariau. 

Gideonas nustebęs kilstelėjo antakius. 

— Ne? - dar paklausė jis. 

Giliai įkvėpiau. Staiga supratau, kad negaliu delsti nė akimir- 
kos. Tuoj pat išklosiu Pauliui ir Liusei visą teisybę. 

Nurimau, tik jaučiausi be galo išsekusi, tarsi būčiau nubėgusi 
penkiolika kilometrų arba šimtą metų nemiegojusi. Ir būčiau daug 
ką atidavusi, kad Gideonas nebūtų sutrukdęs ledi Tilnėj parūpinti 
karštos mėtų arbatos su citrina. Bet dabar teks apsieiti be jos. 

Pakėliau akis į Liusę ir Paulių. 

— Prieš mums grįžtant turiu dar kai ką pasakyti, - tyliai išta- 
riau. - Tam turėtų pakakti laiko. 

+++ 


Kai Sintijos brolis, vilkintis sodo nykštuko kostiumą, atidarė du- 
ris, mums pasirodė, kad atsivėrė pragaro vartai. Muzika griaudė- 
jo visu garsu, ir tai buvo ne tokia muzika, pagal kurią šoka Sin- 
tijos tėvai, bet kažkoks hauso ir dabstepo kratinys. Mergaitė su 
karūnėle ant galvos skubiai prasibrovė pro sodo nykštuką ir ėmė 
vemti į hortenzijų krūmą. Jos veidas buvo žalsvas - neaišku, ar 
nuo pykinimo, ar išdažytas. 

— Pavyko! - nusivėmusi sušuko ji. - Jau bijojau, kad nespėsiu 
iki čia ateiti. 

— O, tie aukštesnių klasių mokinių vakarėliai, - tyliai atsiduso 
Gideonas. - Žavinga. 

Aš priblokšta dairiausi aplinkui. Kažkas čia buvo ne taip. Mes 
buvom jaukiame Čelsyje, solidžiame Dalių šeimos name. Čia pa- 
prastai kalbama pašnibždom. Bet kodėl dabar šokama net prieš- 
kambaryje? Ir kodėl čia tiek daug žmonių? Kas ten taip kvatoja? 
Sintijos vakarėliuose paprastai nesijuokiama, geriausiu atveju 
kukliai prisidengus burną. Žodis „nuobodulys“ geriausiai apibū- 
dintų Sintijos vakarėlius. 

— Vilkit žaliais drabužiais, vadinasi, galit užeiti! - pragydo 
Sintijos brolis ir įspraudė man į ranką taurę gėrimo. - Imk! Ža- 
liasis monstrų krušonas. Labai sveika. Grynos vaisių sultys, švieži 
vaisiai, žali maistiniai dažai - bet ekologiški! - ir šlakelis baltojo 
vyno. Aišku, taip pat ekologiško. 

- Ar jūsų tėvai išvykę savaitgaliui? - paklausiau mėgindama 
prasisprausti pro duris su pūsta Sisi suknele. 

— Ką? 


Klausimą pakartojau dešimt kartų garsiau. 


319 


- Ne, jie kažkur ten, - sodo nykštuko liežuvis truputį pynėsi. — 
Jie susiginčijo, nes tėtis norėjo pasimėtyti žaliais sojų kamuoliu- 
kais, o paskui pareikalavo, kad visi sektų jo pavyzdžiu. Tam, kuris 
pataikys į mamos galvos apdangalą, buvo pažadėta premija. Ei, 
Murieli, ką veiki sieninėje spintoje? Tualetas ten, toliau. 

- Čia kažkas ne taip, - tariau Gideonui. Turėjau šiuos žodžius 
rėkte išrėkti, kad jis išgirstų. - Paprastai žmonės ramiai stovi gru- 
pelėmis ir drauge laukia vidurnakčio. Ir stengiasi išsisukti nuo 
tėvų siūlomų žaidimų, kurie linksmina tik pačius sumanytojus. 

Gideonas paėmė mano taurę ir paragavo gėrimo. 

— Sakyčiau, čia ir glūdi visa paslaptis, - šyptelėjo jis. - Šlakelis 
baltojo vyno? Mažiausiai pusę šio gėrimo sudaro gryna degtinė. 

Dabar viskas aišku. Įsmeigiau akis į šokių aikštelę svetainė- 
je, kur pašėlusiai trypė Sintijos mama, vilkinti Laisvės statulos 
kostiumu. 

— Suraskim Leslę su Rafaeliu ir kuo greičiau nešdinamės iš 
čia, - pasiūliau. 

Į Gideoną atsitrenkė paprikos ankštis. 

- Atsiprašau, - sumurmėjo Sara, įsispraudusi į paprikos kos- 
tiumą. Tą pačią akimirką ji išpūtė akis. - O Viešpatie, ar tu ti- 
kras? - Ji bedė smiliumi į Gideono švarką. 

- Sara, ar matei Leslę? - paklausiau susinervinusi. - Ar esi 
pernelyg girta, kad prisimintum? 

— Aš blaivut blaivutėlė! - sušuko Sara. Ji taip svirduliavo, kad 
būtų pargriuvusi, jei Gideonas nebūtų prilaikęs. - Galiu įrody- 
ti: vidur prūdo bl-liūdas plūduriuoja! Pakartok! Neištarsi, jei esi 
girta. Tiesa? - Ji aistringu žvilgsniu nutvilkė Gideoną, kurį jos 


pokštai itin linksmino. - Jei esi vampyras, leidžiu man įkąsti. 

Mėginau išplėšti taurę Gideonui iš rankos, norėdama šliūkšte- 
lėti monstrų krušoną Sarai į veidą. Šis erzeliuojantis, šurmuliuo- 
jantis pragaras labai vargino ir tampė nervus. 

Tiesą sakant, neketinom eiti į vakarėlį, bus dar tų Sisi suknelių. 
Nusivilkę praėjusio šimtmečio kostiumus išėjom iš bažnyčios, bet 
aš vis dar negalėjau pamiršti pokalbio su Liuse ir visa virpėjau. 
Troškau kristi į lovą, susisukti į kamuoliuką ir išlįsti tik viskam 
paaiškėjus. Arba (kadangi gulėjimas lovoje buvo pernelyg nere- 
ali svajonė) atsidurti ramesnėje aplinkoje ir pamąstyti. Nusipiešti 
schemas su apibrėžtais langeliais ir spalvotomis strėlytėmis. Mano 
būsena buvo labai panaši į Pauliaus minėtąją: atrodė, kad galvoje 
gręžiamas metro tunelis. Stigo tik susisiekimo tvarkaraščio. 

Bet Leslė atsiuntė keturias SMS žinutes, reikalaudama pasi- 
rodyti vakarėlyje. Ypač mus ragino paskutinioji: „Kuo greičiau 
judinkit užpakalius, antraip gali nutikti kai kas blogo.“ 

— Oho! Gvene! - tai buvo Gordonas Geldermanas, užsitem- 
pęs žalią kombinezoną, imituojantį dirbtinę veją. Jis pažvelgė į 
suknelės iškirptę ir švilptelėjo. - Įtariau, kad po tavo palaidine 
slepiasi kai kas daugiau, ne tik gera širdis! 

Aš tik pabalinau akis. Gordonas visada šlykščiai elgėsi, tik ko- 
dėl taip kvailai šypsosi Gideonas? 

— Ei, Gordonai, pakartok keturis sykius iš eilės: šešios žąsys su 
šešiais žąsyčiais! - riktelėjo Sara. 

- Šešios žąsys su šešiais žąsyčiais, šešios žąsys su šešiais žąsy- 
čiais, šešios Žąsys su šešiais Žąsyčiais, - užtikrintai išbėrė Gordo- 
nas. - Man nesunku! Klausyk, Gvene, ar jau ragavai krušono? - 
Jis pasilenkė į priekį ir subaubė man į ausį: - Turbūt aš buvau ne 


vienintelis, kuriam šovė mintis jį truputį... pastiprinti. 

Įsivaizdavau vakarėlio svečius, slapčia sėlinančius prie bufeto 
ir pilančius į krušoną degtinę. 

— Pakopa po pakopos, pakopa po pakopos! Pakartokit keturis 
kartus, - šūkavo Sara ir svyruodama tapšnojo Gideonui per už- 
pakalį. - Leslė - žiemos sode. Ten karaokė. Einu, atsinešiu šlake- 
lį krušono, - žalias ankšties galiukas linksmai susiūbavo jai virš 
galvos. - Tai geriausias vakarėlis, kokiame tik esu buvusi. 

Gordonas sukrizeno. 

— Taip, Sintija turėtų būti dėkinga. Po šios nakties jos vakarė- 
lių niekas nedrįs vadinti nuobodžiais. Jai žiauriai pasisekė! Kai 
maisto pristatymo įmonė atvežė per daug žalio maisto, buvo 
leista paskambinti keliems draugams. Kai kurie iš jų atėjo be 
kostiumų! 

Aš dar sykį užverčiau akis ir pro šokančių pamišėlių minią 
nusitempiau Gideoną į žiemos sodą. Gordonas sekė paskui. 

— Gvene, ar dainuosi karaokę? Pastarąjį kartą tu buvai geriau- 
sia. Būčiau balsavęs už tave, jei Keitė nebūtų užsipylusi ant marš- 
kinėlių vandens. Vaizdas buvo toks jaudinantis, kad... 

- Ak, Gordonai, užsikimšk, - ketinau atsigręžti, bet tą akimir- 
ką pamačiau Šarlotę. Arba merginą, labai panašią į Šarlotę. Mat 
ta mergina buvo užsilipusi ant stalo ir garsiai į mikrofoną traukė 
Lady Gagos Paparacius. 

— O Dieve, - aiktelėjo Gideonas ir įsikibo į durų staktą. 

- Ready for those flashing light, - traukė Šarlotė. 

Man net žadą atėmė. Stalą supo būrys šūkalojančių gerbėjų - 
Šarlotė dainavo neblogai. 

Gordonas prasibrovė artyn ir subaubė: 


— Nusirenk! Nusirenk! 


322 


Galiausiai pamačiau Rafaelį ir Leslę. Draugė atrodė žavingai 
su švelniai žalsvos spalvos Greisės Keli suknele ir sugarbiniuotais 
plaukais. Prasibroviau prie jų. Gideonas liko prie durų. 

— Pagaliau! - sušuko Leslė ir puolė man ant kaklo. - Šarlotė 
prisilakė krušono ir visai pasiuto. Jau nuo pusės dešimtos mėgina 
visiems papasakoti apie slaptą grafo de Sen Žermeno draugiją ir 
įtikinti, kad tarp mūsų yra keliautojų laiku. Norėjom parvežti ją 
namo, bet ji nė neketina nurimti. 

- Be to, Šarlotė daug stipresnė už mus, - pritarė Rafaelis. Jam 
ant galvos puikavosi linksma žalia skrybėlaitė, bet pats kostiumas 
atrodė netvarkingai. - Buvau nusitempęs ją iki lauko durų, bet ji 
užsuko man ranką ir pagrasino sulaužyti sprandą. 

— O dabar ji dar gavo mikrofoną, - niūriai samurmėjo Leslė. 
Žiūrėjom į Šarlotę lyg į tiksinčią laikrodinę bombą. Turiu pripa- 
žinti, gražią bombą. 

Karolina neišsigalvojo, elfės kostiumas iš tikrųjų buvo pri- 
trenkiamas. Nė viena tikra elfė nebūtų atrodžiusi gražiau už Šar- 
lotę. Jos dailius pečius gaubė žalio tiulio debesis. Skruostai buvo 
paraudę, akys žėrėjo, o plaukai žvilgančiom bangom krito ant 
nugaros. Puikiai pagaminti sparnai irgi atrodė labai tikroviškai. 
Būčiau nenustebusi, jei Šarlotė būtų pakilusi ir nuplazdenusi žie- 
mos sodu. 

Ojos balsas, tiesą sakant, buvo visiškai ne elfiškas. Jis panėšėjo 
į Lady Gagos. 

— You know that I'll be your Papa-Paparazzi, - kriokė ji į mi- 
krofoną. Gordonas ir vėl užbaubė: „Nusirenk!“, o Šarlotė ėmė 
nešvankiai dantimis tempti nuo rankos ilgą žalią pirštinę, vieną 


pirštą po kito. 

— Mačiau tokį vaizdelį filme, - nejučia susižavėjusi tarė Leslė, - 
tik neprisimenu kokiame. 

Gordonas sugavo pirštinę ir gerbėjai džiaugsmingai suūžė. 

— Tęsk! - ragino visi choru, ir Šarlotė ėmėsi antros pirštinės. 
Staiga ji sustingo. Tarpduryje pastebėjo Gideoną ir prisimerkė. 

— Ak, tik pažiūrėkit, kas ten stovi! - tarė ji į mikrofoną, ir jos 
žvilgsnis sustojo ties manimi. - Čia ir mano pusseserė, o kaipgi 
kitaip! Ei, žmonės, ar žinojot, kad iš tikrųjų Gvendolina - keliau- 
toja laiku? Tiesą sakant, aš turėjau būti jos vietoje, bet likimas 
lėmė kitaip. Tapau viena tų kvailų Pelenės įseserių. 

— Dainuok! - spiegė nepatenkinti gerbėjai. 

— Nusirenk! - reikalavo Gordonas. 

Šarlotė pakreipė galvą ir žėrinčiom akim įsispitrėjo į Gideoną. 

— But I wont stop until that boy is mine? Cha cha cha, nieku 
gyvu! Taip žemai aš nenupulsiu. - Šarlotė pirštu parodė į Gideo- 
ną ir suriko: - Ir jis gali keliauti laiku. Netrukus jis išgelbės žmo- 
niją nuo visų ligų. 

— Mėšlas, - sumurmėjo Leslė. 

— Kas nors turi ją nukelti, - tariau. 

— Taip, bet kaip tą padaryti? Ji tikra kovos mašina. Galbūt rei- 
kėtų mesti į ją kokį sunkų daiktą? - pasiūlė Rafaelis. 

Žiūrovai sutriko. Regis, net jie pastebėjo, kad Šarlotės nuotai- 
ka nebedžiugi. Tik Gordonas linksmai ragino: 

— Nusirenk! 

Pamėginau sugauti Gideono žvilgsnį, bet jis matė tik Šarlotę. 
Vaikinas iš lėto skynėsi kelią pro minią stalo link. 

Šarlotė giliai įkvėpė, jos aimana buvo girdėti visame žiemos 


sode. 

— Jis ir aš, mudu puikiai išmanom istoriją. Mudu ruošėmės 
bendroms kelionėms laiku. Kad jūs būtumėt matę, kaip jis šoka 
menuetą. Kalba. Fechtuojasi špaga. Arba groja pianinu. 

Gideonas jau buvo visai arti. 

- Šis vaikinas nepaprastai gabus, sugeba viską. Jis moka pri- 
sipažinti meilę aštuoniomis kalbomis, - svajingai kalbėjo Šarlo- 
tė, ir aš pirmą sykį gyvenime pamačiau jos akyse ašaras. - Nors 
man jis nė sykio neprisipažino, ne! Jam rūpi tik mano priekvailė 
pusseserė. 

Prikandau lūpą. Jos balse išgirdau sudaužytos širdies skundą 
ir puikiai supratau jos skausmą. Kas galėjo pagalvoti, kad Šarlotė 
turi širdį? Nuoširdžiai troškau, kad Leslės marcipaninės širdies 
teorija pasitvirtintų. O mano pačios širdelė skausmingai susi- 
traukė, iš visų jėgų stengiausi nepasiduoti užplūstančioms pavy- 
do bangoms. 

Gideonas ištiesė Šarlotei ranką. 

— Laikas namo. 

- Uūū! - subaubė Gordonas, bet visi kiti sulaikę kvapą stebė- 
jo, kas dabar bus. 

— Atstok, - pasipriešino Šarlotė vos siūbuodama. - Aš dar ne- 
baigiau. 

Gideonas vienu šuoliu užšoko ant stalo ir išplėšė mikrofoną 
jai iš rankos. 

— Pasirodymas baigtas, - paskelbė jis. - Eikš, Šarlote, palydė- 
siu tave namo. 

Šarlotė sušnypštė kaip pasiutusi katė. 

- Jei paliesi mane, sulaužysiu tau sprandą. Juk žinai, aš moku 


krav magą! 

- Ir aš, negi pamiršai? - Gideonas vėl ištiesė ranką. Kiek palū- 
kėjusi Šarlotė ją suspaudė ir net leidosi nukeliama nuo stalo. Tai 
buvo pavargusi, girta elfė, vos besilaikanti ant kojų. 

Gideonas apkabino ją per liemenį ir pasisuko į mus. Jo veido 
išraiška buvo nenuspėjama. 

— Aš greitai apsisuksiu. Eikit su Rafaeliu į mano butą, - trum- 
pai nurodė jis. - Netrukus susitiksim. 

Akimirką mūsų žvilgsniai susidūrė. 

- Iki, - tarė jis. 

- Iki, - linktelėjau aš. 

Šarlotė neištarė nė žodžio. 

Ir man dingtelėjo, kad Pelenę tikriausiai irgi šiek tiek graužė 


kaltė nujojus su princu ant balto žirgo. 

„Amžinai“ susideda iš daugybės „dabar“. 


Emilė Dikinson 

— Tai dar vienas įrodymas, kad reikia vengti alkoholio, - atsidu- 
so Leslė. - Kad ir kaip besistengtum, galiausiai apsikvailini - pa- 
sigėrusi prikreti kvailysčių. Pirmadienį mokykloje nenorėčiau 
būti Šarlote. 

— Ir Sintija, - pridūriau. Mums išeinant sukaktuvininkė 
glamžėsi drabužinėje su dvejais metais jaunesniu vaikėzu. (Ne- 
norėjau trukdyti, todėl neatsisveikinau, nors pasisveikinti irgi 
nepavyko.) 

— Ir ne tuo tipu, kuris apvėmė juokingus pono Dalės varlės 
kostiumo batus, - įsiterpė Rafaelis. 

Pasukom į Čelsio Dvaro gatvę. 

— Bet Šarlotė pranoko visus. - Leslė sustojo priešais baldinių 
audinių vitriną, norėdama pasigrožėti savo atspindžiu. - Vis dėl- 
to turiu pripažinti, man jos gaila. 

- Ir man, - sukuždėjau. Gerai žinojau, kaip jautiesi įsimylėjusi 
Gideoną. Ir ką reiškia apsijuokti visiems matant. 

- Jei pasiseks, rytoj ji bus viską pamiršusi. - Rafaelis atrakino 
raudonų plytų namo duris. Nuo čia iki Dalių namų visai netoli, 
tad mes ir persirengėm pas Gideoną prieš vakarėlį. 

Tada buvau taip sukrėsta susitikimo su Liuse ir Pauliumi 1912 


metais, kad gerai nė neapsižvalgiau. 

Tiesą sakant, buvau įsitikinusi, kad Gideonas gyvena itin ma- 
dinguose erdviuose šimto kvadratinių metrų apartamentuose, 
kurių interjere vyrauja chromas ir stiklas su futbolo aikštės di- 
dumo plokščiaekraniu televizoriumi. Bet apsirikau. Už laukujų 
durų siauras koridoriukas pro laiptelius vedė į šviesią svetainę, 
viena jos siena buvo stiklinė. Pasieniais nuo grindų iki lubų rikia- 
vosi knygų lentynos, į spalvingą rietuvę sukrauti DVD ir keletas 
segtuvų, prie palangės stovėjo didelė pilka sofa, apkrauta daugy- 
be pagalvėlių. 

Pagrindinis šio kambario akcentas buvo atidengtas fortepijo- 
nas, jo orumą menkino lyginimo lenta priešais. Prie bendro vaiz- 
do nederėjo ir ant fortepijono kampo nerūpestingai pakabinta 
trikampė skrybėlė. Turbūt jos ponia Rosini seniai ieško grąžyda- 
ma rankas. Bet ką padarysi, galbūt toks yra Gideono gyvenimo 
stilius. 

— Ko norėtumėt atsigerti? - kaip geras šeimininkas pasiteiravo 
Rafaelis. 

— O ko turit? - paklausė Leslė ir nepatikliai apsidairė - virtu- 
vėje stūksojo kalnas neplautų lėkščių, išteptų pomidorų padažu. 
O gal jos buvo naudojamos Gideono medicinos studijų eksperi- 
mentams? 

Rafaelis atidarė šaldytuvą. 

- Hmm. Pažiūrėsim. Yra pieno, bet jo galiojimo laikas baigėsi 
praėjusį trečiadienį. Apelsinų sultys... o, negi jos gali sukietėti? 
Pakelis keistai barška. O čia kažkoks limonadas, sumaišytas su... 

— Aš gersiu vandenį, - Leslė ketino kristi ant pilkosios sofos, 
bet staiga prisiminė, kad Greisės Keli suknelė skirta ne tam, todėl 


tvarkingai pritūpė ant krašto. Giliai atsidususi atsidrėbiau šalia. 


330 


— Vargšelė Gvenė. - Draugė meiliai patapšnojo man per 
skruostą. - Kokia baisi diena! Tu tikriausiai visiškai išsekusi? Gal 
tave paguos, kad atrodai puikiai? 

— Šiek tiek, - gūžtelėjau pečiais. 

Rafaelis atnešė stiklines ir butelį vandens, nuo staliuko nuėmė 
kelis žurnalus ir knygas, apačioje pamačiau albumą apie rokoko 
žmones. 

— Gal kiek patrauktum savo raukinius, kad ir man liktų vietos 
ant sofos, - nusišypsojo jis. 

— Ak, sėskis ant suknelės. - Nuleidau galvą ir užsimerkiau. 

Leslė pašoko. 

— Nieku gyvu! Jei suplėšysim, ponia Rosini niekada nebesko- 
lins kostiumų. Stokis, atvarstysiu korsažą. - Ji patraukė mane už 
rankos, pastatė greta ir ėmėsi lukštenti iš Sisi suknelės. - O tu, 
Rafaeli, kol kas nusuk akis. 

Rafaelis susmuko ant sofos ir įsispoksojo į lubas. 

- Gerai“ 

Apsimovusi džinsus, užsitempusi marškinėlius ir išgėrusi 
porą stiklinių vandens, pasijutau žvalesnė. 

— Kaip sekėsi su Liuse ir Pauliumi? - tyliai paklausė Leslė, kai 
mudvi sutūpėm ant sofos. 

Rafaelis su užuojauta žvelgė į mane iš šalies. 

- Žiauru, kai tėvai maždaug tokio pat amžiaus kaip tu. 

Linktelėjau. 

— Taip, keistokas ir... sukrečiantis jausmas. - Ir aš viską jiems 
papasakojau, nuo pasisveikinimo su liokajumi iki prisipažinimo, 
kad mudu su vogtu chronografu uždarėm kraujo ratą. - Kai prisi- 


pažinom turį Išminties akmenį arba, pasak Ksemerijaus, žvilgan- 

čios druskos, jie vos neišvirto iš klumpių ir siaubingai pergedo. 
O susijaudinusi Liusė tauškia daugiau už mane, ar galit įsivaiz- 
duoti? Ji liovėsi priekaištauti tik tada, kai pasakiau, kad žinau apie 
mūsų giminystės ryšį. 

Leslė apstulbo. 

- Ir ką? 

- Iš pradžių įsiviešpatavo tyla. Bet netrukus visi pravirko, - 
kalbėjau vangiai, trindama akis. - Per pastarąsias dienas tiek pri- 
siverkiau, kad galėčiau aprūpinti vandeniu Afrikos dykumas. 

— Ak, Gvene. - Leslė švelniai glostė man ranką, o aš mėginau 
vyptelėti. 

— Taip, o paskui pranešėm jiems smagią naujieną, kad nei gra- 
fas, nei kas kitas negali manęs nužudyti, nes esu nemirtinga. Jie, 
žinoma, nenorėjo patikėti. Stigo laiko, todėl negalėjau jiems šito 
įrodyti, pavyzdžiui, paprašyti Milhauzo manęs pasmaugti. Pali- 
kom juos išsižiojusius iš nuostabos ir bėgom į bažnyčią, kad spė- 
tume persikelti. 

— O kas bus toliau? 

— Rytoj iš pat ryto mudu su Gideonu vėl juos aplankysim, tada 
Gideonas išdėstys jiems savo genialų planą, - tariau. - Kvailiau- 
sia, kad šią naktį jį dar reikia sukurti. Ir jei jis net perpus toks 
nusikalęs kaip aš, abejoju, ar toptelės bent viena gera mintis. 

- Bet tam yra kava. Ir aš, genialioji Leslė Hei. - Draugė padrą- 
sinamai nusišypsojo, paskui sunkiai atsiduso. - Bet tu teisi, nėra 
taip paprasta. Šaunu, kad turit chronografą ir galit savarankiškai 
keliauti laiku, tačiau negalit be saiko juo naudotis. Pirmiausia to- 
dėl, kad rytoj vėl teks susitikti su grafu, todėl jūsų elapsavimo 


laikas sutrumpėja dar dviem valandom. 

— Ką? - nustebau. 

Leslė atsiduso. 

- Ar neskaitei „Anos Kareninos'? Kasdien galima elapsuoti 
ne ilgiau kaip penkias su puse valandos, antraip pasireikš šalu- 
tinis poveikis. - Leslė apsimetė nepastebinti nustebusio Rafaelio 
žvilgsnio. - Ir aš nežinau, kas bus su tais milteliais. Jie pavojingi. 
Tikiuosi, juos paslėpėt taip, kad niekas nerastų. 

Kiek Žinau, buteliukas vis dar Gideono odinės striukės kišenė- 
je. Bet šito Leslei nepasakiau. 

— Paulius bent dvidešimt sykių reikalavo juos sunaikinti. 

- Tas vyrukas nekvailas! 

— Ne! - papurčiau galvą, - Gideonas mano, kad tai galėtų būti 
mūsų slaptas ginklas. 

- Šaunu, - įsikišo Rafaelis. - Galėtume juoko dėlei parduoti jį 
internetinėje parduotuvėje, pažiūrėtume, kas duotų daugiau. Vien- 
kartiniai nemirtingumo milteliai. Mažiausia kaina - vienas svaras. 

— Be grafo, nepažįstu nė vieno norinčio būti nemirtingu, - 
karčiai tariau. - Siaubinga gyventi, kai draugai miršta. Verčiau 
šito nepatirti! Kai liksiu visiškai viena, nušoksiu nuo uolos! - vos 
nesuaimanavau. - Ar mano nemirtingumas - koks nors geneti- 
nis sutrikimas? Juk šeimoje ne vienas, o net du keliautojai laiku. 

— Gal ir taip, - pasakė Leslė. - Juk tu iš tikrųjų uždarai ratą. 

Kurį laiką susimąstę spoksojom į sieną. Ant jos buvo užrašy- 
tas lotyniškas posakis. 

— Ką reiškia tie žodžiai? - paklausė Leslė. - Nepamirškit pri- 
pildyti šaldytuvo? 

— Ne, - atsakė Rafaelis. - Tai Leonardo da Vinčio žodžiai, juos 


de Vileriai pasisavino ir pavertė savo giminės šūkiu. 

— Tada išvertus jie reiškia: „Mes ne pagyrūnai, mes iš tikrųjų 
šaunūs.“ Arba: „Mes žinom viską ir visuomet esam teisūs!“ 

Sukikenau. 

— „Prikabink savo vežimaitį prie žvaigždės“, - pasakė Rafae- 
lis. - Štai ką tai reiškia, - jis kostelėjo. - Gal atnešti popieriaus ir 
pieštukų, kad lengviau galvotųsi? - Rafaelis liūdnai šyptelėjo. - 
Gal atrodau trenktas, bet jūsų mistiniai žaidimai man iš tikrųjų 
patinka. 

Leslė atsisėdo. Jos veide nušvito šypsena, strazdanos ant no- 
sies net švietė. 

— Aš lygiai taip pat jaučiuosi, - prisipažino ji. - Nors žinau, 
kad čia ne žaidimas, kad sprendžiamas gyvybės ir mirties klausi- 
mas, bet man dar niekada nebuvo taip įdomu, - ji atsiprašydama 
šyptelėjo man. - Atleisk, Gvene, bet manau, turėti nemirtingą 
laiku keliaujančią draugę - jėga. 

Nesusilaikiusi nusikvatojau. 

- Tu teisi. Man irgi būtų įdomu, jei galėtume pasikeisti vietomis. 

Kai Rafaelis grįžo su popieriumi ir spalvotais pieštukais, Leslė 
ėmė paišyti kvadratėlius ir strėlytes. 

- Pirmiausia laužau galvą dėl to grafo sąjungininko tarp ser- 
gėtojų. - Ji pakramtė pieštuko galą. - Nors remiuosi tik savo sam- 
protavimais, bet vis dėlto. Tiesą sakant, tai galėtų būti bet kuris, 
ar ne? Sveikatos ministras, tas keistuolis gydytojas, malonusis 
ponas Džordžas, ponas Vitmenas, Folkas... ir tas raudonplaukis 
avigalvis, kuo jis ten vardu? 

— Marlėjus, - atsakiau. - Bet vargu ar jis sugebėtų. 

— Tačiau jis - vienas grafo Rakočio palikuonių. O jie mažiau- 


siai verti pasitikėjimo. 

- Teisingai, - pritarė Rafaelis. - Tie, kurie atrodo nekaltučiai, 
dažniausiai yra pavojingiausi. Saugokitės mikčių ir žioplių. 

— Tas grafo sąjungininkas, vadinkim jį ponu X, gali būti Gve- 
nės senelio žudikas, - Leslė stropiai raitė popieriaus lape, - ir jis 
tikriausiai turi nužudyti Gvenę, vos tik grafas gaus eliksyrą. - 
Draugė meiliai pažvelgė į mane. - Sužinojusi, kad tu nemirtinga, 
mažiau nerimauju. 

— Nemirtinga, bet pažeidžiama, - pareiškė Gideonas. 

Mes krūptelėjom ir išsigandę įbedėm į jį akis. Gideonas nepa- 
stebėtas prasmuko į namus ir dabar sukryžiavęs rankas ant krūti- 
nės stovėjo tarpduryje su XVIII amžiaus kostiumu. Kaip papras- 
tai, vos išvydus šį vaikiną, man iš džiaugsmo šoktelėjo širdis. 

- Kaip laikosi Šarlotė? — tikėjausi, klausimas nuskambėjo 
nekaltai. 

Gideonas sunkiai gūžtelėjo pečiais. 

— Ko gero, rytoj rytą jai teks išgerti aspirino. - Gideonas priėjo 
arčiau. - Ką jūs čia veikiat? 

— Kuriam planą, - Leslė kyštelėjo liežuvio galiuką pro lūpų 
kamputį skubomis rašydama. - Nepamirškim varno magijos, - 
priminė pati sau. 

— Gidai, kas, tavo galva, slaptasis grafo sąjungininkas? - Ra- 
faelis iš susijaudinimo kramtė nagus. - Aš įtariu dėdę Folką. Dar 
vaikystėje jis man atrodė nemalonus. 

- Nesąmonė! - Gideonas pakštelėjo man į viršugalvį, paskui 
atsisėdo priešais ant aptrinto odinio krėslo, įsirėmė alkūnėmis į 
šlaunis ir nusibraukė plaukų sruogą nuo kaktos. - Niekaip nega- 
liu pamiršti Liusės neseniai pasakytų žodžių, kad, Gvenei gimus, 


grafas prarado nemirtingumą. 

Leslė pakėlė akis nuo diagramų ir linktelėjo. 

— „Įsidėmėk, jog dvyliktai žvaigždei užgimus priimsi klajūno 
žemiško likimą.“ 

— Negi viską moki atmintinai? - nustebo Rafaelis. 

— Ne viską. Bet daugelis posmų savaime įsirėžė galvoje, - tru- 
putį susigėdusi atsakė Leslė. Paskui pasisuko į Gideoną. - Štai ką 
sumąsčiau: jei grafas praeityje išgers tuos miltelius, taps nemir- 
tingas. Bet tik kol užgims dvylikta žvaigždė, tai yra Gvendolina. 
Paskui jo nemirtingumas išnyks. Ir „ąžuolo lemtis - žemės laike 
galutinai nuvyst", vadinasi, grafas taps mirtingas. Todėl jis turi nu- 
žudyti Gvendoliną. Bet prieš tai per ją turi gauti eliksyrą. Negavęs 
eliksyro, niekada netaps nemirtingas. Ar teisingai samprotauju? 

- Lyg ir teisingai, - sumurmėjau prisiminusi Paulių ir metro. 

Gideonas pakratė galvą. 

- Ojei pradinė mūsų prielaida klaidinga? - iš lėto tarė jis. - Jei 
grafas seniai gavo tuos miltelius? 

Vos neišsižiojau. 

— Negali būti, nes kraujo ratas viename chronografe dar ne- 
uždarytas, o antrojo eliksyras tikriausiai paslėptas saugioje vieto- 
je, - nekantriai pertraukė Gideoną Leslė. 

— Taip, - nutęsė Gideonas. - Dabar, šią akimirką. Bet taip bus 
ne visada, - jis atsiduso, pamatęs sutrikusius mūsų žvilgsnius. - 
Juk gali būti, kad grafas XVIII amžiuje kažkaip gavo to eliksyro, 
išgėrė ir tapo nemirtingas. 

Visi trys išpūtėm akis. Nežinau kodėl, bet mano kūnu nubėgo 
šiurpuliukai. 

— Vadinasi, šiuo metu jis sveikas ir gyvas, - dėstė toliau Gi- 


deonas žvelgdamas man tiesiai į akis. - Kad jis kažkur čia lū- 

kuriuoja, kad nuneštume eliksyrą į XVIII amžių. Ir taiko progą 
tave nužudyti. 

Kelias sekundes kambaryje tvyrojo tyla. Pirmoji prabilo Leslė: 

— Gal aš ne viską supratau, bet jei jūs manot kitaip ir ketinat 
grafui nunešti eliksyrą... tada jis turi dar vieną nedidukę bėdą, - ji 
patenkinta nusikvatojo, - grafas negali Gvenės nužudyti. 

Rafaelis pasuko ratu ant stalo pieštuką. 

— Tiesą sakant, kam dar svarstyti, jei jau perkandot tikruosius 
grafo ketinimus? 

Gideonas patylėjo, paskui ramiai ištarė: 


— Todėl, kad mus galima spausti. 


Pabudau nuo drėgno ir šalto prisilietimo. Ksemerijus tarė: 

— Po dešimties minučių skambės žadintuvas! 

Sunkiai vaitodama užsitraukiau antklodę ant galvos. 

— Tau neįtiksi. Vakar skundeisi, kad nepažadinau, - įsižeidė 
Ksemerijus. 

— Vakar nebuvau nustačiusi žadintuvo. O dabar dar taip anks- 
ti, - nepatenkinta burbuliavau. 

— Reikia aukotis, juk netrukus ketini išgelbėti pasaulį nuo di- 
dybės manijos apimto nemirtingojo, - pareiškė Ksemerijus. Gir- 
dėjau, kaip chimera zvimbdama apskrido kambarį. - Primenu, 
kad su juo susitiksi šią popietę. Nagi, paskubėk, riskis iš lovos! 

Apsimečiau negyva. Nebuvo sunku, bala nematė to nemir- 
tingumo. Bet Ksemerijui mano pastangos nepadarė įspūdžio. 
Puikiai nusiteikęs jis nutūpė ant mano lovos ir ėmė karkčioda- 
mas porinti paprastas tiesas, pavyzdžiui: Nesigailėsi anksti kėlęs. 


Ankstyvas paukštis dantis rakinėja, vėlyvas - akis krapštinėja. 

— Po velnių tą ankstyvą paukštį! - plūdausi, bet pagaliau Kse- 
merijus pasiekė savo. Pyktelėjusi išsiritau iš lovos ir lygiai septin- 
tą valandą jau stovėjau Templio metro stotyje. 

Gerai jau, tiesą sakant, buvo septynios valandos šešiolika mi- 
nučių, bet mano mobiliojo laikrodis truputį skuba. 

— Atrodai tokia pat pavargusi kaip ir aš, - sunkiai atsiduso 
Leslė, laukianti manęs perone. Tokiu metu sekmadienio rytą sto- 
tyje buvo nedaug žmonių, bet vis dėlto jaudinausi, kaip iš čia ne- 
pastebėti įsmuksim į metro tunelį. Peronai buvo gerai apšviesti, 
be to, visur įtaisytos stebėjimo kameros. 

Pastačiau sunkų, grūste prigrūstą kelioninį krepšį ir dėbtelė- 
jau į Ksemerijų, nutrūktgalviškai nardantį tarp kolonų. 

— Ksemerijus kaltas. Jis neleido pasitepti mamos kremine pu- 
dra, mat reikėjo skubėti. O ką jau kalbėti apie kavą. 

Leslė smalsiai pakreipė galvą į šoną. 

— Tu miegojai namie? 

- Žinoma, kurgi daugiau? - paklausiau truputį nervingai. 

— Na, maniau, mums su Rafaeliu išėjus, judu trumpam pa- 
miršit planus, - Leslė pasikasė nosį. - Aš tyčia itin ilgai atsisveiki- 
nau su Rafaeliu, kad pakaktų laiko nuo sofos pereiti į miegamąjį. 

Sumirkčiojau. 

- Itin ilgai? Koks pasiaukojimas! 

Leslė nusišypsojo. 

- Taip, tik pamanyk, - šyptelėjo ji nė nerausdama. - Bet ne- 
nukrypkim nuo temos. Galėjai pasakyti mamai, kad nakvoji pas 
mane. 

Perkreipiau lūpas. 


— Taip ir būčiau padariusi. Bet Gideonas primygtinai iškvietė 

taksi, — ir liūdnai pridūriau: - Matyt nebuvau tokia gundanti, 
kaip tikėjausi. 

— Matyt, jis labai... atsakingas, - paguodė Leslė. 

- Galima ir taip pasakyti, - įsiterpė Ksemerijus, baigęs slalomą 
tarp kolonų. Sunkiai alsuodamas jis nusileido ant grindų. - Arba 
pavadinti jį nuoboda, knarkliu, bailiu, - jis giliai įkvėpė, - tingi- 
nių pantimi, šikniumi, mėme... 
kinio gaudesį sušuko: 

- Tik, regis, ne itin punktualus. Jau dvidešimt minučių po. - Ji 
įdėmiai stebėjo lipančius iš traukinio žmones. Staiga jos akys nu- 
švito. — O, štai ir jie. 

— Abu ilgesingai laukiami pasakų princai šį rytą išimties tvar- 
ka paliko savo baltus žirgus arklidėje ir atvažiavo metro, - de- 
klamavo Ksemerijus švelniu balsu. - Juos pamačiusios princesės 
nušvito, o kai buvo apsikeista jaunatviškais hormonais nedrąsių 
bučinukų ir kvailų šypsenų pavidalu, išmintingas ir neprilygsta- 
mai gražus demonas nusivėmė į šiukšlinę. 

Chimera begėdiškai perdėjo, nė vienas mūsų kvailai nesišyp- 
sojo. Gal tik kiek sutrikom. Tiesą sakant, sutrikau tik aš. Nes pri- 
siminiau, kaip Gideonas nuėmė mano rankas nuo savo sprando 
ir pasakė: 

- Verčiau pakviesiu taksi. Šiandien buvo sunki diena. 

Elgiausi kaip varnalėšos kibis, prilipęs prie megztinio. Blo- 
giausia, kad kaip tik tą akimirką kaupiausi ištarti: „Aš tave my- 
liu.“ Nors Gideonas tai seniai žino, bet... dar nė sykio nebuvau 
šito sakiusi. Ir dabar abejojau, ar jis iš viso nori tai išgirsti. 


Gideonas paglostė man skruostą. 

— Gvene, galiu tai padaryti ir vienas. Tik reikia užkirsti kelią 
budinčiam sergėtojui ir paimti laišką. 

— Tik, - pabrėžė Leslė. 

Vakar mes sukurpėm toli gražu netobulą „bendrąjį veiksmų 
planą , taip jį pavadino Leslė. Ketinom prieš susitikimą su grafu 
dar kartą pasimatyti su Liuse ir Pauliumi. Turėjom perimti laiš- 
ką su informacija apie Liusės ir Pauliaus buvimo vietą, jį Gideo- 
nas pastarąją savaitę nugabeno į 1912 metus. Laiškas nieku gyvu 
neturėjo patekti anuometiniam didžiajam magistrui, vienam iš 
dvynių de Vilerių. Keliones laiku atlikdavom savo chronografu, 
todėl, nenorėdami apsirgti, turėjom apsiriboti pusantros valan- 
dos trukme. Mums bus labai nelengva, teks prasmingai išnaudoti 
kiekvieną minutę. 

Rafaelis visiškai rimtai pasiūlė slapčia įsinešti chronografą į 
sergėtojų būstinę ir persikelti iš ten, bet Gideonas nebuvo toks 
šaltakraujis. 

Jis turėjo kitą pasiūlymą. Iš knygų spintos ištraukė paslėptą 
Templio rajono požemių planą. Jį ištyrinėję ir atkakom į šią me- 
tro stotį. 

- Nori padaryti tai be mūsų? - nustebau. - Juk susitarėm, kad 
nuo šiol dirbam sykiu. 

- Taip ir yra, - pritarė Rafaelis. - Antraip galų gale išaiškės, 
kad tu vienas išgelbėjai pasaulį. - Jiedu su Lesle turėjo saugoti 
chronografą. Truputį įsižeidęs Ksemerijus pareiškė galėjęs tai at- 
likti ne prasčiau, jį guodė tik mintis, kad tiedu gali paslėpti chro- 
nografą, jei mudviem prisieitų grįžti kitur. 

— Be mūsų gali privirti košės, - Leslė žybtelėjo akimis į Gideoną. 


Jis pakėlė abi rankas. 

— Gerai jau, gerai, supratau. - Paėmė mano kelioninį krepšį ir 
kitas traukinys. Tada turėsim lygiai keturias minutes rasti arti- 
miausią įėjimą į tunelį iki atvažiuojant kitam traukiniui. Žibintu- 
vėlius įjungsite tik tada, kai pasakysiu. 


— Tu teisi, - šnipštelėjo man Leslė. - Jis pratęs įsakinėti. 


— Po velnių! - nuoširdžiai nusikeikė Rafaelis. - Vos spėjom. 

Ir aš taip maniau. Žibintuvėlių šviesa klaidžiojo keraminėmis 
plytelėmis išklijuotomis sienomis užkliudydama mūsų išblyšku- 
sius veidus. Už nugarų tuneliu dundėjo metro traukinio vagonai. 

Keturios minutės buvo velniškai trumpas tarpsnis perlipti už- 
tvarą perono gale, nušokti žemyn ir kiek įkabinant skuosti pa- 
lei bėgius. Dūmėm paskui Gideoną atsilikę kokį penkiasdešimt 
metrų ir uždusę sustojom prie užrakintų, įleistų į sieną geležinių 
durų. Spoksojom, kaip Gideonas iš kišenės išsitraukė daiktą, pa- 
našų į visraktį, pakrapštė spyną ir durys atsivėrė. Tuo metu Leslė, 
Ksemerijus ir aš buvom bepradedą choru spiegti: „Atidaryk, ati- 
daryk, atidaryk!', lydimi artėjančio traukinio bildesio. 

- Žemėlapyje atrodė gerokai arčiau, - tarė Gideonas atsi- 
prašydamas. 

Kaip paprastai pirmoji atsitokėjo Leslė. Ji nukreipė žibintuvė- 
lio spindulį į tamsą ir nušvietė maždaug už keturių metrų užtvė- 
rusią kelią mūro sieną. 

- Patekom ten, kur ir reikėjo, - ji patikrino pagal žemėlapį. 

Tuo metu, kai Gideonas priklaupęs išvyniojo chronografą, aš 
ištraukiau iš krepšio 1912 metų drabužius ir jau norėjau mautis 


džinsus. 

— Ką sumanei? - Gideonas nustebęs pakėlė į mane akis. - Negi 
vilkėdama ilgą suknelę bėgsi požemiu? 

— O... aš maniau... būtų autentiška. 

- Nusispjaut man į autentiką, - numojo ranka Gideonas. 

Ksemerijus suplojo letenomis. 

- Taip, nusispjaut! - Ir perspėjo mane: - Palengva ima lįsti 
netikusios manieros. Seniai laikas. 

— Tu pirma, Gvene, - linktelėjo Gideonas. 

Aš atsiklaupiau prie chronografo. Buvo truputį nesmagu ding- 
ti įdėmiai stebint Leslei ir Rafaeliui, bet tie persikėlimai pamažu 
tapo įprasta rutina. (Galbūt netrukus keliausiu į kitą šimtmetį at- 
sinešti bandelių.) 

Gideonas nusileido šalia manęs ir žibintuvėliu apšvietė kelią. 
1912 metais čia nebuvo jokios mūro sienos, šviesos spindulys 
driekėsi ilgu, žemu koridoriumi. 

— Ar pasirengęs? - paklausiau šypsodamasi. 

- Jei tu pasirengusi, - su šypsena atsakė jis. 

Abejojau, ar esu pasirengusi. Jau metro tunelyje apėmė slo- 
gumas, 0 čia ne juokais pabūgau, kad klaustrofobija suries į ožio 
ragą. 

Kuo toliau ėjom, tuo žemesnis ir šakotesnis darėsi tunelis. Tai 
šen, tai ten laiptai vedė į žemesnius aukštus, sykį kelias buvo už- 
verstas, tad teko grįžti. Girdėjosi tik mūsų kvėpavimas ir tylus 
kojų tapsėjimas, retkarčiais - popieriaus šiugždėjimas, kai Gide- 
onas stabtelėdavo pažiūrėti į žemėlapį. Vaidenosi, kad girdžiu ne 
tik mūsų šiugždenimą ir tapsėjimą. Tikriausiai šiame labirinte 
gyveno daugybė žiurkių, jei būčiau milžiniškas voras, čia apsigy- 


venčiau ir medžiočiau. 

— Dabar reikėtų sukti į dešinę, - sumurmėjo Gideonas. 

Regis, pasukom jau kokį keturiasdešimtą sykį. Visi tuneliai 
buvo baugiai panašūs vienas į kitą. Nebuvo jokio orientyro. Ir 
kas gali garantuoti, kad tas nelemtas žemėlapis teisingas? Kas, jei 
jį nubraižė toks pat vėpla kaip Marlėjus? Tada mudviejų su Gide- 
onu už rankų susikibusius skeletus iškas kokiais 2250 metais. O 
ne, visai pamiršau. Skeletas bus tik Gideonas, o aš sveikut sveiku- 
tėlė apglėbusi jo kaulus. Ši mintis buvo ne itin maloni. 

Gideonas sustojo, atsidusęs sulankstė žemėlapį ir įsikišo į kel- 
nių kišenę. 

— Ar mes pasiklydom? - mėginau paklausti ramiu balsu. - Gal 
tas žemėlapis netikslus. Kas, jei mes niekada... 

— Gvendolina, - nekantriai nutraukė jis mane. - Aš žinau ke- 
lią. Jau netoli. Eikš. 

- Štai kaip? - susigėdau. Šį rytą kažkodėl elgiausi pernelyg... 
mergaitiškai. Mudu nudyžėm pirmyn. Nesuprantama, kaip Gi- 
deonas nepasiklydo šiame labirinte. 

— Mėšlas! - įrėpliojau į balą. Šalia jos pastebėjau tamsiai rudą 
žiurkę, žibančiomis raudonomis akimis spygsančią į mane žibin- 
tuvėlio šviesoje. Garsiai klyktelėjau. Tikriausiai žiurkių kalba tai 
reiškė: „Esi žavinga“, - nes žiurkė atsistojo ant užpakalinių lete- 
nėlių ir pakreipė galvą. 

— Tu bjauri! - suklykiau. - Eik šalin! 

— Kur tu? - Gideonas pasuko dar kartą. 

Sutelkiau visą drąsą aplenkti žiurkę. Juk jos ne šunys, kurie 
taikstosi įsisegti į blauzdas? Dėl visa ko šviečiau į žiurkę Žibintu- 
vėliu ir prie posūkio beveik pasivijau Gideoną. Tada nukreipiau 


spindulį pirmyn ir vėl surikau. Koridoriaus gale stovėjo vyras. 

— Ten kažkas yra, - šnipštelėjau. 

— Mėšlas! - Gideonas skubiai čiupo mano ranką ir nutempė į 
šešėlį. Tačiau buvo per vėlu. Net jei nebūčiau klykusi, būtų išda- 
vęs žibintuvėlio spindulys. 

- Jis mane pamatė! - sukuždėjau. 

- Taigi, kad pamatė! - niūriai tarė Gideonas. - Juk tai aš! Asi- 
las! Paskubėk! Būk gera! - Jis pastūmė mane į priekį, ir aš nusvir- 
duliavau. 

— Kas po... - sušnabždėjau, kai į mane nukrypo žibintuvėlio 
spindulys. 

— Gvendolina? - išgirdau priblokšto Gideono balsą. Bet šį kar- 
tą jis sklido iš priekio. Pagaliau susivokiau, kad susikirto mūsų 
ir prieš kelias dienas čia buvusio Gideono keliai. Šis ką tik buvo 
perdavęs laišką didžiajam magistrui. Nukreipiau žibintuvėlį į jį. 
O Viešpatie, taip, tai jis! Sustojo per kelis metrus nuo manęs vi- 
siškai pritrenktas. Kelias sekundes pliskinom vienas į kitą žibin- 
tuvėliais, paskui Gideonas paklausė: 

— Kaip čia patekai? 

Neištvėriau ir kaip visada plačiai jam nusišypsojau. 

— Kebloka paaiškinti, - atsakiau, nors ant liežuvio kirbėjo: „Ei, 
tu visiškai nepasikeitęs!“ Kitas Gideonas už sienos kyšulio mojo 
man ranka. 

- Paaiškink! - pareikalavo jaunesnioji jo versija ir žengė artyn. 

Gideonas vėl ėmė mosuoti. Nesupratau, ko jis nori. 

— Valandėlę luktelėk, - draugiškai nusišypsojau jaunesniajam 
Gideonui. - Turiu kai ką išsiaiškinti. Tuoj grįšiu. 

Bet, regis, nei vyresnis, nei jaunesnis Gideonas nenorėjo lauk- 


ti. Kol jaunesnysis sekė paskui mane ketindamas čiupti už rankos, 

vyresnysis nelaukdamas, kol anas pažvelgs iš už kampo, užsimo- 
jęs trenkė sau pačiam žibintuvėliu į kaktą. Jaunesnysis Gideonas 
kaip maišas sukniubo ant žemės. 

kraujuojančią žaizdą. 

— Išgyvens, - šaltai tarė kitas Gideonas. - Paskubėkim, turim 
bėgti! Laiškas jau perduotas, šitas, - jis bakstelėjo save koja, — 
kaip tik ėjo atgal, kai pamatė tave. 

Nesiklausiau jo, tik švelniau glosčiau sąmonės netekusiajam 
plaukus. 

— Tu pats sau trinktelėjai į galvą! Ar prisimeni, kaip niekšingai 
dėl to su manimi elgeisi? 

Gideonas šyptelėjo. 

— Taip, prisimenu. Ir labai dėl to atsiprašau. Bet kas gali tai 
numatyti? O dabar skubėkim! Kol tas kvailys nepabudo. Jis se- 
niai perdavė laišką. - Gideonas iškošė kelis žodžius prancūziškai, 
turbūt nusikeikė, nes, kaip ir jo brolis anksčiau, kelis sykius ištarė 
„merde!“ 

— Na, na, na, jaunuoli, - pasigirdo visiškai šalia. - Net jei esam 
netoli nuotekų, nebūtina minėti išmatų. 

Gideonas žaibiškai atsisuko, bet nesirengė pulti nepažįstamo- 
jo. Galbūt todėl, kad jo balsas buvo geraširdiškas ir linksmas. Pa- 
kėlusi žibintuvėlį apšviečiau vidutinio amžiaus vyro veidą, paskui 
nuleidau žemiau, jei kartais sutiktasis mėgintų nukreipti į mus 
pistoletą. Bet pistoleto jis neturėjo. 

- Esu daktaras Harisonas, - nusilenkdamas prisistatė vy- 
ras, sutrikęs žiūrėdamas tai į stovintį, tai į gulintį ant žemės Gi- 


deoną. - Aš ką tik perėmiau laišką iš budinčio adepto. - Iš švarko 

kišenės jis ištraukė voką su dideliu raudonu antspaudu. - Ledi 
Tilnėj tikino, kad jis nieku gyvu neturi patekti į didžiojo magistro 
arba kitų Vidinio rato narių rankas. Išskyrus mane. 

Gideonas lengviau atsiduso ir delnu persibraukė kaktą. 

— Norėjom sutrukdyti perduoti laišką, bet užtrukom šiuose 
tuneliuose... o paskui aš kaip kvailys pats sau pastojau kelią. - Gi- 
deonas įsikišo laišką į kišenę. - Dėkoju. 

- De Vileris prisipažįsta klydęs? - daktaras Harisonas tyliai 
nusijuokė. - Tai jau šis tas nauja. Laimė, šio reikalo ėmėsi ledi 
Tilnėj, o ji visad pasiekia, ko nori. Beje, prieštarauti jai bergždžias 
darbas. - Jis parodė ant žemės gulintį Gideoną. - Ar jam nereikia 
pagalbos? 

— Neprošal būtų išvalyti žaizdą ir padėti po galva... - prabilau, 
bet Gideonas mane nutraukė. 

- Nesąmonė! Jam viskas gerai. - Nekreipdamas dėmesio į 
prieštaravimus Gideonas padėjo man atsistoti. - Turim grįž- 
ti. Daktare Harisonai, perduokit ledi Tilnėj mūsų linkėjimus ir 
mano padėką. 

- Mielai, - atsakė šis. Jis buvo beeinąs, bet aš kai ką prisiminiau. 

— Ak, daktare Harisonai, - tariau. - Ar galėtumėt perduoti 
ledi Tilnėj, kad neišsigąstų, kai ją aplankysiu ateityje? 

Daktaras Harisonas linktelėjo. 

— Su malonumu. - Jis pamosavo atsisveikindamas. - Sėk- 
mės, - ir nuskubėjo tolyn. 

Dar norėjau sušukti: „Viso labo“, bet Gideonas nusitempė to- 
lyn. Antrasis Gideonas be sąmonės liko gulėti tunelyje. 

- Esu tikra, kad čia šmirinėja žiurkės, - tariau su užuojau- 


ta. - Jas gali privilioti kraujas! 

— Nepainiok žiurkių su rykliais, - nukirto Gideonas. Bet pas- 
kui staiga sustojo ir apkabino mane. - Atleisk! - sukuždėjo man 
į plaukus. - Buvau toks kvailys! Gausiu ko nusipelnęs, jei kokia 
žiurkė truputį apkramtys. 

Tuoj pat, pamiršusi viską pasaulyje, apkabinau jam kaklą ir 
apibėriau bučiniais ausį, smilkinį, lūpas. Jis stipriau mane apglė- 
bė, bet greitai atstūmė. 

— Tam mes iš tikrųjų neturim laiko, Gvene! - nekantriai tarė, 
čiupo mane už rankos ir nusitempė pirmyn. 

Atsidusau. Kelis sykius. Ir labai giliai. Bet Gideonas tylėjo. Kai 
praėjus du koridorius sustojo išsiimti žemėlapio, neištvėriau ir 
paklausiau: 

— Tai todėl, kad aš juokingai bučiuojuosi, ar ne? 

— Ką? - Gideonas priblokštas pažvelgė į mane pro žemėlapio 
viršų. 

- Aš siaubingai bučiuojuosi, tiesa? - veltui stengiausi nuslėp- 
ti balse isteriškas gaideles. - Aš lig šiol ne... noriu pasakyti, kad 
reikia įgudimo. Žinai, iš kino filmų sunku viską išmokti! Žeidi 
mane atstumdamas. 

Gideonas nuleido žemėlapį, jo žibintuvėlio spindulys nukry- 
po į grindis. 

— Gvene, klausyk... 

— Taip, žinau, mes neturim laiko, - nutraukiau. - Bet man bū- 
tina išsilieti. Geriau pasakyti, o ne atstumti... arba iškviesti taksi. 
Aš suprantu kritiką. Bent jau gražiai pasakytą. 

— Retkarčiais tu iš tikrųjų... - Gideonas papurtė galvą, tada 
giliai įkvėpė ir rimtai tarė: - Gvendolina Šepard, kai tu mane bu- 


čiuoji, atrodo, netenku ryšio su žeme. Nežinau, kaip tu tai darai 

ar kur išmokai. Jei šito išmokai iš filmo, vertėtų sykiu jį pažiūrė- 
ti. - Jis patylėjo. - Štai ką pasakysiu: kai tu mane bučiuoji, geidžiu 
tik nepaleisti tavęs iš glėbio. Mėšlas, aš taip siaubingai tave myliu, 
jog atrodo, kad manyje išsiliejo ir užsidegė kanistras benzino! Bet 
dabar mes negalim... mes privalom išlaikyti blaivų protą. Bent 
jau vienas mūsų. - Gideono žvilgsnis galutinai išsklaidė visas 
abejones. - Gvene, visa tai mane klaikiai gąsdina. Be tavęs mano 
gyvenimas netektų prasmės, be tavęs... aš mirčiau. 

Norėjau jam nusišypsoti, bet gerklę užspaudė graudulys. 

— Gideonai... - buvau bepradedanti, bet jis neleido. 

— Aš nenoriu, kad... Gvene, taip neturi būti. Nes grafas ketina 
šiuos jausmus panaudoti prieš mus. Ir panaudos! 

- Bet jau vėlu, - sukuždėjau. - Aš myliu tave. Ir aš be tavęs 
nenorėčiau gyventi. 

Atrodė, Gideonas tuoj pravirks. Jis čiupo mano ranką ir taip 
suspaudė, kad vos nesutraiškė. 

— Tada reikia viltis, kad grafas apie tai niekada, niekada, nie- 
kada nesužinos. 

- Ir kad mes sukursim genialų planą, - sukuždėjau. - O dabar 


nėra ko čia krapštytis! Mes skubam. 


— Penkiolika minučių ir nė minutės ilgiau! - perspėjo Gide- 
onas. Jis atsiklaupė prie chronografo, padėto ant užkloto Haid 
Parko pievoje, prie pat Serpantino galerijos, iš čia buvo matyti 
ežeras ir tiltas. Nors atrodė, kad šiandien bus tokia pat šilta pava- 
sario diena kaip ir vakar, buvo dar labai žvarbu, o žolė rasota. Pro 
šalį pralėkdavo bėgikai, iš lėto praeidavo žmonės su šunimis, kai 


kurie smalsiai nužvelgdavo nedidelį mūsų būrelį. 

— Bet penkiolikos minučių gali neužtekti, - ginčijausi segda- 
masi ant juosmens juokingą rėmą, kad suknelė išsipūstų kaip ko- 
vinis laivas ir nesivilktų žeme. Kaip tik dėl to šiandien rytą teko 
pasiimti ne kuprinę, o didžiulį kelioninį krepšį. - O jei jis pavė- 
luos? - Slapčia bijojau, kad jis gali išvis nepasirodyti. - Esu tikra, 
XVIII amžiuje laikrodžiai nėjo taip tiksliai. 

— Tada jam nepasisekė, - suurzgė Gideonas. - Vis tiek tai be- 
protiškas sumanymas. Ir kaip tyčia šiandien! 

— Kad ir kaip būtų keista, bet šį sykį jis teisus, - tingiai pritarė 
Ksemerijus. Stryktelėjo į krepšį, padėjo galvą ant letenų ir plačiai 
nusižiovavo. - Pažadinkit, kai grįšit. Šį rytą pabudau labai anks- 
ti. - Netrukus iš krepšio pasigirdo knarkimas. 

Leslė atsargiai užtempė man per galvą žydrą gėlėtą suknelę. 
Ją vilkėjau per pirmą susitikimą su grafu, drabužis lig šiol kabėjo 
mano drabužių spintoje. 

— Džeimso reikalus galima buvo sutvarkyti ir vėliau. Kad ir 
kada aplankysi, jam nei diena, nei valanda nepasikeis. - Leslė 
ėmėsi segioti kabliukus nugaroje. 

— Lygiai taip pat ir su tuo laiško perdavimu, - paprieštara- 
vau. - Galėjom Gideonui trinktelėti per galvą antradienį arba 
kitų metų rugpjūtį, niekas juk nebūtų pasikeitę. Tik tai, kad šio 
reikalo ėmėsi ledi Tilnėj. 

- Nuo jūsų šnekų svaigsta galva, - pasiskundė Rafaelis. 

— Norėjau tai atlikti iki kito susitikimo su Liuse ir Pauliumi, - 
paaiškino Gideonas. - Negi sunku suprasti. 

— O aš noriu atlikti tą reikalą su Džeimsu, - ir graudžiai pri- 
dūriau: - Jei mums kas nors atsitiks, būsim išgelbėję bent vieną 


gyvybę. 


— Judu rimtai ketinat dingti ir vėl grįžti visų žmonių akivaiz- 
doje? - paklausė Rafaelis. - Ar nemanot, kad rytoj spaudos ir 
televizijos žurnalistai gaudys jus norėdami paimti interviu? 

Leslė papurtė galvą. 

- Paistalai, - ryžtingai paprieštaravo ji. - Mes - gana toli 
nuo pėsčiųjų kelio, o jie žada tuoj grįžti. Labiausiai stebėsis tik 
šunys. - Ksemerijaus knarkimas akimirką nutilo. - Įsidėmėkit, 
turit pasiruošti grįžti tiksliai iš tos pačios vietos, kur nusileidot, - 
kalbėjo toliau Leslė. - Pažymėkit tą vietą šiais puikiais batais. - Ji 
įspraudė man į rankas Rafaelio batus ir nusišypsojo. - Kaip man 
smagu, garbės žodis! Nuo šiol norėčiau kasdien tuo užsiimti! 

- O aš ne, - burbtelėjo Rafaelis likęs be batų ir nuliūdęs pa- 
judino kojų pirštus, paskui apsidairė. - Rodos, mano nervai nuo 
įtampos tuoj trūks. Ką tik nuotykis metro, nė nežinom, ar nesam 
persekiojami! Būtų logiška, jei sergėtojai būtų liepę mus sekti. O 
jei vienas jų ateis atimti chronografo, aš nė negalėsiu kaip rei- 
kiant spirti, nes esu vienomis kojinėmis! 

- Jis truputį paranojiškas, - šnipštelėjo Leslė. 

— Viską girdėjau, - tarė Rafaelis. - Ir tai netiesa, aš tik... atsargus. 

— O mano galva neišneša, kad iš tikrųjų tai darau. - Gideonas 
užsidėjo ant nugaros Leslės kuprinę, joje buvo skiepai ir švirkš- 
tas. - Pažeidžiame visas dvylika auksinių taisyklių. Eikš, Gvene, 
pirma tu. - Atsiklaupiau šalia jo ir nusišypsojau. Jis nenorėjo 
vilktis žalio kostiumo, nors mėginau įtikinti, kad vilkėdamas 
šiuolaikiniais drabužiais išgąsdins Džeimsą. Blogiausia, kad šis 
gali su mumis nė nesišnekėti. 

- Dėkoju, kad darai tai dėl manęs, - vis dėlto ištariau ir kyšte- 


lėjau pirštą į skylę po rubinu. 

- Gerai jau, - suniurzgė Gideonas, jo veidas ėmė dilti. Aiškus 
regėjimas grįžo klūpant ant šlapių lapų ir daugybės kaštonų. Sku- 
biai padėjau nusileidimo vietoje Rafaelio batus. 

Pylė kaip iš kibiro, ir nebuvo nė gyvos dvasios, tik voveraitė 
skubiai nuskuodė šakomis aukštyn ir atsitūpusi smalsiai įsispi- 
trėjo į mane. 

Gideonas atsidūrė šalia ir apsidairė. 

— Taigi, - tarė jis ir nusišluostė lietaus lašus nuo veido. - Pui- 
kus oras pasijodinėti ir skiepytis. 

- Pasislėpkim tuose krūmuose ir palaukim, - pasiūliau. Šį 
sykį aš paėmiau Gideoną už rankos ir nusitempiau. 

Jis vis dar purkštavo. 

- Bet tik dešimt minučių, - aimanavo jis. - O jei jis lig tol ne- 
pasirodys, grįšim prie Rafaelio klumpių. 

— Gerai gerai, - sutikau. 

Tuo metu tiltas iš tikrųjų jau buvo pastatytas. Jis jungė ežero 
krantus siauriausioje vietoje, nors atrodė visiškai kitaip nei mano 
laikais. Pro šalį pradardėjo karieta. O iš kitos pusės kiek įkabin- 
damas lėkė raitelis ant palšio. 

— Štai jis! - sušukau ir smarkiai pamosavau. - Džeimsai! 
Aš čia! 

— Gal dar triukšmingiau? - įgėlė Gideonas. 

Džeimsas, apsigaubęs apsiaustu su raukiniais ir trikampe 
skrybėle, nuo kurios kraštų varvėjo lietaus lašai, sustabdė žirgą 
per kelis metrus nuo mūsų. Jo žvilgsnis bėgiojo nuo mano peršla- 
pusių plaukų ir suknelės prie panašiai atrodančio Gideono. 

- Arjūs arklių pirkliai? - nepatikliai paklausė jis, o Gideonas 


jau kraustė Leslės kuprinę. 

— Ne, jis gydytojas! - paaiškinau aš. - Beveik. - Pamačiau, 
kad Džeimso žvilgsnis įsisegė į kuprinę. Ant jos buvo užrašy- 
ta: Hello Kity must die. - Ak, Džeimsai, taip džiaugiuosi, kad 
atjojai, - plepėjau kaip užsukta. - Juo labiau kad tokiu oru, nes 
vakar per puotą ne viską tau paaiškinau. Noriu tave apsaugoti 
nuo ligos, kuria užsikrėsi ateinančiais metais ir, deja, mirsi. Nuo 
raupų, arba, kaip jūs vadinat, rauplių. Jau pamiršau to žmogė- 
no, pas kurį užsikrėsi pavardę, bet nesvarbu. Svarbiausia, kad 
mes galim tave išgelbėti nuo tos ligos, - nuoširdžiai jam nusi- 
šypsojau. - Tau tik reikia nulipti nuo arklio, atraitoti rankovę, 
ir mes tau padėsim. 

Klausantis mano žodžių Džeimso akys vis plėtėsi. Hektoras 
(tai iš tikrųjų buvo puikus palšis) nervingai trypė. 

— Negirdėtas įžūlumas, - supyko Džeimsas. - Kviečiat mane į 
parką įsiūlyti kvailų vaistų ir taukšti kvailysčių? O jūsų palydovas 
iš viso panašus į banditą arba pakelių plėšiką! - Džeimsas atmetė 
apsiausto skverną, kad mes pamatytume ant diržo kabančią špa- 
gą. - Perspėju jus! Aš ginkluotas ir moku apsiginti! 

Gideonas sunkiai atsiduso. 

— Ak, Džeimsai, paklausyk manęs! - Priėjusi čiupau Hektorą 
už kamanų. - Aš tik noriu tau padėti, ir, deja, neturiu laiko! Būk 
geras, nulipk nuo arklio ir nusimesk apsiaustą. 

- Nė neketinu! - pasipiktino Džeimsas. - Tuo mūsų pokalbis 
baigtas. Traukis iš kelio, keista mergiote! Tikiuosi, tai buvo mūsų 
paskutinis susitikimas! Štiš! - Jis iš tikrųjų mėgino šmaukštelėti 
man botagu. Bet nespėjo, nes Gideonas nutempė jį nuo arklio. 

- Neturim laiko žaidimams, - suurzgė jis ir užsuko Džeimsui 


rankas už nugaros. 

— Pagalbos! - sukvykė rangydamasis kaip ungurys Džeim- 
sas. - Valkatos! Užpuolikai! 

- Džeimsai! Viskas tik tavo labui, - užtikrinau, bet jis perliejo 
mane piktu žvilgsniu lyg patį velnią. - Tu nežinai, bet... ten, iš kur 
aš atvykau, mudu esam draugai. Net labai geri draugai! 

- Gelbėkit! Bepročiai! Užpuolimas! - spygavo Džeimsas ir pa- 
žvelgė į Hektorą. Bet palšis neketino padėti. Užuot didvyriškai 
mus puolęs, nuleido galvą ir ėmė taikiai pešti žolę. 

- Esu sveiko proto, - mėginau paaiškinti. - Tik... 

— Verčiau užsičiaupk ir paimk jo špagą, valkata Gvene, - ne- 
kantriai nutraukė mane Gideonas. - Ir paduok iš kuprinės lance- 
tą ir ampulę. 

Dūsaudama padaviau ko prašoma. Gideonas teisus, bepras- 
miška tikėtis Džeimso supratimo. 

- Štai taip, - suniurzgė Gideonas nulauždamas ampulę. - Ji 
perrėš jums gerklę, jei dar bent kartelį sujudėsit, aišku? Ir nedrįs- 
kit šauktis pagalbos. 

Nukreipiau špagos smaigalį Džeimsui į kaklą. 

— Tikrai, Džeimsai, aš maniau, kad patikėsi! Jei liktų taip, kaip 
nori, tau tektų amžinai vaidentis mūsų mokykloje. Vaje, kaip aš 
tavęs ilgėsiuos! Jei mums pavyks, tai - paskutinis mūsų susitiki- 
mas, - mano akyse tvenkėsi ašaros. 

Atrodė, Džeimsas tuoj praras sąmonę. 

- Jei jums reikia pinigų, pasiimkit mano piniginę, tik palikit 
gyvą! Meldžiu, - kuždėjo jis. 

— Štai taip jau gerai, - tarė Gideonas. Jis atsmaukė plačią 
Džeimso palto apykaklę ir brūkštelėjo skiepijimui skirtu lancetu 


tiesiai į kaklą. Džeimsas iš skausmo tyliai suinkštė. 

— Ar paprastai skiepijama ne į ranką? - paklausiau. 

— Paprastai prieš skiepijant netenka užlaužti rankų, - sudude- 
no Gideonas, ir Džeimsas vėl suinkštė. 

- Koks kvailas atsisveikinimas, - šniurkščiojau. - Aš tave 
mieliau apkabinčiau, nei grasinčiau špaga. Mokykloje visada bu- 
vai mano geriausias draugas, po Leslės. - Pirma ašara nulašėjo 
skruostu. - Be tavęs aš taip ir nebūčiau išsiaiškinusi skirtumo 
tarp šviesybės, didenybės ir... 

— Baigta. - Gideonas paleido Džeimsą, šis nusvyravo kelis 
žingsnius ir griebėsi už kaklo. - Reikėjo užklijuoti pleistru, bet 
bus gerai ir be jo! Pasistenkit, kad nepatektų purvo. - Gideonas 
paėmė iš manęs špagą. - Lipkit ant žirgo ir neatsigręždamas šuo- 
liuokit, supratot? 

Džeimsas linktelėjo vis dar bailiai išvertęs akis, tarsi negalėda- 
mas patikėti, kad ištrūko. 

— Iki pasimatymo, - kūkčiojau. - Iki pasimatymo, Džeimsai 
Augustai Peregrinai Pimplbotemai! Tu buvai geriausias vaiduo- 
klis iš visų mano sutiktų! 

Svirduliuodamas ir sunkiai šnopuodamas Džeimsas užlipo 
ant žirgo. 

- Jūsų špaga po kaštonu, jei kartais norėtumėt susigrąžinti, - dar 
spėjo pasakyti Gideonas, bet Džeimsas jau suvarė vargšui Hektorui 
pentinus. Žiūrėjau jam pavymui, kol dingo tarp medžių. 

- Patenkinta? - paklausė Gideonas dėdamas į kuprinę daiktus. 

Nusibraukiau ašaras ir nusišypsojau. 

— Dėkoju! Kaip šaunu draugauti su medicinos studentu. 

Gideonas nusišypsojo. 

- Prisiekiu, tai buvo paskutiniai mano skiepai nuo raupų! Pa- 
cientai tokie nedėkingi. 

Mylimi žmonės negali mirti, 


nes meilė reiškia nemirtingumą. 


Emilė Dikinson 

= Spausk, seni! - ragino Ksemerijus. - Štai ir atėjo laikas lošti su 
piktadariu atviromis kortomis. 

Jis tupėjo man ant kelių, o aš sėdėjau Gideono mini šalia vai- 
ruotojo, dabar jis riedėjo per popietinę automobilių spūstį ir pa- 
suko į krantinę. 

- Užsičiaupk, - sušnabždėjau Ksemerijui. - Kalbant apie 
mane, grafas galėtų laukti visą amžinybę. 

— Ką sakai? - paklausė Gideonas. 

— Ak, nieko. - Pažvelgiau pro langą. - Gideonai, ar mūsų su- 
manymas geras? - Puiki rytinė nuotaika išgaravo užleisdama vie- 
tą slogiam nerimui, nuo jo virpėjo visas kūnas. 

Gideonas gūžtelėjo pečiais. 

— Kad ir kaip būtų, mūsų planas geresnis už vakarykštį - kaip 
tu ten pavadinai - bendrąjį veiksmų planą. 

- Jį taip pavadino Leslė, - patikslinau. Tą akimirką mudu pa- 
skendom mintyse. Dar nebuvom atsigavę po susitikimo su Liuse ir 
Pauliumi. Kad persikėlimai laiku gali baisiai varginti, supratau tik 
tada, kai grįžę atsidūrėm tiesiai bažnytinio choro giedotojų būryje 
ir persekiojami klykiančių septyniolikmečių turėjom pasipustyti 
padus. Bet dabar mes pasirengę susitikti su grafu de Sen Žermenu. 


Dėl šio Liusės sumanymo mane ir kankino siaubingas nerimas. 

— Jaunuoli! Vairuok padoriai! - suklykė Ksemerijus ir leteno- 
mis prisidengė akis. - Juk degė raudona! 

Gideonas paspaudė greičio pedalą, aplenkė taksi ir pasuko į de- 
šinę sergėtojų būstinės link. Netrukus automobilio padangos sucy- 
pė stovėjimo aikštelėje. Jis pasisuko į mane ir apkabino pečius. 

- Gvendolina, - rimtai ištarė Gideonas. - Kad ir kas atsitiktų... 

Tą akimirką kažkas atidarė mano pusės dureles. Maniau, atsi- 
gręžusi sumalsiu tą netikšą Marlėjų į miltus, bet pamačiau poną 
Džordžą - jis susirūpinęs braukė delnu žvilgančią plikę. 

- Gideonai, Gvendolina, pagaliau! - priekaištavo jis. - Vėluo- 
jat daugiau nei valandą. 

— Geriau vėliau negu niekada, - sukarksėjo Ksemerijus ir nu- 
šoko man nuo kelių. Žvilgtelėjusi į Gideoną, giliai atsidusau ir 
išlipau. 

- Eime, vaikai, - skubino ponas Džordžas imdamas mane už 
rankos. - Viskas jau paruošta. 

Manęs laukė aukso spalvos aksomo ir brokato suknia, pada- 
binta kreminės spalvos siuvinėtais raštais ir nėriniais, o Gideo- 
no - spalvingas siuvinėtas švarkas. 

— Negi čia išsiuvinėtos beždžionės? - Gideonas išpūtė akis, 
tarsi jam būtų siūlomas nuodais įmirkytas drabužis. 

— Tiksliau - beždžionėlės kapucinai, - plačiai nusišypsojo po- 
nia Rosini ir ėmė įtikinėti, kad šie egzotiški gyvūnėliai 1782 me- 
tais buvo paskutinis mados klyksmas. Ji jau ketino nuodugniai 
pasakoti, kiek laiko sugaišo siuvinėdama mašina pagal originalų 
pavyzdį, bet stovintis prie durų ir dirsčiojantis į auksinį laikrodį 
ponas Džordžas ją nutraukė. Kam tokia skuba? Juk grafui de Sen 


Zermenui vis vien, kiek pas mus valandų. 

- Šiandien elapsuosit iš archyvo, - pranešė ponas Džordžas 
eidamas pirmas. Folko ir kitų sergėtojų kol kas nebuvo matyti, 
tikriausiai Drakono salėje kartojo sergėtojų priesaiką arba gėrė 
už auksines taisykles, arba dirbo savo darbus. 

Tik ponia Dženkins, lėkdama koridoriumi su storu segtuvu 
po pažastimi, pamosavo mums. (Bet juk šiandien sekmadienis!) 

— Pone Džordžai, laukiame nurodymų, - tarė Gideonas. - Ar 
esama kokių nors įsidėmėtinų smulkmenų? 

- Na, grafui de Sen Žermenui po puotos praėjo lygiai tiek 
pat laiko kaip ir jums, dvi dienos, - paslaugiai paaiškino ponas 
Džordžas. - Bet nurodymai jo laiške mus pačius truputį sutrikdė. 
Jame sakoma, kad Gideono viešnagė pas grafą truks penkiolika 
minučių, o Gvendolinos - tris su puse valandos. Turbūt tau bus 
patikėta kita užduotis, jai atlikti išnaudosi savo laiką. - Ponas 
Džordžas susimąstęs pažvelgė pro langą į Šventyklos bažnyčią. - 
Grafo užuominos miglotos, bet... matyt, jis tikras, jog netrukus 
bus uždarytas kraujo ratas, ir liepia visiems būti pasirengusiems. 

— Ojojoj! - suaimanavo Ksemerijus. 

Ojojoj, pagalvojau aš ir žvilgtelėjau į Gideoną. Regis, grafas 
nujautė, kad rytojaus operacija „Juodasis Turmalinas“ ir „Safyrė“ 
žlugs. Tarsi būtų iš anksto turėjęs kitą pasirinkimą. 

Ir galbūt daug gudresnį už mūsų. 

Siaubingas mano nerimas virto gyvuliška baime. Pagalvojus, 
kad liksiu su grafu viena, pašiurpo rankų oda. Lyg skaitydamas 
mano mintis, Gideonas sustojo ir nekreipdamas dėmesio į poną 
Džordžą apkabino mane. 

- Viskas bus gerai, - sukuždėjo į ausį. - Nepamiršk, jis negali 


tau pakenkti. Ir kol jis šito nežino, esi saugi. 

Įsikibau į jį kaip beždžionėlė kapucinas. 
Ponas Džordžas krenkštelėjo. 
- Džiaugiuosi, kad nebesipykstat, - jo veidu šmėkštelėjo šyp- 


senėlė. - Bet vis dėlto pasiskubinkim. 


— Ei, stuobry, saugok ją! - dar išgirdau šaukiant Ksemerijų ir 
netrukus nukeliavau į 1782 metus. Vos persikėlusi išvydau Ra- 
kočio veidą per metrą nuo savęs. Negarsiai spygtelėjau ir šokau į 
šalį. Rakočis išsigandęs atšlijo. 

Nors jis nusikvatojo džiugiai ir skambiai, man plaukai atsisto- 
jo piestu. 

— Miro, juk liepiau pasitraukti. 

Kai Gideonas nusileido šalia, lėtai atsigręžiau. Grafas de Sen 
Žermenas vilkėjo kuklų tamsiai pilką aksominį surdutą ir kaip 
visada dėvėjo baltą peruką. Jis rėmėsi lazda ir akimirką man pa- 
sirodė paliegęs ir labai senas. 

Netrukus grafas atlošė pečius, žvakių šviesoje pamačiau pa- 
šaipią jo šypseną. 

— Sveiki atvykę, mielieji. Džiaugiuosi matydamas jus visiškai 
sveikus. Vadinasi, Elesterio pasakojimas apie Gvendolinos mirtį 
buvo tik mirštančio žmogaus kliedesiai. - Grafas žengė žingsnį 
prie mūsų ir stabtelėjo. Dingtelėjo, kad jis laukia reveranso. Tad 
žemai pritūpiau. Kai išnirau iš sijonų, grafas spoksojo į Gideoną. 

- Šiandien nėra laiko mandagybėms. Turi didžiojo magistro 
laišką? — paklausė de Sen Žermenas, ir Gideonas padavė jam 
pono Džordžo antspauduotą laišką. 

Kol grafas skaitė laišką, apsidairiau kambaryje. Čia stovėjo 


rašomasis stalas ir daugybė kėdžių bei krėslų. Atviros spintos 

buvo grūste prigrūstos knygų, popieriaus ritinių ir lapų, o virš 
židinio kabėjo ne grafo de Sen Žermeno portretas, bet deran- 
tis prie interjero natiurmortas, vaizduojantis knygas, perga- 
mentus, plunksną ir rašalinę. Rakočis neatsiklausęs atsidrėbė 
ant kėdės ir užkėlė kojas, apautas auliniais batais, ant stalo. Jis 
sukiojo nuogą špagą kaip mėgstamą žaisliuką. Rakočis nuvėrė 
mane žėrinčiomis akimis ir paniekinamai perkreipė lūpas. Jei ir 
prisiminė mūsų susitikimą, tai, matyt, nė neketino atsiprašyti 
už storžievišką elgesį. 

Baigęs skaityti grafas įdėmiai pažvelgė į mane ir linktelėjo. 

- Varno magija apdovanotas, g dur uždaro laiko ratą, į kurį 
dvylika mus veda. Tai kaip išsisukai nuo įniršusio lordo Elesterio 
špagos? Negi jis viską tik išsigalvojo? 

- Elesteris iš tikrųjų sužeidė Gvendoliną, - mano nuostabai, 
ramiai ir maloniai prabilo Gideonas. - Bet tik nepavojingai įdrės- 
kė, jai pasisekė. 

— Apgailestauju, kad pakliuvote į pavojų, - tarė grafas. - Paža- 
dėjau, kad nuo jūsų galvos nenukris nė plaukas, paprastai aš tesiu 
pažadus. Bet mano draugas Rakočis tą vakarą buvo ne itin pa- 
reigingas, tiesa, Miro? Negalima aklai pasitikėti kitais. Jei žavin- 
goji ledi Lavinija nebūtų atbėgusi pas mane, pirmasis sekretorius 
tikriausiai būtų atsigavęs ir pasipustęs padus... o lordas Elesteris 
nukraujavęs vienumoje. 

- Žavingoji ledi Lavinija mus išdavė, - išsprūdo man. - Ji... 

Grafas pakėlė ranką. 

- Žinau, vaike. Alkotui dar buvo suteikta galimybė išpažinti 
savo nuodėmes. 


Rakočis kimiai nusikvatojo. 

- Ir Elesteris turėjo mums ką pasakyti, nors prieš nusibaigda- 
mas kalbėjo ne itin rišliai, tiesa, Miro? - grafas nusivaipė. - Bet 
apie tai pasišnekėsim vėliau. - Grafas paėmė laišką. - Dabar, kai 
Gvendolina žino savo tikrąją kilmę, bus nesunku paimti kraujo iš 
jos tėvų. Tikiuosi, kruopščiai laikėtės visų mano nurodymų? 

Gideonas linktelėjo. Išblyškęs ir įsitempęs, jis stengėsi nežiū- 
rėti į mane. Nors lig šiol viskas vyko taip, kaip ir buvom numatę. 

- Operacija „Juodasis Turmalinas“ ir „Safyrė“ įvyks dar šian- 
dien. Jei laikrodis ant sienos gerai eina, po kelių minučių aš grįšiu 
į 2011 metus. Ten pasiruošiu aplankyti Liusę ir Paulių. 

— Teisingai, - patenkintas tarė grafas, išėmė iš kišenės voką 
ir padavė Gideonui. - Čia plano apmatai. Tegu nė vienas ateities 
sergėtojas nemano pastoti man kelio. 

Grafas priėjo prie židinio ir mąsliai pažvelgė į ugnį, paskui 
atsigręžė ir pakėlė rankas. Žibančiomis akimis, ereliška nosimi 
jis panėšėjo į pranašą. 

— Dar šiandien išsipildys visos pranašystės. Dar šiandien žmo- 
nijai bus dovanotas stebuklingas vaistas! - sušuko grafas de Sen 
Žermenas. Patylėjo turbūt laukdamas plojimų. Buvau besušun- 
kanti: „Oho! Šaunu!“ bet supratau, kad neįtikinsiu. Gideonas ty- 
lomis dėbsojo į grafą. O Rakočis sudrumstė iškilmingą akimirką 
įžūliai atsiraugėdamas. 

Grafas piktai pliaukštelėjo liežuviu. 

— Na, - iš lėto prakalbo jis. - Tikiuosi, viskas pasakyta. - Jis 
priėjo ir apkabino mane per pečius. Turėjau susiimti, kad nenusi- 
purtyčiau jo rankos kaip tarantulo. - O mudu, nuostabusis vaike, 
nenuobodžiausim, - pasakė saldžiu balsu. - Juk žinai, kad palai- 


kysi man draugiją ilgėliau nei jaunasis Gideonas. - Linktelėjau 

mąstydama, ar grafui nereikėtų keisti požiūrio į moteris. Jei jis 
įsitikinęs, kad aš viską supratau, vadinasi, nesu tokia kvaila? Bet 
jis pagyrūniškai kalbėjo toliau: - Gideonas turi įtikinti Juodąjį 
Turmaliną ir Safyrę, kad jų duktė mirs, jei jie tuoj pat neduos savo 
kraujo, - tyliai nusijuokęs grafas atsigręžė į Gideoną. - Gali savo 
įtikinėjimus pagražinti pasakojimu, kaip Rakočis mėgsta jaunų 
merginų kraują ir transilvanišku papročiu gyvoms išplėšia širdį, 
nors esu tikras, šito nereikės. Tie paikšiai kaipmat duos kraujo. 

Rakočio juokas priminė šuns lojimą. Grafas jam pritarė. 

- Žmonėmis taip lengva manipuliuoti, tiesa? 

— Bet jūs nenuskriausit Gvendolinos... - susirūpino Gideonas, 
jo akys blykstelėjo. Jis vis dar vengė mano žvilgsnio. 

Grafas šyptelėjo. 

- Iš kur tokios mintys, mielas berniuk? Jai nė plaukas nuo 
galvos nenukris. Ji tik trumpam pabus įkaite. Kol atneši kraujo 
iš 1912 metų į 2011-uosius, - grafas prabilo garsiau. - Šie šven- 
ti skliautai sudrebės, kai visa brolija susirinks uždaryti kraujo 
rato. - Jis atsiduso. - Ak, kaip norėčiau išgyventi tą stebuklingą 
akimirką. Bet tu man viską tiksliai atpasakosi! 

Tralialia. Nejučia sukandau dantis, net žandikauliai susopo. 
Grafas taip prisikišo prie Gideono, kad jų nosių galiukai beveik 
lietėsi. Gideonas nė nemirktelėjo. Grafas pakėlė smilių. 

- Tavo užduotis - nedelsiant atgabenti man eliksyrą, jį rasi po 
dvylikos žvaigždynų ženklu. - Sen Žermenas suspaudė Gideonui 
pečius ir įsispitrėjo tiesiai į akis. - Nedelsiant. 

Gideonas linktelėjo. 

— Kodėl norit, kad atgabenčiau eliksyrą į šiuos metus? - pa- 


klausė jis. - Ar mūsų laikais jis ne geriau pasitarnautų žmonijai? 

— Protingas klausimas su filosofine potekste, - grafas šypso- 
damasis pasitraukė. - Ir aš džiaugiuosi, kad jį uždavei. Bet dabar 
nėra laiko tokioms kalboms. Mielai išdėstysiu tau savo sampro- 
tavimus, kai tik atliksi užduotį. Lig tol turi tiesiog manimi pa- 
sitikėti! 

Vos garsiai nenusikvatojau. Vos. Mėginau pagauti Gideono 
žvilgsnį, ir nors buvau tikra, kad jis tai pastebėjo, vis tiek atka- 
kliai žiūrėjo pro šalį. Į negailestingai judančią pirmyn laikrodžio 
rodyklę. 

— Dar viena bėda: Liusė su Pauliumi turi savo chronografą, - 
pasakė Gideonas. - Jie gali jus čia aplankyti, šiandien arba anks- 
čiau... ir sutrukdyti perduoti eliksyrą. 

- Na, nenutrūkstamumo dėsnį tu perpratai ir žinai, kad jiems 
lig šiol nepavyko sutrukdyti mano planų, antraip mes čia nesė- 
dėtume, tiesa? - grafas nusišypsojo. - O kol eliksyras pateks pas 
mane, aš, žinoma, ėmiausi ypatingų atsargumo priemonių. Ra- 
kočis ir jo vyrai nužudys kiekvieną išdrįsusį prisiartinti pašalinį. 

Gideonas linktelėjo ir prispaudė ranką prie paširdžių. 

— Laikas baigiasi, - tarė jis, ir pagaliau mūsų žvilgsniai susiti- 
ko. - Tuoj grįšiu su eliksyru. 

— Esu tikras, berniuk, tu puikiai atliksi šią užduotį, - karštai 
palinkėjo grafas. - Geros kloties. Mudu su Gvendolina lauksim 
prie taurės porto. 

Į Gideonui skirtą žvilgsnį sudėjau visą savo meilę, bet vaikinas 
jau buvo dingęs iš akių. Su malonumu būčiau pravirkusi, bet vis 
dar laikiau sukandusi dantis ir prisiverčiau galvoti apie Liusę. 

Ledi Tilnėj svetainėje, užkandžiaudami sumuštiniais su arba- 


ta, mes kelis sykius pakartojom plano eigą. Norėdami nugalėti 

grafą, turėjom griebtis jo paties ginklų. Ir tai atrodė labai papras- 
ta, žinoma, jei Liusės spėjimas teisingas. Ji pasiūlė nerūpestingai, 
iš pradžių mes atmetėm jos mintį, bet netrukus Gideonas linkte- 
lėjo ir pritarė. 

— Taip, - tarė. - Galbūt tu teisi. - Jis vėl ėmė žingsniuoti po 
kambarį. 

— Tarkim, darom, ką liepia grafas, ir duodam Gideonui krau- 
jo, - kalbėjo toliau Liusė. - Tada jis užvertų antrojo chronografo 
kraujo ratą ir perduotų eliksyrą grafui, o šis vėl taptų nemirtingas. 

- Štai kodėl mes įvairiausiais būdais šito vengėm, - įsiterpė 
Paulius. 

Liusė pakėlė ranką. 

— Palauk. Leisk pagalvoti. 

Linktelėjau. Nors ir nežinojau, ką ji sumąstė, bet mano smege- 
nyse irgi kilo klausimas. 

— Grafas taps nemirtingas iki mano gimimo. 

— Teisingai, - sutiko Gideonas. - Vadinasi, jis sveikas ir gyvas 
sukinėjasi pasaulio istorijoje. Ir gyvena mūsų laiku. 

Paulius pakėlė antakius. 

— Jūs manot... 

Liusė linktelėjo. 

— Mes manom, kad grafas visą tą dramą stebi savo akimis, - 
patylėjusi pridūrė: - Ir jo vieta pirmoje eilėje. 

- Vidiniame rate, - sumojau. 

Visi kiti darniai linktelėjo. 

- Vidinis ratas. Grafas yra vienas iš sergėtojų. 

Žvelgiau grafui į veidą. Kas jis? Laikrodis virš židinio garsiai 


tiksėjo. Praeis marios laiko, kol Gideonas grįš. 

Grafas pakvietė mane atsisėsti į krėslą, įpylė dvi taures tamsiai 
raudono vyno ir vieną padavė man. Tada atsisėdo priešais ir pa- 
sveikino mane. 

- Į sveikatą, Gvendolina! Lygiai prieš dvi savaites mudu su- 
sipažinom, bent jau mano požiūriu. Pirmas mano įspūdis buvo 
nekoks. Bet pamažu mudu tapom draugais, ar ne? 

Kurgi ne. Aš gurkštelėjau vyno ir prabilau: 

- Per pirmąjį susitikimą jūs manęs vos nepasmaugėt. - Aš dar 
gurkštelėjau. - Tuomet maniau, kad mokat skaityti mintis, - drą- 
siai leptelėjau, - bet apsirikau. 

Grafas patenkintas nusijuokė. 

— Na, aš sugebu pagauti minčių srautus. Bet tai nėra jokie bur- 
tai. Tiesą sakant, to gali išmokti kiekvienas. Pastarąjį sykį pasako- 
jau tau apie savo viešnagę Azijoje, kaip stengiausi perimti Tibeto 
vienuolių išmintį ir sugebėjimus. 

Teisingai, pasakojo. Aš jau aną sykį ne itin įdėmiai jo klausiau- 
si. Bet dabar sekėsi dar sunkiau. Staiga jo žodžiai man pasirodė 
keistai iškreipti, kai kurie itin tęsiami lyg prodainiu. 

— Kas čia po... - sumurmėjau aš. Ir mano akis uždengė rožinis 
šydas, veltui mirkčiojau. 

Grafas nutraukė postringavimus. 

- Tau svaigsta galva? O dabar džiūsta burna, tiesa? 

Taip! Iš kur jis žino? Ir kodėl jo balsas it skardinis? Žiūrėjau į 
jį pro tą keistą rožinį šydą. 

- Nebijok, mažyte, - guodė jis. - Netrukus viskas baigsis, tu 
nejausi jokio skausmo. Užmigsi spazmams dar neprasidėjus. Ir, 
jei pasiseks, daugiau neatsibusi, kol viskas baigsis. 

Girdėjau Rakočį kvatojant. Jo juokas buvo panašus į atrakcio- 


nų parko traukinuko dundėjimą. 

— Kodėl... - pamėginau ištarti, bet šį sykį lūpos neklausė. 

— Nieko asmeniška, - tarė grafas šaltu balsu. - Kad įvykdyčiau 
savo planus, deja, turiu tave nužudyti. Taip nulemta apvaizdos. 

Stengiausi neužsimerkti, bet nepavyko. Galva nusviro ant krū- 
tinės, paskui pakrypo į šoną ir pagaliau akys užsimerkė. Mane 
apgaubė tamsa. 


Kai atsigavau, šmėstelėjo mintis: tikriausiai šį sykį iš tikrųjų mi- 
riau. Bet, tiesą sakant, angelus įsivaizdavau kitaip, ne kaip mažus 
rubuilius berniukus, temokančius kvailai šypsotis, kaip tie skam- 
binantys arfomis man prieš akis. Nors jie buvo tik nutapyti ant 
lubų. Vėl užsimerkiau. Gerklėje buvo taip sausa, kad vos nurijau 
seiles. Gulėjau ant kieto gulto ir jaučiausi siaubingai išsekusi, at- 
rodė, niekada nebepasikrutinsiu. 

Ties dešine ausimi išgirdau niūniuojant laidotuvių maršo 
melodiją iš „Dievų žuvimo“, mėgstamiausios ledi Eristos operos. 
Balsas, žvaliai traukiantis tą melodiją, man pasirodė pažįstamas, 
bet niekaip negalėjau priskirti jo konkrečiam asmeniui. Ir nepa- 
jėgiau pasižiūrėti, kieno jis, nes niekaip neįstengiau atsimerkti. 

— Džeikai, Džeikai, - tarė tas žmogus. - Niekada nemaniau, 
kad kaip tik tu atskleisi mano pinkles. Bet dabar lotynų kalba 
tau nebepagelbės, - jis tyliai nusijuokė. - Nes kai tu pabusi, aš 
jau seniai būsiu dingęs. Žinok, Brazilijoje šiuo metų laiku labai 
gera. Gyvenau ten nuo 1940 metų. Puikus klimatas ir Argentino- 
je, ir Čilėje, - žmogus nutilo ir vėl pašvilpavo kelis Vagnerio ope- 
ros taktus. - Mane vėl traukia į Pietų Ameriką. Be to, Brazilijoje 
dirba geriausi pasaulyje plastikos chirurgai. Jie panaikino mano 
užkritusius vokus, kumpą nosį ir nuožulnų smakrą. Todėl aš ir 


nepanašus į savo portretą. 

Apmirusios rankos ir kojos ėmė dilgčioti. Bet valdžiausi. Gal 
bus geriau, jei nejudėsiu. 

Žmogus nusijuokė. 

— Bet net jei mane būtų pažinę čia, ložėje, - dėstė jis, - esu 
tikras, kad nė vienam nebūtų užtekę proto padaryti teisingas iš- 
vadas. Išskyrus tą įkyrų Luką Montrouzą. Nedaug betrūko, ir jis 
būtų mane išaiškinęs... ak, Džeikai, o tu nė nesupratai, kad jį par- 
klupdė ne širdies smūgis, o klastingi senojo Marlėjaus metodai. 
Nes jūs, žmonės, matot tik tai, ką norit matyti. 

— Tu - nedoras, kvailas žmogus, - bailiai sucypsėjo balselis 
netoliese. Mažasis Robertas! - Tu sužeidei mano tėtį! - pajutau 
šalto oro gūsį. - O ką padarei Gvendolinai? 

Tikrai, ką? Tai buvo geras klausimas. Ir kodėl negirdėti Gi- 
deono? 

Pasigirdo žvangesys, paskui uždaromos lagamino spynos 
taukštelėjimas. 

- Visuomet pasirengę aukotis sergėtojų reikalui. Išgelbėti 
žmoniją nuo visų ligų, nebūkit juokingi, - žmogus niekinamai 
prunkštelėjo. - Tarsi žmonija to nusipelnė! O Gvendolinai tu jau 
nebepadėsi, - jo balsas pasigirsdavo tai vienoje, tai kitoje kamba- 
rio vietoje, ir pamažu ėmiau suprasti, su kuo turinti reikalą, nors 
ir kaip sunku buvo tuo patikėti. - Ji negyva kaip laboratorijos 
žiurkė, kurias tu skrodi, - žmogus nusikvatojo. - Beje, tai palygi- 
nimas, 0 ne metafora. 

Atsimerkiau ir pakėliau galvą. 

- Bet vartotina kaip simbolis, ar ne, pone Vitmenai? - paklau- 
siau ir tuoj pat pasigailėjau išsidavusi. 


Gideono kambaryje nebuvo! Tik daktaras Vaitas gulėjo be 

sąmonės ant grindų, jo veidas buvo pilkas kaip kostiumas. Maža- 
sis Robertas susirūpinęs klūpėjo šalia. 

— Gvendolina, - vis dėlto ponas Vitmenas nesušuko iš bai- 
mės. Jis neparodė jokio susijaudinimo. Tik stovėjo po grafo de 
Sen Žermeno portretu viena ranka prilaikydamas lagaminą su 
ratukais, nešiojamojo kompiuterio krepšį ir spoksojo į mane. Jis 
vilkėjo elegantišką pilką paltą, kaklą buvo apsirišęs šilkiniu šali- 
ku, o saulės akinius pakėlęs ant galvos, kaip Bredas Pitas paplūdi- 
myje. Visai nepanašus į grafą paveiksle. 

Atsisėdau stengdamasi atrodyti kuo oriau (pūsta suknelė tru- 
putį trukdė) ir pastebėjau, kad esu paguldyta ant rašomojo stalo. 
paleido lagamino rankeną. 

- Ak, kaip siaubingai pikta, - prabilo jis. 

Neištvėrusi nusišypsojau. 

- Tikrai? - paklausiau. 

Jis priėjo arčiau ir iš palto kišenės išsitraukė mažą juodą 
pistoletą. 

- Kaip tai galėjo atsitikti? Negi Rakočis paruošė nepakanka- 
mai stiprų gėrimą? 

Aš papurčiau galvą. 

Ponas Vitmenas suraukė kaktą ir nukreipė pistoletą man į 
krūtinę. 

Norėjau nusijuokti, bet tik bailiai sušnopščiau. 
jam į akis. - Negi nesuvokiat, kad nieko man negalit padaryti? — 
Ak! Mūsų planas veikia savaime. Jei dar pasirodytų Gideonas, 


jausčiausi drąsiau. 

Ponas Vitmenas susimąstęs perbraukė delnu glotniai nuskus- 
tą smakrą ir nuleido pistoletą. 

- Ne, - atsakė jis švelniu pasitikėjimą keliančiu mokytojo bal- 
su ir staiga aš pastebėjau senojo grafo bruožų. - Nebūtų jokios 
prasmės, - jis ir vėl pliaukštelėjo liežuviu. - Čia mano apsirikta. 
Varno magija... kaip neteisinga, kad tu nuo lopšio paveldėjai ne- 
mirtingumą! Ir kaip tik tu. Bet tai prasminga, juk tavyje susieina 
dvi linijos... 

Daktaras Vaitas tyliai suvaitojo. Jo veidas vis dar buvo pelenų 
spalvos. Mažasis Robertas pašoko ant kojų. 

- Būk atsargi, Gvendolina, - išsigando jis. - Tas piktas žmo- 
gus sumąstė ką nors bloga! 

Ir aš tokios pat nuomonės. Bet ką? 

- Todėl žinok, meilės kančioj žvaigždė sunyks, tik kai laisva va- 
lia likimą savo pasitiks, - pacitavo ponas Vitmenas tyliai. - Kodėl 
aš to nesupratau iš karto? Na, bet dar ne vėlu, - jis žengė kelis 
žingsnius mano pusėn, išsiėmė iš kišenės mažą sidabrinę dėžutę 
ir padėjo šalia manęs ant stalo. 

— Ar tai uostomasis tabakas? - sutrikau. Ėmė darytis neramu 
dėl mūsų plano. Kažkas vyko ne taip, kaip buvo sumanyta, gero- 
kai ne taip. 

— Tau ir vėl sunku suprasti, - tarė grafas de Sen Žermenas 
pono Vitmeno kailyje ir giliai atsiduso. - Šioje dėžutėje yra trys 
kalio cianido kapsulės, aš galėčiau tau papasakoti, kodėl jas ne- 
šiojuosi, bet mano lėktuvas išskrenda po dviejų su puse valandos, 
todėl skubu. Antraip turėtum iš širdies skausmo šokti po metro 
traukiniu. Bet kalio cianidas yra humaniškiausias metodas. Tu 
tiesiog paimsi kapsulę ir sutrinsi dantimis. Veikimas pasireikš 
tuoj pat. Atidaryk dėžutę! 

Širdis nusirito į kulnus. 

- Jūs norit, kad aš... kad aš nusižudyčiau? 

— Visiškai teisingai, - jis švelniai glostė pistoletą, - nes ki- 
taip tavęs nepribaigsiu. O kad pagreitinčiau tavo, taip sakant, 
apsisprendimą, nušausiu tavo draugą Gideoną, vos tik jis pasi- 
nučių. Jei nori išgelbėti jam gyvybę, tuoj pat išgersi nuodų. Nors 
gali ir palaukti, kol jis mirs. Paprastai tai būna labai stipri paskata, 
tik prisimink Romeo ir Džuljetą... 

— Tu toks piktas! - sušuko mažasis Robertas ir pravirko. Pa- 
mėginau jam nusišypsoti, bet lūpos drebėjo. Su malonumu bū- 
čiau atsisėdusi šalia jo ir paverkusi. 

— Pone Vitmenai... - prabilau. 

— Aš teikiu pirmenybę grafo titului, - paprieštaravo jis. 

— Meldžiu, nedarykit šito... - balsas lūžinėjo. 

— Bet kodėl tu nenori suprasti, kvailas vaike? - jis sunkiai atsi- 
duso. - Patikėk, aš taip laukiau šios dienos. Noriu pagaliau grįžti 
į tikrą gyvenimą. Sent Lenokso mokyklos mokytojas! Iš visų dar- 
bų, kuriuos dirbau per tuos 230 metų, šis pats prasčiausias. Šim- 
tus metų gyvenau greta šio pasaulio galingųjų. Galėčiau pietauti 
su prezidentais, naftos magnatais, karaliais. Nors šiais laikais jie 
jau ne tokie kaip anksčiau. Betgi ne, turėjau dėstyti seklaus proto 
įžūlioms mergiotėms ir dar savo paties ložėje kilti karjeros laip- 
tais nuo naujoko iki Vidinio rato. Tie metai man buvo siaubingi. 
Juo labiau kad kūnas pamažu seno, diena iš dienos ėmė ryškėti 
irimo pėdsakai, - čia jis išdidžiai nusišypsojo, - be to, tapau... 
pažeidžiamas. Šimtus metų gyvenau be jokios baimės. Žygiavau 


kovos laukuose per kulkų krušą, puoliau į bet kokį pavojų, nes Ži- 

nojau, kad nieko neatsitiks. O dabar? Bet koks virusas gali mane 
pribaigti, bet koks nelemtas autobusas suvažinėti, bet kokia čerpė 
mane užmušti! 

Tą akimirką išgirdau dunkstelint - pro sieną karatė stovėsena 
įzvimbė Ksemerijus ir nusileido ant stalo greta manęs. 

- Kur tie prakeikti sergėtojai? - sušukau jam neimdama į gal- 
vą, kad grafas mane girdi. Bet jis, regis, pamanė, kad klausiu jo. 

- Jie dabar negali padėti, - atsakė jis. 

— Deja, jis teisus. - Ksemerijus susijaudinęs plazdeno spar- 
neliais. - Tie kvailiai kartu su Gideonu uždarė kraujo ratą. Tada 
tas ponas paėmė kvailį Marlėjų įkaitu ir grasindamas pistoletu 
privertė ponus eiti į chronografo saugyklą. Dabar jie ten dejuoja 
užrakinti. 

Grafas papurtė galvą. 

— Ne, toks gyvenimas ne man. Reikia pagaliau viską baigti. 
Ką gali tokia mergiotė duoti pasauliui? O aš dar turiu daugybę 
planų. Genialių idėjų... 

— Nukreipk jo dėmesį! - sušuko Ksemerijus. - Kaip nors nu- 
kreipk jo dėmesį. 

— O kaip jūs visą tą laiką elapsuodavote? - staiga paklausiau. - 
Juk siaubingai nemalonu nekontroliuojamai šokinėti laiku. 

Jis nusijuokė. 

- Elapsuoti? Fu. Mano natūralus gyvenimas seniai baigėsi. 
Nuo tos akimirkos, kai būčiau turėjęs mirti, varginantis šokinė- 
jimas laiku baigėsi. 

- O mano senelis? Tai jūs jį nužudėt? Ir pavogėt jo dienoraš- 
čius? —- Mano akys paplūdo ašaromis. Vargšas senelis. Jis buvo 


beveik atskleidęs sąmokslą. 

Grafas linktelėjo. 

— Tą gudruolį Luką Montrouzą mes turėjom nutildyti. Tai pa- 
darė senasis Marlėjus. Barono Rakočio palikuonys šimtus metų 
ištikimai man tarnavo, tik paskutinysis nuvylė. Tas raudonplaukis 
pedantas svajotojas nepaveldėjo Juodojo Leopardo gabumų. - Vit- 
pamatysi savo Romeo mirštant! - jis nuspaudė pistoleto saugik- 
lį. - Iš tikrųjų gaila. Man tas vaikinas patiko. Turėjo potencialą! 

— Meldžiu, - sušnabždėjau paskutinį sykį. 

Tada pasirodė Gideonas - vos palinkęs į priekį jis nusileido 
prie durų ir nebespėjo net išsitiesti, nes ponas Vitmenas jau pa- 
spaudė gaiduką. Pyškino, kol ištuštino visą apkabą. 

Šūviai suplėšė kambario tylą, kulkos pataikė Gideonui į krūti- 
nę ir pilvą. Jo plačiai atmerktos žalios akys klaidžiojo po kambarį, 
kol rado mano akis. 

Sušukau jo vardą. 

Jis tarsi sulėtintoje juostoje nuslydo durimis palikdamas pla- 
čią kraujo šliūžę. Ir liko tysoti keistai persisukęs. 

— Gideonai! Nemirk! - suklikau, puoliau prie jo ir apkabinau. 

— O Dieve, o Dieve! - suvaitojo Ksemerijus išspjaudamas van- 
dens čiurkšlę. - Prašau pasakyti, kad tai jūsų plano dalis. Juk jis 
be neperšaunamos liemenės. O Dieve! Kiek kraujo! 

Ksemerijus buvo teisus. Visur telkšojo Gideono kraujas, ir 
mano suknelė sugėrė jį kaip kempinė. Mažasis Robertas klykė 
susigūžęs kampe, užsidengęs veidą rankomis. 

— Ką jūs padarėt? - sukuždėjau. 

- Ką ir turėjau padaryti! Ir kam tu nenorėjai užkirsti kelio, - 


ponas Vitmenas padėjo pistoletą ant stalo ir atkišo man dėžutę su 

kalio cianido kapsulėmis. Jo veidas buvo raustelėjęs, kvėpavimas 
padažnėjęs. - Nedelsk! Negi galėsi gyventi su šia kalte? Negi iš 
viso nori gyventi? 

— Nedaryk šito! - sušuko Ksemerijus ir spjovė vandens čiurkš- 
lę daktarui Vaitui ant veido. 

Šis lėtai pajudino galvą. 

— Būk gera ir nebandyk mano kantrybės! - tarė ponas Vitme- 
nas, ir aš pirmą kartą išgirdau, kad jis nesitvardo. Jo balsas skam- 
bėjo ne švelniai, ne pašaipiai, bet truputį isteriškai. - Jei dar ne- 
paklusi, aš visus juos nužudysiu: tavo mamą, įkyrią draugę Leslę, 
brolį, tavo mielą sesutę... patikėk! Nė vieno nepasigailėsiu! 

Virpančiom rankom paėmiau kapsulę. Akies krašteliu ma- 
čiau, kaip sunkiai daktaras Vaitas šliaužia prie stalo. Jis buvo 
kiaurai permirkęs. 

Ačiū Dievui, Vitmenas matė tik mane. 

— Gera mergaitė, - tarė jis. - Galbūt aš net spėsiu į lėktuvą. 
O Brazilijoje... - bet nespėjo pasakyti, ką darys Brazilijoje, dak- 
taras Vaitas smogė Vitmenui pistoleto rankena per pakaušį. Pa- 
sigirdo nemalonus sausas trakštelėjimas ir ponas Vitmenas par- 
griuvo kaip pakirstas. 

- Štai taip! - sušuko Ksemerijus. - Taip jam ir reikia! Parodyk 
tam šikniui, kad senasis daktaras ne iš kelmo spirtas. 

Bet daktaro Vaito jėgos išseko. Pamatęs tiek kraujo jis pa- 
sibaisėjęs išplėtė akis ir tyliai suvaitojęs sukniubo šalia pono 
Vitmeno. 

Tad tik Ksemerijus, mažasis Robertas ir aš matėm, kaip Gi- 
deonas staiga užsikosėjo ir atsisėdo. Jo veidas vis dar buvo baltas 


kaip lavono, bet akys spindėjo gyvybe, lūpose pražydo šypsena. 

- Ar viskas jau baigta? - paklausė jis. 

— Bjaurus apsimetėli! - tyliai aiktelėjo Ksemerijus. - Kaip jam 
pavyko? 

— Taip, Gideonai, mes nugalėjom! - Puoliau jam į glėbį nežiū- 
rėdama į žaizdas. - Jis buvo apsimetęs Vitmenu, niekaip nesu- 
prantu, kaip nepažinau. 

— Ponas Vitmenas? 

Linktelėjau ir dar stipriau prisispaudžiau prie Gideono. 

— Aš taip bijojau, kad tu šito nepadarysi, nes ponas Vitmenas 
buvo teisus - be tavęs aš nenoriu gyventi. Nė dienos! 

— Aš myliu tave, Gvene! - Gideonas taip stipriai prispaudė 
mane prie savęs, kad pristigau oro. - Žinoma, padariau. Prižiūri- 
mas Pauliaus ir Liusės neturėjau kitos išeities. Mes ištirpinom tai 
vandenyje, ir jie privertė išgerti viską iki paskutinio lašo. 

— Dabar jau suvokiu! - sušuko Ksemerijus. - Tai ir buvo jūsų 
genialusis planas! Gideonas išgėrė Išminties akmenį ir tapo ne- 
mirtingas. Neblogai, juolab kai pagalvoji, jog ilgainiui Gvenė 
būtų pasijutusi vieniša. 

Mažasis Robertas atsidengė veidą ir nustebęs spoksojo. 

- Viskas bus gerai, brangusis, - tariau. Gaila, kad nėra psi- 
choterapeutų, galinčių pagelbėti traumuotiems vaiduokliams, 
tai - rinkos niša, ją reikėtų užpildyti. - Tavo tėtis atsigaus! Jis ti- 
kras didvyris! 

— Su kuo tu šnekiesi? 

— Su tokiu narsiu draugu, - paaiškinau ir nusišypsojau Ro- 
bertui. 

Šis irgi šyptelėjo. 


— Ojojoj, regis, jis atsigauna, - perspėjo Ksemerijus. 


375 


Gideonas paleido mane, atsistojo ir pažvelgė į poną Vitmeną 
iš viršaus. 

- Tuoj surišiu, - atsiduso. - O daktaro Vaito žaizdą reikės su- 
tvarstyti. 

— Taip, o tada reikės išvaduoti kitus iš chronografo saugyklos, - 
šyptelėjau. - O prieš tai gerai apmąstyti, ką jiems papasakosim. 

- Tačiau pirma tave pabučiuosiu, - Gideonas vėl mane ap- 
kabino. 

Ksemerijus sunkiai atsiduso. 


— Na žinot! Tam judu turėsit visą amžinybę! 


Pirmadienį mokykloje viskas buvo kaip paprastai. Na, beveik 
viskas. 

Nepaisydama karščių Sintija buvo apsivyniojusi kaklą storu 
šaliku, nesižvalgydama į šalis ji skubėjo fojė. 

Gordonas Geldermanas sekė paskui. 

- Ak, liaukis, Sintija! - niurnėjo jis. - Aš labai atsiprašau. Juk 
nepyksi ant manęs amžinai. Be to, ne aš vienas norėjau padaryti 
vakarėlį... gyvesnį. Medison Gadner draugas irgi supylė į krušoną 
butelį degtinės. Ir Sara prisipažino, kad devyniasdešimt procentų 
žalios želė sudarė senelės agrastų trauktinė. 

- Nešdinkis! - širdo Sintija, stengdamasi nekreipti dėmesio į 
būrelį kikenančių ir badančių ją pirštais aštuntokių. - Tu... apjuo- 
kei mane prieš visą mokyklą! Niekada šito neatleisiu. 

— O aš, kvailys, praleidau tokį vakarėlį! - pyko Ksemerijus. 
Jis įsitaisė prie Viljamo Šekspyro biusto, kuriam po „nedidelio 
apmaudaus nelaimingo atsitikimo“ (taip pasakė direktorius Dži- 


las Gordono tėvui dosniai parėmus sporto salės remontą, o anks- 

čiau griaudėjo apie vertingo kultūros paveldo sugadinimą) stigo 
gabalėlio nosies. 

— Sinte, nekvailiok! - užgiedojo Gordonas. Regis, jam balso 
stygų mutacija niekada nepraeis. - Niekam nerūpi, kad dulki- 
naisi su keturiolikmečiu, o bučinių mėlynės kitą savaitę išnyks, 
tiesą sakant, jos labai sek... oi! - Sintija šėrė delnu Gordonui per 
skruostą. - Man skauda! 

— Vargšė Sintija, - sušnabždėjau. - O kai sužinos, kad jos dievi- 
namas ponas Vitmenas išėjo iš darbo, bus visiškai sugniuždyta. 

- Taip, stigs Voveriuko. Galbūt anglų kalba ir istorija nuo šiol 
ims patikti. - Leslė įsikibo man į parankę ir nusitempė prie laip- 
tų. - Nors prisipažįstu, negalėjau jo pakęsti, matai, kokią puikią 
nuojautą turiu. Tačiau jo pamokos buvo ne tokios ir blogos. 

— Nenuostabu, juk jis viską buvo matęs savo akimis, - įsiterpė 
Ksemerijus skrisdamas įkandin. 

Lipant laiptais širdį suspaudė liūdesys. 

— Voveriukas - nelabasis, - tarškėjo Leslė. - Dabar bent jau 
žinosim, iš kur toks jo akcentas. Tegu supūna tame sergėtojų 
kalėjime. Žiū, Sintija žliumbdama bėga į tualetą! - Leslė nusi- 
juokė. - Kai kas nors papasakos jai apie Šarlotę, Sintei iš karto 
palengvės. O kur dabar tavo pusseserė? - apsidairė Leslė. 

— Pas onkologą! - atsakiau. - Mėginom atsargiai užsiminti 
Glendai, kad Šarlotės pykinimas, žalsva veido spalva, prasta nuo- 
taika ir galvos skausmai gali būti sukelti ir kitų priežasčių, bet teta 
Glenda nežino tokio dalyko kaip pagirios. Ji tvirtai įsitikinusi, 
kad Šarlotė serga kraujo vėžiu. Arba turi smegenų auglį. Šiandien 

brošiūrą apie alkoholiu apsinuodijusius paauglius. 

Leslė sukikeno. 

- Nors ir negražu, bet gal būtų galima šiek tiek pasijuokti iš 
Šarlotės nelaimės neprisišaukiant blogos karmos? Tik truputį. Ir 
tik šiandien. Nuo rytdienos elgsimės su ja maloniai, tiesa? Gal 
supažindinsime su mano pusbroliu... 

- Gali, jei nori gyventi pragare. - Ištiesiau kaklą norėdama per 
mokinių galvas pamatyti Džeimso nišą. Ši, kaip ir tikėjausi, buvo 
tuščia. Vis tiek sugėlė širdį. 

Leslė paspaudė man ranką. 

— Jo nebėra, ar ne? 

Linktelėjau. 

— Vadinasi, tavo sumanymas pavyko ir Gideonas kada nors 
bus geras gydytojas. 

— Juk nepradėsi žliumbti dėl to tuščiagalvio snobo? - Kseme- 
rijus apsivertė ore kūlio. - Tu jam suteikei galimybę nugyventi 
ilgą ir prasmingą gyvenimą, per kurį jis, be abejo, išvarė iš proto 
ne vieną Žmogų. 

— Taip, Žinau, - šniurkštelėjau ir slapčia nusišluosčiau nosį. 

Leslė padavė man nosinę. Tada ji pamatė Rafaelį ir pamojavo. 

— Bet tu vis dar turi mane. Visam amžinam savo gyvenimui, - 
Ksemerijus apdovanojo mane vėsiu bučiniu. - Aš esu daug kie- 
tesnis. Ir pavojingesnis. Ir naudingesnis. Ir būsiu su tavimi, net jei 
tavo nemirtingas draugužis po kokių dviejų ar trijų šimtų metų 
apsigalvos ir įsižiūrės kitą. Aš esu ištikimiausias, gražiausias ir 
protingiausias palydovas, koks tik gali būti. 

- Taip, žinau, - tariau eidama tolyn ir žiūrėdama, kaip Rafa- 
elis prancūzišku papročiu sveikinasi su Lesle trimis privalomais 


bučinukais į skruostą. 

Ksemerijus įžūliai nusišypsojo. 

- Bet jei kartais pasijusi vieniša, gal įsigysi katę? 

- Galbūt vėliau, kai gyvensiu ne namuose ir tu gerai elgs... - 
staiga nutilau. Priešais mane, tiesiai iš ponios Kaunter kabineto 
sienos, išniro tamsus pavidalas. Iš nuskurusio aksominio ap- 
siausto kyšojo liesas kaklas, į mane spygsojo juodos, neapykantos 
sklidinos grafo di Madronės, arba Darto Veiderio, akys. 

Jis tuoj pat sukriokė: 

— Pagaliau radau tave, demone safyro akimis! Neturėdamas 
ramybės basčiausi šimtus metų visur ieškodamas tavęs ir panašių 
į tave, nes prisiekiau nužudyti, o Madronė laikosi duoto žodžio. 

- Tavo draugas? - pasiteiravo Ksemerijus pamatęs, kad iš 
siaubo sustingau kaip druskos stulpas. 

— Ohoho, - sugargaliavo vaiduoklis, čiupo ant juostos kabantį 
kardą ir svirduliuodamas ėmė artintis. - Jūsų kraujas pagirdys 
žemę, demonai! Šventojo Florentietiškojo aljanso kardas jus per- 
skros... - Grafas užsimojo ir kirto iš visų jėgų, būdamas ne vai- 
duoklis, būtų nušniojęs man ranką. Vis dėlto krūptelėjau. 

— Ei, drauguži, nekelk čia vėjo! - šūktelėjo Ksemerijus ir nu- 
sileido man prie kojų. - Apie demonus tu tikriausiai menkai 
nutuoki. Ji yra žmogus, nors ir gana keistas, o tavo kvailas vai- 
duokliškas kardas jos nesužeis. Jei nori nužudyti demoną, pulk 
mane. 

Dartas Veideris sutriko, paskui ryžtingai sušvokštė: 

- Nebėgsiu nuo velnio išperų neatlikęs užduoties. Prakeiksiu 
kiekvieną tavo kvėptelėjimą. 

Sunkiai atsidusau. Kokia siaubinga perspektyva. Įsivaizdavau, 


kaip amžinai teks tampytis su kraugeriu vaiduokliu, šūkalojančiu 

prakeikimus. Jo švokštimas trukdys laikyti egzaminus, džiaugtis 
išleistuvių puota, sugadins vestuves ir... 

Regis, Ksemerijaus galvoje irgi kirbėjo panašios mintys. Jis 
pakėlė į mane ištikimas akis ir paklausė: 

— Ar galiu jį suėsti? 

Nusišypsojau. 


- Taip mielai paklausei, kad negaliu atsakyti ne! 

Londono visuomenės naujienos 
Ledi Denberi žurnalas 


1785 m. balandžio 24 d. 


Lordas ir ledi Pimplbotemai praneša apie šį savaitgalį 
įvyksiančias savo vyriausiojo sūnaus Džeimso Pimplbotemo 
ir Amelijos, jauniausios vikonto Mauntbatono dukters, 
sužadėtuves. Nors ši žinia nieko nenustebino, mat jau kelis 
mėnesius jie nuoširdžiai bendravo. Pasak gandų, ne per 
seniausiai Kleridžo puotoje (apie ją jau buvo rašyta) jie sode 
laikėsi už rankų. 
Džeimsas Pimplbotemas išsiskiria iš daugelio tuoktis tinkamo 
amžiaus pasiturinčių ponaičių ne tik malonia išvaizda 
ir nepriekaištingomis manieromis, - jis puikus raitelis ir 
fechtuotojas, o jo būsimoji žmona pasižymi išskirtiniu skoniu 
pasirinkti apdarus ir pagirtinu polinkiu labdarai. 
Poros jungtuvės bus švenčiamos liepą Pimplbotemų 


užmiesčio rezidencijoje. 


Epilogas 
1919 mety sausio 14 d. 


- Labai gražu, mieloji. Šie švelnūs atspalviai suteikia elegan- 
cijos ir jaukumo. Matai, apsimokėjo parsisiųsdinti užuolaidų 
medžiagą iš Italijos, tiesa? - Ledi Tilnėj iš lėto vaikštinėjo po 
svetainę. Ji priėjo prie židinio atbrailos ir pataisė nelygiai susta- 
tytas nuotraukas sidabriniuose rėmeliuose. Liusė slapčia baimi- 
nosi, jog ledi pirštinėta ranka perbrauks židinio atbrailą ir ims 
priekaištauti, kad Liusė nepakankamai griežta kambarinei. Juk 
taip ir yra. 

- Turiu pasakyti, kad jūsų interjeras iš tikrųjų stilingas, - pa- 
gyrė ledi Tilnėj. - Juk svetainė yra namų vizitinė kortelė. O čia iš 
karto pamatai, kad namų šeimininkė turi skonį. 

Paulius linksmai susižvelgė su Liuse ir apkabino ledi Tilnėj. 

— Ak, Margarete, - nusijuokė jis. - Tik neapsimesk, jog tai 
Liusės nuopelnas. Pati parinkai kiekvieną šviestuvą, kiekvieną 
pagalvėlę. Ką jau kalbėti, kaip surietei į ožio ragą baldų apmušė- 
ją. Ir mes vargu ar sugebėsim tau atsidėkoti, nes mokam surinkti 
tik Ikea lentyną. 

Ledi Tilnėj suraukė kaktą. 

- Ateisk. 


382 


Paulius pasilenkė ir į liepsnojantį židinį įdėjo dar vieną buko 
pliauską. 

— Tačiau visą mano kompoziciją gadina šitas siaubingas, iš- 
kreiptas paveikslas! — piktinosi ledi Tilnėj. - Ar negalėtumėt jo 
perkelti bent jau į kitą kambarį? 

— Margarete, tai Modiljanio originalas, - kantriai paaiškino 
Paulius. - Po šimto metų jis bus vertas didžiulių pinigų. Liusė 
pusę valandos spiegė aptikusi jį Paryžiuje. 

— Netiesa, gal tik kokią minutę, - paprieštaravo Liusė. - Jis 
užtikrins mūsų vaikų ir vaikaičių ateitį. Ir dar kabantis laiptinėje 
Šagalas. 

- Tarsi jums to reikėtų, - purkštelėjo ledi Tilnėj. - Tavo knyga, 
Pauliau, tikrai taps viena iš skaitomiausių, be to, girdėjau, kad 
Secret service jums moka įspūdingą atlyginimą. Nenuostabu, kai 
pagalvoji, kokius žygdarbius jūs atliekat. - Ji papurtė galvą. - 
Nors man ne prie širdies, kad Liusė dirba tokį pavojingą darbą. 
Nekantriai laukiu, kada ji taps namisėda. Ačiū Dievui, netrukus 
taip ir bus. 

— O aš negaliu sulaukti, kada pagaliau bus išrastas centrinis 
šildymas. - Liusė drebėdama atsisėdo į krėslą priešais židinį. - 
Ką jau kalbėti apie kitus patogumus. - Ji pakėlė akis į laikrodį ant 
židinio. - Po dešimties minučių jie bus čia, - nervingai tarė. - 
Luizai metas dengti stalą. - Liusė pažvelgė į Paulių. - Įdomu, kaip 
Gvendolina reaguos sužinojusi, kad tuoj turės broliuką ar sesutę? 
Gal susidrovės? - Liusė pasiglostė pilvuką. - Kai mūsų vaikai tu- 
rės vaikų, Gvenei gimstant jie bus jau seni. Gal ji ims pavydėti? 
Juk palikom ją mažutėlaitę, ir jei ji pamanys... 


— Esu įsitikinęs, ji apsidžiaugs, - nutraukė žmoną Paulius. 

Jis apkabino ją per pečius ir švelniai pabučiavo į skruostą. - Gven- 
dolina tokia pat nuoširdi ir verta meilės kaip ir tu. Ir Greisė, - jis 
krenkštelėjo, kad įveiktų susijaudinimą. - Aš daug labiau baimi- 
nuosi tos akimirkos, kai Gvendolina ir tas netikša pasakys, kad 
tapsiu seneliu, - prisipažino Paulius. - Tikiuosi, jie dar bent porą 
metelių palūkės. 

- Atsiprašau! - Į svetainę įėjo kambarinė. - Ponia Bernard! 
Pamiršau, kur dengti stalą, valgomajame ar čia? 

Nespėjus Liusei atsakyti, ledi Tilnėj pasipiktinusi sušnopavo. 

— Pirma, jūs turit pasibelsti, - griežtai tarė ji. - Antra, privalot 
palaukti, kol išgirsit „prašau“. Trečia, negalit rodytis ponams su- 
veltais plaukais. Ir ketvirta, kreipkitės ne ponas ir ponia Bernar- 
dai, bet „ponia ir sere“. 

- Klausau, ponia, - išsigando kambarinė. - Tuoj pat nešu py- 
ragą čia. 

Liusė dūsaudama žvelgė jai pavymui. 


— Turbūt prie tos pavardės niekada nepriprasiu. 

Padėka 


Žinau, kad jau per vėlu, gerokai per vėlu dėkoti. Bet šiek tiek lai- 
ko dar turėtų būti likę. Daugybė žmonių neleido man šokti nuo 
tilto, visų jų neįmanoma išvardyti. Esu ypač dėkinga: 

Christiane Dūring, kuri sykiu su manimi gimdė šią knygą ir 
kentė lygiai tokius pat skausmus (miego stygių) kaip ir aš. Geres- 
nės pribuvėjos niekur nerasit. Ačiū, kad rašydama šį sykį jaučiau- 
si ne vieniša. 

Petrai Hermanns ir Evai Vėoller, toms bangų mūšą atlaikiu- 
sioms uoloms. 

Danielai Kern, ją reikėtų apdovanoti ordinu už geros nuotai- 
kos palaikymą. 

Linai ir Melissai iš nuostabaus, kupino žavesio, pokštų ir sti- 
liaus internetinio puslapio, kurio labai pavydėčiau, jei jame ne- 
būtų kalbama apie mano knygas. 

Leonei, atlikusiai už mane daugelį darbų. 

Leonei, Lotai ir ypač Heidei už kūrybiškus ginčus svarstant 
itin painias puotos scenas. 

Haraldui, išaiškinusiam, kad iš špaga padarytos žaizdos krau- 
jas netrykšta fontanu, ir nuodugniai išdėsčiusiam, kaip pradūrus 
aortą iš sužeistos Gvendolinos pamažu ištekėjo gyvybė. 


Savo mamai, kuri kaip visuomet mus rėmė. 

Ir, žinoma, Frankui. Už viską. 

Ir nuostabiajai Moni Kremer ir Kremer knygynui Harene, 
trims nepaprastai mieloms Vorreyerių mergaitėms: Claudiai, 
Silviai ir Dianai; Kossi, Kamelinai, Julianai, Tinai, Rici, Henrikei 
ir visoms kitoms draugėms, šauniems bendradarbiams, nuošir- 
diems knygų kritikams ir visiškai svetimiems žmonėms - AČIŪ! 
Už daugybę elektroninių žinučių, laiškelių siurprizų paštu ir pa- 
drąsinamus žodžius, atvirukus ir laiškus, - jie atėjo pačiu reika- 
lingiausiu metu. Dar niekada gyvenime nesu gavusi tiekos do- 
vanų - nuo rankomis siūtų knygų aplankalų, geros nuotaikos 
linkinčių puodelių, įkvepiančios muzikos, šokolado, varškės 
pyrago ir šampano iki nuostabių piešinių, - iš susijaudinimo ne 
kartą apsiverkiau. O šampaną tuoj pat išgėriau. 

Baigdama noriu padėkoti visoms mergaitėms (ir Nicui), taip 
ilgai laukusioms „Smaragdo, jūsų susižavėjimas, susidomėjimas, 
nekantravimas, meilė Gvendolinai ir Gideonui stulbinantys. La- 
bai atsiprašau, kad Gideonas negavo nė vieno antausio, nors bu- 


vau pažadėjusi. Gvendolina neprisivertė to padaryti. 

Pagrindinių veikėjų sąrašas 
Šiais laikais: 


Montrouzų namuose: 

Gvendolina Šepard, keliautoja laiku. Dvylikos rate - Rubinė. 

Greisė Šepard, Gvendolinos mama. 

Nikas ir Karolina Šepardai, jaunesni Gvendolinos brolis ir sesuo. 

Šarlotė Montrouz, Gvendolinos pusseserė. 

Glenda Montrouz, Šarlotės mama ir vyresnė Greisės sesuo. 

Ledi Erista Montrouz, Gvendolinos ir Šarlotės senelė, Greisės ir 
Glendos mama. 

Madlina (Madė) Montrouz, Gvendolinos teta, a. a. lordo 
Montrouzo sesuo. 

Ponas Bernardas, Montrouzų namų tarnautojas. 


Ksemerijus, akmeninės lietvamzdžių chimeros-demono dvasia. 


Sent Lenokso mokykloje: 

Leslė Hei, geriausia Gvendolinos draugė. 

Džeimsas Augustas Peregrinas Pimplbotemas, mokyklos vaiduoklis. 
Sintija Dalė, Gordonas Geldermanas, bendraklasiai. 

Ponas Vitmenas, anglų ir istorijos mokytojas, sergėtojų Vidinio 


rato narys. 

Sergėtojų būstinėje Templyje: 

Gideonas de Vileris, kaip ir Gvendolina, gebantis keliauti laiku. 

Folkas de Vileris, jo antros eilės dėdė, grafo de Sen Žermeno ložės 
didysis magistras, vadinamasis sergėtojas. 

Ponas Marlėjus, 1-o laipsnio adeptas. 

Tomas Džordžas, ložės narys, Vidinis ratas. 

Daktaras Džeikas Vaitas, gydytojas ir ložės narys, Vidinis ratas. 

Mažasis Robertas, jo miręs sūnus. 

Ponia Rosini, sergėtojų siuvėja. 


Ponia Dženkins, sergėtojų sekretorė. 


Praeityje: 


Grafas de Sen Žermenas, keliautojas laiku ir sergėtojų ložės 
įkūrėjas, Dvylikos rate - Smaragdas. 

Miro Rakočis, grafo sielos brolis ir draugas, pramintas Juoduoju 
leopardu. 

Lordas Elesteris, grafo di Madronės vaikaitis, Florentietiškojo 
aljanso narys. 

Seras Albertas Alkotas, pirmasis sergėtojų sekretorius. 

Lukas Montrouzas, Gvendolinos senelis. 

Lordas Bromptonas, grafo pažįstamas ir rėmėjas. 

Ledi Lavinija, abejotinos doros našlė. 

Margaretė Tilnėj, keliautoja laiku, Gvendolinos proprosenelė, ledi 
Eristos senelė, Dvylikos rate - Žadeitas. 

Ponas Milhauzas, jos brolis. 


Daktaras Harisonas, jos asmeninis gydytojas, Vidinis ratas. 

Paulius de Vileris, keliautojas laiku, jaunesnysis Folko de Vilerio 
brolis, Dvylikos rate - Juodasis Turmalinas. 
Liusė Montrouz, keliautoja laiku, Greisės dukterėčia, Greisės ir 


Glendos vyresniojo brolio Hario duktė, Dvylikos rate - Safyrė. 


Naujas knygų ciklas „Bado žaidynių“ fanams 


SCOTT WESTERFELD 
BJAURŪS + GRAŽŪS + YPATINGI 


Nepaprasto grožio pasaulyje bet kuris normalus žmogus 
yra bjaurus, arba kas nutinka, kai tobulumo nepakanka... 
Tai pasakojimas apie kovą už išlikimą, 


meilę ir buvimą savimi. 


Naujuoju ciklu „Išnykę“ Grantas norėjo šiurpinti. 
Ir jam pavyko! 


Michael Grant Michael Grant 


IŠNYKĘ -H ALKIS 


MICHAEL GRANT 
IŠNYKĘ + ALKIS 


Apie tokį scenarijų svajoja kiekvienas vaikas: suaugusieji 
staiga išnyksta, pasaulį valdo vaikai. Bet Perdidou Bičo 
miestelyje išnyksta ir paaugliai, vyresni negu 14 metų. 

Likusiesiems netrukus pasidaro nelabai linksma, juk reikia 
gyventi vieniems — ir išgyventi. Atslenka badas, dalis vaikų 
įgauna keisčiausių mutantinių galių, susiburia dvi grupuotės 
ir kovoja, aišku, dėl valdžios. Visą miestelį ir jo apylinkes su 
atomine elektrine apsupa keista siena. Kodėl taip atsitiko? 


Ar galima išsigelbėti? Svarbiausia — kas bus toliau? 


Gier, Kerstin 
Gi-108  Smaragdas : [apysaka] / Kerstin Gier ; iš vokiečių kalbos vertė 
Birutė Lipavičienė. - Vilnius : Alma littera, 2012. - 392 p. 
Trilogijos „Meilė keliauja laiku“ 3-ioji knyga 


ISBN 978-609-01-0212-1 


Nekontroliuojamos kelionės laiku simptomai paprastai pasireiškia prieš ke- 
lias minutes, kartais valandas arba net dienas galvos svaiguliu, skrandžio ne- 
galavimais ar silpnumu kojose. Daugelis paveldėjusiųjų geną pasakoja ir apie 
migreną primenančius galvos skausmus. Pirmasis persikėlimas laiku, dar vadi- 
namas įšventinimu, vyksta, kai geno turėtojas sulaukia 16-17 metų. 

(Iš sergėtojų kronikos, 2 tomas, bendrosios ypatybės) 


Ką darai, kai kas nors sudaužo širdį? Teisingai, skambini geriausiai draugei, 
kemši šokoladą ir savaitėmis skandini sielvartą. Blogiausia, kad keliautojai laiku 
Gvendolinai jėgų reikia visiškai kitkam, pavyzdžiui, išsisukti nuo mirties. Mat 
paslaptingojo grafo de Sen Žermeno praeities sumanymas dabartyje virto gyvy- 
bei pavojingomis pinklėmis. Norėdami sužlugdyti grafo kėslus, Gvendolina su 
Gideonu turi ne tik šokti XVIII a. puotoje menuetą, bet ir galvotrūkčiais leistis į 
pavojus... 


UDK 821.112.2-31 


Kerstin Gier 


Smaragdas 


Iš vokiečių kalbos vertė Birutė Lipavičienė 


Redaktorė Simona Kaziukonytė 
Korektorės Marijona Treigienė ir Gražina Stankevičienė 
Viršelio dailininkė Eva Schoffmann-Davidov 
Maketavo Jurga Morkūnienė 


Tiražas 1500 egz. 
Išleido leidykla „Alma littera“, Ulonų g. 2, LT-08245 Vilnius 
Interneto svetainė: www.almalittera.lt 
Spaudė AB spaustuvė „Aušra“, Vytauto pr. 23, LT-44352 Kaunas 

SMARAGDAS - trečia ciklo „Meilė keliauja laiku“ knyga 


Aš pravirkau. 
— Pakaks, jei pasakysi taip arba ne! Ar tu ketinai? 
Gideonas pasitrynė kaktą. 
- Gvene... 
— Taip ar ne? - kūkčiojau. 
— Taip, - atsakė Gideonas. - Bet prašau liautis verkti. 
Antrą sykį šiandien mano širdis, netikrai atgijusi iš vilties, 
nusirito nuo uolos ir ant dugno sutrupėjo į tūkstantį šukelių. 
— Gerai, tai viskas, ką norėjau žinoti, - sušnabždėjau. 
- Dėkoju už sąžiningumą. 
- Gvene, aš norėčiau paaiškinti... - Gideonas ištirpo ore. 
Trumpai, kol šaltis vėl šliaužė mano kūnu, žvelgiau į 
virpančią liepsną. į kaukolę ir stengiausi sulaikyti „2 
ašaras, paskui viskas susiliejo akyse. 


Romantiška, šmaikšti, nepakartojama istorija! 


Kerstin Gier užburia savo skaitytojus 
Gideono ir Gvenės nuotykiais 


„r kų 
| | 
|| 


| Apsilankyk www.knyguklubas.lt 
9786090 102121 + Dalyvausi diskusijose 


+ Rasi naujausių knygų 
www.almalittera.lt : 


+ Sužinosi, ką skaito tavo bendraamžiai 
5 J | f 


j 


P 
= 


p 1 


